
Argument 


LIMBA PĂSĂRII DE NOI 


Sună-n fagure de tei 
Cugetarea isihastă: 
Pasărea pre limba ei... 
Zborul ei pre limba noastră. 


Nu se-ngroapă-n zi de luni 
Veşnicia viscolindă. 

Câtă moarte-i peste lumi 
Ce folos, că-i fără limbă? 


Lăutarilor sus-puşi 

Scris le-a fost la nunta-hoata 
Pentru-un murmur de arcuş 
Să plătească-un an şi-o viaţă. 


Geaba lună, geaba nor 

În lumina preacurată, 
Dacă n-ai trăit cu dor 
Ce-ai să spui la Judecată? 


Stati voi, graiuri, şi voi, plaiuri, 
Mute-n fata mamei mele: 
Ruga ei sa-nvie Craiul 
Rastignit pe magurele. 


Astfel, din Crai Nou, tot cern 
Peste suflete, eterne, 

Codul laptelui matern 

Si-al povetelor paterne. 


Chiar si-atunci cand Dumnezeu 
Miruieste-n taina sfanta, 

Cine piere-n graiul sau 

Canta, moare si iar canta. 

Eugenia BOJOGA 


UN STRĂLUCIT 
OMAGIU ADUS LUI 
EUGENIU COŞERIU 


Anuarul Odisea. Revista de 
estudios ingleses, editat de Ca- 
tedra de filologie engleză a Univer- 
sitatii din Almeria, Spania, dedică 
numărul din 2003 memoriei lui Eu- 
geniu Coseriu, înscriindu-se printre 
primele volume internaţionale care 
îlomagiază pe celebrul nostru com- 
patriot. La acest excepţional omagiu 
au colaborat profesori de lingvistică 
de la cele mai prestigioase univer- 
sitati din Spania şi Germania, care, 
prin contribuţiile lor semnificative, 
evocă personalitatea lui Eugeniu 
Coseriu, remarcă impactul pe care 
l-a avut şi îl va avea în continuare 
teoria sa lingvistică. 

Jesus G. Martinez del Castil- 
lo, editorul volumului, profesor de 
engleză la Universitatea din Alme- 
ria, menţionează în Introducere 
că acest omagiu se doreşte a fi un 
element (o verigă) de legătura în 
difuzarea internaţională a operei şi 
gândirii lui E. Coseriu, care a dat 
nume lingvisticii din a doua jumătate 
a sec. al XX-lea. „Chiar daca în pre- 
zent se ştie că cea mai mare parte a 
operei lui E. Coseriu abia urmează 
să fie publicată şi valorificată, deoa- 
rece se află în manuscris, putem 
afirma cu certitudine că contribuţia 
coşeriana în domeniul studierii lim- 
bajului şi a limbilor particulare este 
esenţială, orientând disciplina noa- 
stra spre noi orizonturi. Indiscutabil, 
timpul şi-a spus şi îşi va mai spune 
cuvântul în ceea ce priveşte impor- 


tanta teoriei lui E. Coşeriu pentru 
istoria gândirii lingvistice. In acest 
sens, omagiul nostru reprezintă un 
început în valorificarea postumă a 
operei coşeriene” (p. 7). La fel ca şi 
Humboldt — care nu a publicat nici 
un studiu în timpul vieţii, volumul 
său cel mai reprezentativ fiind publi- 
cat în 1836, la patru ani după moar- 
tea sa — Coseriu a lăsat o opera 
inedită impresionantă. Nu-i exclus 
că cele peste 1000 de manuscrise 
coseriene, care abia urmează să fie 
publicate, să ne ofere anumite de- 
talii sau nuantari la fel de necesare 
pentru înţelegerea concepţiei sale 
ca şi cele de până acum. 

Primul text din volum — Lauda- 
tio pentru Profesorul E. Coseriu cu 
ocazia conferirii titlului de Doctor 
Honoris Causa, în Memoriam, al 
Universităţii din Las Palmas (Insule- 
le Canare) — este, de fapt, prezenta- 
rea făcuta de profesorul Maximiano 
Trapero de la Universitatea din Las 
Palmas la ceremonia postumă de 
acordare a titlului de Doctor Honoris 
Causa de către această prestigioa- 
să universitate. Autorul precizează 
că daca pentru unii exegeti E. Coseriu 
a fost „lingvistul cel mai important din 
a doua jumătate a sec. al XX-lea”, 
pentru alţii „unul dintre cei mai mari 
lingvişti din toate timpurile” sau chiar 
„unul dintre marii umanişti ai tuturor 
timpurilor”, pentru el E. Coşeriu este 
„cel mai mare arhitect pe care l-a 
avut lingvistica modernă, deoarece 
în teoria sa orice problema lingvisti- 
că, oricât de marginală, îşi găseşte 
locul exact în care se situează şi din 
care poate fi înțeleasă şi explicată 
în mod cuprinzător” (p. 11). Coşeriu 
nu s-a limitat la studierea unei „par- 
cele” înguste a lingvisticii, adică a 
unei discipline particulare, ci a cu- 
prins toate aspectele limbilor şi ale 
limbajului, integrându-le într-o con- 
ceptie unitară şi coerentă. Se poate 

afirma ca în Coseriu se întâlneşte 
principiul clasic Homo sum et nihil 
humani a me alienum puto, adică 
„Sunt lingvist şi nimic din lingvistică 
nu-mi este străin”. De aceea, ope- 
ra sa, extrem de interesantă, este 
fundamentală atât pentru filozofia 
şi teoria limbajului, pentru teoria 
lingvistică şi fonologie, pentru teoria 
gramaticală şi semantica lexicală, 
cât şi pentru lingvistica vorbirii şi 
cea a textului, pentru dialectologie 
şi sociolingvistică, pentru stilistica 
limbii şi gramatica istorică, pentru 
istoria limbilor şi lingvistica „aplica- 
ta”... Graţie amplitudinii şi coeren- 
tei sale interioare, aceasta opera 
a contribuit enorm la dezvoltarea 
disciplinei noastre, mai mult chiar: 
Coseriu a redat lingvisticii statutul 
sau primordial de stiinta a culturii. 
Nu intamplator opera lui Coseriu 
se bucură de o recunoaştere uni- 
versală, iar cărţile sale sunt tradu- 
se în principalele limbi de cultură 
din lume. M. Trapero consideră că 
formaţia lui Coseriu şi vastele sale 
cunoştinţe l-au făcut să fie univer- 
sal: „Român prin naştere, italian 
prin formaţie, german prin reşedin- 
ţa sa, romanist de o viata, dar „his- 
panic” sufleteşte: pentru că anume 
într-o tara hispanică, în Uruguay, au 
apărut primele sale opere funda- 
mentale, acolo a formulat în nuce 
teoria lingvisticii integrale. De ace- 
ea, propunerea de a-l numi Doctor 
Honoris Causa al Universităţii din 
Las Palmas, susţinută cu ardoare 
de cele trei centre ale universităţii 
noastre — Facultatea de filologie, 
Facultatea de traducere şi interpreta- 
riat şi Facultatea de pedagogie — s-a 
încununat cu succes” (p. 12). 
Discursul de răspuns la Lau- 
datio, care ar fi trebuit să fie pro- 
nuntat de E. Coseriu, a fost sub- 
stituit printr-o amintire emotionanta 
pronuntata de Eugenia Coseriu de 


Lettner, doctor în ştiinţe fizice, fii- 
ca mai mare a savantului, care a 
multumit prestigioasei universitati 
din Las Palmas pentru titlul acor- 
dat ilustrului ei tata, cat si pentru 
ocazia care i-a fost oferită de a-l 
reprezenta, în numele celorlalți fraţi, 
la această ceremonie. Dna Coseriu 
de Lettner evoca figura tatălui şi a 
savantului, scoțând în evidenţă pro- 
funda conştiinţă istorică a lui Coşe- 
riu, ideea sa că individul e produs 
şi actor al istoriei: „O personalitate 
complexă şi aparent contradictorie: 
stoic şi epicurian, raţional şi senti- 
mental, auster şi pasional, distant 
şi afectuos. Preeminenta uneia sau 
alteia din aceste trăsături ale per- 
sonalitatii sale îşi are originea în 
cunoaşterea profundă a istoriei şi 
a ideilor autorilor clasici, adică a 
cosmoviziunii care a dat naştere 
raționalismului, ştiinţei, filozofiei şi 
conştiinţei istorice, a ideii că indivi- 
dul e produs şi actor al istoriei şi că 
trecutul e condiţie pentru viitor, per- 
petuându-se graţie acţiunii prezente 
a fiinţei umane orientate spre acest 
scop, graţie transmiterii cunoaşterii, 
a tradiţiei, a gândirii şi experienţei 
proprii” (p. 23). 

In Paradoxul experienţei şi 
al teoriei ştiinţifice: Eugeniu Co- 
şeriu şi Josef Simon, profesoara 
Ana Agud de la Universitatea din 
Salamanca stabileşte o conexiune 
interesantă între concepţiile celor 
doi maeştri ai domniei sale: Cose- 
riu ca lingvist şi Simon ca filozof, 
amintindu-şi totodată de anii de 
doctorat la Coseriu, de exigenţele 
şi metodele sale de lucru. „Coşeriu 
descria limbajul aşa cum îl întâlnea 
în propria competenţă activă şi o fă- 
cea prin categorii adecvate obiectiv 
percepţiei sale complexe a fenome- 
nelor. A lucrat şi în metodologia des- 
crierii lingvistice, aducând cele mai 
lucide precizări, mai ales cu privire 

la relaţia dintre limbajul analizat şi 
limbajul din perspectiva celui care îl 
analizează, adică limbajul lingvisti- 
cii. Formaţia şi cultura sa filozofică 
îi permiteau să abordeze aceste 
lucruri dintr-o perspectivă mult mai 
amplă şi mai critică decât oricare 
alt lingvist” (p. 36). Lingvistica lui 
Coseriu, având multe consecin- 
te pentru filozofia limbajului, este, 
fără îndoială, cea care se potriveş- 
te cel mai bine filozofiei critice a lui 
Simon... A. Agud este convinsă că 
îmbinarea lingvisticii coşeriene cu 
filozofia simoniană constituie o sar- 
cină a viitorului (p. 39). 

Jörn Albrecht, de la Universi- 
tatea din Heidelberg, Germania, in 
Paradigma incompleta a lui Euge- 
niu Coseriu — obiectivul primor- 
dial al discipolilor sai din a treia 
generatie, distinge trei generatii de 
discipoli coserieni si semnaleaza 
sarcinile stringente ale acestora. 
Altfel spus, vorbeşte despre „tes- 
tamentul nescris” al Profesorului, 
adică de ceea ce au de făcut disci- 
polii săi pentru a duce mai departe 
lingvistica integrală. Cum se ştie, 
o serie de teme şi aspecte au fost 
tratate, de multă vreme, de către 
discipolii din diverse generaţii. Insă 
autorul se referă, în primul rând, la 
manuscrise, la ceea ce a rămas 
nepublicat din Coşeriu. Cunoaştem 
cu toţii reticenta sa, inexplicabilă, în 
a-şi publica opera. De aceea, dacă 
opera tipărită a lui Eugeniu Coseriu 
e mai mult decât impresionantă, 
nu-i exclus ca manuscrisele sale 
inedite să le depăşească cu mult 
pe cele publicate deja. 

Ca discipol al lui Coseriu din 
prima generaţie şi ca editor a două 
volume din cursurile sale, J. Al- 
brecht are o perspectivă foarte largă 
asupra unor proiecte de investigaţie 
trasate de Coseriu, proiecte pe care 
însă nu a putut sa le ducă la bun 


sfarsit din cauza mortii sale neas- 
teptate. Aceste obiective sunt pre- 
zentate in concordanta cu cele trei 
planuri ale limbajului, remarcate de 
Coseriu. Cât priveşte palierul uni- 
versal al limbajului, sarcina urma- 
şilor, care poate fi realizată numai 
printr-un demers comun, este de a 
dezvolta lingvistica vorbirii: „Cred 
că discipolii din a doua generaţie a 
lui Coseriu ar trebui să le propună 
elevilor lor — sub formă de lucrări de 
licenţă sau teze de doctorat — teme 
referitoare la acest aspect. Palierul 
universal din lingvistica integrală 
rămâne în continuare cel mai pu- 
tin studiat... Deşi recent unul dintre 
discipolii profesorului Jens Liidtke, 
elev al lui Coseriu din generaţia a 
doua, anume Rolf Kailuweit, a scris 
teza de doctor habilitat tocmai pe 
această temă (p. 43). 

Cât priveşte planul istoric al 
limbajului, se impune o gramatică 
metalingvistică sau o gramatică a 
tehnicii de a vorbi despre limbaj 
transmisibilă istoric. Cel care a sta- 
bilit această distincţie a fost Sf. Au- 
gustin, în dialogul De magistro, iar 
Coseriu a făcut explicită descope- 
rirea augustiniană. Intre timp, s-au 
realizat numeroase contribuţii pe 
această temă în cadrul logicii şi 
teoriei limbajului. In interiorul „pa- 
radigmei incomplete” a lui Coseriu 
este vorba totuşi de altceva. Este 
vorba de o abordare lingvistică 
a metalimbajului. Prin urmare, şi 
acest aspect — a investiga diferen- 
tele şi asemănările în „metalimba- 
jul limbii” şi în acela al discursului 
care cuprinde mai multe limbi — ar fi 
un obiectiv foarte important şi pro- 
mitator pentru discipolii din a treia 
generaţie (p. 44). 

Un alt aspect ar fi stilistica 
neidiomatică, generală şi istorică. 
Competența expresivă a fost studi- 
ată destul de devreme în cadrul re- 

toricii. Din punct de vedere teoretic, 
este vorba de o cunoaştere supra- 
idiomatică, deşi în Antichitate a fost 
studiat pentru o singură limbă, în cel 
mai bun caz pentru două, greacă 
şi latină. După decăderea retoricii 
ca disciplină autonomă, diferite as- 
pecte ale competenţei expresive au 
trecut la «stilistica limbii», care, în 
ciuda denumirii sale, nu se limitea- 
ză la idiomatic, ci studiază şi fapte 
expresive (deşi fără a le distinge de 
cele idiomatice). Tipic pentru acest 
fel de stilistică în care nu se face 
distincţia între «limbă» şi «discurs» 
sau «tradiţia discursului», sunt lu- 
crările lui Leo Spitzer, care au fost 
deja studiate în cadrul „paradigmei” 
lui Coseriu de către discipola sa, 
Heidi Aschenberg, în /dealistische 
Philologie und Textanalyse. Zur Sti- 
listik Leo Spitzers. Această stilistică, 
in viziunea lui Coseriu, trebuie sa 
fie amplificată şi transformată într-o 
stilistică ce ar transcende idiomati- 
cul, în sensul de a nu fi legată de o 
anumită limbă. 

Un alt obiectiv ar fi elabora- 
rea materialelor pentru descrierea 
normei lingvistice. Aşa cum ştim, 
conceptul de normă (în sensul de 
normă statică sau prescriptivă, cum 
se interpretează în sociolingvistica) 
reprezintă una din cele mai mari 
descoperiri ale lui Coşeriu sau, altfel 
spus, unul din rezultatele cele mai 
importante ale gândirii sale lingvis- 
tice. Faimosul său studiu Sistema, 
norma y habla a apărut în 1952 la 
Montevideo. La o analiza mai subti- 
la se constată însă că acest concept 
nu a fost înţeles în mod exact...” 
(p.47). | 

Pe de alta parte, ar fi o sarcină 
de-a dreptul seducătoare aceea de 
a compara diferite idiomuri, ţinând 
cont de relaţia dintre ceea ce e re- 
levant din punct de vedere functio- 
nal şi supraindividualul normal. Un 


idiom atât de normativ ca franceza 
clasică prescrie o mare cantitate 
de fenomene care sunt în totalita- 
te irelevante pentru funcţionarea 
sistemului. Pe când, în germană, 
predominanta normei, în sensul 
lui Coseriu, este mult mai slabă. În 
multe cazuri, germana construieş- 
te spontan cuvinte compuse, fără a 
se preocupa de faptul dacă aces- 
te construcţii pot fi întâlnite sau nu 
într-un dicţionar. În franceză aşa 
ceva se întâmplă extrem de rar. 
Sarcina pentru a treia generaţie 
a şcolii lui Coșeriu ar fi aceea de 
a examina aceste fenomene, în 
cadrul descrierii normei diferitelor 
limbi... 

Un alt obiectiv ar fi funda- 
mentarea unei adevărate lingvistici 
contrastive cu scopul de a obţine 
gramatici şi dicţionare pentru tra- 
ducere. Gramatica contrastiva care 
a constituit, în anii '60 si '70 ai se- 
colului trecut, unul dintre domeniile 
de lucru cele mai fructifice în cadrul 
filologiei, a fost în serviciul didacticii 
limbilor străine. Această formă de 
gramatică comparativă se baza pe 
o idee simplă: intensitatea folosita 
în transmiterea anumitor structuri 
ale limbii care se învaţă depinde 
în mare măsură de limba mater- 
nă a persoanei care o studiază... 
Or, gramaticile pentru traducere şi, 
până la un anumit punct, dictiona- 
rele pentru traducere, pe care le 
reclama Coseriu, au în principiu un 
alt scop decât gramaticile normale 
contrastive şi dicționarele bilingve. 
Intr-o gramatică pentru traducere 
este vorba de a elabora anumite re- 
guli de proiecţie, un obiectiv care a 
avut un anumit rol în lexicologia bi- 
lingvă, deşi nu s-a ţinut cont de sis- 
tematica reclamata de Coseriu. Uni- 
tatile sau configuratiile („taxemele”) 
limbii de plecare trebuie examinate 
sistematic cu scopul de a stabili 

configuratiile care îi corespund în 
limba ţintă, luând ca bază ceea ce 
e uzual în lexicografia bilingvă de 
multă vreme, contexte tipice ideale. 
Coşeriu constată, pe bună drepta- 
te, că gramaticile pentru traduce- 
re — în măsura în care este vorba 
de probleme pur lexicale — prezintă 
proiecte de dicţionare pentru tradu- 
cere întru totul realizabile şi că nu 
conţin nici o dificultate care nu ar 
putea fi depăşită în sens teoretic. 
„Compilarea” practică a unor astfel 
de dicţionare prezintă o sarcină ex- 
traordinar de dificilă şi ambițioasă. 
larăşi discipolii din a doua generaţie 
ar trebui să se preocupe de acest 
aspect... (p. 49). 

Heidi Aschenberg, de la Uni- 
versitatea din Heidelberg, Germa- 
nia, în Teoria gramaticii. Concep- 
tia lui Eugeniu Coseriu, porneşte 
de la ideea că gramatica reprezintă 
o tema centrala în opera lui Coşe- 
riu. Numeroasele studii dedicate 
teoriei gramaticale, precum şi cele 
dedicate unor probleme empirice, 
mai ales referitoare la limbile ro- 
manice, reflectă preocuparea con- 
stantă a lui Coşeriu de a elabora o 
teorie gramaticală coerentă. Aceste 
lucrări pot fi considerate ca o schi- 
ta, ca segmente şi ilustrări ale unei 
teorii integrale, cuprinsă profund 
în gândirea sa lingvistica. Studiind 
aceste texte îndeaproape, cititorul 
îşi va da seama de multiplele co- 
nexiuni pe care le stabileşte această 
parte cu celelalte părţi ale edificiului 
lingvisticii integrale, dar va observa, de 
asemenea, că gramatica face parte 
din fundamentul acestui edificiu. Cu 
toate acestea, „contribuţiile lui E. Co- 
şeriu în domeniul teoriei gramaticale, 
spre deosebire de studiile sale de 
semantică structurală, de exemplu, 
nu au avut impactul pe care îl merită. 
Aceasta se explică şi prin faptul că lip- 
seşte o monografie pe această temă” 


(p. 55). În continuare, H. Aschenberg 
precizează că termenul de gramati- 
că, după Coseriu, are două acceptii 
fundamentale: în primul rând în- 
seamnă „tehnică a vorbirii”, adică 
competenţa gramaticală a vorbi- 
torului „corespunzătoare limbii” pe 
care acesta o actualizează în co- 
municarea cu alti indivizi. Coșeriu 
denumeşte această gramatică „obi- 
ectiva”, întrucât constituie obiectul 
analizei lingvistice. A doua acceptie 
se referă la „descrierea sau inves- 
tigarea” competenţei gramaticale, 
altfel spus, este gramatica văzuta 
ca „metalimbaj”. Distincția între gra- 
matica generală şi gramatica unei 
limbi concrete se situează la nivelul 
celei de-a doua accepiii, dat fiind ca 
delimitează perspective diferite pe 
care le poate adopta lingvistul în 
descrierea gramaticală. In timp ce 
gramatica generală este o discipli- 
nă teoretică, dezvoltând şi definind 
conceptele necesare pentru ana- 
liza empirică, potenţial aplicabile 
fiecărei limbi, gramatica unei limbi 
concrete are de a face întotdeau- 
na cu o anumită limbă sau, în ca- 
zul gramaticii contrastive, cu două 
limbi. Pe de altă parte, gramatica 
unei limbi concrete poate lua forme 
diferite: se poate proceda sincronic 
sau diacronic, poate fi normativă, 
destinată unor finalitati didactice 
sau poate fi descriptivă, ştiinţifică, 
analizând tehnicile gramaticale 
ca pe nişte categorii lingvistice. 
In Introducere în lingvistică (1986) 
Coseriu menţionează „ca formă 
specială de gramatică descriptivă” 
gramatica structurală sau functio- 
nală, care, în alte lucrări, constituie 
centrul reflecţiilor sale despre gra- 
matică” (p. 55-56). 

Rosario Gonzalez Perez, de la 
Universitatea Autonomă din Madrid, 
în A şti a vorbi vs. A şti a inter- 
preta: despre conceptul de con- 

gruenta la E. Coseriu încearcă o 
abordare a teoriei discursului sau 
a textului din perspectiva lingvisti- 
cii vorbirii lui Coşeriu. Prezentând pe 
scurt trihotomia planurilor din lingvis- 
tica integrală, ea consideră că în 
avalanşa de studii dedicate teoriei 
discursului şi lingvisticii textului, 
unde uneori transpare confuzia, vi- 
ziunea integrală asupra limbajului 
oferită de Coseriu ar putea clarifica 
lucrurile. „Intenţia lui Coşeriu de a 
construi o teorie care sa tina cont de 
activitatea de a vorbi in general si 
de faptul cum se articuleaza aceas- 
ta in diferite niveluri (planuri) consti- 
tuie nucleul care sustine gandirea 
gramaticală coşeriana” (p. 70). In 
continuare, se referă la relevanta 
conceptului de „congruenţă” intro- 
dus de Coseriu, care „indică asupra 
faptului că există procedee pentru a 
crea texte, în aparenţă incongruen- 
te, şi procedee pentru a anula aces- 
te incongruente. Aceste procedee 
operează fără contradicţie în cele 
trei planuri ale limbajului din lingvis- 
tica integrală... Faptul de a nu pune 
în relaţie cele trei niveluri ale limba- 
jului atunci când este vorba de stu- 
diul proprietăţilor textuale conduce 
la neintelegerea diferenţelor dintre 
ele şi la excluderea fenomenelor 
care, desi sunt extralingvistice, au 
de asemenea repercusiuni textuale. 
De aceea conceptul de incongruen- 
ta a lui Coseriu integrează punctele 
de vedere care in mod normal se 
considera separate si deschide o 
noua perspectiva, mult mai cuprin- 
zatoare si cu o putere explicativa 
mult mai mare în studiul proprieta- 
tilor textelor” (p. 84). 

Johannes Kabatek de la Uni- 
versitatea din Tubingen, Germa- 
nia, in Unitatea semnificatului, 
a desemnarii si Lingvistica in- 
tegrală porneşte de la ideea ca în 
timp ce lingvistica modernă aban- 


donează tot mai mult abordarea 
strict „lingvistică” a fenomenelor, 
în timp ce limitele dintre semantică 
şi pragmatică par de fiecare dată tot 
mai lipsite de importanţă, iar unii se 
întreabă dacă există sistemul lingvis- 
tic, dacă există structuri, în timp ce 
unii au afirmat că semnificatul nu 
există ca unitate discretă (ci că mai 
curând ar fi vorba de ceva variabil 
care îşi dobândeşte relevanta doar 
în discurs), Eugeniu Coseriu a insis- 
tat mereu asupra existenţei „princi- 
piului functionalitatii” şi asupra sem- 
nificatului unitar al unităţilor lingvisti- 
ce. Coseriu a insistat de asemenea 
asupra faptului că, în ciuda variaţiei 
discursului şi a existenţei unei serii 
de variante ale unei unităţi în norma 
limbii, există un semnificat, la nivelul 
abstract al sistemului lingvistic, care 
e unitar, fiind fundamental pentru 
diferitele acceptii din norma şi pen- 
tru crearea altora (p. 87). Kabatek 
discuta apoi problema relaţiei dintre 
semnificat, desemnare şi cunoaşte- 
rea lucrurilor, menţionând că ideea 
existenţei unui sistem structurat al 
limbii merge „dincolo de structura- 
lism”, că metoda structuralistă este 
valabilă pentru acele elemente care 
într-adevăr sunt structurate, atri- 
buindu-le locul care le corespun- 
de acestor fenomene lingvistice în 
edificiul amplu al teoriei limbajului. 
„E. Coşeriu a schiţat în diferite lo- 
curi o Lingvistică integrală a cărei 
primă sarcină consta în a pozitiona 
(situa) exact diferitele domenii (sec- 
toare) ale lingvisticii. Este vorba de 
o propunere serioasă şi cu un mare 
impact care reprezintă cadrul gene- 
ral pentru investigația lingvistică şi 
pentru conştientizarea locului fiecă- 
rei discipline în acest ansamblul. Or, 
astăzi ne confruntam cu o concep- 
tie greşita a specializării ştiinţifice, 
când prin specializare ştiinţifică se 
înţelege că fiecare se ocupă de un 

anumit aspect / domeniu (sau de 
mai multe) fără a şti nimic despre 
celelalte domenii. Cu cât mai mare 
este gradul de separare a discipli- 
nelor, cu atât mai mare ar trebui 
să fie cunoaşterea locului pe care 
acestea îl ocupă în ansamblu, ceea 
ce presupune de asemenea con- 
ştiinţa tradiţiei lingvistice. Pe de 
altă parte, o lingvistică integrală nu 
poate fi considerată drept privilegiu 
al unei anumite şcoli (dacă ar fi aşa, 
nu ar avea şanse de supravieţuire). 
„Chiar şi aşa, nu cunosc în prezent 
nici un edificiu teoretic capabil de a 
integra mai bine toate aspectele lim- 
bajului şi diferitele teorii particulare 
existente. Sarcina lingvisticii inte- 
grale constă tocmai în poziţionarea 
(situarea, încadrarea) şi integrarea 
fiecărei tendinţe... Dacă în ultimii 
ani se remarcă diferite contribuţii 
la lingvistica vorbirii, la lingvistica 
normei sau la semantica lucrurilor, 
fie în domeniul lingvisticii textului 
sau în cadrul lingvisticii cognitive, 
printre altele, în cadrul investiga- 
tiei metaforelor, metonimiei sau a 
gramaticalizarii, sarcina lingvisticii 
integrale constă în receptarea cri- 
tică a tuturor acestor contribuţii, în 
poziţionarea (situarea) şi integrarea 
lor” (p. 98). 

In Definiţii ale conceptului 
de câmp în semantică: înainte şi 
după lexematica lui E. Coseriu, 
Marcos Martinez, de la Universita- 
tea Complutense din Madrid, trece 
în revistă acceptiile date câmpului 
lexical în diferite şcoli de semantică, 
luând ca punct de reper contribuţia 
lingvisticii integrale în acest do- 
meniu. Autorul oferă un repertoriu 
foarte amplu, grupând definițiile în 
câteva grupe: a) definiţii ale câmpu- 
lui care se consideră apropiate sau 
precursoare ale teoriei lui J. Trier 
înainte de 1931; b) definiţii ale se- 
manticii tradiţionale; c) definiţii ale 


direcţiei numite Sprachinhaltsfors- 
chung; d) definiţii ale semanticilor 
structurale, separându-le pe cele ne- 
lexematice (cea asociativă şi distribu- 
tivă) de Lexematica lui E. Coşeriu; 
e) alte definiţii în afara şcolilor stu- 
diate sau specifice dictionarelor de 
lingvistică (p. 102). Sub denumirea 
de semantica analitico-functionala, 
autorul diferenţiază două grupuri 
înrudite cu Lexematica (cea a lui 
B. Pottier şi cea a lui J. Lyons) şi 
trei şcoli propriu-zis lingvistice: cea 
a lui E. Coseriu şi a discipolilor săi 
şi altele două, dezvoltate în baza 
acesteia: cea a lui Gr. Salvador şi 
cea a lui B. Garcia-Hernândez din 
Spania (p. 111). Anume lingvistii ja- 
ponezi au fost primii care au folosit 
sintagma „Şcoala de la Tubingen”, 
referindu-se la şcoala semantică 
înfiinţată de E. Coseriu, semanticia- 
nul european care a elaborat teoria 
semantică cea mai completă şi care 
constă din „caracterizarea şi analiza 
structurilor lexematice (adică, struc- 
turi în planul unităţilor de conţinut) 
detectabile în interiorul unei limbi 
funcţionale (adică, într-o varietate 
omogenă a unei limbi istorice). Mai 
întâi Coseriu, apoi şi discipolii săi, 
au caracterizat şcoala de la Tiibin- 
gen şi au indicat diferenţele ei spe- 
cifice. „In pofida unei critici recente, 
Lexematica rămâne în continuare 
cea mai bună semantică posibilă” 
(p. 113). După ce trece în revistă 
definițiile date câmpului lexical de 
Coseriu, autorul conchide: „Coşe- 
riu, pe de altă parte, este cel care 
a schiţat cea mai completă tipologie 
a câmpurilor în cadrul Lexematicii, 
distingând circa şaisprezece tipuri, 
explicându-le şi exemplificându-le” 
(p. 114). 

Jesus Martinez del Castillo, 
de la Universitatea din Almeria, în 
Teoria vorbirii, o teorie a cunoas- 
terii, susţine ideea că cea mai in- 

tegratoare şi mai complexă teorie 
elaborată de Coseriu este tocmai 
teoria vorbirii, deoarece aceasta le 
structurează şi le reprezintă pe ce- 
lelalte. Teoria despre schimbarea 
lingvistică sau despre mutabilitatea 
limbilor, teoria despre studiul structu- 
ral al semnificatului sau lexematica, 
lingvistica discursului sau lingvisti- 
ca textului sau teoriile propuse de 
Coseriu, cum ar fi clasematica sau 
studiul trăsăturilor care structurează 
clasele lexicale superioare câmpu- 
lui, sau studiul relaţiilor lingvisticii 
cu cunoaşterea lucrurilor, nu sunt 
altceva decât aspecte parţiale ale 
vorbirii (ceea ce este şi semnifică 
ea pentru fiinţa umană...). Teoria 
vorbirii este şi reprezintă răspunsul 
la problema fundamentală şi, în ter- 
menii lui Ortega y Gasset, radicală 
a fiinţei umane. Este teoria fiinţei 
care se interoghează pe sine însăşi, 
care se întreabă ce înseamnă să fii 
om, care sunt lucrurile şi ce relaţie 
menţine omul cu lucrurile care îl 
înconjoară. Teoria vorbirii este, în 
mod fundamental, teoria fiinţei care 
se conduce prin propriile sale conti- 
nuturi de conştiinţă şi care concepe 
elementele sale ca elemente ale 
unui act de cunoaştere (p. 131). Au- 
torul îşi propune să analizeze teoria 
lui Coşeriu ca răspuns la întrebarea 
omului la fiintarea sa în această 
lume, o lume pe care el o creează 
în cadrul unei comunităţi de indivizi 
liberi. Din această perspectivă, teo- 
ria vorbirii este o teorie a cunoaş- 
terii. Or, o teorie a cunoaşterii care 
să justifice cunoaşterea însăşi, să 
justifice modul în care omul ajunge 
să cunoască, să determine ce este 
subiectul cunoscător şi obiectul cu- 
noscut şi care este realitatea aces- 
tora, îşi afla expresia în semnificat, 
adică în ceea ce Coseriu defineş- 
te drept „conţinut de conştiinţă”. 
J. Martinez del Castillo considera 


că teoria despre limbaj a lui Coşeriu 
este răspunsul la întrebările despre 
om şi fiintarea omului, plecând de la 
creaţia constantă a conţinuturilor de 
conştiinţă sau semnificate: „Coşe- 
riu îşi propune să studieze limbajul, 
însă teoria sa reprezintă în sine o 
teorie despre om şi despre fiintarea 
omului în lume. Este o teorie a cu- 
noaşterii implicite, adică o filozofie, 
deoarece Coşeriu se interesează 
de tot ceea ce semnifică limbajul şi 
răspunde la această întrebare de 
pe poziţii filozofice” (p. 132). 
Reinhard Meisterfeld, de la 
Universitatea din Tubingen, Germa- 
nia, in Principiul traditiei. Eugeniu 
Coseriu si istoriografia lingvisti- 
ca, afirma ca ceea ce impresionea- 
za la Coseriu este coerenta siste- 
matica cu care mai întâi şi-a formu- 
lat, apoi si-a dezvoltat teoria sa. In 
domeniul nostru aceasta reprezinta 
o raritate. Nu e cazul sa recurgem la 
exemple si nume concrete, insa tn- 
talnim extrem de rar un lingvist care 
sa aiba propria teorie (in sensul de 
a fi recunoscuta de comunitatea 
stiintifica, nu doar de el personal). 
Dar chiar şi în aceste cazuri, teoria 
de obicei se referă la un un singur 
compartiment al lingvisticii. Coşe- 
riu nu doar că a ,revolutionat” mai 
multe domenii ale lingvisticii, ci le-a 
inclus pe toate într-o concepţie uni- 
tară, coerentă asupra limbajului. De 
aceea exegetii au recunoscut teoria 
lingvistică promovată de E. Coseriu 
ca pe una integrală... Ei bine, când 
citim manuscrisele sale, constatăm 
aceeaşi coerenţă, aceeaşi siste- 
maticitate şi profunzime analitică 
pe care le cunoaştem din textele 
publicate... Cum se ştie, Eugeniu 
Coseriu, pe parcursul a mai mult de 
jumătate de secol de activitate ştiin- 
tifica, niciodată nu s-a văzut obligat să 
retracteze sau să substituie vreuna din 
afirmaţiile sale substanţiale. Chiar şi 

în ceea ce ţine de trăsăturile „mar- 
ginale” ale doctrinei sale, sunt rare 
cazurile în care a aplicat anumite 
retuşuri sau modificări de formula- 
re. Or, această coerenţă, în viziu- 
nea autorului, se explică prin cele 
cinci principii care l-au călăuzit pe 
Coseriu de-a lungul activităţii sale 
ştiinţifice şi care au fost formulate 
pentru prima oară în discursul rostit 
la Academia din Heidelberg. Aces- 
tea sunt: principiul realismului sau 
al obiectivitatii ştiinţifice, cel putin 
ca norma ideala; principiul umanis- 
mului sau al cunoasterii originare, 
adică „cunoaşterea pe care o are 
fiinţa umană cu privire la sine însăşi 
şi la propriile activităţi libere”, ceea 
ce reprezintă fundamentul ştiinţelor 
culturii; principiul tradiţiei, justificat 
prin această cunoaştere a vorbito- 
rului; principiul antidogmatismului, 
care „se referă la pluralitatea şi 
varietatea concepţiilor şi orientă- 
rilor existente în lingvistică (şi în 
alte ştiinţe ale culturii) şi recomandă 
ca fiecare din ele să fie apreciată 
din punctul de vedere al coerentei 
sale interne”; principiul binelui pu- 
blic sau al responsabilitatii sociale 
(p. 156). 

Insă principiul tradiţiei este cel 
care explică unitatea şi coerenţa in- 
ternă a operei lui Coseriu. Conform 
acestui principiu, norma deontica a 
oricărei investigaţiei reclamă ca ori- 
ce cercetător să respecte cunoaşte- 
rea deja existentă, cunoaşterea la 
care s-a ajuns prin generaţiile an- 
terioare de cercetători. Dacă e ade- 
vărat că astăzi, ca şi în trecut, orice 
expunere a ceva „nou” în ştiinţele 
culturii porneşte, de obicei, — explicit 
sau implicit — de la „ceea ce se stia 
deja”, de la „ceea ce până acum tre- 
cea drept adevăr” (şi părere comu- 
nă), nu e mai puţin adevărat că, în 
practica de cercetare şi a lucrărilor 
(rezultatelor) sale care se publică, 


extensiunea memoriei istorice a 
evoluat reducându-se în mod sub- 
stantial în ultimii ani. Or, Eugeniu 
Coseriu a definit în mod constant 
imperativul de a ne sprijini pe toată 
cunoaşterea referitoare la limbaj pe 
care umanitatea, de-a lungul seco- 
lelor, a reuşit să o intuiască şi să o 
formuleze. Mai mult, servindu-se de 
o hermeneutică empatetică, el a în- 
cercat să identifice inclusiv continu- 
turile virtuale ale ideilor din trecut, 
punctând dezvoltările lor posibile şi 
„fecunditatea” lor viitoare. Insă as- 
pectul etic al principiului tradiţiei nu 
se limitează la „a reclama justiţie” 
pentru gânditorii din trecut. Dimpo- 
trivă, ea constă în egală măsură în 
întreprinderile (construcţiile, teo- 
riile) lingvisticii actuale care, fără 
perspectivă istorică, ar fi supusă 
uitării iminente. 

Principiul tradiţiei ţine de epis- 
temologia ştiinţelor culturii. O astfel 
de stare de lucruri se datorează 
caracteristicilor obiectelor culturale 
care sunt produse istorice ale acti- 
vitatii libere şi creatoare a omului 
(p. 156). 

Invitându-ne la o retrospectivă 
ontogenetica a teoriei sale, Eugeniu 
Coseriu ne relatează cum maeștrii 
iluştri ai trecutului, printr-un dialog 
privind cunoaşterea realităţii lim- 
bajului, l-au condus la propria con- 
ceptie. Ideea magistrală a acestei 
afirmaţii e că tradiţia nu poate fi 
doar adoptată, însuşită, ci că ea 
are nevoie de o continuă unificare 
cu realitatea observată direct. Dar 
Coseriu nu se mulţumeşte cu a des- 
crie propriul traseu intelectual spre 
o concepţie coerentă a complexi- 
tatii fenomenologice a limbajului. 
Inainte de aceasta, fireşte, plecând 
de la structura teoretică la care a 
ajuns prin procesul dialectic dintre 
introspectie şi absorbirea cunoas- 
terii existente, pe care el însuşi nu 

evită să o califice ca „adevăr” sau 
„a spune lucrurile aşa cum sunt”, el 
deschide perspectiva spre o istorie a 
gândirii lingvistice în general, într-un 
sens „filogenetic”, adică în pers- 
pectiva istoriografiei lingvistice. In 
concluzie, interesul istoriografic al 
lui Coşeriu nu e condus de simpla 
curiozitate anecdotică, ci de con- 
ceptia sa epistemologică asupra 
obiectelor culturale (p. 163). 

Olga Mori, de la Universitatea 
din Munster, Germania, în Con- 
tributia principiilor coşeriene la 
studiile contrastive, se referă la 
valoarea epistemologică şi meto- 
dologică a teoriei contrastive a lui 
E. Coseriu. Într-adevăr, întreaga 
sa teorie se bazează pe observaţia 
funcţionarii unităţilor unei limbi în dife- 
rite planuri de structurare lingvistică 
şi în comparatia acestora cu altele 
din alte limbi. Dar pentru a realiza 
studii contrastive urmând teoria 
structural-functionala a lui Cose- 
riu, este necesar, în primul rand, a 
cunoaşte fundamentele acesteia. 
Comparatia, dupa Coseriu, permi- 
te sa constatăm atât analogiile, cat 
si diferentele organizarii lingvistice 
pentru a obtine date importante. 
Prin intermediul acesteia se verifi- 
ca coerenta intre diferite functii pe 
care o limba trebuie sa le exprime si 
principiile fiecarei limbi, relatiile in- 
tre faptele care, considerate izolat, 
par sa nu aiba sens. Alt obiectiv ar 
fi compararea limbilor ca sisteme 
de posibilitati ale activitatii lingvisti- 
ce, ca tehnici ale creativitatii libere 
a fiintei umane, drept pentru care 
Coseriu, fara a uita vreodata con- 
ceptul de energeia a lui Humboldt, 
propune sa se constate ce se poa- 
te crea de acord cu fiecare sistem 
al limbilor luate in considerare 
(p. 168). In plus, in viziunea lui Co- 
şeriu, studiile contrastive trebuie sa 
tina cont de nivelele de structurare 


lingvistică ale limbilor comparate: 
tip, sistem, normă. Prin urmare, 
lingvistica contrastivă trebuie să se 
ocupe de aceste nivele; gramatica 
confrontativă de asemenea, însă 
pentru ea nivelul cel mai relevant îl 
constituie sistemul, studiul funcţiilor 
unei anumite limbi şi norma. In plus, 
Coseriu se întreabă cât trebuie lăsat 
pe seama contextului şi a situaţiei, 
deoarece pentru a putea crea într-o 
limbă şi a o înţelege e necesar să 
cunoaştem sistemul acesteia, însă 
pentru a o vorbi ca nativii, trebuie 
să cunoaştem una sau mai multe 
norme (p. 172). În final, O. Mori con- 
chide că ideile lui Coseriu din acest 
domeniu ar putea servi ca bază pen- 
tru studiile contrastive actuale. 

Volumul se încheie cu o tradu- 
cere în limba spaniolă a studiului lui 
E. Coseriu Les procédés sémanti- 
ques dans la formation des mots, 
realizata de Elena Llamas Pombo. 
Este vorba de conferinta pe care 
Coseriu a tinut-o la 21 mai 1981 la 
Universitatea din Geneva, inaugu- 
rand seria de Conférences Charles 
Bally, pe care aceasta universitate 
le organizează anual în memoria 
lingvistului elveţian. 

In final, nu ne rămâne decât 
să-l felicităm pe prof. Jesus G. Mar- 
tinez del Castillo, editorul acestui 
volum, pentru faptul că a reuşit să 
adune la un loc contribuţii ale celor 
mai remarcabili discipoli coşerieni. 
Cred că motivaţia sa este extrem 
de sugestivă: „Prin acest volum 
publicat în memoria lui Eugeniu 
Coseriu, revista Odisea vrea să 
omagieze lingvistul care a avut cel 
mai mare impact în lingvistica din 
a doua jumătate a sec. al XX-lea, 
lingvistul ale cărui teorii constituie 
baza gândirii multor profesori tă- 
cuti, dar care au găsit la Coseriu 
raspunsuri la multe din framantarile 
lor intelectuale” (p. 10). 

Ana BANTOŞ 


AVATARURILE 
PERSONAJULUI 
LIRIC MODERN 


(de la Paul Celan 
la Arcadie Suceveanu) 


Există în poezia secolului al 
XX-lea o mişcare „subterană” inten- 
să, având ca finalitate definirea limi- 
telor eului liric modern. Faptul acesta 
poate fi observat în creaţia mai multor 
scriitori din diferite spaţii culturale, în- 
tre care îi amintim pe hispanicul Fe- 
derico Garcia Lorca (1898-1936), pe 
englezul Tomas Stearns Eliot (1888- 
1965), pe austriacul Rainer Maria Ril- 
ke (1875-1926), pe românul Lucian 
Blaga (1895-1961), poeţi care s-au 
afirmat la începutul secolului trecut. 

Procesul de modernizare a 
eului liric, care a început la mijlocul 
secolului al XIX-lea, este analizat 
în numeroase studii. Ne vom referi 
aici la lucrarea Sensul istoriei de 
Nicolai Berdiaev, în care filozoful 
rus vorbeşte despre „pecetea in- 
satisfactiei lăuntrice profunde, a 
căutării chinuitoare, a ieşirii din 
chingile care apasă creaţia uma- 
nă”, toate aceste experienţe fiind 
specifice marilor curente de la în- 
ceputul secolului al XX-lea. Mo- 
mentul începe cu sfârşitul Europei 
umaniste şi intrarea într-un nou Ev 
Mediu în care se prefigurează „un 
nou amestec de rase şi de tipuri 
culturale”. „Boala reflectiei, eterna 


îndoială în puterea de cunoaste- 
re a omului afectează definitiv şi 
filozofia”, scrie N. Berdiaev. Prin 
„sentimentul sfâşierii lăuntrice şi 
nostalgia unei creaţii superioare”, 
omul modern se aseamănă, în opi- 
nia acestuia, cu omul din perioada 
sfârşitului lumii antice. Concluzia e 
pe cât se poate de elocventă: „Toa- 
te acestea arată că în istoria ome- 
nirii există o întoarcere periodică la 
aceleaşi momente” [1, p. 173]. 
Pornind de la această asemă- 
nare formală între momentele de 
trecere în succesiunea secolelor, 
vom încerca să investigăm avataru- 
rile personajului liric din poezia con- 
temporană, reperându-ne, în special, 
pe creaţia a doi poeţi implicaţi în 
procesul de modernizare a poeziei: 
Paul Celan şi Arcadie Suceveanu, 
ambii originari din Bucovina. 
Există în creaţia scriitorilor 
şaptezecişti din Basarabia o ten- 
tatie evidentă a ascetismului laic 
(bunăoară, la Liviu Damian (1935- 
1986) care este influenţat de Tudor 
Arghezi şi Lucian Blaga), a „mona- 
hismului” şi a religiozitatii la Grigo- 
re Vieru (n. 1935) a cavalerismului 
asumat în cheie manieristă la Ar- 
cadie Suceveanu (n. 1952), toate 
având menirea de a ocroti energia 
umană şi de a o feri de căderea în 
ideologic. Fenomenele care au avut 
loc în ultimele decenii ale secolului 
al XX-lea şi ceea ce se întâmplă în 
literatura română la începutul seco- 
lului al XXI-lea se înscrie în contex- 
tul general, cunoscut şi în primele 
decenii ale secolului al XX-lea, al 
negării oricăror principii de subordo- 
nare a omului unor forţe suprauma- 

ne, superioare. Odată cu aceasta, 
în scrierile din perioada respectivă 
se resimte o epuizare a energiilor 
vitale, criza eului fiind echivalentă 
cu dezagregarea imaginii omului. 
Am putea vorbi despre continuarea 
scindării personalităţii umane, care 
avea în totalitarism un antidot axat 
pe necesitatea păstrării memoriei. 

Personalitatea umană, calita, 
aşa cum susţine şi N. Berdiaev, în 
creştinism şi în cultura europeană 
[1, pag. 173], a început să-şi piardă 
la începutul secolului al XX-lea con- 
tururile lăuntrice, conştiinţa de sine. 
Printre reperele căutate de artişti în 
primele decenii ale secolului trecut 
filozoful rus constată sacralitatea ca 
principiu diriguitor: personalitatea 
umană „caută sacralitatea, doreşte 
aprig să se subordoneze de bună 
voie, ca să se regăsească pe sine” 
[1, pag. 174]. 

Religiozitatea care, indubita- 
bil, are radacini in civilizatia rustica, 
prezenta si la scriitorii basarabeni 
saptezecisti, e transmisă pe calea 
reflexivitatii sau a unei tristeti me- 
tafizice care, nu se poate contesta, 
este caracteristică şi personajului 
liric modern. Această dimensiune 
a ajuns şi în lirica autorilor nostri, 
inclusiv prin filieră blagiană. 

Imaginea crepusculului civili- 
zaţiei ţărăneşti, ce se impune din 
punct de vedere al crizei identitare, 
este reprezentată în mod diferit la 
scriitorii basarabeni din diversele 
promoţii postbelice. Într-un timp, 
era vădită, mai cu seamă, în pro- 
za, în dramaturgie (drept exemplu 
poate servi creaţia lui lon Druta), 
dar, ulterior, se face resimţită şi în 


poezia basarabeană. Este cert că 
perceperea fenomenului dispariţiei 
civilizaţiei rustice poartă un caracter 
anume în creaţia scriitorilor şapte- 
zecisti şi cu totul altul în literatura de 
la interferența secolelor al XX-lea şi 
al XXI-lea. La Dumitru Matcovschi, 
bunăoară, ea este axată pe motivul 
casei batranesti, „cu pragul tare de 
piatră”, la Grigore Vieru — pe cel 
al casei arhaice „de pe margine 
de Prut”, care se scufundă tot mai 
mult, odată cu trecerea timpului, în 
tărâmul uitării. Personajul liric vede 
casa îndepărtându-se, însă nu nu- 
mai în sens spaţial, imaginea ei ră- 
mânând „conservată” în mentalul 
autorului. Peste înstrăinarea forţată 
a mamei de casa ei se suprapune 
înstrăinarea fiului care suportă efec- 
tul înstrăinării duble. Cu totul alta 
este imaginea crepusculului rustic 
în creaţia scriitorilor de după anii 
'80. Astfel, la Emilian Galaicu-Păun 
acesta este developat prin tonul 
ironic, uneori sarcastic, satul fiind 
echivalent cu degradarea morală 
şi lingvistică. Este clar că efectul e 
dat drept cauză, poetul încercând, 
pe această cale, să afle soluţii „es- 
tetizante”, în care accentul se vrea 
pus pe logos. 

Acelaşi N. Berdiaev susţine 
că „omul se pierde pe sine, dacă 
se eliberează de conţinutul supra- 
uman superior şi nu găseşte nimic 
în sine, în afară de lumea lui strâmtă 
şi închisă.” Afirmarea individualitatii 
umane presupune angajarea într-un 
universalism care constă în raporta- 
rea la un conţinut suprauman supe- 
rior. Acest mod de a judeca lucrurile 
provine dintr-un cadru mai general, 

caracteristic începutului secolului 
trecut, dintr-o atmosferă în care se 
discută despre fragmentarea sufle- 
tului uman şi despre şansa refacerii 
unităţii interioare prin intermediul 
raportării la divinitate, la credinţa 
în forţa supremă. Este vorba deci 
de un cadru al misticismului, ca- 
racteristic perioadei de trecere 
de la secolul al XIX-lea la seco- 
lul al XX-lea. Ulterior, lucrurile se 
schimbă, dar contradicţia interioară 
a postmodernitatii din Estul Europei 
are la bază aceeaşi golire a sufle- 
tului uman despre care vorbeşte 
filozoful N. Berdiaev cu aplicare la 
primele decenii ale secolului trecut. 
Cu certitudine, ceea ce se consta- 
tă deocamdată în perimetrul dintre 
Prut şi Nistru este criza identitară cu 
care se confruntă populaţia de aici, 
criză care transpare şi în literatură. 
Ceea ce putem spune este că apu- 
sul civilizaţiei ţărăneşti, sesizabil în 
poezia lui Grigore Vieru, Liviu Da- 
mian, Arcadie Suceveanu, Emilian 
Galaicu-Păun ş.a., are dimensiuni 
diverse. La Arcadie Suceveanu 
acesta se înscrie într-un context 
mai complex: este vorba de în- 
străinarea multiplă care include, în 
primul rând, despărţirea Bucovinei 
de matricea ei firească, despărţirea 
fiului rătăcitor de meleagul natal şi, 
concomitent, detaşarea de civiliza- 
tia rustică. De fapt, despărţirea de 
Bucovina determină trecerea eului 
poetic pe un alt plan al crepusculu- 
lui, mai sofisticat. Subintelegem aici 
o atmosferă de melancolie aproa- 
pe ancestrală pe care o resimte, 
dureros, personajul liric coborâtor 
din Carpaţi. 


Am putea face aici o trimite- 
re la creaţia unui scriitor născut cu 
trei decenii mai înainte la Cernăuţi, 
în 1920, Paul Celan, care are un 
destin aparte. (Numele lui ade- 
vărat este Paul Antschel. Părinţii 
sunt Leo Antschel-Teitler şi Fritzi 
Schrager. Învață initial la şcoala 
„Meisler-Schule” din Cernăuţi, cu 
predare în limba germană, este 
transferat ulterior la şcoala ebraică 
din acelaşi oraş. Îşi continuă stu- 
diile la Liceul Ortodox de băieţi şi 
la Liceul „Marele Voievod Mihai”. 
Studiază limbile greacă şi latină. 
Cunoaste opera lui Rilke, Höderlin, 
Trakl. Participă la diverse activităţi 
ale unor cercuri antinaziste care iau 
naştere în acea perioadă, precum şi 
la şezătorile literare la care se citea 
poezie clasică şi creaţii proprii. Cu- 
noaşte poezia lui Mihai Eminescu, 
inclusiv datorită traducerii poemului 
Luceafărul de către profesorul său 
de gimnaziu NeiBglas. Studiază fi- 
lozofia germană, citeşte din Niets- 
che. În 1938 se înscrie la Faculta- 
tea de medicină din Tours, Franţa. 
Călătoreşte în Germania şi Belgia, 
cunoaşte literatura franceză. În 
1939 revine la Cernăuţi şi nu se mai 
poate întoarce în Franţa pentru a-şi 
continua studiile. Se înscrie la Fa- 
cultatea de romanistică şi filozofie 
din Cernăuţi, care se închide în anul 
1940. În 1942 părinţii îi sunt ridicaţi 
de nazişti şi trimişi peste Bug, în la- 
garul „morţii”, de unde nu s-au mai 
întors. După 1945 Paul se stabileşte 
la Bucureşti. Un timp este angajat 
la Editura „Cartea rusă” unde devi- 
ne coleg cu Petre Solomon. A făcut 
parte din cercul suprarealist condus 

de Gherasim Luca, cerc frecventat 
de către poeţii Gelu Naum, Marcel 
Aderca, Nina Cassian, lon Caraion 
şi criticul Ovid Crohmălniceanu. Pu- 
blică, în 1945, placheta de versuri 
Agora nr. 1, semnată cu pseudoni- 
mul Paul Celan. Părăseşte Româ- 
nia în 1947. În acelaşi an îi apare 
un volum de versuri în limba ger- 
mană, Nisipul din urme. Se sta- 
bileşte la Paris pentru totdeauna. 
Studiază la Sorbona germanistica 
şi ştiinţele literaturii. Face traduceri 
din literaturile engleză, franceză, 
germană. În 1952 îi apare volumul 
Mac şi memorie în limba germană. 
În 1955 publică volumul Din prag 
în prag, iar în 1958 i se decernea- 
ză Premiul oraşului Bremen pentru 
poezie. În 1959 apare volumul Ză- 
brelele vorbirii, iar în 1960 primes- 
te Premiul „Georg Buchner” pentru 
poezie. Alte volume: Poezii, 1960; 
Trandafirul nimănui, 1963; Cristal 
de suflet, prima ediţie, bibliofilă, e 
publicată la Paris în 1965; Schim- 
bare de suflet, 1967; Fire de soa- 
re, 1968; Lumina forţată, volum de 
inedite, apărut postum în 1970; ulti- 
mul său volum de poezii este Urme 
pe zăpadă, apărut în 1971.) 
Creaţia acestui poet marcat 
de dispariţia părinţilor şi de antise- 
mitismul din perioada respectivă 
are în centru un personaj cu spai- 
ma încremenită în suflet. Anume 
încremenirea este transmisă prin 
intermediul imaginii ochilor dila- 
taţi, a vocilor săpate în oglinda 
verde a apei, a pietrei. Starea de 
spirit este dominată de tremur, de 
sfială („inima ta în inima mamei se 
retrage sfios”), de forfota de ce- 


nuşă a zilei, de cerul viclean, de 
jocul încifrat. 

Paul Celan vine direct dintr-o 
perioadă în care avea loc afir- 
marea plenară a modernismului, 
Cernautii repetând situaţia Vienei 
descrisă magistral, cu meticulozi- 
tate de către Jacque Le Rider în 
Modernitatea vieneză şi crizele 
identităţii (Editura universităţii „Al. 
I. Cuza”, laşi, 1995) şi în Jurnale 
intime vieneze, volum publicat în 
anul 2000 în Franţa şi tradus, la 
doar un an de la apariţie, în limba 
română de către Magda Jeanreaud. 
Autorul Jurnalelor... îşi desfăşoară 
investigaţiile pornind de la asertiu- 
nea următoare: „Este evident că 
orice modernintate (începând cu 
aceea pe care o analiza Beaude- 
laire) reprezintă o situaţie de criză 
a identităţii”. Am putea spune că 
în cazul celor doi poeţi cernauteni 
modernizarea personajului liric 
funcţionează în mod diferit. La Ar- 
cadie Suceveanu este vorba mai 
curând de un puternic sentiment 
de nostalgie a modernităţii care 
acţionează în contratimp cu cel al 
dorinţei de păstrare a rădăcinilor în 
civilizaţia rustică. Criza identitară 
a personajului liric sucevenean se 
manifestă în tonul confesiv şi în 
specia „jurnalului de bord”, în ex- 
punerea directă. Un „timp mâncat 
de spaţiu”, „un spaţiu ros de timp”, 
recalificarea mitului, venită pe filie- 
ra lui Don Quijote sau Hamlet, con- 
tribuie la legitimarea personajului 
liric. Problema legitimării cu care 
se confruntă acesta este rezolva- 
tă în termeni „contabiliceşti”, ca 
dovadă a neincrederii şi stării de 

incertitudine cu care se confruntă 
poetul în societate: 

„Legitimaţie de poet? 

Ca şi cum ai zice 
adeverinţă de dragoste, 

paşaport de rouă, 
certificat de copilărie” 

(Jurnal de bord). 

Pasiunea pentru jurnal este 
evidenţiată prin consemnarea 
scurtă, directă, telegrafică şi com- 
primata: 

»Ninsoare obosita, uzata, 

iarba aproape plictisita, 
sentimente galvanizate, 
superproductie, 
viermi de matase recalificati, 
producand nylon verde” 

(Jurnal de bord). 

Aceasta atmosfera pare a 
fi anticipata de ceea ce s-a pe- 
trecut la interferenta secolelor al 
XIX-lea şi al XX-lea, cu preciza- 
rea ca, desi nutrind sentimentul 
de nostalgie, supus dorintei ar- 
zatoare de statornicire într-o era 
nouă, personajul liric nu mai este 
marcat de acelaşi elan revolutio- 
nar, în sensul rupturii avangar- 
diste, caracteristică mişcărilor 
literare de la începutul secolului 
al XX-lea. În „jurnalul de bord” al 
poetului bucovinean, „navigând” 
la sfârşitul secolului al XX-lea, in- 
tervine brusc o schimbare: 

» dar nu vă intristati: 

bancile elvetiene au si 

început să primească 
depuneri nelimitate 

de mireasmă de pin şi 
freamăt de pădure”. 

Aici autorul converteşte iro- 
nicul într-un lirism sui generis con- 


torsionat. Dincolo de toate acestea, 
transpare mobilitatea, căutarea 
unor noi forme de sociabilitate, de 
dialog cultural. lată cum arată, în 
acest context, copilăria mirosind a 
rachiti coborâtoare din peisajul mi- 
rific al Carpaţilor: 

„Închisă în carapacea marilor 

oraşe, copilăria mea — 
fragilă şi sfidătoare — 
miroase-a rachiti 
şi-a cânepă topită. 

Habar n-are de 
homo informaticus”. 
Mobilitatea personajului liric, 

ros de incertitudini şi îndoieli, e con- 
vertită pe un fagas al începuturilor 
salvatoare: 

„Şi dintr-o dată mă simt 

aproape fericit 
că se mai aud greierii 
şi trandafirul 
mai are miros”. 

Este limpede că în acest caz 
autorul e deţinătorul epigon al unor 
„conturi” în banca de sensibilitate 
a romanticilor europeni cu care în- 
cearcă să acopere multiplele goluri 
sau patologii mai noi ale vidului 
interior. Între acestea se află: vi- 
dul valorilor, al noului individualism 
care, în timpul de la urmă, este tot 
mai accentuat în scrisul aspirantilor 
la gloria literelor, tirania intimitatii, 
narcisismul. 

Tentativa personajului liric de 
ancorare a sinelui are loc în mod di- 
ferit în poezia lui Paul Celan. După 
cum observă acelaşi Arcadie Suce- 
veanu într-un eseu recent pe care i 
l-a consacrat, „metafora lui nu apare 
ca o invenţie artistică, ca un artificiu 
lingvistic, ci este chiar «idiomul» su- 

ferintei, vocabula nervilor, auzului şi 
văzului” [3, pag. 113]: 

„Înnodaţi în noapte 

buzele flori 

răstignite şi încrucişate 

blandetea pinilor 

incarunteste muschiul 

zdruncinand piatra si 

trezeste nesfarsitul zbor 

al pasarilor peste 

lumea de gheata. 

Acesta este tinutul 

unde poposiră o clipă 

spre care noi alergaram” 

(Înnodaţi în noapte). 

Incertitudinea aici e totală: 
„ora nenumită”, despărţirea, „fieca- 
re cu moartea sa, fiecare cu noap- 
tea sa”, un „aici şi un Nicăieri” ce se 
confruntă şi tind să se completeze. 
Este evident că timpul şi spaţiul sunt 
nedeterminate. Logosul, în acest 
context, este şi el expus riscului 
indefinirii. Aşa se explică prezenţa 
unui fenomen straniu al tăcerii pe 
care autorul mizează mult. „Un cu- 
vânt — tu ştii! — un cadavru”, „zăbre- 
lele vorbirii”, tremurul secundelor, 
„forfota de cenuşă a zilei”, — toate 
transmit o tristeţe metafizică depă- 
şind timpul şi spaţiul. Personajul 
liric trăieşte în miezul cuvintelor, 
căutând protecţia şi ascunzându-se, 
în acelaşi timp, în golul lor ance- 
stral. Ştefan Augustin Doinaş, re- 
marcând „tăietura verbală şi forţa 
uneori virulentă”, prevestind parcă 
un destin de mare poet pentru Paul 
Celan, acordă un interes deosebit 
„lirismului dialogal atât de impene- 
trabil” al cărui „mister” a fost tentat 
să-l rezolve şi filozoful Hans-Georg 
Gadamer. Răspunsul acestuia la 


întrebarea „Cine este acest Tu” din 
poezia lui Paul Celan?” e în funcţie 
de un context anume în care „Eul 
fiecărui lector ia foarte uşor locul Eu- 
lui poetului” [apud. 4, pag. 314-315]. 
Ştefan Augustin Doinaş poartă firul 
demonstraţiei sensurilor lirismului 
dialogal celanian şi prin filozofia 
simpatiei personaliste a unui gândi- 
tor ca Martin Buber care, disociind 
perechea verbală Eu — Tu, susţine 
că „nu există un Eu în sine, ci numai 
acel Eu din cuvântul fundamental 
Eu — Tu”, ajungând astfel la afirma- 
tia metafizică decisivă: „la început 
a fost Relaţia” [4, pag. 315]. Difi- 
cultatea la Paul Celan provine din 
„indeterminarea rostirii” pe care Ga- 
damer a consemnat-o în trecere, iar 
Ştefan Augustin Doinaş o relevă ca 
pe „o marcă distinctivă”. Această in- 
determinare e cauzată, în viziunea 
cercetătorilor poeziei lui Celan, de 
raportul Eu — Tu, Tu fiind privit ca 
un alter ego al autorului cuprins de 
„foamea de sens”, precum şi de un 
dramatism atât al poetului, cât şi al 
logosului, al omului şi al limbajului, 
or, „nici unul, nici altul nu poate atin- 
ge — singur — dimensiunea tremură- 
toare a viului, Fiinţa” [4, pag. 316]. 
Prin urmare, criza identitară a per- 
sonajului liric din poezia lui Paul 
Celan e una complexă şi nu poate 
fi descifrată decât într-un context 
amplu, cu rădăcini în ermetismul de 
care e marcată poezia modernă de 
la Mallarmee încoace. Paul Celan 
vorbeşte din interiorul unei experi- 
ente literare, inclusiv româneşti, în 
care s-a integrat şi care era plină la 
acea vreme de fervoarea căutărilor 
suprarealiste. Autenticul, expresie a 

ceea ce e mai profund în fiinţa uma- 
nă, transpare în revenirea obsesivă 
a tăcerii, a pietrei, a ochilor, a privirii 
încremenite. Însă dincolo de ten- 
tatia artistică de ordin programatic 
sau de căutare a emotiei particulare 
poetul disimulează un sentiment de 
spaimă încremenită sub semnul că- 
reia se află identitatea personajului 
liric. Amintim aici că Hugo Friedrich 
vorbeşte despre „spaima” operată 
de către Mallarmee la nivelul lim- 
bajului fără să poată trece în lumea 
reală [5, pag. 128]. La Paul Celan 
se întâmplă tocmai ceea ce nu s-a 
întâmplat în poezia lui Mallarmee: 
„spaima”, „operată” la nivelul lim- 
bajului, trece în lumea reală sau, 
mai exact, spaima din lumea reală 
se regăseşte în cea ,inoculata” de 
către Mallarmee la nivelul limbaju- 
lui. Esenţa modernităţii personaju- 
lui liric al lui Paul Celan anume în 
aceasta constă. 

Prezent şi în poezia postbelică 
din spaţiul pruto-nistrean, fenome- 
nul „spaimei” e propulsat printr-un 
imaginar contorsionat, influenţat de 
multiple aspecte politice şi culturale. 
Unul din ele vine pe filiera creaţiei 


lui Nichita Stănescu, „mirarea” din 
poezia acestuia generând în creaţia 
confratilor săi de dincoace de Prut 
un „mutant” al spaimei. Ceea ce se 
remarcă, mai cu seamă în ultima 
perioadă, este faptul că motivele 
legate de starea de criză a persona- 
jului liric tind să fie transpuse într-un 
limbaj al incertitudinii. 

Mina-Maria RUSU 


RE-SACRALIZAREA 
LUMII PRIN POEZIE 


(în literatura română 
interbelică) 


Aproape unanim recunoscută, 
prăpastia dintre teologie şi filozofia 
existenţei umane a creat teren fertil 
naşterii poeziei — puntea dintre cele 
două forme de cunoaştere, elemen- 
tul de conciliere a lor prin artă. Fiin- 
du-i proprie transfigurarea realităţii, 
crearea de imagini sensibile — cum 
a spus Maiorescu —, poezia uneşte 
profanul ontologic cu sacrul teolo- 
gic într-un produs nou, care invită 
la percepții originale şi inepuizabi- 
le în modele poetice noi ale lumii 
obiectuale. 

Ca fenomen spiritual absolut, 
sacrul se manifestă, cum remarca 
Mircea Eliade, drept „un element 
în structura constiintei!”, fiind astfel 
o latură preexistentă a universului 
individual, activată în stări de criză 
a conştiinţei prin influenţa coor- 
donatelor profane ale existenţei 
umane. 

S-a observat că dimensiunea 
sacră a conştiinţei umane devine 
activă, uneori dominantă, ca urma- 
re a unor stimuli externi, de ordin 
social, cu implicaţii în sfera afectu- 
lui. În spaţiul literaturii interbelice, 
sacrul reactivat creează un orizont 
ideal, în care sufletul zbuciumat îşi 
caută refugiul în linişte. 

Prin urmare, evadarea în sa- 
cru este singura şansă a sufletului 
de a se sustrage efectului nefast al 
traumelor psihice atât de frecvente, 
produse sub semnul unei lumi hao- 


tice, prizonieră a speranței de a-şi 
descoperi identitatea sacră pierdută 
în timpurile biblice. Sacrul este, îna- 
inte de toate, o categorie religioasă, 
care acum provoacă o nostalgică 
întoarcere spre origini, stare ce 
deseori supralicitează valoarea în 
susţinerea morală a fiinţei. 

Neavând un sens univoc, 
sacrul desemnează atât un fe- 
nomen în sine, cât şi orizontul 
acestuia, ca spaţiu propriu unei 
instanţe sacre, concretizată într-o 
forță supraumană, înţeleasă ca o 
structură ce uneşte două compo- 
nente ale Fiinţei: summum ens şi 
ens commune!, care o definesc 
drept expresie a desavarsirii, 
ideal ontologic şi gnoseologic al 
omului căzut. 

Prin diferenţa specifică dintre 
abordarea religioasă şi cea filozo- 
fică a termenului de sacru, se pun 
în relaţie două valori: Dumnezeu 
şi Fiinţa, cu ipostaza ei profană de 
Om. In timp ce Dumnezeu este o 
idee, omul este o realitate, o exis- 
tenta definită în timp şi în spaţiu, un 
element al concretului. 

Se creează astfel o punte su- 
fletească între Dumnezeu — iposta- 
za supremă, absolută a Fiintei — si 
om, acesta din urmă dominat de 
două coordonate: una comună, 
eminamente profană, şi alta sa- 
cră, derivată din aspiraţia depăşirii 
propriilor limite. Considerăm că în 
această din urmă dimensiune a fiin- 
tei umane îşi are originea fascinația 
sacrului, stare extatică, ce provoa- 
că poezia. 

La originea acesteia se află 
sintagma lansată de Platon, încăr- 


1 Summum ens -— fiinţa supre- 
ma / ens commune -— fiinţa în genera- 
litatea ei. 

cata de conotaţii ro rravreioo ov’, 
obiect al aspiratiei si determinant 
categoric al recurgerii de catre om 
la gestul sacralizării orizontului 
mundan. 

Oricâte încercări de a fixa cu 
stricteţe coordonatele spatio-tem- 
porale, ontologice şi gnoseologice 
ale categoriei în discuţie s-ar fi făcut, 
aceasta rămâne definită ca un Cu 
Totul Altul (Rudorf Otto) decât ceea 
ce posibilităţile noastre de percepţie 
ne dezvăluie, o prezenţă inefabilă, 
care provoacă stări contradictorii, 
prin atributele sale paradoxale: 
fascinează şi înspăimântă, iar dez- 
văluindu-se, învăluie şi mai mult în 
mister totul, provocând omul la cău- 
tare, incitându-l şi determinându-l 
să depăşească starea adamică, 
adoptând o atitudine de creatură în 
situație de Creator. 

Are loc astfel, prin activarea 
sacrului, o reconsiderare a Fiintei, 
aşa cum o susţine Aristotel, adică 
supremă, datorită valorii sale abso- 
lute şi atotcuprinzătoare. Ideea de 
sacru va media întotdeauna relaţiile 
dintre finit şi infinit (ca spațiu), din- 
tre trecător şi etern (ca timp) şi mai 
ales dintre materie şi spirit (ca formă 
şi idee).Orice fenomen neînțeles a 
beneficiat de-a lungul timpului de 
atributul de sacru, fiind perceput în 
maniera propusă de Rudolf Otto, ca 
un Ganz Anderes. Existenţa sa se 
află în două structuri spaţiale dis- 
tincte, ambele marcate de limitat: 
fie în universul uranian, fie în cel 
spiritual, sufletesc al fiinţei umane. 

Creată din joacă, lumea devi- 
ne un produs imperfect, iar Dum- 
nezeu apare ca un Deus otiosus, 


2 Fiinţa întru totul desăvârşită. 


abandonând-o. Acest sentiment al 
îndepărtării indiferente a Creatoru- 
lui de propria creatură a stârnit fie 
teama de reacţii neprevăzute ale 
forței transcendente, fie ambiția 
omului de a-şi lua pe cont propriu 
existenţa, dirijând-o pe calea dorită, 
independent de voinţa Tatălui Ce- 
resc, care, abandonându-l hazardu- 
lui, l-a provocat la autocunoastere, 
prin activarea şi stimularea excesi- 
vă a conştiinţei de sine. 

Inălţându-şi privirile spre cer, 
sentimentul care-l tulbură este fie de 
implorare a milei divine, semn al ne- 
putintei omeneşti, fie încercarea de 
a determina coordonatele sacrului 
pentru a le stăpâni şi, eventual, spre 
a se plasa în orizontul lor, prin pă- 
răsirea condiţiei profane. Momentul 
acesta al căutării unei căi de acces 
la sacru va fi decisiv atât în evoluţia 
teologiei, cât şi a filozofiei. 

Din perspectivă poetică, stu- 
diul relaţiei dintre sacru şi profan 
impune delimitarea a trei căi: una 
a identificării sacrului institutiona- 
lizat, reperabil în poezia religioasă 
propriu-zisă, alta a sacrului poetic, 
ce exclude dogma, procedând la re- 
velarea lui în structurile profane, iar 
ultima ca produs al îmbinării teologi- 
cului cu ontologicul şi cu poeticul. 

Este limpede că în perioada in- 
terbelică, sub semnul nefast al răz- 
boiului şi al degradării condiţiei uma- 
ne, necesitatea renovării morale şi a 
menţinerii în afara cotidianului fără a 
capitula în impactul cu destinul, poe- 
zia va deveni o cale accesibilă fiinţei 
umane, prin urmarea căreia aceasta 
să poată accede la sacru. De fapt, 
în perioada amintită, cele două ca- 
tegorii antinomice, profanul şi sacrul, 
coincid cu prăbuşirea şi înălțarea, 
iar omul, conştient de coexistenta 
lor în propriul destin, face eforturi să 

se eschiveze tragicului, prin refugiul 
în sacru. Apare, fireşte, nostalgia 
originilor, temă poetică frecventă, 
discutată pe larg de Mircea Eliade, 
acestea luând fie înfăţişarea Raiului 
adamic, fie a ipostazelor telurice ale 
acestuia: copilăria, satul, familia. 

Deseori, sentimentul se refugi- 
ază în trecutul istoric şi în folclor, de 
fapt într-un illo tempore al neamului, 
echivalent cu personalitatea aces- 
tuia, manifestată în tradiţii. Există, 
de aceea, pericolul conflictului cu 
orientările moderne, ireconciliabil 
deseori. Si totuşi, în mod parado- 
xal, traditionalisti sau de orientare 
moderna, poetii vremii au abordat 
tema sacrului. 

Alaturi de Crainic sau Voicu- 
lescu, regasim demnitatea creato- 
rului de poezie pura a lui lon Barbu, 
iar langa acesta, pe Blaga si Ar- 
ghezi, fara a-i omite insa pe Adrian 
Maniu, lon Vinea sau B. Fundoia- 
nu. Daca pentru slujitorii poeziei ce 
cultivau sacrul canonic transcen- 
denta era privilegiată, având un 
statut de tabu, în concepţia majori- 
tatii poeţilor amintiţi aceasta incită 
la cunoaştere, invită în universu-i 
incifrat, fascinând prin capacitatea 
de a prolifera semne ce se cereau 
descifrate. 

In concepţia poetului, omul 
nu mai avea statutul opus valoric 
lui Dumnezeu, ci devenea o axis 
mundi, loc de întâlnire a sacrului cu 
profanul. În acest sens, poezia lui 
Minulescu, Drum crucial, ni se pare 
cea mai reuşită definire a noii relaţii 
dintre profan şi sacru, aşa cum s-a 
manifestat în literatura interbelică: 
Pe scara sufletului meu / M-am 
întâlnit cu Dumnezeu — / Eu cobo- 
ram mâhnit din conştiinţa mea, / 
lar El urca surâzător spre ea. // Si 
ne-am oprit la jumătatea scării / 


Încrucişându-ne în clipa-ntâmpi- 
nării / Săgeţile perechilor de ochi, 
ca de-obicei — / Ah! Ochii Lui cum 
semănau cu ochii mei! // Pe scara 
sufletului meu, / M-am întâlnit din 
nou cu Dumnezeu — / El cobora 
solemn din conştiinţa mea / lar Eu 
urcam surazator spre eal... 

De acum înainte, in fiinţa uma- 
na se va afla locul întâlnirii sacrului 
cu profanul, astfel încât poetului îi 
va reveni sarcina să-l facă pe om 
conştient de această reuniune din 
sine, luându-l părtaş la descoperi- 
rea unei alte feţe a Lumii. Se ope- 
rează apoi după principiul transcen- 
dentului care coboară, dar, într-un 
fel, condiţia sacrului se degrada prin 
limitarea spatio-temporala şi prin 
acordarea unui destin omenesc. 
Ca şi Moise, omul va rosti celebrul 
Yahwe?, atunci când Dumnezeu, 
ca singura întruchipare celestă a 
transcendentului, i s-a arătat. Oda- 
tă cu perioada marilor profeti, apa- 
ritia Mântuitorului deschide o alta 
perspectivă a iniţierii în sacru; nos- 
talgia adamică e înlocuită cu jert- 
fa de sine spre mântuire, ca mod 
de a redobândi spiritual paradisul 
pierdut. Mesia este fiul lui Dumne- 
zeu şi al omului, imagine concretă 
a transcendentului ca produs di- 
vin-omenesc. |Insuşi lisus care s-a 
arătat oamenilor prin întrupare este 
semnul reconcilierii sacrului cu pro- 
fanul, oferind şansa restaurării păcii 
edenice. 

Aşadar, căutarea sacrului în- 
seamnă fie drumul spre origini, fie 
întruchiparea binelui absolut în 
fiinţa divin-omenească a Mantuito- 
rului, fie întoarcerea spre universul 


3 Eu sunt cel ce sunt. 

ingenuu, interior, adevăratul locus 
sacer, sălaş al lui Dumnezeu. In 
oricare dintre aceste situaţii proble- 
matice s-ar plasa, omul mărturiseş- 
te că în subconstientul său legătura 
cu sacrul este o permanenţă. Homo 
religiosus se manifestă în deplinăta- 
tea trăirilor sale! De la accepţia dată 
acestei denumiri de antici şi medie- 
vali, aceea de „persoană care avea 
o responsabilitate religioasă, sau 
trăia o viata religioasă intensă”, la 
sensul contemporan, acela de “om 
ce participă în mod intim la viaţa şi 
puterea lui Dumnezeu”, evoluţia 
semnificatiilor concordă cu statutul 
poetului, el însuşi o astfel de fiinţă 
care, prin har, mijloceşte relaţia Lu- 
mii văzute, profane, cu fascinantele 
ei feţe nevăzute, sacre. Fiind el în- 
suşi un mijloc de revelare a sacru- 
lui, îi revine sarcina de a ne iniţia 
în drumul acesta misterios; perso- 
nalitatea lui are însă şi atributul de 
symbolicus, fapt ce leagă indestruc- 
tibil poezia de religie. 

Pentru Mircea Eliade, profilul 
contemporan al lui homo religiosus 
îşi identifică structurile cu schema 
ontologică proprie celui marcat de 
har. Dornic de a pătrunde fiinţa în 
aspectele sale nevăzute, homo reli- 
giosus asociază adevărul cu sacrul, 
opunându-se, ca mod de trăire, 
omului modern, captivat de timpul 
curgător, ca expresie a devenirii. 
Dacă pentru homo religiosus arhe- 
tipul este structura spatio-tempora- 
lă şi morală definitorie, păstrătoare 
fidelă a sacrului, a realului primor- 


+ Wilhelm Danca, Homo religio- 
sus si ontologia pragmatica în viziunea 
lui Mircea Eliade, în Orizontul sacru, 
Editura Polirom, lasi, 1998, p. 82. 

5 Idem. 


dial, a trecutului şi a tradiţiei, omului 
modern îi atrag atenţia toate feno- 
menele iluzorii ale viitorului, spre 
care înaintează, ignorând originile. 
Se produce, firesc, o desacralizare 
a universului mundan, prin efecte- 
le civilizaţiei, purtătoarea virusului 
distrugător al culturii, după cum 
aprecia Oswald Spengler. 

Studiind comportamentul 
omului în clipa întâlnirii cu sacrul, 
Rudolf Otto realizează un studiu 
introspectiv, remarcând mutaţiile 
pe care acest eveniment le pro- 
duce în structura interioară a per- 
sonalitatii umane. Intre fascinans 
şi tremendum - efectele acestor 
contacte cu sacrul — sentimentele 
au o configuraţie duală, declanşând 
fie confesiuni de orientare mistică, 
fie revolta împotriva laturii înspăi- 
mântătoare, incitând la descifra- 
rea semnelor sau la crearea unui 
orizont paralel, în care acestea să 
prolifereze în orizontul poeticului. 
Studiile de filozofie şi istorie a re- 
ligiilor conduc implicit la structurile 
etnologice, folclorice şi artistice, în 
general, ale societăţii, în sistemul 
propus de Mircea Eliade, discuţia 
despre homo religiosus se plasea- 
ză în istorie, ca „sinteză mentală, 
filigran spiritual”, din „perspectiva 
sincronică a faptelor şi a documen- 
telor religioase”. 

Concluzia studiilor lui Mircea 
Eliade este că omul îşi desfăşoa- 
ră existenţa pe două coordonate 
fundamentale; una istorică şi alta 
religioasă, echivalente cu trăirea 
iniţială în orizontul profan, pentru 
ca în final să se producă întâlni- 


6 Wilhelm Danca, Definitio sacri, 
Editura Ars Longa, lasi, 1998, p. 59. 

rea cu sacrul prin ruperea de nivel 
ontologic. Constient că pentru a-şi 
asigura accesul la sacru e necesar 
să trăiască în Centru, omul face 
efortul de a-l descoperi. Identificand 
etapele istorice ale relaţiei omului 
cu Dumnezeu, Eliade observa că, 
după Facere, divinitatea se compor- 
tă ca un Deus otiosus şi provoacă 
proliferarea unor divinităţi antropo- 
morfizate, mult mai apropiate de om 
şi care-i permit acestuia o imitatio 
Dei, fie în cadrul riturilor — adevă- 
rate manifestări ale anamnesisului, 
reiterări voluntare ale gesturilor divi- 
ne. Punând în cumpănă devenirea 
iluzorie a omului modern cu trăirea 
în orizontul arhetipului, definitorie 
pentru homo religiosus, Eliade con- 
chide că acesta „este un om care 
ştie, care cunoaşte tainele, care a 
avut revelații de ordin metafizic”. 
Pornind de la acest raţionament, re- 
zultă că în homo religiosus se naşte 
un microcosmos prin analogie cu 
macrocosmosul, care-şi proiectea- 
ză structura în fiinţa umană. Aşa- 
dar, în el coexistă macrocosmosul 
cu imaginea exemplară a existenţei 
umane. |n Sacrul şi profanul Elia- 
de va defini această convertire ca 
„omologare” izvorâtă din „experien- 
te trăite”, care adaugă vieţii omului 
„O dimensiune în plus, pentru că nu 
este numai omenească, ci şi cosmică, 
pentru că are o structură transuma- 
nă”. Această remarcă deschide o 
nouă perspectivă asupra profilului 
moral al omului, care dobândeşte 
„O experienţă transparentă”, care îi 
permite „să se cunoască pe sine’ şi, 
prin raportarea lumii întregi la acest 
tip de cunoaştere, să aibă acces la 
sacru.Eliade o numeşte „cunoaşte- 
re religioasă, deoarece se referă la 
sacru sau la fiinţă”. 

In ipostază de ,ales” al lui 


Dumnezeu, învestit cu har, poetul 
este, în opinia noastră, un homo 
religiosus, care, prin gestul ritual 
de Facere prin Poezie, sanctifică 
propria existenţă, prin imersiunea 
la „izvorul fiinţei”. Desprins de Ta- 
tal Ceresc prin independenţa crea- 
toare, stimulată de mistere, el e un 
Demiurg la scară umană, o ipostază 
a fiinţei în care coincidentia opposi- 
torum îi adaugă şi atributul de homo 
interrogator, din care proliferează 
însuşirile lui homo symbolicus. 

Un Arghezi însă activează şi 
latura ingenuă a fiinţei, prin mani- 
festarea pregnantă a lui homo lu- 
dens — o replică umană la gestul 
divinității în momentul Facerii. Din 
acest motiv, dimensiunea sacră a 
fiinţei nu are un reper cronologic, ci 
unul ontologic, ce deschide orizon- 
tul nemărginit al veşniciei, abando- 
nând timpul istoric, sau convertin- 
du-l în durată. Eternitatea devine 
fata viitorului, asociat indisolubil cu 
ideea de nemurire. Prin poezie, ac- 
cesul la sacru se deshide ca o cale 
paralelă cu aceea a misticilor, dar 
având aceeaşi finalitate — întâlnirea 
cu transcendentul, cu supraumanul. 
În acest demers inițiatic se produce 
o „hierofanizare progresivă a Lumii, 
a Vieţii şi a Istoriei”, de fapt o sim- 
bolizare poetică a nevăzutului prin 
analogie cu văzutul. Paradoxal, nu 
are loc o limpezire a misterului, ci 
o amplificare a acestuia, căci orice 
text poetic se comportă ca un me- 
saj al sacrului, încifrat într-un cod 
lingvistic, prin care orice ermetiza- 
re a realului produce acea „opera 


7 Cristian Badilita şi Paul Barba- 
neagră, Mircea Eliade — Întâlnirea cu 
sacrul, Editura AXA, Botoşani, 1997, 
p. 108-109. 

aperta”, care „deschide metafora” 
(Umberto Eco). Devenit homo fa- 
ber, poetul, ca emitent al mesajului, 
stabileşte raporturi noi cu destinata- 
rul (Maria Corti), pe care-l provoacă 
la o identificare cu starea propusă 
de poezie, prin ceea ce se numeş- 
te „inserare psihologică”?. Din acest 
moment, poetul trece într-un plan 
secund, lăsând în prima linie des- 
tinatarul şi opera. 

In Incercare de poetică me- 
dievală, Paul Zumthor conchide: 
„Le Lecteur reste engage dans son 
temps; le texte, par un effet tenant 
a l'accumulation des durée inter- 
médiaires, apparait comme hors 
du temps, ce qui est une situation 
contradictoire”*. Starea aceasta a 
lectorului este dirijata de poetul care, 
„schimbând unghiul de vedere, gra- 
dul sau de intensitate, inlocuieste in 
real raporturile cunoscute cu altele, 
noi, inedite si secrete, descoperind 
o neaşteptată contiguitate sau un fel 
neobisnuit al lucrurilor de a se asocia 
sau de ase substitui intre ele”. Citito- 
rului i se induce starea de poezie, de 
fapt starea de religiozitate, care acti- 
vează sistemul de semne ale univer- 
sului transuman; se mijloceşte astfel 
trăirea „sentimentului sacrului”, care 
provoacă evaziunea din profan, din 
lumea istorică, într-un univers de 
lumi paralele, construite, ce-i drept, 
prin analogie, dar în structura căro- 
ra categoriei sacrului i se asociază, 
din punct de vedere estetic, subli- 
mul, grandiosul, concretizate în acel 
Cu Totul Altul, atotştiutor, atotputer- 


8 Cf. Mukarovsky, Studii de este- 
tica, 1966, p. 187. 

* Paul Zumthor, Essai de poétique 
medievale, Paris, 1927, p. 120. 


Nic, transuman. Prin imersiunea în 
această nouă ipostază semnificativă 
a Universului, cititorul are şansa de 
a se sustrage angoaselor şi nelinisti- 
lor chinuitoare, interogatiilor rămase 
invariabil retorice, de fapt prin aban- 
donarea spirituală a dimensiunii is- 
torice a timpului atât de tumultuos al 
perioadei interbelice. 

Ceea ce defineşte poezia din 
această perioadă, când sacrul şi 
profanul îşi dispută întâietatea în 
interiorul fiinţei, este această pune- 
re în relaţie a omului cu Dumnezeu, 
deschiderea spre instanţa sacră, 
prin descoperirea lăcaşului ei zeiesc 
în chiar adâncul firii omeneşti. Preexis- 
tent în fiinţă, sacrul se cerea reacti- 
vat, ca o şansă unică de a depăşi 
starea provocată de criza morală 
a unei lumi îngenuncheate de un 
timp istoric ce nu mai avea rabda- 
re. Identificarea lui Dumnezeu cu 
Sinele, prin raportarea ontologicului 
la momentul Crucificării Mântuitoru- 
lui, oferă omului şansa de a se dez- 
mărgini, de a-şi anula dimensiunea 
tragică a destinului, fie prin jertfă, fie 
prin uzurparea divinității, dar cel mai 
adesea prin refugiul în dimensiunea 
poetică a lumii, în care categoriile 
estetice de Bine, Adevăr şi Frumos 
sunt constante care, prin raportare la 
aspectul lumii preexistente, produc 
o corijare subiectivă a imperfectiunii 
originare. 

Ca un nou Adam, poetul re- 
dobândeşte paradisul originar şi, 
implicit, dreptul la nemurire. 

Dragoş VICOL 


MIHAIL SADOVEANU: 
DE LA BIOGRAFIA 
SCRIITORULUI LA 

BIOGRAFIA NEAMULUI 


În volumul memorialistic Anii 
de ucenicie Mihail Sadoveanu a 
încercat să răspundă la întrebarea: 
ce a fost la început, vânătoarea 
sau literatura? Apelând la intelep- 
ciunea esopică, povestitorul sus- 
tine că prima a fost vânătoarea, 
dar, într-un fel, tot prima a fost şi 
literatura, care ar fi apărut drept 
expresie a sentimentelor trăite la 
maximă intensitate de omul pe cale 
de formare. Vârsta de 12 ani mar- 
chează pentru autor un eveniment 
semnificativ. El este „admis” în tag- 
ma vânătorilor, fiindu-i încredinţată 
şi o arma pe potrivă. Bineînţeles, 
va avea şi un învăţător în ale artei 
cinegetice: Pricop Sentilici, cel din- 
tai amic care îl va iniţia în secretele 
vânătorii. 

Drumurile întreprinse prin toa- 
tă ţara îi vor „satisface” autorului 
pofta de a călători, cu puşca sau cu 
undita pe umăr, dar, mai important, 
ji vor aprofunda cunostintele despre 
Tara, despre oamenii ei. Din acest 
punct de vedere sunt relevante ur- 
matoarele consideratii critice: ,A 
reface cu cateva date exacte bio- 
grafia lui Mihail Sadoveanu este o 
încercare grea şi, într-o măsură, 
fără sens. În cazul lui, datele bio- 


grafice strict exterioare nu sunt rele- 
vatoare pentru adâncul omului”. Deşi 
şi-a urmat destinul timp de 81 de ani 
(povestitorul se stinge din viaţă la 
19 octombrie 1961), Mihail Sado- 
veanu este un om fără vârstă, indi- 
ferent în ce postură este surprins: la 
Academie sau în cadrul atâtor alte 
ocupatiuni mai importante sau mai 
puţin importante. 

La 24 de ani scriitorul editea- 
ză, concomitent, 4 volume: Poves- 
tiri, Şoimii, Dureri inabusite si 
Crasma lui mos Precu, care vor 
marca debutul exceptional al celui 
care urma sa scrie ,Decameronul” 
românesc. Trebuie menţionat, în 
această ordine de idei, că la înce- 
putul secolului al XX-lea literatura 
în România, inclusiv profesiunea 
de literat, erau considerate de lux. 
Faptul nu l-a împiedicat pe Mihail 
Sadoveanu să contribuie, în 1901, 
la îndemnul lui Şt. O. Iosif, la lan- 
sarea revistei Sămănătorul, iar în 
1905 — să-şi abandoneze serviciul 
de la Ministerul Artelor, unde avea 
şanse reale de promovare. Aceste 
decizii temerare l-au determinat pe 
scriitor să remarce cu ironie in volu- 
mul Anii de ucenicie: „Eram ca un 
D'Artagnan: aveam extrem de puţini 
bani în buzunar, dar n-aveam cal de 
vânzare şi nici resursele gasconu- 
lui. El avea spadă, eu eram complet 
dezarmat”. 

Întreaga viaţă M. Sadoveanu 
a trăit cu gândul la baştină; adâncul 
fiinţei sale îl îndemna să părăseas- 
că oraşul zgomotos, să se dezică 
de tumult si aglomeratie, să revină 
la tihna care îi era cel mai fidel aliat. 
A luptat cu aceste antinomii in per- 

manenta: avea de ales între marea 
urbe, unde se plămădea cultura, şi 
locurile dragi ale Moldovei. 

Şi-a găsit liniştea necesară 
pentru creaţie la Fălticeni, provi- 
denta făcând să trăiască în casa 
din strada Radaseni, unde, pe vre- 
muri, a locuit lon Creangă, modelul 
său artistic. Aici se plimba deseori 
prin livada străjuită de un zăplaz 
de viță-de-vie. În orele de respiro, 
„dura” câte un cotet pentru găinile 
sale de rasă, îngrijea de stupi sau ză- 
bovea îndelung în grădină, îndeletni- 
cindu-se cu creşterea zarzavaturilor. 
Se mândrea, îndeosebi, cu pădurea 
„ca o streşină verde”. Amintindu-şi 
cu nostalgie de vremurile când fă- 
cea sfat cu argatii, când ducea caii 
la apă sau stătea „călare pe par’, 
când „se războia cu dihăniile năs- 
cocite de dânsul”, când hoinărea 
zile întregi prin lunca Siretului, ori 
se juca de-a haiducii, Mihai Sado- 
veanu nota cu satisfacţie: „Mulţă- 
mesc Domnului Dumnezeu că am 
avut copilărie”. 

Scriitorul i-a ademenit cu far- 
mecul pescuitului şi vânatului şi pe 
confrații săi de condei de la Viaţa 
Românească: pe George Topâr- 
ceanu, Demostene Botez, Mihail 
Sevastos. Această pasiune a de- 
venit atât de „contagioasă” pentru 
ei, încât îl însoțeau pe Sadoveanu 
peste tot, fiind părtaşii multor peri- 
petii şi martori ai schimbării faptelor 
de viaţă în ficţiune. 

Când se îndepărta pe un timp 
de aceste pasiuni, Sadoveanu adu- 
na cu migală material pentru scrieri- 
le ulterioare. Dacă se întâmpla să-l 
părăsească inspiraţia, ştia cum s-o 


ademeneasca. Colinda munţii (l-a 
condus pe scriitorul Panait Istrati la 
Cheile Bicazului), poposea la mă- 
năstiri, fiind oaspetele monahilor de 
aici. Deseori era însoţit în aceste 
peregrinări şi de Al. |. Brătescu-Voi- 
nesti, şi de D. D. Patrascanu. 

În faţa frumuseţilor naturii, Mi- 
hail Sadoveanu rămânea, aparent, 
insensibil. Doar în faţa foii imacu- 
late de hârtie se matamorfoza. Aici 
transfigura artistic impresiile, zu- 
grăvind superb minunatiile naturii: 
„Balta scăpăra de bulbuci şi pânza 
de stropi se învălui brusc — apoi ră- 
mase curgând asupra noastră, căl- 
duta şi totuşi răcoritoare”. S-a vor- 
bit chiar de un anume cult pe care 
prozatorul îl nutrea pentru „baltă”. 
Apa reprezenta pentru el totul, ea 
îl făcea să-şi recapete puterile iro- 
site odinioară. În Ţara de dincolo 
de negură autorul mărturiseşte cu 
multă exactitate psihologică şi plas- 
tică: „Ochii lui atinteau zăvoaiele 
Siretului, pete de-o dulce culoare 
cafenie, sub fumegări străvezii. Era 
un țărm de visuri, unde încă nu-i 
călcase piciorul. Dintr-acolo se în- 
torceau de multe ori la marginea târ- 
gului vânători barbosi, care vorbeau 
de vulpi, de iepuri, de vidre, de sitari 
şi rate. Dintr-acolo soseau cu undita 
pe umăr, în zori de vară, pescari, ti- 
gani cu peşte puţin, însă cu aminti- 
rea neştirbită a unui somn uriaş, pe 
care l-au prins cândva, sub sălcii, 
într-un loc ascuns pe care numai 
ei îl ştiu. În afară de aceste imagini 
şi ecouri, împletite cu bucuria tine- 
reţii, în sufletul lui nu mai era nimic. 
Toate legăturile cu lumea dispăru- 
seră. Cărţile de şcoală şi profesorii, 

fierberea impură a târguşorului de 
provincie căzuseră în întuneric, ca 
papusile în cutia lor”. 

Desprindem din rândurile de 
mai sus o pronunţată notă auto- 
biografică, ce emană candoarea 
copilăriei şi o aleasă curăţenie a 
sufletului. Eul artistic sadovenian se 
contopeşte, în foarte multe puncte, 
cu întreaga creaţie a autorului. Aici 
găsim principalele ei elemente con- 
stitutive: istorie, folclor, esoterism. 
G. Călinescu afirma că Mihail 
Sadoveanu era interesat nu de 
preocupări banale, cum sunt pes- 
cuitul sau vânatul, ci de avantajul 
de a „pândi apa şi pădurea”. Criticul 
literar Cornelia Ştefănescu susţine 
că nici unul dintre prozatorii români 
n-a atins o „atât de multiplă şi diver- 
să bogăţie de exprimare plastică. 
Fastuoasele descrieri sadoveniene 
au o savoare ireductibil complexă, o 
întindere extraordinară şi neaştep- 
tată, de la materia palpabilă până 
la fantasticele apariţii legendare din 
romanele istorice”. 

Mihail Sadoveanu este un pro- 
fund cunoscător al faunei şi florei 
româneşti, evocând peisaje dintre 
cele mai vaste, epoci istorice dintre 
cele mai îndepărtate, spaţii geo- 
grafice de mare diversitate. Opera 
lui este, pe bună dreptate, o vatră 
legendară de eroi. Contemporanul 
său, romancierul Camil Petrescu, 
nota: „Faima lui Sadoveanu s-a tot 
ridicat, a depăşit zarea ținuturilor de 
obârşie, integrată în edificiul litera- 
turii româneşti ca un stâlp, devenit 
cu timpul stâlp de reazem. De la vă- 
paia dintre început care mărturisea 
despre obârşia telurică, pe măsură 


ce se înălța pe firmament, această 
stea a devenit mai limpede şi mai 
nuanţată în limpezimile ei; căci 
mestesugul dintâi al povestitorului 
a prins să se decanteze în iscusinte 
stilistice, care au scos un fruct nou 
din limba literară”. 

Referindu-ne la biografia lui 
Mihail Sadoveanu, este imposibil 
să nu amintim de învățătorul şcolii 
primare din Paşcani, N.Busuioc, re- 
botezat de autor „Domnu Trandafir”: 
„Ca dânsul, îşi aminteşte scriitorul, 
poate au mai fost multi. Si toţi, dra- 
gă prietene, când te gândeşti bine, 
au fost nişte Apostoli, care au în- 
durat sărăcie şi batjocură, care au 
trecut printr-un vifor de nemulta- 
miri şi vorbe rele, şi care totuşi au 
izbutit să-şi îndeplinească cu bine 
menirea...”. 

Anul 1894 aduce scriitorului 
o mare pierdere, de nerecuperat: 
se stinge subit din viata mama sa. 
Autorul rememoreaza in Anii de 
ucenicie acest tragic eveniment. 
Ca sa-si aline durerea, a inceput 
sa citeasca extrem de mult. Venise 
timpul cunoasterii, familiarizarii cu 
opera lui Grigore Alexandrescu, Va- 
sile Alecsandri, Dimitrie Cantemir, 
Dimitrie Bolintineanu si, bineinteles, 
Eminescu şi Creangă. Lecturile îi dez- 
voltă imaginaţia. Reîntors într-o iarnă 
acasă de la Liceul „Alecu Donici” din 
Fălticeni, este rugat să scrie pentru 
şcoala din localitate un colind. Re- 
zultatul îl va constitui un poem des- 
pre haiducul Jianu. Deşi versurile 
au plăcut tuturor, fiind vorba de o 
creaţie calendaristică, peste un timp 
au fost date uitări. Abia în 1940, că- 
lătorind prin ţară, Mihail Sadoveanu 

a auzit, în unul din satele din jurul 
Iaşului, versurile pe care le-a com- 
pus in copilărie. 

Încă de pe băncile şcolii vii- 
torul scriitor îşi făcea planuri mari, 
propunându-şi să concureze, prin 
scris, lumea creată de Dumnezeu. 
Departe de ochii profesorilor, dar 
şi de ai tatălui, care vedea în faptul 
de a scrie o pierdere de timp, pre- 
gătindu-i fiului o profesie „sănătoa- 
să”, cea de legiuitor, tânărul autor 
plăsmuieşte un „roman” din 4 părţi, 
cu multiple ilustraţii şi intitulat Hai- 
ducul Florea Corbeanu. Scopul 
romanului, conform unor amintiri 
ale prozatorului, era de a contribui 
la unificarea tuturor provinciilor ro- 
manesti într-un stat unitar. 

Soarta manuscrisului s-a do- 
vedit a fi nu dintre cele de bun au- 
gur. Profesorul său, A. Stino, în 
mâinile căruia a nimerit, a zădărnicit 
nevinovata tentativă a autorului de a 
scoate la lumină întâia sa creaţie de 
factură istorică. Aceste prime incer- 
cări literare sunt „păcatele tinereţii” 
autorului şi trebuie, în consecinţă, 
judecate ca atare. Nici profesorul 
de română Nicolae Apostol n-a ră- 
mas încântat de o povestioară a lui 
M.Sadoveanu, prezentată de către 
acesta pentru lectură. Ela opinatcă 
„bucata este nepublicabilă”. 

Aceste şi alte „eşecuri” n-au 
făcut decât să stimuleze ambiția 
tânărului scriitor. Modestele încer- 
cări erau absolut obligatorii, pre- 
vestind încă de pe atunci viitoarele 
capodopere, care aveau să devină, 
cum s-a spus, demne de „realismul 
unui Balzac şi melancolia unui ro- 
mantic, meditaţia aspră a lui Miron 


Costin, voluptatea senzorială a unui 
Rabelais”. 

Experienţa amară a debutu- 
lui literar este valorificată de către 
M. Sadoveanu în anul 1935 cu prile- 
jul apariţiei volumului Cele mai vechi 
amintiri. Naratiunile din aceasta 
culegere au o structură dinamică, 
tinzând să păstreze cronologia vieţii 
autorului. Ele reprezintă o „sumă” 
de amintiri, de frânturi de dialog, 
rememorări, atitudini, accente etc., 
caracterizându-se prin discontinui- 
tate, care urmăreşte scopul de a re- 
constitui în mod fidel evenimentele 
vârstei copilăriei, evocate în cheie 
romantică. 

Din negura acelor timpuri, 
autorul reţine mai multe aspecte, 
deosebit de relevante din punctul 
său de vedere: cuțitul unchiului Va- 
sile, după care tânjea atât de mult, 
biciul, pe care îl rupe în două pentru 
a stârpi răul de pe faţa pământului, 
„părul din ograda bunicilor”, care 
îl bucura nespus de mult în fiecare 
toamnă cu roadele lui. Aceste locuri, 
mărturiseşte autorul, „mă cheamă, 
mă mângâie; uneori suspină şi lă- 
crămează”. 

Creaţia artistică a lui Mihail 
Sadoveanu este laboratorul unor 
experienţe lăuntrice, terenul unor 
explorări intense de viaţă perso- 
nală. Ecoul ei îl regăsim în Otava, 
Cuţitul, Întâmplare cu nişte 
comedianţi, Domnu Tranda- 
fir, Jocuri cu primăvara (ultimele 
două nefăcând corp comun cu ce- 
lelalte scrieri). În volumul Ti-aduci 
aminte, Teofile, Mihail Sadoveanu 
îşi propune să „reînvie oameni şi în- 
tâmplări dintr-o perioadă ceva mai 

târzie celei anterioare, deşi crono- 
logic ele sunt scrise înaintea Celor 
mai vechi amintiri”. 

Povestirea Ti-aduci aminte, 
Teofile este o evocare a primului 
fior de dragoste, într-o tonalitate 
gravă, sub formă de confesiune, ce 
adânceşte sentimentul iubirii. Ape- 
lând, în aparenţă, la simple artificii 
mnemotehnice, scriitorul pregăteşte 
cu minutiozitate „introducerea” în 
decorul Ţării de dincolo de negură 
şi al Împărăției apelor. Explicaţia 
este găsită în Foi de toamnă, dar 
şi în O întâmplare ciudată. Aici 
este rememorată experienţa prime- 
lor legături de prietenie şi propria-i 
personalitate în cristalizare. 

În Catastiful păcatelor Mi- 
hail Sadoveanu istoriseşte: „În iu- 
lie 1904 a apărut Povestiri. În pu- 
tinatatea de producţii şi seceta de 
scriitori de atunci, cartea, cu îngri- 
jire tipărită şi frumos prezentată cu 
o copertă ilustrată de desenatorul 
V. Rolla-Piekarschi, a găsit destui 
cumpărători, aşa încât, în zece zile, 
domnul G. Filip mi-a arătat o fata 
satisfăcută şi a pus imediat în lucru 
Şoimii. Tirajul prim al romanului a 
trecut în câteva săptămâni. La în- 
ceputul toamnei tipăream o ediţie 
nouă, pentru corectura căreia editu- 
ra binevoia să-mi acorde o gratifica- 
re de trei sute de lei. Această sumă 
mi-a fost acordată şi pentru a doua 
ediţie a Povestirilor. Editura îmi 
cerea, în acelaşi an, al treilea şi al 
patrulea volum, despre care ştia că 
le am gata. Astfel, în 1904, a conti- 
nuat tipărirea Durerilor inabusite 
şi a Crâşmei lui moş Precu”. 

Ancheta revistei Luceafărul 


din 1908 încearcă să facă lumină 
în culisele operei sadoveniene, însă 
răspunsurile scriitorului sunt extrem 
de succinte. Poate doar datele din 
cadrul conferinţei „Cum lucrează 
dl. Mihail Sadoveanu” explică ceva 
mai bine aspectele necunoscute din 
experienţa de creaţie a autorului. 
Aceste date biografice sunt îmbo- 
gatite substantial de Valer Donea 
(Profira Sadoveanu) în reportajele 
sale: De vorbă cu dl. Mihail Sado- 
veanu. Însă, după apariţia Celor 
mai vechi amintiri, scriitorul gă- 
seşte o soluţie salvatoare, itinerând, 
într-un volum separat, anii formării 
sale intelectuale. Începe publicarea 
însemnărilor cu caracter pronunţat 
autobiografic, memorialistic, sub 
titlul general Mărturisiri. Aceste 
creionări au fost reluate şi pe par- 
cursul războiului. 

Cărţile lui Mihail Sadoveanu 
de la începutul secolului trecut, ca 
şi volumele maturității, surprind si 
reflectă artistic „oameni şi locuri, 
filtrate prin nostalgia copilăriei ire- 
versibile şi colorate corespunzător 
de lirismul creatorului”. Cele mai 
caracteristice personaje ale debu- 
tului sadovenian sunt vardistul oră- 
şelului, Baciu, chipurile în continuă 
îmbătrânire ale lui Isac Zodaru, 
losub Orbul şi David Focşăneanu, 
fiecare cu soarta şi îndeletnicirea 
sa. Pentru a-i putea surprinde pe 
aceşti eroi, fie in prăvălia cu mătă- 
suri, fie ducând gunoiul pentru cati- 
va banuti, scriitorul a trebuit să dea 
dovadă de curajul „de a evada din 
curtea părintească până în preajma 
acestor taramuri. Printre ele, «du- 
ghenita Mutului» rămâne locul de 

ispită. Pentru că aici se afla o lume 
de basm, mirifică, plină de taine, în 
care se vindea ate pentru smeie, 
fluiere şi muzicuţe”. 

Cercetătoarea Ovidia Babu- 
Buznea observă că pentru Mihail 
Sadoveanu târgul unde şi-a petre- 
cut copilăria era „universul privile- 
giat în care ochii copilului nu iden- 
tificau urâtul ca atare, nu măsurau 
limitarea, găseau totul firesc, chiar 
cu deosebire plăcut, în avantaj, 
prin comparaţie cu lumea satului”. 
În faza debutului, orizontul lui Sa- 
doveanu cuprinde zone familiare, 
bine cunoscute de el. Laitmotivele, 
mereu reluate, sunt satul şi târgul 
de provincie. Aparent, această li- 
teratură poate fi considerată peri- 
ferică, celulară. Dar, de fapt, închi- 
derea nu este decât o variantă, un 
arhetip devenit factor al literaturii 
universale. Este o modalitate artis- 
tică ce ne permite efectuarea unor 
arheologii interioare ale personali- 
tatii scriitorului. 

Nu am spune adevărul în- 
treg dacă l-am considera pe Mihail 
Sadoveanu doar autorul frescei 
spirituale moldave, muntene, ar- 
delene sau dobrogene. Prozatorul 
a demonstrat că este un excelent 
cunoscător, pe orizontală şi vertica- 
lă, nu numai al provinciilor istorice 
româneşti. El a descris cu fidelitate 
privelişti de pe tărâmuri îndepărta- 
te; a pătruns în religia lui Zamolxe, 
rodul acestor investigaţii ştiinţifice 
fiind transfigurate artistic în roma- 
nul Creanga de aur. În paginile 
sale sunt prezente şi frumuseţile 
netrecatoare ale Bizanțului, precum 
şi ale altor locuri devenite celebre. 


Materialul deosebit de bogat şi va- 
riat, utilizat la istorisirea celor întâm- 
plate, i-a facilitat autorului munca la 
scrierea Priveliştilor dobrogene şi 
a Locului unde nu s-a întâmplat 
nimic. 

Pentru a percepe în adâncime 
virtuțile, dar şi metehnele neamu- 
lui romanesc, Mihail Sadoveanu 
cerceteaza din interior specificita- 
tea fiintei romanesti, in plan arheti- 
pal, dar şi psihologic. În opera sa, 
geografia reprezintă doar un reper 
simbolic de cunoaştere şi „recu- 
noaştere” a pământurilor străbune. 
Astfel, în primăvara anului 1929, 
vizitează Constantinopolul, insoti- 
tor şi tovarăş de călătorie fiindu-i 
scriitorul lonel Teodoreanu. Auto- 
rul îşi aduce aminte: „Pe mine mă 
interesau îndeosebi unele privelişti 
şi locuri în legătură cu istoria Mol- 
dovei. Aveam nevoie de ele pentru 
un roman istoric pe care tocmai il 
isprăveam: Zodia Cancerului sau 
Vremea Ducăi Vodă”. 

Vânătoarea şi pescuitul l-au 
determinat pe Sadoveanu să inte- 
leagă spiritul multor oameni, să le 
cunoască „durerile înăbuşite”, să se 
bucure cu ei, să participe la obiceiu- 
rile şi datinile lor. Taifasurile, istorisi- 
rile hazoase, nararea mucalită sunt 
surse inepuizabile de percepere a 
spiritualităţii româneşti. Căutările 
permanente ale peregrinului Sado- 
veanu se transformă artistic într-un 
„rai al vânătorilor şi pescarilor”. 

Experienţa acumulată odată 
cu deprinderea „probelor vieţii” l-a 
ajutat să-şi contureze şi să-şi pre- 
cizeze principalele teme ale scrie- 
rilor ce i-au adus notorietatea. Vâ- 

nătoarea ca mod de existentă, de 
percepere, de comunicare apare 
nu numai în Fraţii Jderi, unde „de 
astăzi într-o săptămână, adică vi- 
neri 11 septembrie, dorim să ieşim 
sub muntele Ceahlău, la vânătoare 
de bouri”. 

Şi în Divanul persian expe- 
rienta cinegetică cunoaşte o abor- 
dare mai mult picturală decât mitică, 
fiindcă „unii vânători erau călări pe cai, 
purtând sulițe în mână şi junghiuri în 
coapsă. Alţi slujitori stăteau pe că- 
mile, stăpânind pe genunchi copoii. 
Pe cămila cea mai bătrână era un 
slujitor vechi, care tinea în lantug, în 
foişorul lui de trestie-bambu, pe vul- 
turul cel mare care se cheamă ber- 
cut. S-au adus şi şapte asini pentru 
cei şapte sfetnici; şi mulţi catâri care 
purtau samare grele, cu gustarea 
de prânz a măriei-sale şi a alaiului”. 
Deşi ritualul hieratic, presărat cu 
reminiscente ale culturii orientale, 
ne îndepărtează de „vânătoarea 
naţională”, apărută cu mult înainte 
de Dragoş Vodă şi chiar de vechii 
daci, Mihail Sadoveanu îşi învede- 
rează viziunea românească ontica 
prin descrierile-i particulare. În ele 
oamenii deţin chintesenta gândirii si 
comportamentului strămoşilor. „Pro- 
cedeul” hăituirii fiarelor are valoare 
gnoseologică, fenomen perceput de 
scriitor prin ochii vânătorului. 

Fiind un „pelerin” neobosit, lui 
Mihail Sadoveanu îi plăceau mult 
călătoriile. „Drumurile” parcurse 
presupuneau, în mod obligatoriu, 
un „rod”: acumularea iubirii, razbu- 
narea, pedepsirea răului, revederea 
celor dragi, întâlnirea cu prietenii; 
alteori ele, aceste drumuri, probau 


iscusinta călătorului, scotandu-i în 
relief abilitatea, puterea, răbdarea, 
agerimea minţii, virtuțile morale. 
Aşa se face că mai toate personaje- 
le sadoveniene se află într-o eternă 
autocompetiţie. Caută, uneori fără 
voinţa lor, aventura, indiferent că 
se numesc Vitoria Lipan, Nicoară 
Potocavă, Kesarion Breb sau Paul 
de Marenne, lonut Jder, Bogdanut 
Soroceanu. Un paradox uimitor are 
loc în Zodia Cancerului, unde aba- 
tele, graţie ospitalităţii fără margini 
a moldovenilor, devine unul „de-al 
casei”, pe când nefericitul beizade, 
din cauza iubirii pătimaşe pentru 
Catrina Duca, ajunge un înstrăi- 
nat. Această inversare uimitoare 
aminteşte de structura labirintică 
a sufletului omenesc, zonă în care 
Mihail Sadoveanu este un neîntre- 
cut investigator. 

Este insuficient a judeca debu- 
tul scriitorului doar din perspectiva 
celor patru volume ce au marcat 
anul 1904. Mai mult, creaţia sado- 
veniană posedă o unitate interioară 
atât de organică, încât a interpreta 
romanele fără a face referiri la publi- 
cistică, la notele de drum, la memo- 
rialistică este, practic, imposibil. 

Primele scrieri ale lui Mihail 
Sadoveanu abordează o tematică 
ce pune un accent definitoriu pe an- 
cestral, pe „vechime”, titlu preferat 
de autor şi pentru unul din volumele 
sale. Reprezentarea acestei lumi, 
lumea lui Sadoveanu, se produce 
prin prezenţa tuturor componente- 
lor unui univers arhetipal, biologic, 
psihologic printr-o prismă cosmică 
şi profund telurică. 

lon HADÂRCĂ 


GLOSE ROMÂNE PENTRU LOGOSUL LUMII 


Celor două stele ale Gintii Latine: 
Vasile Alecsandri şi Federico Mistral 


x*K*K 


Înaintea începuturilor Glosa şi Glosa întru Logos era şi aşa glă- 
suit-au Logostea. 


K*K*K 


Asa cum muntii serbeaza prin cristalul zapezilor memoria apelor ca- 
zute intru setea izvoarelor, tot astfel s-ar cere sublimata stihia Marelui Flu- 
viu al Limbii — căci numai prin munci hesiodice omenindu-l, omeni-ne-vom 
permanent. 


k kk 


A sărbători o limbă înseamnă a o vorbi exemplar. 


k*k kk 


A vorbi incorect, străin şi pocit, în toiul aşa-ziselor „sărbători nationa- 
le ale limbii noastre”, nu înseamnă decât a fura şi a batjocori adevăratele 
sărbători ale Graiului. 


* kk 


Decretarea Sărbătorii Limbii Române în cadrul imperiului sovietic 
monolingv a însemnat un act de emancipare şi de sfidare a dictaturii unei 
singure limbi înarmate monstruos până-n dinți. 


kkk 

Astăzi sărbătorirea unei limbi, în fond anonime, în condiţiile mistifică- 
rii ei constituţionale şi ale regresului fata de rigorile timpului, nu-i decât o 
comicărie înşelătoare, dacă nu chiar o absurditate inutilă. 


k*k kk 


Într-un spatiu lingvistic confuz şi incert ne poate servi drept călăuză 
sigură numai salvatoarea vecinătate (în planu-i socio-politic funcţional) a 
Limbii Române, ce se confruntă, la rându-i, cu alte probleme, însă nu are 
nevoie de rujuri calendaristice pentru a-şi demonstra resursele viabilitatii. 


k*k kk 


A noastră, în cazul unei limbi indecise, înseamnă a tuturor şi a nimănui. 

xK*K*K 


Fără adevărata limbă română „limba noastră cea sărmană” nu-i decât 
o paiata care întârzie ieşirea în scenă a Maestrului. 


k kk 


Dacă nu-i sărbătorită sus, în palate regale, halal de limba fără apărare. 


* k k 


Ceva mai odios decât glosolalia „Dicţionarului moldo-român” nu ştiu 
să se fi întâmplat în alt spațiu lingvistic de pe mapamond. 


*k kk 


Acest ,fictionar” este în realitate un caz clinic dezbinatoriu, propunând 
fariseic unei limbi moderne să se autotraducă invers — de la înălțimile nor- 
mei literare înapoi în grota ereziei barbare. 


k*k kk 


Mai ales bolile de limbă necesită o îndelungată şi maximă terapie. 


x*K*K 


Prostia magarilor moare pe campia dictionarelor. 


xK*K*K 


Prefer să lucrez întru înălţarea limbii decât să sărbătoresc întru umi- 
linta ei. 


*k kk 


Laptelui matern, ca şi limbii materne, nimeni şi nicicând paşaport să 
nu le ceară. 


k*k kk 


Poporului ce-şi schimbă limba pe bucate îi este proscris să-i crească 
un alt turn Babel în spate. 


k*k kk 


Când faci din limbă un bibelou inutil, ea se răzbună ca lira pe urechi- 
le lui Midas. 


kkk 

Principalul „să avem ce pune pe limbă”, ne învaţă cinic mankurtii nostri 
burduhosi. Pentru ei avem un singur răspuns: nici „să nu punem pe limbă” 
nimic, nici, doamne fereşte, să nu ne punem. Atâta doar, să ne punem bine 
pe carte pentru a nu ajunge supusii altor limbi mai sus-puse! 


* kk 


Constiinta identității naţionale este marcată prin raportul oscilatoriu 
dintre vorbirea orală şi norma literară. 

*k k k 


Implicit, pe cât se lateste paragina străinismelor din vorbirea orală, pe 
atât slăbeşte relaţia individului cu originile sale. 


k*k kk 


Când Eminescu zice că „nu noi suntem stăpânii limbii”, fireşte, că 
poetul nu pe stăpânul-străin îl are în vedere, ci pe Dumnezeul-Cuvânt Cel 
Dintâiul. In rest, nimeni alții decât noi. 


* kk 


Ceea ce simti prin iubire zideşte prin carte şi vei înălța prin credință. 


k*k kk 


Un paradox al istoricitatii şi vechimii unei limbi, ca „limbă a vechilor 
cazanii”, este tocmai minunea permanentei sale reîntineriri. 


xK*K*K 


Multi palavragesc si putini au darul vorbirii. 


Hkk 


Mai mult decât biblioteca poate fi numai limba, dar fără bibliotecă lim- 
ba mai nimic nu este. 


kkk 


Am crezut că atuurile virtuţii sunt încrederea şi comunicarea, şi m-am 
înşelat amarnic. 


kkk 


Adevăratele atuuri ale omului sunt filtrele încrederii şi frâiele comuni- 
cării. Cine le pierde este pierdut. 


k*k kk 


Trei sunt formele de rugăciune ale neamului românesc către Dumne- 
zeu: rugăciunea prin cuvânt (Eminescu), rugăciunea prin muzică (Enescu) 
şi rugăciunea prin muzica pietrei (Brâncuşi). 


k*k kk 


O religie a erelor vorbind între ele este Limba în care fiecare cuvânt 
e un sfânt, fiecare carte e o biserică şi fiecare mamă — o zeiță ce-şi naşte 
prin fiecare naştere nemurirea. 


k*k kk 


Poate că nimic mai mult nu consolidează o societate decât limba. Şi 
poate că nimic mai mult nu dezbină indivizii unei societăţi decât rătăcirile 
şi înstrăinarea de propria limbă. 

kkk 

Garantia libertății este solidaritatea tuturor aspirantilor ei, iar garanţia 
unei limbi libere este solidaritatea în adevăr a tuturor purtătorilor ei. 

kkk 

Un binevenit accent polonez al sărbătoririi limbii la noi este coincidenta 
zilei de 31 august cu ziua fondării „Solidarităţii”. 

kkk 

Orice limbă vorbită frumos, ascultată cu drag şi ocrotită cu sfințenie 
este o sărbătoare în sine. 

kkk 

În vremuri imemorabile pomii, vietatile şi omul comunicau într-o sin- 
gură limbă paradisiacă. 

kkk 

Tocmai această cuminecare de taină era limba Logosului primordial 
întruchipat în Duhul Sfânt. 

kkk 


E de presupus că şi neamurile, semintiile, vreme îndelungată făceau 
schimb numai de gânduri, sentimente şi simboluri imaginate ori schitate în 
afara sunetului, pe care fiecare neam le îmbrăca în haina propriei rostiri. 


kkk 

Numai o dată cu fixarea Legilor, a Poruncilor sacre şi a Sfintelor 
Scripturi s-a ajuns la necesitatea urmării Canonului şi a individualizării ar- 
tei traducerii. 

kkk 

Astăzi se traduce totul, nu se traduc numai distanțele dintre cuvinte 
şi aura nevăzută ce le însoţeşte mut. 

kkk 


Natura curată, mintea întreagă, lumea împăcată şi omul fericit. 


k*k kk 


Apa chioară, limba spartă, lumea-n cap şi omul nefericit. 


* k k 


Durerea înăbuşă glasul rațiunii şi fericirea îl face inutil. 


* k k 


Numai prin cunoaşterea tăcerii se va afla adevăratul preț al rostirii 
de noi. 

*k kk 


Limba de clopot vorbeşte rar şi tăcut, şi atunci numai pentru a aşter- 
ne cale rugăciunii. 


k*k 

Profetic urmând Testamentul ebraic, latina şi greaca au unit inimile în 
zorii creştinismului precum franceza şi engleza în era modernă. 

kkk 

Asupra limbilor răsăritene franceza s-a reflectat irizant aidoma ploilor 
peste ogoarele arate-n primăvară. 

kkk 

În era luminilor franceza a avut acelaşi impact asupra civilizațiilor eu- 
ropene precum latina în evii mediu şi renascentist. 

kkk 


Abia atunci când îşi va măsura hotarele cu Puşkin şi Dostoevski, nu 
cu Molotov şi Kalaşnikov, limba rusă îşi va cunoaşte adevăratele ei dimen- 
siuni. 

kkk 

Fără profunzimea sanscrită şi înălţimea algoritmelor arabe poezia eu- 
ropeană ar fi rămas la nivelul balcoanelor asaltate de trubaduri. 

kKkK* 


Majoritatea biografilor lui Cervantes i-au interpretat rădăcina nume- 
lui legendar prin asociere cu servitutea sau aluzia de servant al armatei 
regale, dar nimeni nu i-a recunoscut predestinarea de cerb divin (Cervus 
divinus!) al limbii spaniole. 

kkk 

O lume de Noduri şi Semne întrezărea Nichita Stănescu dincolo de 
perdeaua vorbirii, în imperiul misterios al necuvintelor. 

kkk 

Numărul este rădăcina lucrului şi numele este sufletul lui, iar noima 
lor este menirea omului. 


k*k kk 


Limba este lancea adevărului. 


kkk 


Dar unde-s lăncierii limbii, tot mai puțini şi tot mai laşi? 


k*k kk 


Urma cuvântului este nevăzută, iar urmările — neprevăzute. 

kkk 


Cu nodul în gât suferinţa spune mai mult decât cu morişca pe limbă. 


k*k kk 


Mereu pe drumuri, fără căpătâi, Eminescu şi-a tăiat din cuvânt cate- 
drală ca să oficieze veşnic în ea liturghia Limbii Române. 


k*k kk 


Un faraon al Egiptului îl învăţa pe fiul său că puterea omului stă în lim- 
ba lui, cuvintele fiind mai puternice decât războaiele. Se vede că pe timpul 
faraonilor cuvintele aduceau mai multă glorie decât piramidele. 


k*k kk 


Imaginea mitică a Limbii prea bine că nu-i Gorgona cu multe capete 
şi tot atâtea guri, deşi putea fi şi aceasta. 


*k kk 


Nu este nici Taurul care a furat Europa, nici Minotaurul ascuns în La- 
birintul dedalic şi nici Firul Ariadnei, care l-a scos din Labirint, deşi simbo- 
listica limbii se citeşte în toate. 


k*k kk 


Din cele nouă muze parnasiene minimum şase din ele sunt consacrate 
Cuvântului, de unde sugestia că unul Logosul le zămisleşte pe toate. 


* kk 


De fapt, toate Muzele sunt fiicele Mnemosinei, ele fiind deopotrivă 
supuse imperiului memoriei şi uitării. 


k k k 


Curios rămâne în viziune mitică statutul aparte al Logosului, luat la în- 
trecere cu fiecare muză în parte, dar supus la rându-i memoriei şi uitării. 


k kk 


În acelaşi timp, Logosul este sinonimul şăgalnic al lui Hermes, zeul 
călătoriilor, negotului şi elocintei convingătoare. 


k*k kk 


Dacă mai amintim aici că Hermes, pe lângă Logos-Logios, s-a mai 
numit şi Pedagos (învățătorul), vom înţelege ce forţă zeiască avea limba 
asupra elinilor! 


k*k kk 


Aşadar, anticii ştiau preţul comunicării, dar şi pe cel al cuminecării, 
delimitând fiinţa cuvântului prin Hieros Logos — cuvantarea Sacra. 


42 Limba Română 


kok 

Marele Heidegger ne atentiona: când mergi prin pădure, mergi prin cu- 
vântul pădure. De unde mai deducem cât de inconştient parcurgem aceas- 
tă pădure a pădurilor care este limba! Şi cât de profund răsună în această 
lumină „mândra glăsuire a pădurii de argint” eminesciene! 

kok 

Unii îşi umflă bagajul lingvistic cu un conglomerat de vorbe străine şi 
astfel se înşeală amarnic. 

kkk 

Alţii poartă doar câteva sudălmi, porcării şi injurii în bagajul prins de 
gât pe dinăuntru ca traista săracă a dobitocului. 

kkk 

Fiecare-şi paşte gura după propria măsură. 

kkk 

Pe când un singur cuvânt simţit şi rostit cu toată fiinţa poate (a)duce 
cu sine întreaga comoară sufletească a omului. 

KK*K 

Nu ştiu cât de des comunicarea se înalţă până la cuminecare, dar ştiu 
că mult mai des vorbirea degenerează în orbire. 

kkk 


Cântă limba rar şi dulce doar când sufletul te frige. 


k*k kk 


Dintre toate magiile cea mai adevărată este magia cuvântului. 


k*k kk 


Pentru dogoni a vorbi înseamnă a da naştere, iar la guarani un copil 
care se naşte este un cuvânt ce-şi găseşte locul în lume! 


k*k kk 


Cât de profund a înţeles poporul nostru esenţa limbii se vede pe bol- 
ta cerului plin cu Stele-Logostele (!) şi-n puterea Magului cititor (ghicitor) 
de ele. 


*k kk 


E un adevăr ştiut că actul gândirii este complementar vorbirii, şi invers. 


* kk 


Un paradox ce relativizează această complementaritate a vorbirii şi 
gândirii rezidă în faptul că mai multă gândire de fapt duce la o mai mare 
tăcere. 

* kk 


Una din ultimele preziceri sinistre ale soboarelor filologice mondiale 
este apocalipsa limbilor peste circa trei sute de ani, peste care durată supra- 
vietui-vor doar chineza, spaniola şi engleza! Acestea să fie perspectivele 
globalizării, mă întreb? Sau premisele regăsirii acelei unice limbi paradi- 
siace? Dar popoarele pe unde se vor fi rătăcit între timp? 


*k kk 


Oricâtă vreme vine se vede prin Cuvânt. 


k kk 


Câtă vreme la gurile Dunării neamul nostru va sta şi-i va asculta în- 
vataturile sacre, atâta vreme nu vor seca nici izvoarele Limbii Române. 


31 august — 30 septembrie 2005 


llustratie la nuvela Sărmanul Dionis de M. Eminescu 

44 
Nelea CROITORU 
DEIXISUL PERSOANEI — 
ACTUALIZARI 
CONTEXTUALE 


Noul Dicţionar enciclopedic 
al ştiinţelor limbajului (autori: Os- 
wald Ducrot, Jean Mari Schaeffer) 
defineste deicticele in felul urma- 
tor: ,Expresia este numita deictica 
daca, într-un anume context, re- 
ferentul ei nu poate fi determinat 
decât în raport cu identitatea sau 
situaţia interlocutorilor în momentul 
enuntarii”. 

Unele expresii sunt deictice în 
toate contextele în care apar. Aces- 
ta e cazul pronumelor de persoana 
| şi a Il-a, desemnând locutorul şi, 
respectiv, interlocutorul. De aseme- 
nea, unele timpuri verbale indică o 
perioadă trecută sau viitoare în ra- 
port cu momentul enuntarii. 

Din perspectiva lui E. Benve- 
niste, deicticele constituie o mani- 
festare a discursului în interiorul 
limbii, deoarece însuşi sensul face 
aluzie la utilizarea lor discursivă. 
R. Jakobson le numeşte schifters 
sau embrayeurs. 

Importanţa categoriei persoa- 
nei pentru mesajul poeziei n-a ră- 
mas neremarcată în sfera poeticii 
moderne. 

Barthes, Todorov, Genette, 
Ranfield, Benveniste, Jakobson 
sunt câţiva care au vorbit despre 
locul categoriei persoanei în con- 
stituirea ludicului şi a literalitatii. 
Utilizate ca marci referentiale, per- 
soanele (explicite sau incluse în 


forma verbului) pot îndeplini, gra- 
tie statutului lor semiotic de „forme 
vide”, şi o funcţie exclusiv deictică, 
trimițând la un referent de fiecare 
dată unic şi univoc, coincident cu 
locutorul (pentru eu) sau cu interlo- 
cutorul (pentru tu) situaţiei de dis- 
curs particulare imediate. Dar posi- 
bilitatile de funcţionare sub aspect 
referential ale persoanelor sunt cu 
mult mai bogate. 

Academicianul lorgu lordan 
în Limba română contempora- 
nă introduce în definiţia categoriei 
gramaticale de persoană verbală şi 
conceptul de „autor al acţiunii”. 

La fel procedează şi gra- 
maticile elaborate de Academie: 
„Redând o acţiune, verbul impli- 
că şi noţiunea de autor al acestei 
acţiuni. Autorul acţiunii poate fi la 
persoana |, a l-a, a Ill-a. Persoana 
este forma pe care o ia verbul pen- 
tru a arăta că acţiunea este făcută 
de cel care vorbeşte (pers. 1), de 
cel cu care vorbeşte (pers. a Il-a) 
sau de altcineva în afară de cei doi 
vorbitori (pers. a Ill-a) (Gramatica 
Academiei, vol. |, 1963, p. 243). 

Categoria persoanei se defi- 
neste prin raportul dintre protago- 
nistii procesului enuntat si prota- 
gonistii procesului enuntarii, adica 
dupa un criteriu semantic. Jakob- 
son admite, ca si Benveniste, numai 
pers. | şi a Il-a, iar aşa-zisa pers. a 
Ill-a este considerată nonpersoa- 
na. În teoria enuntarii, Benveniste 
este primul care face distinctia tn- 
tre ,locutor” si „interlocutor”. Ea se 
reia si la alti cercetatori, printre care 
Chaterine Kerbrat-Orechioni, care 
disociaza un „subiect extratextual”, 
persoană reală aflată în afara actu- 
lui lingvistic propriu-zis, şi „subiectul 
intratextua!”, operator al limbajului, 
proiectând discursul pe suportul 

unei strânse relaţii intertextuale cu 
„enunţiatorul” său distinct de locu- 
torul real. 

Deicticele nu au numai o va- 
loare denotativa, reprezentativă 
şi demonstrativă, ci şi valoare de 
„operatori de individualizare”, indi- 
catori de „subiectivitate”, asigurând 
prezenţa subiectului uman în limbaj 
ca centru provizoriu al limbii. 

Examinarea din unghi lingvis- 
tic a mărcilor pronominale persona- 
le în poezie ridică aspecte specifice, 
întrucât enuntarea lirică modifică 
valorile semantice şi posibilităţile 
distribuţionale ale pronumelor, mă- 
reşte sau micşorează randamentul 
functional al opozitiilor de subiectivi- 
tate si de persoana in conformitate 
cu schema imaginativa matriciala 
de tip empatic. 

Astfel, în poezie, atât tu, cat 
şi el, ea pot exprima persoana 
subiectivă (EU), extinzând latente- 
le expresive ale limbilor naturale. 
Pronumele tu are o valoare consi- 
derabil ambiguizată prin nedetermi- 
nare contextuală, prin posibilitatea 
apariţiei în text a unui tu — marcă 
a „persoanei nonsubiective” (inter- 
locutor imaginat în poem — iubita, 
mama — sau imaginar, potential 
lector al textului). 


În poezie, el, ea functionea- 
ză adesea ca mărci ale unei „al- 
teritati intropatizate” 

Formele pronominale de noi, 
voi pot cunoaşte în poezie mai mul- 
te variante referentiale, în funcţie 
de modul în care se dispun relaţiile 
intersubiective nu numai cu enun- 
tiatarul şi referentii interni ai textului, 
ci şi cu receptorul real. 

Luarea în consideraţie a confi- 
guratiilor specifice în care se distri- 
buie deicticele persoanei, valorile 


contextuale şi tipurile de opoziții 
(de persoană) pot oferi relevarea 
particulară a subiectivitatii deictice 
a unui discurs liric, pe latura ei fun- 
damentala. 

Modalităţile lingvistice de ana- 
liza si interpretare pot contribui cu 
solutii proprii. 

Benveniste face o delimitare 
a lui EU prin două opozitii „eu — tu” 
şi „el”, pe baza mărcii semantice de 
personalitate, şi „eu — tu”, pe baza 
mărcii de subiectivitate. 

In calitate de constantă indi- 
viduală, EU se defineşte prin două 
indicaţii într-un domeniu ordonat de 
două axe — spaţială şi temporală. 
Într-un anumit moment, în spaţiul 
comunicativ o singură persoană îşi 
poate asuma rolul de locutor recur- 
gând la forma EU. 

Caracterul semiotic ambiva- 
lent al lui EU derivă din ceea ce 
lingvistica relevase în statutul per- 
soanei, anume dubla dependenţă a 
sensului său, atât de relaţia dintre 
cine enunță şi despre cine se enun- 
ta (o relaţie între protagonişti), cât 
şi de condiţiile reale ale situaţiei co- 
municative în actul enuntarii. 

După Jakobson, persoana | 
semnalează identitatea unuia dintre 
protagoniştii procesului enuntului cu 
agentul procesului enuntarii, dupa 
Benveniste „eul — îl desemnează pe 
cel care vorbeşte şi implică în ace- 
laşi timp un enunţ în contul lui eu”. 
Jakobson îl include pe EU în clasa 
unităţilor gramaticale care, aparti- 
nând codului, reclamă referinţa la 
mesaj. Benveniste estimează că 
„eu nu poate fi identificat decât prin 
instanţa discursului care îl conţine, 
şi numai prin ea, şi că acest pronu- 
me îşi dobândeşte realitatea şi sub- 
stanta sa doar din discurs (Carmen 
Vlad, 1994, 155). 

S-au făcut două interpretări 
ale sensului referential al lui EU, 
considerându-se că EU este una 
dintre formele ce aparţin unui an- 
samblu de semne vide, nonreferen- 
tiale în raport cu realitatea, sau că, 
deşi caracterizat prin variabilitate 
referentiala, are o semnificaţie ge- 
nerală proprie, coincidenta cu desti- 
natarul mesajului căruia îi aparţine. 
Caracteristica de unicitate a lui EU 
derivă din calitatea sa de a trimite la 
un referent de fiecare dată singular, 
unic, iar specificul acestei unicitati 
este determinat de faptul că iden- 
tificarea referentului este în funcţie 
de, şi numai de enuntare, unică, la 
rândul ei, în fiecare împrejurare. 

Vom urmări în continuare măr- 
cile pronominale personale prin 
prisma funcţiei lor discursive, dar 
şi a valorii semantico-stilistice ac- 
tualizate în text. Camera se varsă 
prin ferestre / Şi eu nu o pot reţine 
în ochii deschişi / Război de îngeri 
albaştri, cu lănci curentate, / mi se 
petrec in irişi (N. Stănescu, A unspre- 
zecea elegie). 

Să urmărim unele contexte unde 
verbul e folosit cu pronume-zero, per- 
soana fiind indicată de desinenţa 
verbului. Unde şi când m-am ivit 
în lumină nu ştiu, / din umbră mă 
ispitesc singur să cred / că lumea 
e o cântare (L. Blaga, Biografie). 
Stau... şi noima cade apă, glod... 
(G. Bacovia, Nocturnă). 

Este cunoscut faptul că în ex- 
primarea curentă verbul se foloseş- 
te cu pronume-zero, iar marcarea 
lui explicită este emfatică. Abordând 
rolul pronumelui dintr-o perspectivă 
sintactico-discursivă şi a dinamis- 
mului comunicaţional, observăm 
că pronumele-zero serveşte la 
realizarea unei coerente textuale 
care merge mână în mână cu con- 


tinuitatea referentiala şi tematică, el 
este, aşadar, semn de continuitate 
şi integrare, în timp ce pronumele 
personale marchează întreruperea, 
discontinuitatea textuală în ciuda 
permanentei referentiale. 

Intr-adevar, in discursul liric 
marca pronominala de persoana | 
singular (subiect gramatical) este o 
forma specifica de emfaza, avand 
efect scenic de film turnat cu ince- 
tinitorul. În rada portului X stau pe 
o scândură mă uit la vapoare / O 
poetă foarte grasă mă mângâie pe 
mână cu o mânuţă grasă / Zice că 
mă ştie foarte bine că sunt aproape 
genial... (G. Naum, Ciudata întâm- 
plare din rada portului X). 

Poemul lui Naum mizează pe 
asocierea contradictorie dintre o 
formă lingvistică — persoana | sin- 
gular — şi o manieră de construcţie a 
discursului caracteristică naraţiunii 
la persoana a lll-a. În ciuda faptului 
că persoana | singular şi prezentul 
par să indice o perspectivă unică, 
o serie de date instituie de fapt o 
perspectivă dublă: a unui eu-nara- 
tor obiectiv, care foloseşte prezen- 
tul-narativ, şi a unui eu-personaj. 
Perspectiva naratorului e dominan- 
tă, cea a personajului existând doar 
ca potentialitate. Textul nu face de 
fapt decât să confirme, prin utilizare 
intenţionat deviantă, regula conform 
căreia, folosite la persoana |, verbe- 
le percepţiei vizuale tind să introdu- 
că şi să emfatizeze o perspectivă 
interioară lumii textuale. 

Un alt pronume, pronumele 
personal tu, nu priveşte însă în mod 
necesar pe lector. Lectorul este eu, 
un eu identificat, potrivit regulilor ori- 
cărei poetici, cu poetul, un eu care 
devine el numai în actul regăsirii 
critice al obiectivării, când lectorul 
spune, de exemplu: Lucian Blaga 

(el) roagă munţii să-i dea alt trup... 
Prin urmare, dialogul poetic are loc 
mai degrabă între poet şi altcine- 
va decât între el si lector, iar când 
acesta din urmă este direct vizat, 
adresarea către el trebuie să ia un 
aspect explicit, ca în: Si-ti mai trimit 
aleanuri literare, / Cuvinte-n ma- 
nuscris şi de tipar, / Fără să vreau, 
fragilă cititoare / A stihurilor mele 
barbatesti, / Să ştiu trecând prin 
timp călare. / Nici cine sunt, nici cine 
eşti (T. Arghezi, Din drum). 

Evident, nu are importanţă 
dacă fragila cititoare poate fi iden- 
tificată. 

In alte cazuri, lectorul trebuie 
făcut să înţeleagă, printr-o insisten- 
tă atragere în dialog, că de te fabu- 
la narratur, cum face |. Minulescu 
în Romanta noului venit: Străinule 
ce baţi la poartă, / De unde vii / Şi 
cine eşti? 

După care replica: De unde 
vin? / De unde pot veni? 

Continuată prin: Priviţi... San- 
dalele-mi sunt rupte, / lar toga ce 
mi-o dete Apollo / In noaptea când 
pornii spre voi, / Abia-şi mai flutură 
albastrul / De-a lungul umerilor goi. 

Faţă de ceea ce se întâmplă în 
dialogul obişnuit şi în adresări ca cele 
de mai sus, alcătuite pe acelaşi mo- 
del, tu îşi asumă în limbajul poetic 
încă o funcţie, aceea de indicator al 
personificărilor de poartă deschisă 
spre alte lumi, căci el se poate re- 
feri la orice. 

Atribuind sensul ei obiectivului 
invocat, formei verbale îi ajunge un 
singur indice al adresării, vocativul 
sau o interogatie, şi obiectul devine 
partener al dialogului. Exemple se 
găsesc cu duiumul: 

La ce folos că-mi străluceşti, 
tu, soare, / C-ai pus grădina noa- 
stră-n sărbătoare, / Că pardosesti 


pământul cu covoare... (T. Arghezi, 
In deşert). 

Tu, care eşti pierdută în neagra 
vecinicie / Stea dulce şi iubită a 
sufletului meu (V. Alecsandri, Ste- 
luta). 

Lună tu, stăpână-a mării, pe a 
lumii boltă luneci/ Şi gândirilor dând 
viata, suferințele intuneci (M. Emi- 
nescu, Scrisoarea N. 

Brumă fugară, / Străbate curbe- 
le poteci/ Intortocheate şi coboară / 
În toamna vânturilor reci (|. Barbu, 
Peisagiu). 

Personificarile prin pronume 
sunt o forma indirecta de propagare 
a subiectivitatii enuntiatorului, caci 
„ego are totdeauna o poziţie trans- 
cendentă fata de tu”. Este un tu nas- 
cut din vorbirea celui care numeşte 
şi personalizează. 

Un procedeu predilect devine 
personificarea abstractiilor, mai ales 
a „stărilor de spirit” actualizate prin 
invocare cu un surprinzător pate- 
tism al rostirii: 

Şi tu, o tu, refacere din inte- 
rior / Tu potrivire de jumătăţi aido- 
ma imbratisarii bărbatului cu femeia 
sa, / O, tu şi tu, şi tu, şi tu (N. Stă- 
nescu, A patra elegie). 

Se poate vorbi de un tu ca 
echivalent al „sinelui liric”. Sub- 
stantivizat, ipostaziat obiectual, ca 
si pronumele persoanei |, tu devi- 
ne antonimul poetic al lui „însumi”. 
Ceea ce este mai departe de mine, 
fiind mai aproape de mine, tu se 
numeşte / lată-mă m-am trezit zba- 
tându-mă / Se zbate în mine tu, tu 
pleoapă te zbăteai, / Tu, mână, tu, 
piciorule, te zbăteai / Şi deşi stau 
întins, alergam din jur-împrejurul 
numelui meu / Numai numelui meu 
nu-i spun tu, în rest însuşi sufletul 
meu / Este tu / Tu, suflete (N. Stă- 
nescu, Stare). 

Toată gama personificărilor 
pronominale este uneori etalată, 
într-o enumeratie cu rol emfatic si 
dramatizant, dând o supraincarcare 
deictică textului. 

Tu ca marcă a subiectului liric 
este caracteristic tipului „clasic” de 
monolog liric: 

Ce singurătate / Să nu înţelegi 
înțelesul / Atunci când există inte- 
les / Şi ce singurătate / Să fii orb pe 
lumina zilei / Şi surd, ce singurăta- 
te / In toiul cântecului (N. Stănescu, 
Creionul plin de sânge). 


Tu ca marcă a unui interlo- 
cutor imaginat 

Dramatizarea monologului liric 
evidenţiază caracterul reversibil al 
intelocutorilor lirici asumaţi ca ipos- 
taze simbolice, ca mediatori fictivi ai 
„subiectului enuntarii”: 

Peste mine doarme alt înger, / 
Eu mă ridic de sub aripa lui şi spun / 
Du-te, du-te nu vezi că eşti altul? / EI 
Îmi răspunde: /— Lasă-mă, mai lasă- 
mă puţin, / Mi-e foarte somn. /De ce 
uiţi tu ca şi tu eşti altul (N. Stanes- 
cu, Bate întotdeauna alt clopot). 

Potrivit principiului identificării 
dintre voce şi viziune, în lipsa pro- 
belor contrarii, vocii naratoriale îi 
corespunde un punct de vedere al 
eului-personaj, care nu e nevoie să 
fie explicit; un enunţ în care eul e 
obiect al privirii pune astfel în scenă 
două perspective — una implicită, 
alta potenţială: 

Sunt exemple în care narato- 
rul (inclus adesea în persoana | plu- 
ral) e obiect al privirii altuia. / Pes- 
carul întoarce capul şi ne priveşte 
bănuitor (G. Naum, Triunghiul). 

Ceilalţi ne privesc printre degete / 
Ne spală pe ochii lor lungi se uită la noi 
(G. Naum, Women love its aroma). 


Noi ca marcă a unui colectiv 
dual EU + TU 

„Noi” presupune, după Benve- 
niste, joncţiunea unor persoane între 
care există corelatia de subiectivita- 
te şi exprimă „persoana amplificată 
şi difuză”. Este drept ca forma in- 
clusă a lui „noi” îl reliefează pe „tu”, 
dar numai ca apartenent la cercul 
subiectivitatii eului: 

Acolo-n ochiul de pădure / 
Lângă trestia cea lină / Şi sub bol- 
ta cea senină / Vom şedea în foi 
de mure (M. Eminescu, Floare al- 
bastră). 

Păşim în doi / Sub pletele bă- 

trânei ploi / Şi-un vânt bezmetic ne 
adie / La ora udă şi târzie / A stro- 
pilor ce cad mereu... (L. Deleanu, 
Crochiu). 
_ Tu eşti în vară, eu sunt în vară. 
In vară pornită către sfârşit, / pe mu- 
che-amândoi la cumpăna apelor. / 
Cu gând jucăuş — mângâi părul pă- 
mântului. / Ne-aplecăm peste stânci, 
sub albastrul neîmplinit (L. Blaga, 
La cumpăna apelor). 

„Noi” = EU + TU (colectivul 
dual) apare în poeziile de dragoste 
şi este o marcă structurală definito- 
rie la Eminescu. 

„Noi” = EU + VOI (colectivul 
exponential). Consecința acestei 
opţiuni este asumarea de către 
„subiectul liric” a unei „voci expo- 
nenţiale”: 

Din vremi uitată, de demult, / 
Gemând de grele patimi, / Deser- 
tăciunea unui vis / Noi o stropim cu 
lacrimi (O. Goga, Noi). 

Noi reducem tot la praful azi 
în noi, mâni în ruină / Proşti şi ge- 
nii, mic şi mare, sunet, sufletul, 
lumină — / Toate-s praf... Lumea-i 
cum este... şi ca dânsa suntem noi 
(M. Eminescu, Epigonii). 

N-avem puteri şi chip de- 

acum / Să mai trăim cerşind me- 
reu, / Că prea ne schingiuiesc cum 
vreu / Stăpâni luaţi din drum! / Să nu 
dea Dumnezeu cel sfânt, / Să vrem 
noi sânge, nu pământ (G. Coşbuc, 
Noi vrem pământ). 

Persoana a ll-a plural apare 
ca marcă a unui vorbitor imaginat 
prin personificare (TU + TU + TU): 

Asa... vă treceţi, bieti bătrâni, / 
Cu rugi la Preacurata, / Şi plânge 
mama pe ceaslov, / Şi-n barbă plân- 
ge tata... (O. Goga, Bătrâni). 

A mai venit de-atunci să v-as- 
culte, Voi plopi adânci, cu voci şi 
şoapte multe? (T. Arghezi, Osemin- 
te pierdute). 

Voi = TU + TU sau TU + El 
este marca a unui interlocutor ima- 
ginar. El apare numai tn poemele cu 
un caracter de manifest social: 

Voi urmati cu repejiune cuge- 
tarile regine, / Cand plutind pe aripi 
sante printre stelele senine, / Pe-a 
lor urme luminoase voi asemenea 
mergeţi (M. Eminescu, Epigonii). 

Voi singuri strajuiti altarul / Nă- 
dejdii noastre de mai bine (O. Goga, 
Plugarii). 

Conversiunea persoanei a 
III-a se produce exclusiv în pla- 
nul reprezentării lirice (enunţ), prin 
echivalarea simbolică a unui refe- 
rent imaginar cu „sinele liric” (eul 
reprezentat): 

In noaptea asta lungă, fără 
sfârşit, / O femeie umblă sub cerul 
apropiat / Ea înțelege mai putin de- 
cât oricine / Minunea ce s-a-ntâm- 
plat (L. Blaga, Bunăvestire). 

Un bătrân şi o bătrână / Trec 
pe-alee cătinel / Ea cu-n trandafir în 
mână, / Cu o crizantemă el (D. Mat- 
covschi, Două toamne). 

Soldatul mărşăluia, mărşă- 
luia, / Mărşăluia / Până cand / 
Până la genunchi / Piciorul i se 


tocea, i se tocea (N. Stănescu, 
Tocirea). 

Mecanismele conversiei sus- 
menţionate nu sunt numai de natu- 
ră enuntiativa, ci şi transtextuale, 
tinand de schemele proiectiei ima- 
ginative a fiintei umane in ipostaze 
exemplare, aici soldatul este ipos- 
taza „umanului eroic”, femeia — a 
umanului feminin. 

In ceea ce priveste conturarea 
subiectivitatii deictice, analiza a pus 
în evidenţă o polifonie a vocilor. Poe- 
zia rămâne fundamental a unui „eu” 
care enunţă şi se enunţă, uneori em- 
fatic sau chiar redundant, obsedat 
de propriile sale limite lingvistice. 

Perspectiva din care am efec- 
tuat cercetarea poeziei este în pri- 
mul rand una enuntiativa. Incerca- 
rea noastra este de a raspunde la 
întrebarea: cine vorbeşte într-un 
poem liric şi care sunt strategiile 
acestei vorbiri? De aceea ni s-a pă- 
rut esenţial să abordăm, în primul 
rând, aspectul primordial al deixisu- 
lui persoanei. 

Elena VARZARI 
TOPICA LETOPISETELOR 
DIN PERSPECTIVA 
TRANSFRASTICA 


Ordinea cuvintelor într-o pro- 
poziţie depinde, în mod cert, de un 
microcontext minimal, discuţiile încep 
din clipa în care se încearcă a deli- 
mita şi a defini acest micro(con)text. 
Care trebuie să fie limitele / dimen- 
siunile microcontextului (propoziţia 
din stânga, propoziţia din dreapta 
sau un şir de propoziţii care să se 
constituie într-o secvenţă), ce cri- 
terii ar trebui luate în considerare 
pentru stabilirea unei unităţi de re- 
ferire contextuală în cazul studierii 
topicii? 

Problema este una spinoasă!, 
cu siguranţă însă, pentru a delimita 
în cadrul unui macrotext o secven- 
ta / unitate de referire în studierea 
ordinii cuvintelor, trebuie să se por- 
nească de la structura textului, fac- 
torii comunicativi şi gramaticali care 
determină această structură, de la 
specificul functional-stilistic al textu- 
lui, particularitatile semantice ale lui 
etc. Se va tine insa cont si de faptul 
că propoziţiile se grupează în cadrul 
unei unităţi mai mari, în măsura în 
care fiecare dintre aceste unităţi 
are un rol specific în dezvoltarea 
naraţiunii?. 

Segmentarea textului în mi- 
cro(con)texte, pe care am putea 
să le numim „unităţi transfrastice”’ 
(unitate de bază în lingvistica tex- 
tului), are un caracter semantic, 


comunicativ şi stilistic. Sub aspect 
semantic, vor forma o unitate ace- 
le propoziţii care au un conţinut de 
bază (temă) comun(ă), care, de obi- 
cei, este redat(ă) printr-un substan- 
tiv sau pronume cu rol de subiect 
sau complement direct / circum- 
stantial. Pe lângă criteriul semantic, 
se impune şi sublinierea rolului pe 
care îl deţine factorul comunicativ 
în crearea unităţilor transfrastice, 
rol determinat de importanţa pe 
care o are poziţia fiecărei propoziţii 
în text. Din perspectivă sintactică, 
unitatea transfrastică este „o îm- 
binare de propoziţii unite printr-un 
sens comun, prin legături sintactice 
aparte, în stare să formeze o unitate 
semantică relativ independentă de 
context” sau „un fragment unitar de 
text constituit dintr-un grup de pro- 
poziţii care sunt legate din punct 
de vedere structural şi semantic şi 
exprimă un gând într-o formă mai 
completă decât propoziţia”. 

Coeziunea rămâne să fie do- 
minanta acestei unităţi, căci uni- 
tatea transfrastică este, de fapt, 
un ansamblu de propoziţii legate 
printr-un anumit tip de coeziune. 
Deşi în cadrul unei asemenea uni- 
tati pot să existe diferite modalităţi 
de coeziune, prevalarea unei sin- 
gure variante facilitează delimitarea 
microtextului: 

Cf.: Acestu Gin Ali-paşa era un 
păgân rău, turbat şi mare sorbitoriu 
de sânge asupra creştinilor. Nu-i tre- 
buie daruri sau rugăminte. Acesta 
au omorât pre Brâncovanul-vodă 
cu copiii lui. Acesta au omorât şi pe 
Stefan-voda, şi pe tată-său, Constan- 
tin-stolnic, şi pe Mihai spatariul, şi pe 
Lupul vornicul, şi pre alţii mulţi. Acesta 
au omorât şi pre vro 40 paşi, tot aleşi, 
fruntea turcilor, de sterpisă împără- 


Gramatică 


51 


tia turcească de capete. Acesta au 
stricat şi mănăstirea Mavramur de la 
Țarigrad. Şi-i era gândul lui de a birui 
pre nemti, să puie paşi şi în Moldova 
şi în Tara Muntenească. Numai nu 
i-au ajutat Dumnezeu că ş-au luat şi 
el plata, că i-au luat tată-său, diavolul, 
sufletul (|. Neculce, p. 416). 

Propozitiile din aceasta sec- 
venta sunt coezive, în primul rand, 
datorita topicii obiective dominante 
în majoritatea propoziţiilor. Tema 
(„acestu Gin Ali-paşa”), constan- 
tă pe parcursul întregului micro- 
text, rezumă totalitatea temelor 
din propoziţiile membre ale unităţii 
transfrastice, iar hipertema sec- 
ventei (în rol de hipertemă apare 
dominanta semantică a unui şir de 
cuvinte coreferentiale) este „Gin 
Ali-paşa — un păgân rău, turbat şi 
mare sorbitoriu de sânge asupra 
creştinilor”. Limitele unităţii sunt 
determinate de schimbarea hiper- 
temei (secvenţa anterioară are hi- 
pertema „Evghenie cu nemţii biruie 
pe turci”, iar cea care urmează are 
hipertema „nemţii biruitori”), pre- 
cum şi de pierderea coeziunii 
directe cu propoziţiile din sec- 
venta ulterioară. Inceputul uni- 
tatii transfrastice următoare („iară 
nemţii, dac-au bătut pe turci”) face 
o trimitere la o temă anterioară ce- 
lei din secvenţa analizată. 

Structura unităţilor transfras- 
tice delimitate în cadrul cronicilor 
din secolele XVII-XVIII nu prezintă 
deosebiri esenţiale de cea a unită- 
tilor similare din limba română con- 
temporană, totuşi câteva observaţii 
se impun, întrucât la acest capitol 
cronicile româneşti sunt printre cele 
mai vechi scrieri originale în româna 
literară preocupate de propria orga- 
nizare textuală. 


În comparaţie cu textele actua- 
le, în letopisete mărcile transfrasti- 
ce (elementele care semnaleaza 
limitele intre secvente) sunt mai 
proeminente. Aceasta pentru ca 
în textele vechi existau formule de 
deschidere şi de încheiere spe- 
cifice, diferite de la un cronicar la 
altul, diverse chiar şi în cadrul ope- 
relor unui singur autor (a se vedea 
|. Neculce, O samă de cuvinte şi 
Letopiseţul; M. Costin, De neamul 
moldovenilor şi Letopiseţul). 

Începutul unei unităţi transfras- 
tice poate fi recunoscut în cronici 
după mai multe criterii, un rol aparte 
revenindu-i şi topicii. 

În primul rând, poziţia initia- 
lă este ocupată, de multe ori, de 
tema întregii secvenţe (hiperte- 
ma), care este exprimată printr-un 
subiect (deseori un nominativus 
pendens / o structură anacolutică), 
mai rar printr-un accusativus pen- 
dens (complement direct sau unul 
indirect). In această poziţie tema 
serveşte mai puţin legăturii cu pro- 
poziţia precedentă şi se referă mai 
mult la text în general. Cf. la Gr. Ure- 
che: ,Alexandru-voda facu priite- 
sug mare cu leşii şi legătură tare” 
(p. 33); ,/liiasu-voda ştiindu-să că- 
zut jos, nu pierdu nădejdea” (p. 34); 
„Radul-vodă văzându atâta pradă 
în tara sa ce-i făcusă Ştefan-vodă, 
nu vru să lase să nu cerce strâm- 
bătatea sa’ (p. 43) etc. In propozi- 
tiile aflate la începutul unei unităţi 
transfrastice, cronicarii manifestă 
tendinţa de a plasa cuvintele după 
un principiu pe care l-am putea 
numi cu termenul lui E. Negrici „re- 
gula primului impuls”®. Şi în textele 
contemporane deseori tema ocupă 
poziţia iniţială într-o astfel de propo- 
zitie, dar la cronicari o asemenea 

ordine se poate opune topicii res- 
tului secventei sau chiar restului 
propoziției atunci când este expri- 
mată printr-un nominativus sau un 
accusativus pendens: ,,llies-voda, 
ficiorul lui Petru-vodă, după ce s-au 
turcit, dzic să fie rămas o fată creş- 
tina după moartea lui” (|. Neculce, 
O samă de cuvinte, p. 271). Astfel 
de teme deseori provoacă discon- 
tinuitati între secvenţe, ceea ce le 
deosebeşte de teme similare din 
textele actuale. 

În al doilea rând, complemen- 
tul circumstantial, fiind în cronici 
unul dintre principalii organizatori 
ai textului, ocupă prima poziţie pen- 
tru a sublinia continuitatea actelor 
istorice şi pentru a crea un cadru 
spatial / temporal?. Cf. la M. Costin: 
„In 28 a lui avgust şi la 29 şi 30”; 
„În dzi 1 a lui septemvrie”; „A treia 
dzi a lui septemvrie”, „În 5 dzile a 
lui septemvrie” (p. 162). De regulă, 
cu acest rol este învestit circum- 
stantialul de timp, întrucât cronicile 
se construiesc pe baza principiului 
temporal, dar el este concurat şi 
de alte complemente, în special de 
cel de loc, căci mentiunile spatiale 
sunt necesare atât în secvențele 
descriptive, cât şi în cele narative. 
Există şi propozitii-comentariu care 
debutează cu diverse complemente 
circumstantiale. Dar circumstantia- 
lele de timp, de loc s.a., detaşate 
la inceputul propozitiei introducti- 
ve, formeaza un cadru la care se 
refera nu doar restul propozitiei 
date, ci si propozitiile care urmea- 
za. Ele se prezinta ca un indice pe 
care lectorul trebuie să-l păstreze 
în memorie”. 

Funcţia structural-organiza- 
torică este îndeplinită nu numai de 
prima poziţie, ci şi de întreaga pro- 


poziţie atunci când aceasta se află 
la începutul unei unităţi transfrasti- 
ce. În cadrul unui episod mai multe 
propoziţii care stau la începutul 
microtextelor pot forma o adevă- 
rată reţea de realizare a coeziu- 
nii, atunci când sunt construite cu 
aceeaşi topică. Cf. la |. Neculce: „lar 
turcii s-au spăriet pre tare”, „Nem- 
tii încă au răspunsu turcilor”; „Leşii 
iarăşi au făcut săim la mai”, „lar că- 
Zâlbaşii, in cestu an, n-au avut bă- 
tăi mari cu Turcul” (p. 449). Aceste 
bazat atât pe mijloacele semantice, 
cât şi pe cele gramaticale, ordinea 
cuvintelor aici fiind: SPC; SPCC; 
SCPCC; 

Propozitiile-,catalizatori” 
(fr. ,catalyseurs”)®, care apar, de 
regula, atunci cand nu exista o 
coerenta intre secvente, constituie 
propoziţii iniţiale destul de frecvente 
în cronici: „Ci dar să venim la pro- 
chimen” (R. Popescu, p. 518); „Să 
lăsăm di acmu domnia a doua a 
lui Gligori-vodă şi să scriem di celi 
streine ce s-au făcut în dzilele lui” 
(I. Neculce, p. 447); „Să spunem 
dar şi de Batâr Andreiaş, ce i s-au 
întâmplat după spartul războiu- 
lui” (Letopiseţul Cantacuzinesc, 
p. 159); 

Propoziţiile existenţiale cu ordine 
inversă (predicat — subiect) deseori 
pot începe unităţile transfrastice: 
„Atunce era un turcu, de-l chema 
Smail-efendi” (|. Neculce, p. 372); 
„Atunce s-au făcut mare spaimă în 
toate ţările împregiur” (|. Neculce, 
p. 428). 

În sfârşit, răspândită la unii 
cronicari (de exemplu, la Gr. Ureche) 
şi mai puţin utilizată de alţii, este in- 
cluderea unei unităţi transfrastice 
într-un cadru chiastic, care cuprinde 

topica propoziției introductive a sec- 
ventei (ordine inversă prin procliza 
predicatului) şi topica propoziției 
aflate la finele ei (ordine directă sau 
inversă prin encliza predicatului). 
Cf.: „Scrie letopisetul nostru că 
în anii 6947 noembrie 28, întrat-au 
în ţară oaste tătărască, de au pră- 
datu şi au arsu pănă la Botăşani şi 
au arsu şi târgul Botasanii. [...]. lara 
letopisetul lesesc de aceşti tătari 
ce scrie mai sus că au prădatu tara, 
nimica nu însemnează” (Gr. Ure- 
che, p. 35). 

Propoziția de la finele micro- 
textului (care îndeplineşte rolul de 
propozitie-concluzie atunci cand 
este exprimata in text), poate fi re- 
cunoscuta si ea datorita unor for- 
mule specifice incheierii: ,Aceste 
toate au scris castelanul la craiul” 
(Gr. Ureche, p. 109); ,Ce precum 
s-a alege vremea viitoare va arăta” 
(I. Neculce, p. 443); „Vecinaia ego 
pameat” (Letopisetul Cantacuzi- 
nesc, p. 242). 

Trecerea de la o secvenţă la 
alta se face resimtita in letopisete 
si odata cu trecerea de la un tip 
discursiv la altul: astfel, de la nara- 
tiune se poate trece la o secvenţă 
descriptivă, argumentativă sau in- 
jonctivă?. Spre deosebire de textele 
actuale, în care unităţile transfras- 
tice pot fi distinse, de asemenea, 
datorită „tipurilor generice”1, în cro- 
nici trecerea este deseori bruscă, 
remarcându-se absenţa conexiunii. 
Limita între microtexte este resimti- 
tă mai putin la M. Costin sil. Necul- 
ce şi prezintă o evoluţie în compara- 
tie cu alti cronicari, întrucât tipurile 
discursive aici fie că se succed ca 
la Gr. Ureche: [secvenţă narati- 
vă] [secvenţă descriptivă] [sec- 
venta narativă], fie că alternează 


sau se includ [secvenţă narativă 
[secvenţă descriptivă] secvenţă 
narativă], ceea ce le apropie de 
textele actuale”. 

Modul în care diferiţi cronicari 
includ microtextele în fluxul crono- 
logic indică o remarcabilă evoluţie 
în această privinţă. Practic, în toa- 
te letopisetele din epoca studiată 
secvențele narative se prezintă 
ca nişte mici istorioare sau „noduri 
epice”? construite dintr-un lant de 
propoziţii axate pe o singură temă. 
Asemenea noduri sau nuclee pot 
fi cuprinse într-o singură secvenţă, 
ca în Letopiseţul Bălenilor, Le- 
topisetul Cantacuzinesc sau la 
Gr. Ureche, acolo unde insuficienţa 
informaţională nu permite dezvol- 
tarea acestora. Ele se pot constitui 
însă şi în secvenţe complexe, distri- 
buite în două sau mai multe unităţi 
transfrastice în cronicile lui M. Costin 
şi I. Neculce. 

Aflată la o etapă incipientă, 
tehnica organizării textuale decurge 
în Letopiseţul... lui Gr. Ureche din 
caracterul preponderent narativ şi 
voit obiectiv al lucrării: succesiunea 
microtextelor este cronologică, pre- 
vizibilă, fără intercalări; topica este 
inclusă în formule stereotipe care 
servesc drept elemente introductive 
ale propozitiilor iniţiale microtextu- 
lui; propoziţia iniţială respectă în or- 
donarea cuvintelor un singur princi- 
piu în mai multe unităţi transfrastice 
la rând, dacă ele încep cu aceeaşi 
parte de propoziţie. Modalităţi simi- 
lare de organizare textuală utilizea- 
ză autorii Letopiseţului Bălenilor, 
Letopiseţului Cantacuzinesc şi ai 
altor cronici muntenesti, unde, ca şi 
la Gr. Ureche, progresia comunica- 
tivă se bazează pe o hipertemă (de 
regulă, domnitorul şi faptele lui). 

Drept mărturii ale unei organizări 
discursive destul de rudimentare 
servesc: o variantă a coeziunii nu- 
mită „glutinarea”, care, până şi în 
cadrul unităţii transfrastice, poate fi 
de gradul „zero”; microtextele care 
alternează cu fraze izolate, ce nu 
se încadrează într-o unitate transfras- 
tică, ş.a. 

In raport cu acestea, Letopi- 
setul... lui M. Costin atestă o preo- 
cupare aproape savantă pentru or- 
ganizarea textuală, deci şi pentru 
realizarea coeziunii textului. Mode- 
lele livreşti i-au sugerat eruditului 
cronicar inovaţii compoziționale nu 
doar la nivel de macrotext, perfec- 
tionarea modalităţilor de organiza- 
re a discursului este detectabila si 
în cadrul microtextului. Predilectia 
cronicarului pentru aspectul moral 
al faptelor, cauzalitatea evenimen- 
tiala are drept consecinta devierea 
de la succesiunea simplă pe care o 
urmau la alti autori microtextele, de 
aceea in letopisetul costinian secven- 
tele, bazate pe diferite tipuri discur- 
sive, se intrepatrund. La M. Costin 
fraza izolata nu mai are rol compo- 
zitional, microtextul se largeste prin 
propozitii-comentariu. Progresia 
tematica este aici incalcata de in- 
tersectia mai multor teme, fragmen- 
tele de text capata structura inelara, 
deseori autonoma. 

Abia în cronica lui |. Neculce 
glutinarea atinge, graţie mărcilor 
transfrastice, cel mai înalt nivel. 
Firul epic nu mai este întrerupt în 
letopisetul neculcian, decât rareori, 
de elementele demarcative ale dife- 
ritelor secvenţe. Influenţa modelelor 
organizatorice specifice comunicării 
orale are drept efect în Letopiset... 
secvenţe bine structurate. Topica 
în aceste condiţii reuşeşte să reali- 


zeze pe deplin atât funcţia comuni- 
cativă, cât şi pe cea de realizare a 
coeziunii textului. 

Cele spuse până aici ne per- 
mit să insistăm asupra ideii că spe- 
cificul topicii trebuie căutat în limite 
mai largi decât cele ale unei propo- 
ziţii, întrucât particularitatile comu- 
nicative, structurale, semantice ale 
acesteia se conturează în cadrul 
textului. Studiind topica la nivelul 
textului, pot fi delimitate cu o doză 
mai mare de obiectivitate funcţiile 
topicii şi, totodată, poate fi urmărită 
în acţiune o funcţie care depăşeşte 
tiparele unei propoziţii — funcţia de 
organizare a textului (funcţia struc- 
tural-organizatorică). O metodă efi- 
cientă în acest sens este segmen- 
tarea textului în unităţi transfrastice, 
care facilitează studierea topicii în 
diferite tipuri de propoziţii. 


NOTE 


1 A se vedea Maingueneau, D., 
Eléments de linguistique pour le tex- 
te littéraire. Notions de grammaire de 
texte, Paris, Nathan, 2000; Ardeleanu, 
S. M., Manolache, S. A., Syntaxe fonc- 
tionelle du français contemporain, laşi, 
Editura Fundației Chemarea, 1998, 
Adam, J.-M., Les textes: types et pro- 
totypes, Paris, Nathan, 1997 ş.a. 

2Maingueneau, D., op. cit., p. 149. 

3 Dicţionarul de lingvistică şi 
ştiinţe ale limbajului (Dubois, J. et al. 
Dictionnaire de linguistique et des 
sciences du langage, Paris, Larousse, 
1994, p. 495) utilizează termenul „le 
transphrastique” pentru a defini un nivel 
al analizei lingvistice constituit dintr-o 
suită de propoziţii care formează un 
ansamblu într-un text. Cf. şi J. M. Adam 
care distinge o unitate textuală numită 
„sequence” si pe care o defineşte drept 

„reţea relationala ierarhică: mărime 
decompozabilă în părţi unite între ele, 
dar şi într-un tot pe care îl constituie; 
entitate relativ autonomă, dotată cu o 
organizare internă proprie şi deci aflată 
în relaţie de dependenţă / independen- 
tă de ansamblul mai vast din care face 
parte” (Adam, J. M., op. cit., p. 28).Ase 
vedea pentru alţi termeni, Tamba Dăni- 
la E., Textul în teoria sintaxei: perspec- 
tive europene şi româneşti // Limba şi 
literatura română în spaţiul etnocultural 
dacoromânesc şi în diaspora, laşi, Tri- 
nitas, 2003, p. 265. 

+ Ppunman, N. F., [lpaemamuve- 
Ckue npo6neMbI MUH26UucmuKkuU mek- 
cma, Poctos-Ha-Hony, U3g-Bo PTY, 
1984, p. 25; Conranuk, l. A., Cun- 
makcuveckaA cmunucmuka (CnoxHoe 
cuHmakcuyeckoe uenoe), M., Boicmaa 
ukona, 1973, p. 95. 

5 Negrici, E., Narațiunea în croni- 
cile lui Grigore Ureche şi Miron Costin, 
ediţia a Il-a, Bucuresti, Style, 1998, 
p. 109. 

€ Prévost, S., Les compléments 
spaciaux: du topique au focus en 
passant par les cadres // Travaux de 
Linguistique, Bruxelles, 2003, nr. 47, 
p. 59 sqq. 

7 Charolles, M., De la topicalité 
des adverbiaux détachés en tête de 
phrase // Travaux de Linguistique, Bru- 
xelles, 2003, nr. 47, p. 43. 

8 A se vedea pentru acest termen: 
Stati, S., Le transphrastique, Paris, 
PUF, 1990, p. 155. 

% În mod curent, în cadrul textului 
se disting cinci structuri secvențiale de 
bază: narativă, descriptivă, argumenta- 
tivă, explicativă, dialogală (Adam, J. M., 
op. cit.). Alţi autori delimitează texte 
(secvenţe) instructive, descriptive, na- 
rative, expozitive, argumentative (Wer- 
lich, E., Typologie der Texte, Heidel- 
berg, Quelle-Meyer, 1975). În sfârşit, o 
tipologie care pare a fi foarte potrivită 
şi pentru cronicile româneşti aparţine 


lui C. Peyroutet, care distinge texte 
explicative, argumentative, injonctive 
(texte în care emițătorul este prezent 
direct, el dă sfaturi şi mobilizează citi- 
torul, sentimentele animă acest tip de 
text, iar forţa expresivă are aici o mare 
importanţă), descriptive, narative şi 
dialogale (Peyroutet, C., Style et rhe- 
torique, Paris, Nathan, 1994). În cronici 
tipul discursiv dominant este cel narativ, 
urmat de cel descriptiv şi injonctiv. Sec- 
ventele dialogale şi argumentative sunt 
valorificate doar de anumiti cronicari. 

10 Gardes-Tamine, J., Palliza, M. A., 
La construction du texte. De la gram- 
maire au style, Paris, Armand Colin, 
1998, p. 76. 

“ A se vedea pentru texte contem- 
porane Adam, J. M., op. cit., p. 32. 

12 Negrici, E., Expresivitatea in- 
voluntară. Vol. III: Imanenta literaturii, 
Bucureşti, Cartea Românească, 1981, 
p. 101. 

Elena ZGÂRCIBABĂ 


UNELE CONSIDERAŢII REFERITOARE 
LA VERBUL A TREBUI 


După cum s-a menţionat în literatura de specialitate, a trebui este un 
verb foarte „capricios” [1], care a suscitat atenţia mai multor specialişti. Un 
capitol întreg îi dedică profesorul A. Ciobanu, luând în discuţie norma şi po- 
tentele combinatorii ale verbului dat, precum şi cauzele extinderii modelului 
trebuie de... [2]. De asemenea, a trebui a constituit obiectul discuţiei în arti- 
colele consacrate verbelor semiauxiliare semnate de V. Guţu, Gh. Nedioglo, 
C. Săteanu, Şt. Hazy, D. Irimia, C. Dimitriu ş.a. Particularitatile semantice, 
sintactice ale verbului dat au fost analizate şi de Gh. Constantinescu într-un 
studiu dedicat în întregime verbului a trebui [3]. 

Chiar de la început e necesar a consemna faptul că a trebui mani- 
festă două valenţe: verbală şi adverbială. În cea de-a doua valoare el are 
două sensuri: de probabilitate, fiind sinonim cu adverbul probabil (trebuie 
că vine), şi de posibilitate, echivalând cu adverbul posibil (trebuie să fi 
plecat). Un exemplu: „Îmbrăcămintea de vară a acesteia data aproximativ 
şi fotografia, care trebuie să fi fost de prin 1908 sau 1909” (G. Călinescu, 
Scrinul negru, p. 57). 

Valoarea verbală a lui a trebui rezidă în caracteristicile gramaticale şi 
semantica, statutul său de verb predicativ sau semiauxiliar. 

În calitate de verb predicativ e utilizat cu sens personal tranzitiv de „a 
cere” (transmis din vechea slavă), de „a folosi”, „a întrebuința” (tot din slava 
veche), de „a considera folositor” (ceva) şi de „a merita” — sensuri atesta- 
te în lucrări din sec. XVI-XVII, luate în discuţie de Gh. Constantinescu [4]. 

Sensul fundamental al verbului este „a avea nevoie” (de ceva), se uti- 
lizează cu un pronume în dativ, care este un subiect logic. Cu acest sens 
verbul este predicativ, personal intranzitiv. Cu sens impersonal intranzitiv 
a trebui devine semiauxiliar. Diferenţa aceasta o putem observa în baza 
exemplelor: „De ce trebuie să ştii? şi De ce-ţi trebuie s-o ştii?”. În primul 
caz trebuie are sensul impersonal „e necesar”, iar în al doilea a trebui este 
utilizat cu funcţie predicativă, cu sensul de „a avea nevoie”, iar pronumele 
-ti indică subiectul logic. În această poziţie a trebui este predicativ chiar 
dacă are în distribuţie un alt verb. 

E de semnalat faptul că a trebui e considerat predicativ dacă are în 
distribuţia dreaptă un substantiv: [5] 

„Nu-mi trebuie a ta milă, nu vreau a tale daruri” (V. Alecsandri, Ope- 
re, Il, p. 72). 

„Nu-mi trebuie mâncare, nu-mi trebuie apă. Am ajuns ca la un scaun 
de judecată a lui Dumnezeu, unde trebuie să îngenunchez” (M. Sadovea- 
nu, Baltagul, p. 89). 

În calitate de semiauxiliar a trebui este considerat cel mai instrumenta- 
lizat fapt datorat utilizării impersonale, spre deosebire de valoarea predica- 
tivă în paradigma completă, deşi unii cercetători (V. Marin) [6] îl consideră 
şi în postura dată unipersonal. 

Anume cu sensul impersonal intranzitiv se utilizează ca semiauxiliar, 
având în distribuţie un alt verb. 

Mai e de adăugat că a trebui, ca semiauxiliar, este unipersonal şi inva- 
riabil. Tendinţa de a-l acorda cu subiectul are mai multe explicaţii: Gh. Dra- 
gomirescu susţine că aceasta e o influenţă livrescă, datorându-se limbilor 
franceză şi germană [7], C. Săteanu notează că acordul semiauxiliarului 
cu subiectul este dovada relaţiei de solidaritate reciprocă dintre cele două 
verbe, care au un subiect comun [8]. 

V. Guţu consideră acordul respectiv ca o consecinţă a faptului că vor- 
bitorul constientizeaza cele două verbe drept o singură unitate predicativa 
cu un subiect unic [9]. Prof. A. Ciobanu califică acest fenomen de factură 
populară ca fiind o utilizare „personalizată” a verbului a trebui [10] în distri- 
butie cu participiul. 

Luând în discuţie ocurenta dreaptă a verbului a trebui, putem sem- 
nala faptul omnicunoscut că în limba română contemporană el selectează 
doar conjunctivul; infinitivul a fost utilizat uneori de către scriitorii din sec. 
al XIX-lea. Concurența dintre conjunctiv şi infinitiv are la origine o influenţă 
balcanică. La ora actuală această concurenţă s-a încheiat cu eliminarea 
totală a infinitivului care se întrebuința după verbul a trebui. 

Distribuţia supinală a verbului a trebui este considerată neliterară. 
Mentioneaza şi A. Ciobanu în studiul Norma şi potentele combinatorii ale 
verbului a trebui [11]. Corectitudinea utilizării verbului a trebui este luată 
în discuţie de |. Condrea, care specifică natura impersonală prin conţinut 
şi unipersonală prin formă a acestuia, pronunţându-se pentru o exprima- 
re îngrijită, care prevede excluderea supinului din distribuţia verbului dat 
[12]. Cu toate acestea, se mai întâlneşte în literatura artistică şi, mai des, 
în publicistică. 

lată un exemplu: „Păpuşoii, slavă Domnului, ajung la genunchi, grâul 
mâine-poimâine dă în spic, se ridică de dincolo răsărita, atâta doar că de 
prăşit ar mai trebui o dată” (|. Druta, Scrieri, p. 97). 

După opinia lui N. Matcas, în situaţii de acest fel, când topica este in- 
versată, supinul nu mai este parte componentă a predicatului verbal com- 
pus, ci îndeplineşte funcţia de subiect gramatical al propoziției, iar a trebui 
este predicativ [13]. 

Cea mai mare frecvenţă în limbă o are distribuţia lui a trebui + con- 
junctiv care se întâlneşte în toate stilurile limbii. 

Pentru confirmare, propunem o statistică a frecvenţei distributionale 
cu modul conjunctiv pe paginile literaturii artistice. 

Tabelul 1 
Autorul Opera | Pagina | conjunctivul | cu particiul 
|. Brad Muntele sfânt 3-103 23 1 
N. Breban Don Juan 11-111 45 4 
G. Călinescu | Scrinul negru 10-110 25 2 
|. Creangă Opere, vol. | 75-175 17 2 
l. Druta Scrieri, vol. | 12-112 29 4 
M. Eminescu | Geniu pustiu 21-121 26 1 
F. Neagu Îngerul a strigat 5-105 25 2 
|. Neculce O samă de cuvinte | 21-121 4 — 
M. Preda Marele singuratic 7-107 55 6 
M. Sadoveanu | Baltagul 20-120 47 2 
D. Săraru Nişte ţărani 5-105 25 — 
Z. Stancu Şatra 24-124 30 2 


În calitate de semiauxiliar a trebui poate lua forma indicativului sau 
conditionalului, dar frecvenţa este inegală atât de la un mod la altul, cât şi 
de la un aspect temporal la celălalt. În baza fişierului am stabilit o frecvenţă 
mai înaltă a indicativului fata de conditional, iar timpul prezent al indicati- 
vului are o utilizare evident superioară celorlalte timpuri. 

Sporadic, este utilizat perfectul simplu şi perfectul compus, ceva mai 
des se foloseşte imperfectul, iar prezentul conditionalului este avansat de 
perfect. 

Pentru ilustrarea celor menţionate reproducem sondajul efectuat în 
opera lui M. Sadoveanu şi Z. Stancu (100 de pagini). 


Tabelul 2 
Autorul Opera Indicativ Conditional 
Prezent |Imperfect | PS |PC |MCP|V/|Prezent| Perfect 
M. Sadoveanu Baltagul 19 3 1/1] - |- 1 1 
Z. Stancu Satra 15 7 -|- 5 2 — 


„Vai, cât trebuie să aştepte uneori omul o fericire visată!” (G. Călines- 
cu, Scrinul negru, p. 75). 

„Omul trebuie să-şi consume prin ficțiuni instinctul de catastrofă...” 
(G. Călinescu, Scrinul negru, p. 91). 

„Cu orice chip trebuia să-şi înfrângă suferințele, să se stăpânească 
şi să aibă răbdare” (Z. Stancu, Şatra, p. 69). 

„Arhitectul se închipui cu câteva decenii în urmă, liber, şi trebui să 
admită ca, daca ar fi întâlnit-o atunci aşa cum era acum, s-ar fi indragostit 
neapărat de ea” (G. Călinescu, Scrinul negru, p. 98). 

„Ar trebui să mă bucur, în definitiv, că am fraţi şi surori chiar şi vitregi” 
(G. Călinescu, Scrinul negru, p. 70). 

„Arhitectul ar fi trebuit să spună, având în vedere că se consideră tânăr 
şi liber: «Ai vrea să fii soţia mea?»” (G. Călinescu, Scrinul negru, p. 104). 

Ar mai fi de remarcat fenomenul de hipercorectitudine în utilizarea valo- 
rii de semiauxiliar a verbului a trebui — acordul lui cu subiectul propoziției: 

„Legile noastre, păstrate din bătrâni, trebuiesc împlinite fără nici o 
abatere” (Z. Stancu, Şatra, p. 26). 

Această formă sufixată a lui a trebui pătrunde şi în stilul ştiinţific, deşi 
mai moderat, remarcă N. Mătcaş [14], forma invariabilă fiind preferată ce- 
lei din paradigmă. 

E de notat şi faptul că a trebui selectează în special conjunctivul pre- 
zent şi numai în cazuri rare este utilizat şi conjunctivul perfect: 

„Când suna, ştiam ca Ramses trebuia să fi murit” (M. Eminescu, 
Poezii, p. 253). 

În afară de conjunctiv perfect în distribuţia lui a trebui apare şi forma 
de prezumtiv prezent (el trebuie să fi râzând şi acum) [15]. 

In cazul acesta, a trebui, chiar dacă se utilizează şi la imperfect 
(Gh. Constantinescu, valoarea adverbială corespunde unei forme fixe, îm- 
pietrite, de prezent indicativ persoana a Ill-a singular, echivalente cu ad- 
verbele de mod predicative probabil, poate sau posibil, p. 16), are valoare 
adverbială: probabil să fi murit, probabil să fi râzând [16]. Nici forma de 
timp, mod a verbului a trebui şi nici preferința pentru o anumită distribuţie 
a verbului următor nu confirmă valoarea de adverb al lui a trebui. Nu pu- 
tem stabili exact indicii formali pentru a determina valoarea adverbială, în 
afară de cazul când după a trebui urmează conjunctia că: trebuie că vine, 
trebuie că a plouat. In celelalte cazuri valoarea adverbială a lui a trebui o 
putem deduce în baza contextului, adică reieşind din parametrii semantici: 
substituirea cu adverbele de mod respective. 

La cele spuse mai adăugăm că valoarea adverbială a verbului a trebui e 
mai puţin frecventă în limba română, preponderente fiind construcţiile cu mo- 
dul conjunctiv prezent care realizează funcţia de predicativ verbal compus. 

Distribuţia cu un participiu a lui a trebui este, statistic vorbind, destul 
de modestă (a se vedea tabelul 1), dar ea a ridicat foarte multe probleme 
în ceea ce priveşte interpretarea sintactică a construcţiei date. 

Se conturează două variante de interpretare: 

— sintetică: a trebui + participiu = predicat verbal compus. 

— analitică: a trebui — predicat verbal simplu, iar participiul — o alta 
unitate sintactică. 

In cazul interpretării bifunctionale a construcţiei în discuţie, participiul 
cu formă variabilă este interpretat, în virtutea acordului cu subiectul, ca ele- 
ment predicativ suplimentar (atribut circumstantial / completiv), participiul, 
fiind considerat adjectiv de provenienţă participiala cu dublă subordonare, 
în exemple de tipul: balanţa trebuie echilibrată şi cererea aceasta vine re- 
zolvată de cineva [17]. 

Aceeaşi formă variabilă este atestată ca participiu trecut pasiv cu 
funcţie predicativă constituind o subordonată subiectivă (Trebuie stimulat 
acest efort pozitiv) ori o completivă directă (Şi trebuiesc luptate războaiele 
aprinse (M. Eminescu) [18]. 

Prin intermediul argumentelor invocate, se susţine că modul neper- 
sonal nu este predicativ propriu-zis şi intră în relaţii cu subiectul doar în 
construcţii participiale subiective de tipul: trebuie luate măsuri [19]. 

În literatura de specialitate se mai face distincţie între forma invariabilă a 
participiului de pe lângă a trebui care poate fi pasivă (provenită dintr-un verb 
tranzitiv: trebuie văzut, trebuie acţionat) sau activă (de la un verb intranzitiv: 
trebuie venit, ar trebui stat la aer proaspăt). Ambele forme sunt echivalente 
cu modul conjunctiv: trebuie să se vadă, trebuie să acţioneze, trebuie să stea, 
beneficiind de un tratament similar: construcţii participiale subiective [20]. 

Informaţia privind interpretarea sintetică a construcţiei a trebui + par- 
ticipiu este mai sumară — în treacăt aminteşte V. Guţu despre un participiu 
cu sens pasiv care este echivalentul unui conjunctiv pasiv (piesa trebuia 
jucată — trebuia să fie jucată) [21], iar Şt. Hazy notează: construcţiile for- 
mate din a trebui + participiu au valoare pasivă [22]. 

Mai mult insistă în interpretarea diferitelor forme de participiu în distri- 
butia lui a trebui C. Dimitriu, care face delimitarea între formele variabile şi 
invariabile ale participiului şi admite, în calitate de element al predicatului 
verbal compus, doar forma invariabilă: trebuie subliniat [23]. 

În cea ce ne priveşte, admitem interpretarea sintetică a construcţiei 
discutate atât în cazul participiului invariabil, cât şi al celui variabil. 

In cazul participiului variabil avem de-a face cu o structură de supra- 
fata, obţinută dintr-o structură de adâncime: „Războaiele trebuie luptate” 
(M. Eminescu). Războaiele trebuie să fie luptate. Aşadar, binomul V, (a 
trebui) + V, (conjunctiv pasiv) va constitui un predicat verbal compus cu 
sens modal. Cele două structuri sunt sinonime din punct de vedere sintac- 
tic, având una şi aceeaşi funcţie. 

In baza fişierului s-a constatat că în majoritatea exemplelor este uti- 
lizat participiul variabil provenit dintr-un verb tranzitiv: 

„Hotărât, trebuie consultat hazardul!” (M. Preda, Marele singuratic, 
p. 57). 

„Vreau să spun că mortul trebuie îngropat aici” (Z. Stancu, Şatra, p. 80). 

„Tu eşti ca o vioară în care sunt închise toate cântările, numai ele tre- 
buiesc trezite de-o mana maiastra...” (M. Eminescu, Geniu pustiu, p. 60). 

Dacă ne referim la nuanțele de modalitate ale semiauxiliarului a tre- 
bui, e necesar a menţiona că este mult redusă sfera acestora în compara- 
tie cu ale verbului a putea, dominanta semantică fiind necesitatea. Palitra 
nuantelor de necesitate a fost ingenios observată de Gh. Nedioglu: de la 
necesitatea satisfacerii nevoilor de toate zilele până la necesitatea fatală a 
imperioaselor legi ale naturii, de la necesitatea logică până la necesitatea 
determinată de un simplu capriciu, de la necesitatea provocată prin con- 
strângere până la necesitatea obligaţiei morale, de la necesitatea inexora- 
bilă a hotărârilor destinului până la necesitatea înfăţişată ca un deziderat, 
de la necesitatea impusă de rațiune până la necesitatea dictată de puterea 
unui sentiment, de la necesitatea aspiratiei până la necesitatea izvorâtă 
dintr-o adâncă credinţă, de la necesitatea acţiunii sigure până la necesita- 
tea probabilă a acţiunii [24]. 

V. Guţu îi atribuie patru nuanţe de modalitate: necesitatea (obliga- 

tia), conformitatea cu o situaţie dată, probabilitatea, posterioritatea în 
trecut [25]. 

Cercetătoarea timişoreană M. Borchin atestă pentru a trebui următoa- 
rele nuanţe de modalitate ale verbului: obligativitatea, necesitatea, proba- 
bilitatea, persuasiunea [26]. 

Analizând faptele de limbă, am stabilit următoarele valori de modali- 
tate ale semiauxiliarului a trebui în binomul V, +V, (conjunctiv). 

1. necesitatea: „...şi asta, cât îi de bună şi blajină, tot are o coastă 
de drac într-însa, care trebuie scoasă numaidecat...” (|. Creangă, Opere, 
p. 141). 

„Şİ ştiut este că un călugar trebuie să trăiască şi să moară în camesa în 
care şi-a căpătat sfântul său cin” (C. Hogaş, Pe drumuri de munte, p. 26). 

— necesitatea impusă de destin: „Cineva tot trebuia să moară şi fieca- 
re gândea că vor muri alţii, iar că rândul lui la moarte va veni mai târziu...” 
(Z. Stancu, Şatra, p. 105). 

2. probabilitatea: „Ce nenorocit trebuie să fi fost când reamintirea îi 
schimbă faţa...” (M. Eminescu, Geniu pustiu, p. 102). 

„Văd că vine argatul înainte de vreme. Trebuie să se fi întâmplat ceva” 
(M. Sadoveanu, Baltagul, p. 27). 

„EI tot căzut undeva trebuie să fie” (M. Sadoveanu, Baltagul, p. 77). 

3. obligaţia: „...biata nora ... de voie, de nevoie, trebui să se scoale, sa 
sărute mâna soacrei şi să-i arate ce-a lucrat” (|. Creangă, Opere, p. 77). 

„Ajunsese, sărmanul, la vârsta când meşterul trebuie să transmită 
tainele meseriei lui ucenicilor săi...” (I. Druţă, Scrieri, |, p. 81). 

„Nici eu, nici bunică-mea n-am ştiut de acestea — şi-n legea noastră 
trebuie să trăieşti şi tu” (M. Sadoveanu, Baltagul, p. 26). 

4. persuasiunea: „Şi trebuie să ştiţi că între oameni cea mai mare parte 
sunt dobitoace, care trebuiesc ţinuţi din frâu...” (I. Creangă, Opere, |, p. 160). 

„Fiinţa ei începea să se concentreze asupra acestei umbre, de unde 
trebuia să iasă lumină” (M. Sadoveanu, Baltagul, p. 47). 

„Legile noastre, păstrate din bătrâni, trebuiesc împlinite fără nici o 
abatere” (Z. Stancu, Şatra, p. 26). 

Dintre cele patru nuanţe de modalitate atestate la semiauxiliarul 
a trebui, cele mai frecvente sunt de necesitate şi probabilitate, nuanţa 
de persuasiune se îmbină deseori cu cea de obligativitate (vezi ultimul 
exemplu de mai sus). În unele cazuri e greu a defini nuanţa de modalita- 
te: „Cât foc trebuie să zacă în trupurile arămii sau negricioase!” (Z. Stan- 
cu, Şatra, p. 105) — nuanţa de probabilitate se amalgamează cu cea de 
posibilitate, de certitudine, de admiraţie, astfel conturându-se ideea unei 
polivalente semantice, a complexităţii actului lingvistic, care nu poate fi 
închistat în tipare. 

Verbul a trebui poate fi însoţit de un alt semiauxiliar, astfel exprimând 
o modalitate dublă a acţiunii ce urmează a se înfăptui: „Nu mai voi să fug 
de la tatăl-meu, căci trebuie să caut a-mi uita nenorocirea, de se poate, 
prin o altă nenorocire...” (M. Eminescu, Geniu pustiu, p. 106). 

„Când Dumnezeu dă o biruinţă unui nemernic, este un semn pe care 
trebuie să-l ştim a citi” (M. Sadoveanu, Zodia cancerului, p. 32). 

Aşadar, limba română cumulează, în unele cazuri, într-un singur cu- 
vânt, mau multe nuanţe de modalitate, iar în altele recurge la varianta „ana- 
litică”: trebuie să caut a uita, trebuie să ştim a citi... 

Din faptele discutate putem deduce următoarele: 

1. A trebui este unul dintre cele mai „capricioase” verbe datorită am- 
biguitatii sale lexico-gramaticale. 

2. A trebui este predicativ doar in distributie cu un substantiv si cand 
este insotit de pronumele personal in dativ cu functie de subiect logic. 

3. In distributie cu un verb la conjunctiv sau participiu variabil si in- 
variabil alcatuieste o unitate indisolubila, indeplinind functia sintactica de 
predicat verbal compus. 

4. in calitate de semiauxiliar verbul a trebui este personal intranzitiv 
si impersonal intranzitiv. 

5. Distributia supinala cu verbul a trebui nu este recomandabila ca 
norma literara. 

6. Infinitivul în distribuţie cu a trebui în limba romana contemporană e 
substituit în totalitate de conjunctiv. Se întâlneşte doar în textele vechi şi în 
cele din sec. al XIX-lea, considerându-se o construcţie arhaică. In textele 
moderne se întâlneşte atunci când între a trebui şi infinitiv sunt intercalate 
alte elemente sau din necesitate de versificatie. 

7. A trebui, în calitate de semiauxiliar, dezvoltă următoarele nuanţe: 
necesitatea, obligativitatea, probabilitatea, persuasiunea, precum şi altele 
care se asociază acestora. 

Schema reprezentărilor verbului semiauxiliar a trebui este următoa- 


A trebui << Poz.| v.f. 


Poz.lll Vsa 


rea: 


Rep., Sam. necesitatea 
Rep., Sam. probabilitatea 
Rep., Sam. obligatia 
Rep., Sam persuasiunea 

Alexei CHIRDEACHIN 


DESPRE UNELE PARTICULARITĂŢI ACUSTICE 
ALE SEMIOCLUSIVELOR PREPALATALE 
IN ROMANA ŞI ENGLEZA 


Africatele prezintă un deosebit interes ştiinţific pentru lingvistică, 
ridicând o serie de probleme dificile ce ţin de natura fonetică (durata, 
intensitatea, frecvenţa tonului principal — statutul fonetic) şi inseparabi- 
litatea componentelor lor, rolul silabic şi cel asilabic (statutul fonologic / 
fonematic). In acest context africatele sunt sunete compuse specifice, la 
fel ca şi diftongii, ele fiind numite şi diftongi consonantici. Din acest punct 
de vedere, ne propunem să examinăm aspectul acustic al africatelor (se- 
mioclusivelor) prepalatale /t/, d3/ în română şi engleză. 

Africatele /tf, d3/ în romana pot fi clasificate în felul următor: 1) Non- 
vocalice, consonantice — se caracterizează printr-un nivel scăzut de ener- 
gie sonoră — petele negre din spectru vor fi mai şterse, mai slab conturate 
(articulatoric cauza rezidă în piedica obligatorie la rotirea sunetelor conso- 
nantice, care înăbuşă intensitatea sunetului, amortizând energia sonoră a 
curentului de aer); 2) Acute, fiind produse într-un spaţiu de rezonanţă mic, 
divizat în 2 părţi ca rezultat al atingerii (apropierii) limbii de dinţi, alveo- 
le, partea anterioară sau medială a palatului; 3) Compacte — se pronunţă 
într-un rezonator bucal mai deschis, în interiorul lui are loc o concentrare 
a formantilor în zona centrală; 4) Stridente — se caracterizează prin nişte 
pete negre foarte împrăştiate, efervescente (articulatoric se explică prin ob- 
stacole complexe, mixte, în care piedica totală (fără explozie) este urmată 
de una parţială (cu zgomot şi cu frictiune)); 5) Continui-întrerupte — condi- 
tionate articulatoric de o piedică combinată (opunându-se în felul acesta 
celei totale, ca la oclusive, şi celei parţiale, ca la constrictive); 6) Diezate 
(se condiţionează de palatalizarea ei); urmate de /u, o, oa/, ele prezintă 
varianta diezat-bemolată (cauza este articularea labio-palatalizata). Con- 
form cercetărilor experimentale ale lui M. Mărdărescu, africatele /t/, d3/ au 
durata medie mai mică decât secvențele oclusivatconstrictiva: /t|/ = 191 
ms., /t+|/ = 261 ms.; /d3/ = 150 ms., /d+3/ = 261 ms. Prima parte a africa- 
telor (ocluzia) este mai lungă decât cea de a doua (fricativa), iar în grupu- 
rile de consoane /t+[, d+3/ — invers. După G. Gogin, diftongul consonantic 
semioclusiv anteropalatal apical sonor /d3// se formează în două faze de 
articulare. Prima fază a ocluziei este de scurtă durată, a doua — de lungă 
durată. In prima fază energia acustică se repartizeaza în F| —F,, formând 
un spectru difuz având trăsături comune cu structura acustică a consoanei 
/g/, in cea de a doua — în două formante de frecvenţă înaltă, caracterizată 
de o frecvenţă analogică spectrului mai difuz al elementului //. La audie- 

rea secventelor torentului de vorbire, corelate cu faza ocluziei a diftongului 
consonantic /d3i/ se percepe clar sunetul /d3/, iar la cea a secventelor fazei 
africate a diftongului — elementul //. Diftongul /d3/, spre deosebire de se- 
mioclusiva /ts/, se caracterizează prin procesul neclar al trecerii. A. Avram 
a efectuat următoarele cercetări experimentale asupra sonoritatii africatei 
/d3/: „Subiectul B. Se substituie /d3/ din geam lui /t// din ceas. Se aude 
/d3°as/. Suprimând 1 cs. din finala lui /d3/, se aude o africată intermediară 
din punctul de vedere al sonoritatii (mai apropiată de /d3/). Suprimand 2 
sau 3 cs., se aude o africată mai apropiată de /tf/. Suprimand 4 sau 5 cs., 
se aude o oclusivă intermediară între /t/ şi /d/, mai aproape de /t/. In sfâr- 
sit, dacă se suprimă 6cs. din partea finală a lui /d3/, se aude /t*as/. Sub- 
iectul A. Se substituie /d3/ din geam lui /t|/ din ceas; se aude /d3as/. Se 
suprimă, progresiv, partea finală a africatei: 1 cs. — se aude un sunet inter- 
mediar între /d3/ şi /d/; 2-3 cs. — se aude /das/; 4-6 cs. — se aude o oclusivă 
intermediară între /d/ şi /t/, mai aproape de /d/; 7 cs. — se aude o oclusivă 
apropiată de /t/; 8-10 cs., 18 cs. — nu se mai percepe clar. In pronunţarea 
subiectului B, elementul oclusiv al africatei /d3/ din geam are o sonoritate 
foarte redusă, şi ca grad, şi ca durată. La subiectul A, sonoritatea oclusi- 
vei e mai puternică (dovadă faptul că, la un moment dat, s-a auzit /das/), 
dar, şi în acest caz, africata începe printr-un /t/. Subiectul A. Se substituie 
/d3/ din fagi lui /t]/ din saci; se aude /sad3/. Se suprimă, progresiv, partea 
iniţială a africatei: 1 cs. — se aude o africată intermediară între /tf/ şi /d3/; 
2-4 cs. — se aude /sat|/; 5-7 cs. — se aude o consoană intermediară între 
It! şi /|/; 8 cs. — se aude /saf/; ascultând banda în sens invers, se aude / 
"jas/. Din această ultimă experienţă rezultă că în consoana /d3/, rostită de 
subiectul A, elementul fricativ este în întregime surd; mai mult, e surdă şi 
partea finală a elementului oclusiv — după suprimarea începutului consoa- 
nei, s-a auzit africata surdă /4]/.”[1] După G. Gogin, în spectrul lui /tf/ se 
disting două faze: ocluziune şi constrictiune. Faza oclusivă se aseamănă 
cu cea a sunetelor /p, t/ şi /t, d/ respectiv. Aici la /t[/ nu observăm energie 
sonoră. Faza constrictivă se aseamănă într-o măsură oarecare cu cea a 
sunetelor /[,3/ şi /i/ asilabic. Spectrul sunetului /t|/ constă din 5 formanti: 
F, max € plasat în regiunea frecvenţei de 700-1100 Hz; F} _..— 1900-2600; 
Fu max 2000-3500; Fi „a-~ 5500-6000; Fi max ~ 6500-7000. La /d3/ în faza 
oclusivă e prezentă bară de voce, în cea constrictivă energia sonoră e di- 
stribuită în 4 formanti: F, na € plasat în regiunea frecvenţei de 400-600 Hz 
(F, ma fiind de 300 Hz — valabil numai pentru /d3/); F} „a — 1900-2600; F, 
max 3000-3500; Fu „ax 5500-6000; Fe max ~ 6500-7000. Raportul structural 
al formantilor consoanei /d3/: 1 (500 Hz):4,5:6,5:11,5:13,5. Diapazonul de 
frecvenţă al formantilor F, = 100 Hz (valabil numai pentru /d3/); F, = 300 
(valabil numai pentru /tf/); F,= 600; F,= 400; F. = 400; F= 400. In spectrul 
fazei constrictive a sunetului /t{/ predomină zgomotul. Energia sonora ma- 
xima a lui /t{/ e concentrată în formantii 3, 4, iar cea minima — in formantii 
1,5, 6. In cazul lui /d3/ diapazonul frecvenţei formantilor 3, 4, 5 şi 6 e foarte 
larg. Energia sonora a consoanei e concentrata in regiunea frecventelor 
înalte şi anume între 2250 si 3250 Hz. Sunetele /tf, d3/ se caracterizează 
printr-un spectru întrerupt (prima fază) şi continuu (a doua fază). Africata 

/t{/ e percepută cu o tonalitate înaltă. Africatele /tf, d3/ în plan articulato- 
ric şi acustic au multe trăsături comune cu diftongii descendenţi. Ele sunt 
diftongi consonantici. Această constatare este în deplină concordanţă cu 
datele analizei roentgenogramelor dinamice şi spectrogramelor. Sunetele 
/tf, d3/ trebuie rostite corect — palatalizat: ceas, cetate, ciclu, cioc, ciumă, 
geam, ger, ginere, giulgiu etc. Rostirea fricativă a africatelor /t[, d3/ nu co- 
respunde normelor literare. 

În engleză africatele /tf, d3/ posedă următoarele trăsături acustice: non- 
vocalice, consonantice, compacte, orale, neîncordate, continui, stridente. 

In rezultatul examinării africatelor /tf, d3/ în română în plan compa- 
rativ-contrastiv cu semioclusivele respective în engleză la nivelul acustic, 
observăm următoarele trăsături comune şi distincte: 1) Trăsăturile comune: 
a) Amândouă consoane au acelaşi mod de articulare — faza ocluziei trece 
treptat în cea a construcţiei, formând în aşa fel o unitate monofonematică 
organică; b) In amândouă limbi semioclusivele /tf, d3/ pot fi caracterizate 
ca consoane nonvocalice, consonantice, compacte, continui (parţial), stri- 
dente; 2) Trăsăturile distincte: a) Consoanele /t[, d3/ în română sunt însoţite 
de elementul // considerându-se partea componentă a diftongilor conso- 
nantice date, ceea ce nu-i este caracteristic pronuntiei engleze; b) In plan 
acustic observăm că consoanele /tf, d3/ în română nu se caracterizează 
ca neincordate, orale, pe când cele în engleză — ca acute, întrerupte, die- 
zate, diezat-bemolate. 

In rezultatul celor expuse mai sus, observăm că parametrii acustici 
ai semioclusivelor prepalatale depind direct de articulatorica lor şi că pa- 
rametrii acustici ai africatelor prepalatale /tf, d3/ depind, de asemenea, de 
articulatorica acestora. 

lumea 


Valeriu MATEI 


THIERRY 

DE MONTBRIAL 
DESPRE 

SPAŢIUL ROMÂNESC 
ÎN PERIOADA TRANZIȚIEI 


În contextul febrilelor dezbateri 
teoretice, desfăşurate pe parcursul 
ultimelor trei decenii, în ştiinţa eco- 
nomică, în sociologie, politologie 
şi în istoria relaţiilor internaţionale, 
numele savantului francez Thierry 
de Montbrial este unul de referin- 
ta. Pe parcursul acestei perioade, 
când pe scena politică a lumii s-au 
produs schimbări majore, compa- 
rabile poate doar cu cele survenite 
după destrămarea Imperiului roman 
sau cu cele produse de Revoluţia 
franceză de la 1789, s-au derulat 
caleidoscopic, în arena dezbaterilor 
teoretice, strategii pe termen scurt 
şi pe termen lung, previziuni ce s-au 
adeverit sau care nu s-au adeverit şi 
au fost rapid înlocuite cu altele, sce- 
narii şi contra-scenarii privind evo- 
luţiile economice şi echilibrul geo- 
politic. Tezele şi teoriile economice 
lansate de savantul francez în cele 
şase cărţi de profil (de la Economie 
theorique, 1971 la Introduction ă 
l'Economie, 1999), viziunile sale 
asupra fenomenelor istorice în ge- 
neral (La revanche de l’Histoire, 
1985) sau a evenimentelor recente 
(Memoire du temps present, 1996 
şi Quinze ans qui bouleversérent 
le monde. De Berlin ă Bagdad, 
2003), supoziţiile sale privind vii- 
torul imediat al omenirii şi, în fine, 
modelele propuse referitoare la sis- 
temul de organizare a lumii au ră- 

mas mereu în actualitate, suscitând 
vii dezbateri atât în spaţiul cultural 
francez, cât şi în cel european. 

Evolutiile politice din lume si, 
in special, cele din spatiul euro- 
pean au fost şi rămân o preocupa- 
re constanta a profesorului Thierry 
de Montbrial. Incepand cu 1981, 
savantul a publicat anual în revista 
Ramses studii ample privind evo- 
lutiile politice recente — veritabile 
rapoarte asupra stării lumii actuale. 
Adunate împreună, studiile vizând 
anii 1989-2004 — perioada mari- 
lor schimbări survenite în lumea 
posmodernă - constituie esenţa 
ultimei sale cărţi Quinze ans qui 
bouleversărent le monde. De Ber- 
lin ă Bagdad, apărută, în 2004, şi în 
traducere românească. Autorul nu 
a intervenit la momentul publicării 
volumului pentru a-şi ajusta sau co- 
recta punctele de vedere, exprimate 
în 1990 sau 1991, din perspectiva 
evoluţiilor ulterioare, când unele su- 
poziţii s-au confirmat, iar altele nu, 
şi aceasta îi conferă cărţii farmec şi 
autenticitate. 

Ne vom referi aici, în special, 
la evoluţiile politice din spaţiul ro- 
mânesc (Republica Moldova şi Ro- 
mânia), văzute, cum era şi firesc, în 
cadrul general al noilor revoluţii din 
est, al dezmembrării imperiului so- 
vietic şi al evoluţiilor ulterioare din 
această zonă, dar şi în contextul 
materializării tendinței generale a 
țărilor Europei Centrale şi de Sud- 
Est de a se integra în Comunitatea 
Europeană. 

Anul 1989 a fost, într-adevăr, 
cel al dispariţiei vechiului sistem 
de organizare a lumii şi începutul 
apariţiei unei lumi noi, astfel că în- 
trebarea ce şi-o punea Thierry de 
Montbrial, în iulie 1989: Putem noi 
spune ca Chateaubriand, în Mémoi- 
res d'outre-tombe, că lumea veche 
se sfârşeşte şi că o lume noua în- 


cepe?, era pe deplin justificată: 
pe parcursul a noua luni — (de la 
acordurile „mesei rotunde” din Po- 
lonia, în aprilie, la revoluţia română 
din decembrie) sistemul socialist 
a dispărut. Fuga soţilor Ceauşes- 
cu şi execuţia lor pe 25 (decem- 
brie — n.n.) pun capăt puterii celei 
mai apăsătoare şi celei mai tiranice 
din toate ţările din est (p. 42), nota 
Thierry de Montbrial, în studiul său 
din decembrie 1989, caracterizând 
regimul lui Ceauşescu ca fiind eri- 
jat în comunism dinastic şi a cărui 
ideologie ţinea mai mult de polpo- 
tism şi nazism decât de marxism 
(p. 25). Această ultimă afirmaţie 
poate genera discuţii privind resor- 
turile ideologice marxiste ale polpo- 
tismului sau ale maoismului şi, cu 
atât mai mult, despre similitudinile 
dintre nazism şi marxismul de tip 
stalinist, cu fenomene de genocid 
şi etnocid pe care le-au îndurat po- 
poarele captive din fostul imperiu 
sovietic, şi, mai ales, despre expe- 
rientele diabolice unice în materie 
de asimilare, înfăptuite de regimul 
comunist de ocupaţie aici, în terito- 
riile româneşti anexate de sovietici 
în 1940. Spun toate acestea nu 
pentru a desculpabiliza dictatura 
cea mai tiranică şi mai atroce a lui 
Ceauşescu, precum o defineşte 
just Thierry de Montbrial, ci pentru 
a nu se crea falsa impresie că dacă 
ideologia acestui regim ar fi ţinut 
de marxismul pur esenţa lui s-ar 
fi schimbat. Oriunde a fost aplicat 
în practica socială — din Vietnam şi 
până în Cuba — marxismul a dus la 
totalitarism şi dictatură, orişiunde a 
fost însuşit de grupări politice sau 
extrapolitice — de la detaşamentele 
de şoc ale Kominternului stalinist la 
gherilele columbiene — marxismul a 
generat violenţă şi teroare. 

In prima jumătate a anului, 
1989, când în imperiul sovietic 

nu se întrevedeau semnele unei 
schimbări în bine a situaţiei econo- 
mice (p. 4) şi la ordinea zilei în ţările 
occidentale era problema acordării 
de credite Uniunii Sovietice, aceas- 
ta fiind în stare să absoarbă sume 
astronomice (p. 5), concluziile for- 
mulate de savantul francez, demne 
de a fi luate în consideraţie, erau 
că occidentalii trebuiau să rămână 
extrem de prudenti şi să-l „ajute” pe 
Gorbaciov doar daca se obțineau 
concesii tangibile în materie militară 
sau regională. Mai mult decât atât, 
se estima just că dincolo de un anu- 
mit nivel, creditorul se află la che- 
remul debitorului, şi nu invers, iar 
creditarea nechibzuită a U.R.S.S. 
mai era pândită de alte două pe- 
ricole: eventualitatea unui eşec al 
lui Gorbaciov sau extinderea fără 
precedent a puterilor acestuia, de 
care el se putea folosi într-un mod 
cu totul diferit de ceea ce dorim să 
ne imaginăm noi astăzi. Analogia 
ce o face Thierry de Montbrial e de 
remarcat: In trecut, Nicolae Ceau- 
sescu a fost rasfatatul celor care 
il considerau ca pe un de Gaule al 
Pactului de la Varşovia, adică un 
om de stat care afirma sus şi tare 
independenţa ţării sale. In prezent, 
el nu mai e privit decât ca un des- 
pot megaloman, ţinând de o altă 
eră (p. 5-6). 

In cea de-a doua jumătate a 
aceluiaşi an, 1989, când semnele 
dezmembrării imperiului sovietic 
erau tot mai clare, eventualitatea 
unei prabusiri rapide a colosului de 
la răsărit îi îngrijora pe occidentali 
prin consecinţele externe ce le pu- 
tea produce. lată de ce atitudinea 
fata de mişcările de renaştere si 
de eliberare naţională a popoarelor 
captive din imperiul sovietic era, în 
anii 1989-1991, una foarte retinu- 
ta, daca nu chiar rece. Tendintele 
separatiste (termen utilizat frec- 


vent in acea vreme in cancelariile 
occidentale — n.n.) care se afirmă 
in anumite republici sovietice, mai 
ales în ţările baltice şi în republicile 
Asiei (în realitate, acestea au fost 
printre ultimele care s-au antrenat 
în proces — n.n.), ar putea pune 
gaz pe foc, susţinea, în decembrie 
1989, savantul francez, în opinia 
sa în actuala stare de lucruri, sin- 
gura rectificare sigură de frontiere, 
la capătul unui proces diplomatic 
complex în sine, fiind reunificarea 
Germaniei (p. 32). Starea de lucruri 
s-a schimbat şi, ulterior, s-au produs 
şi alte „rectificări de frontieră”, în 
Occident însă persista în acel mo- 
ment şi teama unor revendicări te- 
ritoriale între statele din fostul lagăr 
socialist: ...ne-am putea imagina că 
ungurii vor dori să recupereze Tran- 
silvania, iar românii — fosta Basa- 
rabie, devenită Moldova Sovietică 
(p. 31). Paralela e inadecvată, în 
virtutea unor erori de percepţie şi a 
propagandei revizioniste a contes- 
tatarilor tratatelor internaţionale 
de după cel dintâi război mondial, 
devine un loc comun al schemelor 
analitice simpliste. In acest caz e 
binevenită şi o remarcă a aceluiaşi 
Thierry de Montbrial referitoare la 
occidentali, dar nu numai: temerile 
noastre sunt inspirate de propriile 
noastre slăbiciuni (p. 36). 
Evolutiile din spaţiul sovietic, 
la fel ca şi cele din fostul lagăr so- 
cialist au fost imprevizibile şi mult 
mai rapide, astfel că, în iulie 1991, 
când viitorul imperiului sovietic era 
mult mai previzibil, savantul francez 
venea cu o cu totul altfel de estima- 
re privind acelaşi spaţiu: prăbuşirea 
imperiului sovietic... ridică proble- 
ma... viitorului ţărilor baltice şi a 
Moldovei anexate la începutul celui 
de-al doilea război mondial (p. 65). 
Nesemnarea de către Republica 
Moldova, alături de Ţările Baltice, 

Armenia şi Georgia, la 23 aprilie 
1991, a acordului „9+1” (încheiat 
între cele 9 republici care au parti- 
cipat la referendumul din 17 martie 
1991 asupra menţinerii U.R.S.S.; 
denumirea acestui acord era, de 
fapt, şi o replică la varianta de acord 
propusă în cadrul negocierilor de la 
Novo-Ogariovo de Republica Mol- 
dova, cele trei state baltice şi Geor- 
gia cu titlul „X+0”, X fiind numărul 
republicilor care urmau să semneze 
aşa-zisul „nou tratat unional’, dar 
fără o reprezentare centrală stabi- 
lita apriori, variantă care a şi dus 
la blocarea negocierilor), ar fi fost 
de natura sa o inscrie, ulterior, pe 
traiectoria europeana, la 27 august 
1991 ea proclamandu-si indepen- 
denta (p. 86), daca n-ar fi survenit, 
în decembrie, acelaşi an, actul de 
miopie politică comis de M. Snegur 
la Alma Ata — semnarea actelor de 
intrarea în aşa-zisa Comunitate a 
Statelor Independente — prin care 
Republica Moldova s-a îndepărtat 
atât de aliaţii ei fireşti de până 
atunci — Ţările Baltice şi Georgia — 
cât şi de procesele ce se derulau pe 
vechiul continent, astfel că, din acel 
moment, Republica Moldova nu mai 
prezenta un interes deosebit pentru 
analiştii occidentali şi, în studiile ul- 
terioare ale lui Thierry de Montbrial 
e menţionată doar în cadrul proble- 
maticii din zona balcanică (p. 97), 
în legătură cu interesele Turciei de 
a dezvolta în mod special... rapor- 
turi de bună vecinătate conform 
realitatilor geopolitice (p. 74), sau 
în cazul nesemnării unor acorduri 
în cadrul CSI — de exemplu, a Car- 
tei de la Minsk din 22 ianuarie 1993 
(p. 117; n.m. — semnate ulterior, 
după instalarea în 1994 la putere 
a agrarienilor, însă fără clauzele 
militare). 

Şi aprecierile privind prezen- 
ta armatelor ruseşti pe teritoriul 


Republicii Moldova au fost pe par- 
cursul anilor diferite: de la mentiu- 
nea hazardată din august 1992 că: 
singurul succes cu care Boris Eltin 
se poate lăuda este acordul privind 
staționarea trupelor ruseşti. Căci 
unde ar fi putut fi instalaţi în Rusia 
soldaţii ruşi din Moldova, de exem- 
plu, cand se ştie că forţele repatriate 
din Europa de Est trăiesc aproa- 
pe ca nişte refugiaţi? (p. 87) (cu 
remarca de rigoare, că Republica 
Moldova n-a semnat nici un acord 
de staţionare a trupelor ruseşti, ci 
doar, în iulie 1992, acordul de în- 
cetare a războiului din Transnistria, 
preşedintele de atunci, M. Snegur, 
a acceptat trupe «pacificatoare», 
altele decât armata a 14-a —n.n.) şi 
până la constatarea realistă, în au- 
gust 1993: ...în Moldova, armata a 
14-a îi apără pe separatiştii rusofoni 
din Transnistria (Republica Nistrea- 
nă) (p. 120). 

In rest, cât priveşte Republi- 
ca Moldova — e tăcere, şi, aşa cum 
menţiona Thierry de Montbrial în 
cartea sa La Revanche de I’His- 
toire, istoria continuă, identică cu 
ea însăşi. 

Ceea ce continuă cu certitu- 
dine, în alte spaţii decât cel basa- 
rabean, e procesul de extindere a 
Uniunii Europene, fenomen exami- 
nat cu lux de amănunte de savantul 
francez. Aici referirile la România 
nu sunt puţine. Fiind, în iulie 1990, 
adept al îngheţării provizorii a ori- 
cărei extinderi (p. 51), pentru ca, 
între timp, Comunitatea Europeană 
să se consolideze în interior şi să-şi 
determine priorităţile pe termen 
scurt şi pe termen lung, inclusiv în 
problema securităţii sale. Dar odată 
cu stabilirea acestor priorităţi, con- 
sidera tot atunci profesorul Thierry 
de Montbrial, ar deveni posibil să se 
formuleze principiul vocației Comu- 
nitatii de a se extinde la toate statele 

europene ale căror regimuri politice 
satisfac pluralismul democratic al 
Europei Occidentale (p. 52). Apre- 
cierile sale privind aderarea Austriei 
s-au materializat în scurt timp, şi cri- 
teriile pentru trecerea de la culoarea 
roşie la galben, apoi la verde au fost 
stabilite pentru extinderile ulterioare 
ale Comunităţii. 

Thierry de Montbrial privea 
cu înţelegere tendinţele ţărilor din 
fostul lagăr socialist de a se inte- 
gra în UE, invocând, în acest caz, 
în studiul său din iulie 1990, exem- 
plul României: Occidentalii nu pu- 
teau decât să condamne intervenţia 
brutală a minerilor la Bucureşti, în 
zilele de 14 şi 15 iunie 1990, apro- 
bată, dacă nu chiar comandată, de 
preşedintele lon Iliescu. Este însă 
cazul să fie condamnat, fără drept 
de apel, regimul existent în pre- 
zent? Europenii nu au făcut acest 
lucru şi au avut dreptate. La Elibe- 
rare, peste Franţa s-a abătut un 
val de epurări care nu aveau nimic 
democratic. Noi însă nu trecuserăm 
decât prin patru ani de încercări, 
pe când românii ies dintr-o noapte 
de peste patruzeci de ani, din care 
mai mult de cincisprezece — sub o 
dictatură implacabilă. De ce să ne 
mai mire că încă nu toate fragmen- 
tele Securităţii au fost dizolvate! Nu 
putem, desigur, să nu ne indignăm 
fata de povestea cu minerii, dar să 
nu avem naivitatea de a crede că, 
şase luni după eliminarea lui Ceau- 
şescu, ordinea publică din România 
putea fi menţinută de CRS bine 
instruiți, conduşi de un înalt func- 
tionar impartial, devotat cu trup si 
suflet servirii statului şi perfect loial 
fata de instituţiile lui! Cum să privim 
în acest caz poziţia Doinei Cornea 
care le cerea occidentalilor să facă 
presiuni asupra lui Iliescu refuzând 
să-i acorde ajutor economic? Ar fi 
sporit aceasta şansele democraţiei 


sale sau ar fi putut să-i arunce din 
nou pe români în prăpastia din care 
abia încep să iasă? E 

Creadă fiecare ce-o vrea. In 
ce mă priveşte, n-am vrut decât să 
arăt dificultatea subiectului. Totul e 
să ştii să arăţi țărilor din Est direc- 
tia cea bună, să le insufli speranţa 
într-un final fericit, să-i inciti pe con- 
ducătorii lor la un comportament de 
natură să permită atingerea aces- 
tui rezultat cât de curând posibil 
(p. 52-53). 

Analizând în studiile sale din 
anii următori evoluţiile din Europa 
Centrală şi cea de Sud-Est, se- 
sizând dezarticulările din aceste 
societăţi aflate în tranziţie, vulne- 
rabilitatea lor /a tendinţele mafiote 
şi la discursurile demagogice (ca- 
zul Bulgariei şi al României, iulie 
1995, p. 177), condițiile economice 
şi sociale care nu sunt clare (p. 218) 
dar, bineînţeles, remarcând şi pro- 
gresele obţinute, profesorul Thiery 
de Montbrial devenea, la 1996, un 
veritabil avocat al integrării Româ- 
niei în UE: Cazul României meri- 
tă, de asemenea, analizat. Ce ştiu 
francezii despre această ţară latină 
şi francofonă, înconjurată de slavi şi 
de unguri, în care islamul nu a re- 
uşit niciodată să pătrundă şi a cărei 
unitate a fost sprijinită de două ori 
şi de tara noastră (în 1861 si după 
primul război mondial). Pentru ma- 
joritatea compatriotilor noştri, dupa 
câte se pare, România nu a ieşit 
cu adevărat din comunism; pentru 
ei, zilele de decembrie 1989, care 
s-au încheiat cu execuţia cuplului 
Ceauşescu, au reprezentat nu atât 
o revoluţie, cât o lovitură de stat. 
Economia rămâne într-o stare jalni- 
că. Imaginea dominantă întreţinută 
de mass-media este aceea a sini- 
strelor orfelinate, sechelă oribilă a 
unui regim infam. Pe scurt, Roma- 
nia are o presă proastă. Ea rama- 

ne suspectă. Elitele noastre, ca şi 
oamenii noştri de afaceri ezită să se 
ducă acolo. Mai mult sau mai puţin 
ostentativ, se dezinteresează de 
această tara, uitând că este vorba 
de a doua tara din întreaga Europa 
Centrală — după Polonia — ca su- 
prafata (237.500 km. p.) şi populaţie 
(22,8 milioane locuitori). 

Orice ar spune unii comen- 
tatori — menţionează în continuare 
Thiery de Montbrial— România s-a 
angajat pe calea democraţiei la fel 
ca Polonia, Republica Cehă sau 
Ungaria, aducând, în acest studiu 
al său, din iulie 1996, mai multe ar- 
gumente în acest sens: faptul că se 
tin alegeri regulate, că se practică 
alternanţa la putere, că libertatea 
de expresie este incontestabilă, iar 
viata intelectuală şi ştiinţifică a ţării 
cunoaşte o adevărată renaştere. 

Deşi situaţia economică rama- 
ne efectiv foarte dificilă, este sufi- 
cient să calatoresti prin tara pentru 
a vedea sate care arata bine, cu 
multe case in constructie, precum si 
unele exemple de privatizări fericite 
în industrie, iar potențialul agricol al 
României este considerabil. Profe- 
sorul francez apreciază şi abilita- 
tea prin care s-a reuşit... în linişte, 
una dintre cele mai dificile tranzitii 
după căderea imperiului sovietic, 
subliniind în continuare că nici un 
popor european nu a fost mai greu 
încercat decât românii, iar occiden- 
talii au partea lor de vină în lanţul 
de evenimente care s-au succedat 
după anexarea de către U.R.S.S.a 
Basarabiei şi a Bucovinei de Nord, 
în iunie 1940, până la instaurarea şi 
consolidarea totalitarismului comu- 
nist”. In concluzie, Thiery de Mont- 
brial afirmă, pe deplin justificat, că 
în dosare importante, cum este cel 
al extinderii Uniunii Europene sau 
cel al Alianţei Atlantice, România 
este indreptatita să ceară un trata- 


ment egal cu acela al statelor din 
Europa Centrală, fiindcă drepturile 
României nu sunt mai prejos decât 
cele ale ţărilor din grupul de la Vi- 
şegrad sau, fireşte, decât cele ale 
Bulgariei, iar în ceea ce priveşte 
NATO, trebuie să recunoaştem că, 
din punct de vedere strict geostra- 
tegic, poziţia României în raport cu 
fosta Uniune Sovietică este tot atât 
de importantă ca şi cea a Poloniei: 
ea controlează accesul spre Bul- 
garia, Turcia şi Grecia. In întreaga 
Europă Centrală şi Orientală — men- 
tioneaza autorul — România este 
tara cea mai apropiata de Franta 
din punct de vedere cultural. Este 
timpul să luăm act de acest lucru 
şi să tragem de aici consecinte- 
le în stabilirea prioritatilor noastre 
(p. 219-221). 

Ce am putea spune în plus. 
Doar atât: evoluţiile ulterioare au 
confirmat şi confirmă pledoariile 
ilustrului savant francez pentru o 
evoluţie ascendentă a procesului 
de integrare europeană. Teoriile şi 
supozitiile sale, aşa cum spuneam 
la început, sunt viabile şi rămân în 
arena dezbaterilor teoretice. 

Cauzele rezidă în caracterul 
pluridisciplinar al majorităţii lucrări- 
lor lui Thierry de Montbrial, în capa- 
citatea savantului francez de a nu 
încremeni într-o schemă elaborată 
deja, ci de a-şi plasa elementele 
construcţiei sale într-un plan al ac- 
tiunilor dinamice, cu largi deschideri 
spaţiale şi temporale, evitând, to- 
todată, alunecarea pe panta eclec- 
tismului. 

De formaţie matematician, 
Thierry de Montbrial a ştiut să apli- 
ce cu iscusinta metodele acestei 
discipline atat in stiinta economica, 
cat si in toate celelalte domenii ce 
le-a abordat: politologie, sociologie, 
istorie, relatii internationale. Rezul- 
tatele obtinute, vasta sa experienta 


Praxeologie 


73 


de profesor de ştiinţe economice la 
Şcoala Politehnică din Paris (1974- 
1992) şi, din 1995, la Conservatorul 
naţional de arte şi meserii, cea de 
specialist în relaţiile internaţionale 
(între 1973-1979 a fost directorul 
Centrului de analiză şi previziune 
al Ministerului Afacerilor Externe, 
este fondatorul şi, din 1979, con- 
duce Institutul Francez de Relaţii 
Internaţionale), precum şi cea de 
autor şi coordonator al unor proiec- 
te şi lucrări de anvergură (publicaţia 
pluridisciplinară anuală Ramses, 
menţionată mai sus, Dicţionarul 
de strategie, 2000, La France du 
nouveau siècle, 2002, Réformes — 
Revolutions. Le cas de la France, 
2003 ş.a) au dus, în mod firesc, la 
elaborarea şi fundamentarea de 
către Thierry de Montbrial a unei 
ştiinţe a acţiunii, a unei praxeolo- 
gii — ştiinţa activităţilor umane or- 
ganizate, privite din punctul de ve- 
dere al exerciţiului puterii, expusă 
în lucrarea sa de sinteză L'action 
et le système du monde, apărută 
în 2002 (în traducere românească: 
Acţiunea şi sistemul lumii, Edi- 
tura Academiei Române, 2003). 
E, aşa cum menţionează acade- 
micianul Eugen Simion în prefața 
la ediţia românească, un studiu 
amplu şi sistematic despre legile 
vizibile şi legile secrete ale socie- 
tatii..., vizând cu precădere actiu- 
nile colective, acelea care vor — şi 
uneori reuşesc — să schimbe lu- 
mea. Componentele elementare 
care pot produce aceste schim- 
bări sunt unităţile active — grupurile 
umane ai căror membri individuali 
sunt legaţi prin Cultură (în sensul 
larg al acestei noţiuni ce comportă 
o multitudine de definiţii) şi printr-o 
Organizaţie (presupunând, de cele 
mai multe ori noţiunile de stat sau 


țară, numite şi unităţi politice). Por- 
nind de la aceste noţiuni, definind 
resursele şi elementele puterii, con- 
flictele şi modalităţile de soluţionare 
a acestora, conceptul de strategie, 
obiectul şi natura ştiinţelor econo- 
mice, examinând teorii şi sisteme 
în relaţiile internaţionale, precum şi 
aspecte importante ale ideologiei, 
culturii, moralei şi politicii, savantul 
francez îşi fundamentează teoretic 
praxeologia — o ştiinţă ce foloseşte 
mai multe instrumente de lucru: ale 
economiştilor, ale politologilor, ale 
specialiştilor în relaţii internationa- 
le, ale istoricilor, ale psihologilor, ale 
sociologilor, o ştiinţă dacă nu rigu- 
ros exactă, cel puţin una verosimilă 
(Eugen Simion). 

Deşi priveşte cu scepticism 
orice filozofie a istoriei care pretinde 
că într-o lectură directă a trecutului 
găseşte în esenţă cheile viitorului, 
remarcabil şi încurajator e optimis- 
mul autorului, că lumea nu e fatalmente 
sortită haosului, că dezastrele sociale, 
politice şi morale pot fi anticipate şi 
controlate, că, în perspectiva seco- 
lelor şi mileniilor ce vin, omenirea 
are viitor, chiar dacă, la scara tim- 
pului geologic, specia umană este 
sortită dispariţiei. 

Constient de imperfectiunile 
inerente unui studiu de o aseme- 
nea anvergură, mai mult decât atât, 
considerând că tocmai lacunele 
ar fi de natură să-i inspire pe alţii 
pentru a realiza cercetări în acest 
sens, Thierry de Montbrial — un 
reprezentant de marcă al spiritua- 
litatii franceze care ştie că în orice 
acţiune serioasă trebuie să pui şi 
o infimă doză de umor şi chiar de 
autoironie — rămâne în arena dez- 
baterilor teoretice asupra viitorului 
lumii ca un veritabil atlet al „ştiinţei 
acţiunii” — praxeologia. 

PRINCIPELE 
RADU DE HOHENZOLLERN-VERINGEN 
LA CHIŞINAU 


În zilele de 28-29 septembrie 2005, Principele Radu de Hohenzollern-Ve- 
ringen, Reprezentant Special al Guvernului României pentru Integrare, Coope- 
rare şi Dezvoltare Durabilă, a efectuat o vizită oficială în Republica Moldova. 

A fost pentru prima oară — după inaugurarea în 1935 a Catedralei Or- 
todoxe din Bălţi în prezenţa membrilor Familiei Regale — când Basarabia 
s-a bucurat de atenţia onorantă a unui reprezentant al Familiei Regale. 

Insotit de ambasadorul României, Excelenţa Sa Filip Teodorescu, Al- 
teta Sa a vizitat — în cadrul unui program special — Casa Limbii Române 
din Chişinău. Înalţii oaspeţi au avut o întrevedere cu directorul instituţiei, 
dl Alexandru Bantos, redactor-şef al revistei Limba Română, cu persona- 
litati distinse ale ştiinţei şi culturii, membri ai consiliului director al Casei 
Limbii Române şi ai colegiului de redacţie a revistei Limba Română: acad. 
Anatol Ciobanu, şeful Catedrei de Limba Română, Lingvistică Generală şi 
Romanică a Facultăţii de Litere, U.S.M., conf. dr. Grigore Cantaru, redac- 
tor-şef adjunct al revistei Limba Română, conf. dr. Ana Bantoş, critic literar, 
cercetător ştiinţific coordonator, Institutul de Literatură şi Folclor al A.S.M., 
actorul şi regizorul lon Ungureanu, scriitorul Mihail Gh. Cibotaru, profesorii 
de română lulia Iordăchescu, Alexei Acsan ş.a. 

În cadrul întâlnirii, s-au discutat parametrii strategici ai activităţii Casei 
Limbii Române (cursuri de română pentru concetateni români şi alolingvi, 
acţiuni vizând cunoaşterea şi promovarea culturii naţionale şi a valorilor 
europene), s-au făcut referinţe la obiectivele echipei redactionale a revistei 
Limba Română (valorificarea potenţialului intelectual şi de creaţie al tine- 
rilor autori, crearea unui spaţiu al comunicării libere între cei interesaţi de 
limba, cultura şi istoria românilor, extinderea contactelor interculturale etc.). 
În cursul întrevederii, Alteța Sa a manifestat o receptivitate exemplară fata 
de problemele cu care se confruntă, în ultimii ani, Casa Limbii Române şi 
revista Limba Română. 

După încheierea dialogului, Principele a ţinut o conferinţă în faţa 
unui impresionant număr de tineri: elevi, liceeni, studenţi, profesori. Ex- 
punându-şi opiniile şi observaţiile inedite cu privire la rostul democraţiei 
în lumea civilizată, importanţa comunicării interumane, crezul în viitorul 
european al Republicii Moldova etc., Alteta Sa şi-a exprimat admiraţia 
pentru libertatea interioară şi pentru deschiderea spre dialog a tinerei ge- 
neraţii. Treptat, conferinţa a luat forma unui schimb antrenant de idei. 

După încheierea părţii oficiale a vizitei, în bătaia caldă a unui soare 
autumnal, Principele Radu a oferit autografe, încurajând aspiraţiile de afir- 
mare ale tinerilor interlocutori. 


La Casa Limbii Române 75 


FIŞIER BIOGRAFIC 


Născut (Radu Duda) la 7 iunie 1960, la 
laşi, într-o familie de medici. 

Soţul Alteţei Sale Regale Principesa 
Margareta a României (1996). 

Principe de Hohenzollern-Veringen 
(1 ianuarie 1999). 

Liceul Internat din laşi, 1979. 

Universitatea de Artă Teatrală şi Cine- 
matografică, 1984. 

Colegiul Naţional de Apărare, seria a 
XI-a, 2002. 

Colegiul „George C. Marshall”, Gar- 
misch, Germania, 2003. 

John F. Kennedy School of Govern- 
ment, Universitatea Harvard, „2004. Program 
for Senior Executives in National and Inter- 
national Security”. 

Colonel în Armata României. 

Doctor în ştiinţe militare, la Universitatea Naţională de Apărare. 

Consilier al Majestății Sale Regele Mihai |. 

Inaltul patronaj al Camerei de Comerţ Româno-Britanice. 

Membru fondator şi membru al consiliului director al asociaţiei „Casa NATO”. 

Membru de onoare al Senatului Universităţii „Aurel Vlaicu” din Arad şi al 
Universităţii din Oradea. 

Din 1974 până în anul 1999, Principele Radu a susţinut o bogată carieră 
artistică în teatru, film şi televiziune — în tara, în Franţa, Belgia, Elveţia, Luxem- 
burg, S.U.A., Israel, Macedonia şi Camerun. A fost asistent universitar (1990- 
1994) la universitatea pe care a absolvit-o. A realizat în 1993 primul proiect de 
terapie prin artă „Artecole”, pentru orfanii din România. 

Principele a jucat un rol important în conceperea, planificarea şi organiza- 
rea vizitelor oficiale ale Majestății Sale Regele Mihai |, din 1997 şi 2002, pentru 
integrarea României în NATO. Cu aceste ocazii, Regele s-a întâlnit cu şefii de 
state din Marea Britanie, Belgia, Spania, Luxemburg, Ţările de Jos, Norvegia şi 
Danemarca. Principele Radu a însoţit pe Rege în majoritatea acestor vizite. 

Din 1997, însoţeşte pe Rege în călătoriile lui în România; Alteța Sa a creat con- 
ceptul Turneul Mileniului, pe care Majestatea Sa l-a facut în tara în anul 2000. 

In compania şotiei sale, Principesa Margareta a României, Principele 
Radu reprezintă, în diverse ocazii publice, Familia Regală. 

Susţine frecvent conferințe despre România în tara, în Elveţia, Belgia, 
Franţa, Italia, Marea Britanie, Suedia, Polonia, Ungaria, Olanda, Canada, Ir- 
landa, Japonia, India, Austria, Lituania, Finlanda, Croatia, Slovenia, lordania, 
Tailanda şi în Statele Unite. 

Este autorul cărţilor: Dincolo de mască, UNITEXT, 1997; L'âme du 
masque, Belgia, 1998; Ana a României — Un război, un exil, o viata, Hu- 
manitas, 2000; Michael of Romania — A Tribute, Suedia-S.U.A., 2001; Mihai 
al României, Humanitas, 2001; Anne of Romania, A War, An Exile, A Life, 
Fundatia Culturala Romana, 2002; Kildine (traducere in romana a cartii de 
poveşti a Reginei Maria a României), Corint, 2003, Nemira, 2003, The Royal 
Family of Romania, Humanitas, 2004. 

29 septembrie 2005, 
Casa Limbii Române din Chi- 
şinău. Secvente de la întâl- 
nirea Altetei Sale Principele 
Radu de Hohenzollern şi a 
domnului Filip Teodorescu, 
Ambasadorul României în 
Republica Moldova, cu con- 
ducerea Casei Limbii Româ- 
ne şi cu reprezentanţi ai tine- 
retului studios din municipiul 
Chişinău. 


f STR. M. KOGĂLNICEANU 90 |... 

29 septembrie 2005. Casa Limbii Române din Chişinău. 
O întâlnire de neuitat... 

ALTE OBIECTIVE ALE VIZITEI 
PRINCIPELUI RADU IN REPUBLICA MOLDOVA 


În timpul aflării în Republica Moldova Alteța Sa Regală a avut întrevederi 
cu dl Vasile Tarlev, prim-ministrul Republicii Moldova, cu ministrul Apărării, 
dl Valeriu Pleşca, şi cu ministrul Economiei şi Comerţului, dl Valeriu Lazar. 

Principele Radu a vizitat Brigada II de Infanterie Motorizata. 

De asemenea, Principele s-a întâlnit, la Parlamentul Republicii Mol- 
dova, cu dl lurie Roşca, vicepreşedintele Parlamentului. 

La monumentul lui Ştefan cel Mare şi Sfânt din centrul municipiului 
Chişinău, A.S. a depus o coroană de flori, într-o ceremonie militară la care 
au asistat: şeful Marelui Stat Major al Armatei Republicii Moldova, generalul 
lon Coropcean, adjunctul ministrului Afacerilor Externe, dl Valeriu Ostalep, 
precum şi ambasadorul României, Excelenţa Sa dl Filip Teodorescu. 

Principele Radu a vizitat apoi Primăria municipiului Chişinau şi s-a în- 
tâlnit cu primarul general interimar Vasile Ursu, precum şi cu reprezentanţi 
ai Primăriei şi ai mass-media. 

Principele a vizitat Mitropolia Basarabiei şi s-a întâlnit cu ÎPSS mitro- 
politul Petru. 

A fost oaspetele Editurii Cartier, unde s-a întâlnit cu întregul colectiv al 
editurii. La Fundaţia Soros, Principele s-a întâlnit cu reprezentanţi ai funda- 
tiei şi ai Institutului de Politici Publice. AS a mai vizitat Biblioteca Evreiască 
din Chişinău şi Academia de Muzică. 

In oraşul Balti, Principele s-a întâlnit cu autorităţile locale, a vizitat 
Universitatea „Alecu Russo”, Liceul „Mihai Eminescu” şi a ţinut în faţa stu- 
dentilor conferinţa intitulată „Democraţie, libertate şi stabilitate. Un nou în- 
ceput”. Tot la Balti, a vizitat Catedrala Ortodoxă, inaugurată în anul 1935, 
în prezenţa membrilor Familiei Regale. Principele Radu a luat masa de 
prânz în cantina studenţească de la universitatea din oraş. 

In oraşul Soroca, s-a întâlnit cu autorităţile locale, a vizitat Liceul 
„Constantin Stere”, unde s-a întâlnit cu profesori, părinţi şi elevi şi a vizitat 
cetatea medievală de pe malul râului Nistru. 

La Universitatea de Stat din Chişinau, Principele a ţinut, în faţa profe- 
sorilor şi a studenţilor de la Ştiinţe Politice, conferinţa „Democraţie, libertate 
şi stabilitate. Un nou început”. 

A vizitat apoi Liceul „Prometeu”, unde s-a întâlnit cu profesorii şi a 
dialogat cu un mare număr de elevi. 

Principele a luat parte la o conferinţă de presă ce a avut loc la Am- 
basada României, în prezenţa reprezentanţilor mass-media din Republica 
Moldova şi din România. 

Prezentăm în continuare cititorilor prospectul acţiunilor publice şi di- 
plomatice de importanţă majoră pentru românii de pretutindeni, precum şi 
extrase din conferința „Democraţia, libertatea şi contribuţia individuală în 
secolul al XXI-lea”, susţinută de Principele Radu la Institutul Francez de 
Relaţii Internaţionale din Paris, 6 iulie 2005. 

ACŢIUNI PUBLICE, OFICIALE ŞI FORMALE, ÎN ANUL 2005 


ÎN ŢARĂ: 

e 35 de vizite (3 x Constanta şi Mangalia, Ploieşti, Târgovişte si Pu- 
cioasa, 2 x Călăraşi, Giurgiu, Reşiţa, 2 x Târgu-Jiu, 2 x Galaţi, 2 x Craio- 
va, Caracal, Vâlcea, Plopeni, Buzău, 3 x Braşov, 2 x laşi, Focşani, Arad, 
Timişoara, 2 x Cluj, Sibiu, Satu-Mare, Baia-Mare, Botoşani, Piatra-Neamţ, 
Bacău). 

e 16 întâlniri cu militarii români (3 x Constanta, Ploieşti, 2 x Craiova, 
Caracal, Buzău, Focşani, Cincu, Braşov, Sibiu, Satu-Mare, laşi, 2 x Bucu- 
resti). 

e întâlniri în universităţi (Constanta, Giurgiu, Galati, Craiova, Bra- 
sov, Satu-Mare, Baia-Mare, lasi, Bacau). 

* 18 întâlniri în licee (Ploieşti, Constanta, Târgovişte, Călăraşi, Re- 
sita, Targu-Jiu, Galati, Craiova, 2 x Cluj-Napoca, Satu-Mare, Baia-Mare, 
laşi, Botoşani, Piatra-Neamţ, Bacău, 2 x Bucureşti). 

* 15 întâlniri economice (2 x Camera de Comerţ Româno-Britanică 
la PE şi Howard Johnson, Eurodunărea la Călăraşi, Seara Prahoveană la 
PE, Clubul Forum Invest la Sofitel Bucureşti, Seara Doljeană la PE, Baia- 
Mare, Bacău, 2 x Bucureşti, Camera de Comerţ a României, delegaţie cehă 
la PE, delegaţie cehă la Praga, delegaţie ieşeană la PE, delegaţie italiană 
la PE, delegaţia guvernatorilor Băncilor Naţionale ale Spaniei, Albaniei, 
României la PE). 

+ 21 de întâlniri cu ierarhi ai Bisericii Ortodoxe Române (2 x Con- 
stanta, 2 x Târgovişte, 4 x Bucuresti, Craiova, Brno, 2 x Galaţi, Buzău, laşi, 
Arad, 3 x Cluj, Baia-Mare, Paris, Sibiu). 

e 25 de conferinţe la licee şi universităţi (2 x Constanta, Ploieşti, 
Călăraşi, Reşiţa, Tg.-Jiu, 2 x Galaţi, 2 x Craiova, 2 x Braşov, 3 x Bucuresti, 
2 x Baia Mare, 2 x Satu Mare, 3 x laşi, Botoşani, Piatra-Neamţ, Bacău). 

e Distincţii: Cetăţean de onoare al municipiului Târgovişte, al comu- 
nei Sebreus-Arad, membru de onoare al Camerei de Comerţ a judeţului 
Bacău, Premiul Braşovului. 

e 1 volum lansat: Europa din noi la Editura Polirom. 

e 33 de talk show-uri şi documentare la TV (TVR 1 (Garantat 100%), 
TV Neptun Constanţa, Alfa TV Ploieşti, TV Galaţi, 2 x Antena 1 (Duminica în 
familie), TV Craiova, TV Terra Sat Craiova, RCS Arad, 2 x TVR Timişoara, 
TV naţională Cehia, TVR Timişoara (Armata Regelui), Prima TV (Nihil Sine 
Deo), TVR laşi, 3 x Tele M — laşi, TVR Cluj, TV Nord Vest Satu-Mare, TV 
Axa Baia Mare, Pro TV Baia Mare, Pro Cinema, Pro TV (Parte de carte), 
TVR Cultural (Plaisir de France), TVR International (Plaisir de France), TV 
Somax Botosani, Alfa TV Bacau, Realitatea TV (100%), Realitatea TV (Ana- 
liza finală), Televiziunea RTT Braşov, Televiziunea Mix TV Brasov si TVR1 
(documentar). 

e Vizitele în tara au cuprins întâlniri cu autorităţile locale (primari, 

prefecti, preşedinţi ai Consiliilor Judeţene), cu Camerele de Comerţ, cu 
mass-media, cu oamenii de afaceri, cu societatea civilă, la unităţi econo- 
mice, industriale, comerciale, agricole şi la instituţii publice. 

e Un mare număr de întâlniri au avut loc la Bucureşti: miniştri, am- 
basadori, oameni de afaceri, ziarişti, personalităţi militare şi civile. 


ÎN LUME: 

e 23 de vizite pe 4 continente (Luxemburg, Slovenia, 2 x Bulgaria, 
Emiratele Arabe Unite, 2 x Turcia, 3 x Marea Britanie, 3 x Franţa, Maroc, 
Slovacia, Cehia, Rusia, Azerbaidjan, SUA, 2 x Belgia, Republica Moldova, 
Suedia). 

e 6 întâlniri cu şefi de Stat şi Guvern (Luxemburg, Bulgaria, Maroc, 
Slovacia, Rusia, Republica Moldova). 

¢ 2 întâlniri cu lideri de Parlamente (Slovenia, Republica Moldova) 

¢ 17 întâlniri cu miniştri din Guverne străine (2 x Slovenia, Bulgaria, 
2 x Emiratele Arabe Unite, 4 x Turcia, 2 x Franţa, 2 x Maroc, 4 x Republica 
Moldova). 

e 18 conferinţe (2 x Slovenia, 2 x Turcia, Marea Britanie, Maroc, 
Azerbaidjan, Franţa, SUA, 3 x Franţa, 4 x Republica Moldova). 

* 4 întâlniri economice (2 x Marea Britanie, Bulgaria, Belgia). 

e Vizitele în străinătate au mai cuprins întâlniri cu autorităţile locale 
(primari, prefecti, guvernatori etc.), cu Camerele de Comerţ, cu mass-me- 
dia, cu oamenii de afaceri, cu societatea civilă, vizite la unităţi economice, 
industriale, comerciale, la instituţii publice, precum şi vizite la universităţi, 
licee şi unităţi militare. 


STIATI CĂ... 

e Biroul A.S. de la Palatul Elisabeta funcţionează cu numai 4 cola- 
boratori? 

e În fiecare an, o parte importantă a bugetului de 8 miliarde de lei a 
fost returnat statului? 

e Distanţa parcursă cu maşina în tara, pentru întâlniri în municipii, 
oraşe, comune şi sate a fost, în anul 2005, de 55.000 de kilometri? 

e Cartea Europa din noi de la Editura Polirom a fost patru săptă- 
mani în topul celor mai vândute zece cărţi ale editurii, iar pentru două 
săptămâni bestseller? 

e Mai multe zeci de mii de euro au fost returnate în anul 2005 la 
bugetul de stat, pentru că gazdele din lume ale A.S. Principele Radu (Fran- 
ta, Belgia, Marea Britanie, Emiratele Arabe Unite) au refuzat să primească 
plata cazării în timpul vizitelor oficiale, din respect pentru Familia Regala a 
României? 

e Principele Radu a ţinut în 52 de săptămâni ale anului 2005: 43 de 
conferinţe despre România în 15 oraşe din ţară, plus in alte 10 ţări de 
pe 4 continente? 

e Palatul Elisabeta a găzduit, în anul 2005, peste 300 de evenimente 
publice, întâlniri şi vizite cu caracter economic, militar, cultural, educaţional? 

Din comunicarea Democraţia, libertatea şi contribuţia 
individuală în secolul al XXI-lea, susţinută de Alteța Sa 
la Institutul Francez de Relaţii Internaţionale (IFRI), Paris, 
6 iulie 2005 


„În anul 2000, omenirea trăieşte, aparent, o perioadă total opusă dar, 
în fapt, profund asemănătoare cu cea parcursă acum o mie de ani. Glo- 
balizarea aduce cu ea «un nou medievalism». Frontierele redevin astăzi 
nesemnificative, ca acum o mie de ani. Informaţia mileniului al treilea şi 
lipsa de informaţie a începutului de mileniu doi au ca finalitate acelaşi tip 
de efecte. Dacă acum o mie de ani stagnarea şi lipsa de viziune se datorau 
limitelor şi închistării sociale, astăzi informaţia ne asaltează, este prezentă 
în toate formele în jurul nostru, pătrunde în viaţa noastră înlocuind cunoaş- 
terea, iar acest fapt induce fiecărui individ în parte şi societăţii în ansamblu 
o senzaţie de orbire datorată valului de superficialitate.” 


* kk 


„Anul 2000 ne arată o lume total schimbată în finisajele sale sociale, 
statale şi de civilizaţie, dar deloc modificată în substanţa ei. Marea Schismă, 
acum, după 1000 de ani, o regăsim pulverizată în mii de «Mici Schisme», 
fie că ele se referă la diferenţele dintre religii, grupuri etnice sau rasiale, 
nivele de calitate a vieţii, viziuni asupra prezentului sau viitorului omenirii, 
lupte între puterea hard sau efectivă şi cea soft, sau cea simbolică. O lume 
accelerată (deşi a fi grăbit nu înseamnă a fi dinamic!) s-ar plictisi să aibă 
de gestionat o singură criză, o singură dispută majoră, de aceea anul 2000 
a „complicat” aria preocupărilor omenirii.” 


* kk 


„Mă uit la drumul spectaculos al unor lideri ca Papa loan Paul al Doi- 
lea, Lech Wallesa, Mihail Gorbaciov, Vaclav Havel, Nelson Mandela şi alții. 
Produse ale unor sisteme viciate sau ridicaţi din spaţii geografice potrivnice 
ori marginalizate, cei ai căror nume le-am amintit mai sus s-au putut baza 
mai puţin sau deloc pe sistem, pe instituţii. Ei au fost nevoiţi să reformuleze 
cadrele strâmte din care s-au ridicat şi fiecare din ei, luaţi în parte, au făcut 
pentru ţara lor mai mult decât a făcut instituţia pe care o reprezentau. Mai 
mult, ei înşişi, prin viziunea lor, prin curajul lor de a schimba mentalități şi 
de a sparge bariere, au transformat propriile lor instituţii. După fiecare dintre 
ei, societatea lor, tara lor, nu a mai fost aceeaşi ca înaintea lor.” 


KKK 


„Toate ideologiile pretind ca apără şi amplifică libertatea. Majoritatea 
ideologiilor pretind că oferă puterea maselor, poporului şi, mai mult decât 
atât, ea le este distribuită în mod egal. Valul democratizant şi globalizant 
care a deschis secolul al XXI-lea menţine vii aceste iluzii recurente ale 

istoriei omenirii. Faptul că avem alegeri libere în aproape 70% din ţările 
Pământului ne face să credem că putem decide prezentul sau viitorul no- 
stru; faptul că avem fiecare câte un vot ne întăreşte credinţa că există şi o 
egalitate în decizie.” 


KKK 


»Pentru a depasi impasul democratic european si al sistemului inter- 
national, trebuie să nu cădem pradă ispitei pâinii şi a circului, ci sa ţinem 
ochii larg deschişi, la fel ca anticii care spuneau cu tâlc: Non licet omni- 
bus adire Corinthum (Nu-i dat tuturor să se ducă la Corint). Democraţia 
şi libertatea, dacă nu sunt gestionate şi îmbunătăţite permanent de lideri 
capabili şi responsabili, rămân la stadiul de iluzii pentru mase şi aduc cu 
ele impasuri, şovăieli şi ezitări. Liderii şi ideile lor strălucite sunt cei care 
fructifică oportunităţile istorice, trag lumea înainte, stimulează progresul şi 
motivează popoarele.” 


Proiecte pentru 2006 


În anul 2006, Casa Regală a României sărbătoreşte, împreună cu în- 
treaga naţiune română, mai multe evenimente de importanţă istorică: 

e 140 de ani de la fondarea Dinastiei Regale române, prin venirea 
pe tronul României a Domnitorului Carol |, proclamat Principe Suveran în 
ziua de 10 mai 1866, prin plebiscit. In aceeaşi zi, Domnitorul Carol | al Ro- 
mâniei a depus jurământul de credinţă faţă de ţară. 

e 125 de ani de la proclamarea Regatului României, sub sceptrul 
Regelui Carol |, la 10 mai 1881 (la 14/26 martie 1881 se aproba proiectul 
de lege prin care România devine regat şi Regele Carol | primeşte titlul de 
Rege al României). 

e 100 de ani de la Expoziţia Naţională Română din Parcul Carol din 
Bucureşti, inaugurată de Regele Carol la 6 iunie 1906. 

e 85 de ani ai Majestății Sale Regele Mihai |, la 25 octombrie 2006. 

Cu fiecare din aceste ocazii, Casa Regală va organiza evenimente 
importante care vor fi anunţate din timp opiniei publice. De asemenea, di- 
ferite instituţii ale statului, organizaţii neguvernamentale, mass-media şi 
societatea civilă vor organiza evenimente la care Casa Regală va colabo- 
ra, în ceea ce se va numi „Anul Carol |’. 

Ziua de 10 mai are în istoria României trei semnificaţii de importanţă 
naţională: 

e 10 mai 1866, depunerea jurământului lui Carol | ca domnitor al 
României, în fata Parlamentului. Domnitorul a jurat că va fi credincios le- 
gilor ţării, că va păzi religia românilor, integritatea teritoriului lor şi că va 
domni ca domn constituţional. 

e 10 mai 1877, Independenţa României (în acea zi, Parlamentul a 
votat legea pentru desfiinţarea tributului către Inalta Poartă; moţiunea vo- 
tată de Cameră se numea „Independenţa absolută a României”). 

+ 10 mai 1881, proclamarea Regatului României. 

AUTENTIC MESAGER 
AL IDENTITAŢII NOASTRE 


Pe 9 septembrie 2005 la Casa Limbii Române din Chişinău a fost oma- 
giat profesorul Valeriu Rusu, preşedinte de onoare al acestei instituţii. Par- 
ticipantii la întrunire — scriitori, oameni de ştiinţă, cadre didactice — au vorbit 
cu aleasă preţuire despre personalitatea distinsului basarabean. Nume de 
referinţă în Franţa, Valeriu Rusu este de aproximativ două decenii unul din- 
tre cei mai prodigioşi promotori ai limbii, literaturii şi civilizaţiei româneşti în 
spaţiul francofon. Sensibil la evenimentele ştiinţifice, literare, dar şi politice 
din Republica Moldova, Valeriu Rusu participă la diverse acţiuni ce au loc 
în Republica Moldova şi România, încurajază realizarea unor proiecte în 
măsură să amelioreze climatul social, cultural şi lingvistic de la noi. Astfel, 
cu sprijinul Departamentului de Lingvistică Comparată a Limbilor Romanice 
şi Română de la Universitatea Aix-en-Provence, condus de Domnia sa, a 
fost elaborată concepţia Casei Limbii Române din Chişinău. Inaugurată în 
1998, instituţia promovează cultura, literatura, istoria noastră, contribuie la 
extinderea ariei de utilizare a limbii oficiale în Republica Moldova, având o 
pondere aparte în procesul de asanare a situaţiei lingvistice de la noi, con- 
tribuind la integrarea alolingvilor în societate. Sute de concetateni au urmat 
aici cursuri calificate, obţinând deprinderile necesare de a comunica în lim- 
ba română. Utile în acest sens s-au dovedit a fi manualele lui Valeriu Rusu 
(Limba română. Limbă, literatură, civilizaţie; Limba română. Cuvinte 
şi imagini) traduse din franceză şi editate de echipa redacţiei noastre. Cu 
participarea domnului Valeriu Rusu şi a doamnei Aurelia Rusu (cunoscută 
editoare a creaţiei eminesciene şi autoare a unor fundamentale exegeze 
despre opera marelui poet) a fost inaugurat Centrul Academic Internaţional 
„Mihai Eminescu”. 

Referindu-se la activitatea ştiinţifică şi didactică a omagiatului, Alexan- 
dru Bantoş, director al Casei Limbii Române, poeţii Grigore Vieru, Nicolae 
Dabija, lulian Filip, lon Hadârcă, Vasile Romanciuc, lanoş Ţurcanu, profesorii 
Anatol Ciobanu, Ana Bantos, Vitalie Zagaevschi, Vasile Pavel şi alti vorbitori 
au remarcat competenţa profesională a lui Valeriu Rusu. Studiile, articolele, 
prelegerile Domniei sale, originale şi accesibile pledoarii în favoarea cauzei 
românismului, suscită interesul străinilor pentru adevăratele valori ale lite- 
raturii şi culturii noastre, dezvăluie frumuseţile nebănuite ale limbii române. 
Valeriu Rusu, au menţionat cei prezenţi, este un autentic mesager al identităţii 
noastre naţionale. Graţie lui, francezii au posibilitatea de a se familiariza cu 
tezaurul spiritual al românilor, cu cele mai reprezentative lucrări din domeniul 
literaturii, lingvisticii etc. Din iniţiativa profesorului, în Franţa, în România şi în 
Republica Moldova au apărut în traducere franceză câteva antologii de poe- 
zie românească contemporană, incluzând şi un important număr de autori 
din Republica Moldova, literatura română obţinând o şansă în plus de a se 
lansa în circuit internaţional. 

In ziua sa de naştere Valeriu Rusu a primit felicitări din partea priete- 
nilor, a admiratorilor, a multor basarabeni ce cunosc şi apreciază munca 
ilustrului nostru compatriot. 

Limba Română 

9 septembrie 2005. Profesorul 
Valeriu Rusu omagiat la Casa Limbii 
Române 

FIŞIER BIOGRAFIC 


Valeriu Rusu s-a născut la 9 septembrie 1935, com. Mihăileanca, 
Hotin, România. 

În 1953 a absolvit Liceul „Minai Viteazul!” din Bucureşti. 

În 1958 a absolvit Facultatea de Litere a Universităţii din Bucureşti. 

Între 1959-1986 este colaborator ştiinţific, şef de sector la Centrul de 
Fonetică şi Dialectologie al Academiei Române. 

În 1965 obţine o bursă de 3 luni la Universitatea din Toulouse (Franţa). 

În 1966 este invitat ca lector de limba română la Universitatea din 
Belgrad (Iugoslavia). 

În 1970-1971, 1971-1974 este invitat ca lector, ca maitre de confe- 
rence asociat, la Universite de Provence. 

Din 1987 se stabileşte în Franţa la aceeaşi Universitate, funcţionând 
ca maitre de conference, apoi profesor, director de teze la limba română, 
şef al Departamentului de Lingvistică Comparată a Limbilor Romanice şi 
Română. 

A organizat o serie de conferinţe ştiinţifice internaţionale, simpozioa- 
ne, printre care Săptămâna poeziei româneşti basarabene (1999), Collo- 
que International „Ginta latină” et Europe d'aujourd'hui (2001), la care au 
participat savanţi şi scriitori din Republica Moldova. 

A publicat peste 300 de lucrări (studii, articole, rezumate, note, recen- 
zii), inclusiv 27 de cărţi, o serie de Atlase lingvistice, antologii bilingve; a 
tradus (împreună cu doamna Aurelia Rusu) din româneşte în franceză şi a 
editat capodopera Tiganiada de lon Budai-Deleanu; a redactat, comentat 
şi a pregătit pentru tipar celebra operă lexicografică a lui Tache Papahagi 
Dicţionarul dialectului aromân, general şi etimologic (tradus în fran- 
ceză de către doctorul în filologie Estelle Variot, discipolă a profesorului 
Valeriu Rusu). 

Profesorul Valeriu Rusu este Membru titular al Academiei Agricole din 
Aix-en-Provence; Profesor Honoris Causa al Universităţii Libere Internatio- 
nale din Moldova, Cetăţean de Onoare al Municipiului Chişinău, Preşedinte 
de Onoare al Casei Limbii Române din Chişinău şi membru al colegiului de 
redacţie al revistei Limba Română, Membru de Onoare al Uniunii Scriitorilor 
din Republica Moldova, Membru de Onoare al Centrului Academic Inter- 
naţional „Minai Eminescu” din Republica Moldova; este distins cu Medalia 
„50 de ani ai Academiei de Ştiinţe a Moldovei”. 

Imagini de la serata 

de evocare a personalităţii 
ilustrului basarabean. 

În aceeaşi zi a fost 

lansat volumul omagial 
Moment poetic cu 
profesorul Valeriu Rusu. 
În onoarea 

sărbătoritului a fost 
prezentat un recital 

de poezie. 

SPOVEDANIE 
LA O ANIVERSARE 


Domnului Alexandru BANTOŞ 
Casa Limbii Române, Chişinău 
Aix-en-Provence 

8/9 septembrie 2005 


Frumoasă, poetică întrunire! 

Dragi prieteni, 

Deşi de-o viaţă mă ocup de cuvinte (în variatele lor forme, 

funcţii şi semnificaţii: „Ca într-o biserică intru-n cuvânt. / 

De aici ajung cu sufletul / Până la Tatăl nostru, / Care este în ceruri, / 
până la tatăl meu, / care este-n pământ”, spune Poetul Neamului!), 
iată că acum, la cei 70 de ani ai mei, nu găsesc cuvintele 

care să spună, într-o frază, toată recunoştinţa mea pentru gestul 
Dumneavoastră de solidaritate intelectuală, care, 

sfidând miile de kilometri, de-a lungul Europei, face ca şi astăzi, 
în ciuda vremurilor, să fim împreună, la Casa Limbii Române 

din Chişinău, uniţi în gând, simtire şi faptă românească. 

„Podul de flori”, pe care, într-un avânt extraordinar, 

l-aţi aruncat peste Prut, acum câţiva ani, nu a fost zadarnic; 

el rodeşte mereu, sub forme variate, tot mai durabile 

şi mai frumoase, sub însemnele nobile ale Poeziei, şi va rodi 
mereu, până când gândul nostru cel mare se va înfăptui. 

Vă imbratisez pe toţi, tinereşte, cu inima putin îmbătrânită, 

dar care nu încetează, nici o clipă, să tremure, juvenil, 

pentru Ţara mea de Dor, Basarabia! 

Vă mulţumesc, să ne vedem cu bine, pe curând! 


Valeriu RUSU, 
căruia i se alătură Aurelia, 
Romaniţa şi lulian-Românul 

CĂRTURAR ŞI OM AL CETĂŢII 
Mult stimate domnule profesor, 


Cu sentimente de înaltă consideraţie, îmi face o reală plăcere 
ca, în numele meu şi al soţiei mele, să vă transmit cele mai sincere 
felicitări, cu urări de multă sănătate şi viata îndelungată, împlinită prin 
creaţie ştiinţifică majoră, cu prilejul celei de a 70-a aniversări, pe care o 
sarbatoriti în mijlocul admiratorilor de la Chişinau, care vă preţuiesc cu 
recunoştinţă pentru bogăţia operei şi a sufletului Dvs. de român. lubiţi 
România şi oamenii care o reprezintă prin lucrări de valoare, prin dra- 
gostea pentru cultură şi civilizaţie, iar adevărații intelectuali din tara si 
din Republica Moldova ştiu să cinstească pe măsură învățații care fac 
cinste patriei noastre comune — LIMBA ROMÂNĂ. 

Exemplara Dvs. activitate, concretizată în cărţile ştiinţifice de re- 
ferinta Limba română. Limbă, literatură, civilizaţie; Limba română. 
Cuvinte şi imagini; Tratatul de dialectologie românească — pentru 
a aminti doar câteva, precum, şi cu deosebire, opera de ctitorire şi de 
promovare a unor instituţii şi proiecte — vă recomandă ca pe un cărturar 
şi om al cetăţii condus de deviza „Labor omnia vincit improbus” (Munca 
perseverentă învinge totul). 

Proveniența Dvs. din zona Basarabiei v-a imprimat acele virtuţi 
specifice oamenilor cărora destinul le-a încredinţat misiunea de apără- 
tori ai fruntariilor, ai gliei şi zestrei țării lor. Ca lingvist patriot, format de 
câţiva dintre savantii cei mai de seamă pe care i-a avut ştiinţa filologică 
în secolul al XX-lea, ati ştiut să comunicaţi şi plastic, şi doct, atât studen- 
tilor şi auditorilor simpli, cat şi forurilor academice că limba reprezintă 
un tezaur profund şi semnificativ al existenţei integrale a unui neam şi 
că limba română este una dintre cele mai frumoase şi expresive dintre 
limbile lumii. 

Pentru această devoțiune vă cinstesc discipolii Dvs. din România, 
Republica Moldova şi din Franţa şi vă respectă şi iubesc romaniştii din 
marile centre universitare ale Europei. 

Vă rog să primiţi urarea mea din toata inima: La multi ani fericiţi, 
domnule profesor, şi să va bucurati, alături de toţi conationalii, de trium- 
ful adevărurilor sfinte în care credeţi! 

Chisinau, 9 septembrie 2005 


Filip TEODORESCU, 
Ambasador al României în Republica Moldova 

Secvente de la „Săptămâna poeziei româneşti basarabene” organizată în luna mai 
1999 în Franţa. Invitaţii de onoare ai profesorului Valeriu Rusu au fost: Grigore Vieru, 
Mihai Cimpoi, lon Hadârcă, Vasile Romanciuc, lulian Filip, Ana şi Alexandru Bantoş 

Ana BANTOŞ 


LIMBA NU ESTE 
UN SIMPLU MESAGER 
AL CULTURII, 

CI CULTURA ÎNSĂŞI 


Biografia distinsului dialecto- 
log, filolog şi profesor universitar 
Valeriu Rusu face parte din bio- 
grafia Basarabiei. Avându-i drept 
primi dascăli pe părinţii săi, Vasile 
din Sauca şi Daria din Niorcanii 
Sorocii, „în buna tradiţie a familiilor 
româneşti”, Valeriu Rusu a urmat 
îndemnul mamei de a se face pro- 
fesor de limba română. Ulterior, la 
Liceul „Mihai Viteazul” din Bucureşti 
(1946-1953), i-a avut drept repere 
morale şi pedagogice pe profesorii 
Octav Sulutiu şi Vasile Florescu, iar 
la Facultatea de Litere a Universi- 
tatii din Bucuresti (1953-1958) i-au 
fost profesori Al. Rosetti, Boris Ca- 
zacu, lorgu lordan. Incadrat, dupa 
absolvirea facultatii, la Centrul de 
Fonetica si Dialectologie al Aca- 
demiei Romane (nu fara dificultati, 
căci descoperindu-se că e basara- 
bean, a fost considerat nedemn de 
a fi cercetător şi numai intervenţia 
vicepreşedintelui de atunci al Aca- 
demiei Române, lorgu lordan, a 
înfrânt acea prejudecată), Valeriu 
Rusu va participa la elaborarea 
Noului Atlas Lingvistic român pe 
regiuni. Oltenia (5 volume publica- 
te, premiul „T. Cipariu” al Academiei, 
în 1972) şi Muntenia şi Dobrogea 
(2 volume), Satul românesc (din 
Transilvania, Moldova, Muntenia, 
Oltenia, Banat şi Maramureş) cu 


realităţile sale tradiţionale, „cu- 
minţi, aşezate în domeniul graiului, 
folclorului şi entografiei”. Cerceta- 
rea era efectuată în spiritul şcolii 
„Ovid Densusianu” din care făceau 
parte Tache Papahagi, Al. Rosetii, 
B. Cazacu, plasând în centrul aten- 
tiei ţăranul cu existenţa sa tragică 
de după război, ţăranul trecut prin 
secetă şi colectivizare (despre care 
A. Soljenitin avea să spună: „Sco- 
pul principal al colectivizării a fost 
de a înfrânge sufletul şi credinţa 
de veacuri a poporului”). După cum 
va mărturisi ulterior, acei ani de cu- 
noaştere rodnică a mentalitatii, a 
modului de a fi al taranului roman 
i-au asigurat „superioritate, liniştea 
didactică şi morală”, indispensabi- 
le profesorului care îşi împărtăşea 
experienţa studenţilor francezi de 
la Universitatea Provence, tinerilor 
studioşi care, de fapt, nu au vă- 
zut un sat autentic. Cu câtă grijă 
şi pasiune îşi împărtăşea Domnia 
sa cunoştinţele promovând cultura 
poporului său au înţeles şi cei care 
au avut prilejul să-l asculte în aulele 
Facultăţii de Litere a Universităţii de 
Stat din Moldova, când, răspunzând 
invitaţiei domnului profesor Anatol 
Ciobanu, a ţinut prelegeri în faţa 
studenţilor de la Chişinău. Fiind 
prezentă la orele domnului Valeriu 
Rusu, precum şi ale distinsei doam- 
ne Aurelia Rusu, pasionată cercetă- 
toare a operei eminesciene, am fost 
impresionată de vastele şi profun- 
dele cunoştinţe, dar şi de implicarea 
afectivă a domniilor lor în ceea ce 
comunicau, implicare pe care mai 
târziu aveam s-o înţeleg mai bine: 
în discuţiile pe care le-am avut la 
Chişinău, în vizită la Cărpiana, la 
Paris, la Aix-en-Provence, Marsi- 
lia, Bandole, Cassis, la Maillane, 
baştina poetului Mistral, pe munte- 

le Saint-Victoire sau în ospitaliera 
lor casă de la Vălenii de Munte. In 
momentele de comunicare nestin- 
gherită, răzbăteau crâmpeie din 
viata familiei Rusu, din suferinţa si 
durerea nedreptatii suferite. Supra- 
puse peste destinul lor, acestea, de 
fapt, vizează un timp ieşit din matcă, 
timp în care ei au reuşit să se ridice 
deasupra la toate câte le-a hărăzit 
destinul, păstrând şi promovând va- 
lorile spiritului şi culturii româneşti la 
Aix-en-Provence şi Marsilia. 

De la întâlnirile cu publicul 
francez, pe care le-a avut delegaţia 
celor şapte basarabeni (M. Cimpoi, 
V. Romanciuc, |. Filip, |. Hadârcă, 
Gr. Vieru, Al. Bantoş şi subsemna- 
ta) în cadrul „Săptămânii poeziei ro- 
mâneşti basarabene” (1999), mi-a 
rămas în minte o lecţie în materie 
de promovare a valorilor sau de 
comunicare interculturală, lecţie pe 
care mi-a oferit-o doamna Aurelia 
Rusu: orice mediu contează şi este 
important pentru a-ţi impune valo- 
rile culturale — de la studenţi, pro- 
fesori universitari până la elevi sau 
pensionari. 

Profesorul Valeriu Rusu a lă- 
sat dovezi majore a eforturilor făcu- 
te pentru susţinerea şi cunoaşterea 
culturii româneşti în mediul fran- 
cez. lată care sunt acestea: Petite 
anthologie de poésie roumaine 
moderne (Editura Minerva, 1976), 
Eloge du village roumain (Editure 
de l'Aube, 1990), M. Eminescu — 
Anthologie bilingue (Publication 
de l'Université de Provence, 1990), 
Echos postiques de Bessarabie 
(Editura Ştiinţa, Chişinău, 1998), 
Dialog cultural. Paris-Bucarest. 
Lettres adressees par Al. Rosetti 
ă Tache Papahagi (Sap, 1995). 
Toate au fost realizate cu concur- 
sul studenţilor pe care i-a conside- 


rat întotdeauna interlocutori, iar în 
cele mai bune cazuri — colaboratori 
în activitatea ştiinţifică şi universi- 
tară. 

Punând accentul pe faptul că 
profesorul de limba română în Fran- 
ta trebuie să fie mesager al cultu- 
rii naţionale, Valeriu Rusu, autorul 
manualelor alolingvi Limba româ- 
na. Cuvinte şi imagini (I) (în cola- 
borare cu Romaniţa Mattei-Rusu), 
Limba română. Limbă, literatură, 
civilizaţie (Il), a optat pentru recep- 
tarea în Occident a bogatei tradiţii 
culturale a satului şi a poeziei lirice 
româneşti: „Să nu uităm că limba 
este un tezaur, profund şi semnifi- 
cativ, al întregii experienţe de viaţă 
a unui popor, nu este un simplu me- 
sager al culturii, ci cultura însăşi, în 
toată varietatea şi bogăţia ei”. 

Initiindu-si discipolii în studiul 
literaturii în plan comparat, profeso- 
rul V. Rusu menţionează că dincolo 
de interesul faţă de acest tip de cer- 
cetare, literatura comparată implică 
şi un aspect moral, în sensul că nu- 
mai prin comparaţie cu alte valori 
poţi să te cunoşti pe tine însuţi. 

Astfel, vegheat de gândul în- 
dreptat necontenit către Neam si 
Tara, Valeriu Rusu înţelege că a fi 
patriot, noţiune vehiculată în tim- 
purile de azi în fel şi chip, înseam- 
nă să-ţi faci datoria cu pricepere, 
cu dăruire, cu generozitate şi cu 
onestitate. 

In vizitele sale efectuate la 
Chişinău, a încurajat tot ceea ce a 
considerat că poate spori demnita- 
tea basarabenilor, conform convin- 
gerii sale că a fi intelectual înseam- 
nă a fi şi „om al cetăţii”. 

A participat la inaugurarea 
Casei Limbii Române în 1998, a 
Centrului Academic Internaţional 
„M. Eminescu”, trăind plenar, îm- 

Valeriu Rusu acasă, pe malul bătrânului Nistru, după... o jumătate de secol 


preună cu basarabenii, bucuria 
unor speranţe pe care dorea să le 
vadă împlinite. La fel l-am văzut plin 
de elan, mergând cu paşi siguri, ti- 
nereşti, însoţit de ceata celor şap- 
te basarabeni, la Universitatea din 
Provence, unde am avut clipe de 
comunicare adevărată, convingân- 
du-ne cum arată în realitate acea 
Europă pe care urmează să o con- 
struim şi noi, cei din îndepărtatul 
Est al continentului. Pentru cei care 
l-au cunoscut în acele împrejurări, 
ca şi la colocviul international „Gin- 
ta Latina” et Europe d'haujourd'hui 
(2001), organizat de Domnia sa 
la aceeasi universitate, pentru cei 
Care CUNOSC Sau Care vor cunoaste 
importantul Tratat de dialectolo- 
gie romaneasca (Craiova, 1984), 
în care, datorită insistentei sale, a 


fost respectat, in conditii vitrege, 
adevarul cu privire la limba vorbita 
în spaţiul dintre Prut şi Nistru*, pen- 
tru studenţii şi doctoranzii săi între 
care amintesc aici numele Estellei 
Vaiot şi al Marianei Danilenco-Cră- 
ciun, autoarea volumului La poésie 
culturelle (Editure Connaissances 
et Savoire, Paris, 2005), pentru toţi 
aceştia, dar şi pentru toţi basara- 
benii, Valeriu Rusu este un model 
de omenie, de curaj şi de elan prin 
care orice obstacole pot fi învinse, 
inclusiv anii, anii care se adună, se 
adună... 


* Acest episod din activitatea 
autorului este povestit pe larg în inter- 
viul publicat în Limba Română, nr. 6-12 
(60-66), 2000. 

; DREPT 
IN DEMNITATEA LUI, 
SORBIND 

DIN CUPA LIBERTATII 


Cine a avut norocul să-l cu- 
noască îndeaproape pe distinsul om 
de teatru şi de cultură lon Ungurea- 
nu n-a putut să nu rămână emotio- 
nat de tresărirea duioasă şi bucuria 
sinceră de copil pe care i-o provoacă 
orice atingere a corzilor inimii Dom- 
niei sale de sonurile dumnezeiesc 
de frumoase ale limbii române. De 
zece ani de când ne aflăm împreu- 
na în „exilul” bucureştean, maestrul 
nu pridideşte a-şi apleca urechea şi 
a se delecta cu o vocabulă mai ve- 
che sau mai nouă — ordinară pentru 
purtătorul nativ al limbii materne din 
Bucureşti sau din orice colţ de ţară 


a În anul 2005 distinsul PRR 


regizor şi om de stat lon Ungurea- 
nu a împlinit 70 de ani. 

li adresăm cele mai sincere 
şi mai calde felicitări, exprimân- 
du-ne — şi cu acest prilej — sen- 
timentul de recunoştinţă pentru 
efortul constant de a promova 
Limba Română, pentru sprijinul 
acordat, de-a lungul anilor, revis- 
tei noastre, în calitate de membru 
al colegiului de redacţie, precum 
şi pentru contribuţia Domniei sale 
la valorificarea şi răspândirea în 
lume a patrimoniului spiritual na- 
tional. 

Să ne trăiţi, maestre! 

Colegiul de redactie 
C al revistei Limba Romane) 


romaneasca, extraordinar de placu- 
tă si neaoşă pentru înotătorul de-o 
viaţă de creator prin stihia altui grai, 
care a aşteptat cu setea de liber- 
tate a intemnitatului de după gratii 
întâlnirea cu marea sa dragoste din 
copilărie şi adolescenţă: nealterata 
şi curgătoarea în albia ei firească 
limbă română. Ca un veritabil filolog 
de profesie, maestrul Ungureanu nu 
se jenează să-şi noteze în agendă şi 
să-şi însuşească o vorbă nouă sau o 
semnificaţie nouă, deosebită de cea 
de-acasă, a unui cuvânt românesc 
mai vechi rostit de un nativ din Ro- 
mânia, fie acesta un intelectual cu 
ifose de subtil cunoscător al dune- 
lor şi recifelor limbii române literare, 
fie un modest unchiaş mucalit de 
la Săpânța sau din Humulesti („la 
ascultați, dle Mătcaş, ce-am auzit 
eu deunăzi în Ardeal: „De-atâta lup 
prinde-a muşca şi oaia!”; sau: „Să 
te ferească Dumnezeu de hărnicia 
prostului!”). 

O întâmplare nefericită (sau 


Aniversări 


95 


fericită? Parcă-l aud pe badea lon, 
optimist incorigibil: „Să ştiţi, dle Mat- 
cas, că nu-i nici un rau fără bine!”) 
din viaţă (rămas, ca şi subsemnatul, 
şomer după demiterea, în 1994, din 
postul de ministru al culturii şi cul- 
telor din Republica Moldova, o dată 
cu venirea la putere a agrarienilor 
şi comuniştilor, ca pedeapsă pentru 
„păcatul” de a fi ,romanizat” cul- 
tura din Republica Moldova) face 
ca maestrul Ungureanu nu numai 
să se întâlnească pe viu cu ţara, 
al cărei nume nu aveai voie să ţi-l 
amintesti nici în gând (necum să-l 
rostesti) timp de peste 50 de ani de 
ocupaţie sovietică, ci şi să-şi gă- 
sească un loc de muncă şi o apre- 
ciere pe potriva cunoştinţelor la sâ- 
nul patriei-mame. Despre aceasta 
însă, mai la vale. 

De unde i se vor fi trăgând ra- 
dăcinile acestei mari dragoste fata 
de Măria-sa Domnul Cuvânt, din ce 
izvoare îşi va fi alimentând ea seva 
dătătoare de bucurie? 

Cred că, în primul rând, de la 
unduirea lor molcomă şi catifelată 
în cântecele de leagăn ale mamei 
Marfa din Opacii Tighinei, din fer- 
mecătoarele, nesfârşitele poveşti 
din lungile seri de iarnă la lumina 
lămpii cu gaz („Mama era o iscusită 
povestitoare”, i se confesa Domnia 
sa unui interviator), din alintările 
surorii mai mari Nastia, căreia tare 
îi mai plăcea să-l poarte în braţe 
pe ,frumuselul şi pufoşelul ursulet 
lonică” (după cum ne-a relatat fiica 
acesteia, Elena, nepoata maestru- 
lui, născută în deportare în devo- 
ratoarea Siberie şi care locuieşte 
azi la Chişinău), legănându-l ca pe 
o păpuşă şi inganandu-i la ureche, 
în susurul de cleştar al melosului 
nostru popular: „Alei, frate, pui de 


lotru”, „Are muica trei feciori”, „M-a 
făcut mama oltean”, „Când a fost să 
moară Ştefan”... 

Negresit că viitorul ilustru ac- 
tor şi mai puţin cunoscutul de toată 
lumea scriitor, lon Ungureanu, şi-a 
format dragostea de carte şi de cu- 
vântul artistic şi în mediul familiei de 
ţărani din Opaci de pe vremea când 
încă nu exista nici radio, nici tele- 
viziune, dar în care se incetatenise 
neobişnuita pentru acele timpuri 
şi pentru familiile de ţărani tradiţie 
de a se citi cu voce tare („Se citea 
din Eminescu, Turghenev, Tolstoi”, 
îşi aminteşte cu duioşie maestrul). 
Dacă mai ţinem cont de faptul că o 
altă soră mai mare era preoteasă şi 
avea harul de a interpreta pasagii 
întregi din Psaltire şi din vechile ca- 
zanii, iar Zaimul, care i-a încântat de 
mic auzul cu melodiile sale preotului 
deşteptării noastre, părintelui Ale- 
xie Mateevici, pe care compatriotul 
acestuia îl venerează, se afla la o 
aruncătură de suliță de Opaci, vom 
înţelege mai bine secretul pasiuni- 
lor filologice ale reputatului actor, 
regizor, om de cultură, demnitar şi 
publicist lon Ungureanu. Am putea 
chiar să afirmăm, fără riscul de a 
exagera, că anume aerul ozonat 
al limbii române vorbite şi cântate 
pe meleagurile căuşenene este cel 
care l-a îmbătat, l-a înaripat şi i-a 
alimentat în permanenţă feciorului 
de ţărani din Opaci, în vârtejul vre- 
murilor de restrişte, pasiunea pen- 
tru farmecul slovei artistice. 

Cunoscându-l din preajmă, 
am convingerea că, prin osârdia 
şi capacitatea de înţelegere şi asi- 
milare, colegul de crez şi ideal lon 
Ungureanu ar fi putut lesne trece 
Rubiconul oricăror materii de studii. 
Cu harul său de promotor al sfintei 

credinţe pravoslavnice ar fi putut să 
devină un bun preot (şi nu numai 
preot, ci chiar mitropolit!), de care 
avea nevoie atât de mult biserica 
neamului. Cu harul său de admirabil 
povestitor ar fi putut deveni un iscu- 
sit semănător de lumină în sufletele 
invataceilor din şcolile basarabene. 
Cu modul său de a se apleca cu 
religiozitate asupra sonurilor ferme- 
cătoare ale graiului românesc de 
pretutindeni ar fi putut deveni un re- 
putat filolog. Cu meticulozitatea cu 
care ştie să lucreze asupra tradu- 
cerii şi redactării unui text (este su- 
ficient să ne referim la colaborarea 
cu renumitul traducător Igor Creţu la 
traducerile din Cehov) ar fi ajuns un 
excelent traducător. Cu capacitatea 
sa de a asculta „cum iarba creşte”, 
cum sună secundele în marea lor 
trecere sau „îşi suflă-n mâini cum 
mortii-n ţintirim”, de a reda poetic 
cele mai subtile stări ale sufletului 
(de ex., Balada unui câine vaga- 
bond) ar fi putut să ajungă un vestit 
poet. lar cine a luat cunoştinţă de 
debutul său în proză (Nichita ne- 
bunul, bunăoară) sau de bijuteriile 
sale de mai târziu (de ex., Poves- 
tea puiului de găină”) nu vrea să 
se împace cu gândul că literatura 
română din Basarabia nu l-ar mai 
putea recupera încă pe prozatorul 
lon Ungureanu. 

Dar şi aşa cum este, atât la 
propriu, cât şi la figurat, oricât nu 
le-ar veni pe plac unor pigmei mici 
de patimi şi slabi de virtuţi de prin 
părţile noastre, lon Ungureanu este 
cu un cap mai mare decât toţi! Este 
aproape imposibil să te ridici la cota 
spirituală a dlui Ungureanu. Dom- 
nia sa nu numai că a fost în stare 
să devină, ci chiar este, figurat vor- 
bind, un bun preot, un neîntrecut 


dascăl, un excelent poet. Pe lângă 
că este, întâi de toate, un mare ac- 
tor, un mare regizor, un mare om de 
cultură, un iscusit analist politic, un 
declamator de zile mari. Pe lângă 
că este un mare patriot, bărbat 
al neamului de care puţini se mai 
găsesc astăzi, care şi-a sacrificat 
liniştea şi bunăstarea în numele 
unui crez şi al unui ideal, în nume- 
le adevărului. Care s-a împărtăşit 
mai devreme decât noi, sorbind din 
mult râvnita cupă a libertăţii. Care, 
în numele dreptului de a fi liber să 
facă ceea ce ştie, ceea ce a învăţat, 
ceea ce poate să facă, a preferat 
de două ori exilul: o dată, pentru 
mai bine de 17 ani, la Moscova, 
altă dată, pentru 10 ani şi mai bine, 
la Bucureşti. Oricât de paradoxal 
sună să fii exilat la tine acasă, însă 
aceasta s-a întâmplat! Acest dulce 
cuvânt: libertate nu e numai titlul 
cunoscutului film al regizorului litua- 
nian Vitautas Jalakiavicius, turnat 
la studioul „Mosfilm” în 1972 (film 
în care, ă propos, lon Ungureanu, 
ca actor de cinema, a interpretat 
şi un rol, iar renumitului regizor i-a 
petit-o de mireasă pe compatrioa- 
ta noastră Lica Melnic, azi Jala- 
kiaviciute), nu e numai visul nostru 
de a ne smulge de sub cortina de 
fier. Libertate e însuşi sensul vieţii 
omului de creaţie lon Ungureanu. 
Spre deosebire de mulţi dintre noi, 
lon Ungureanu a avut fericirea să 
soarbă un strop din cupa libertăţii 
cu mult mai devreme, încă înainte 
de revirimentul de la 1989 Domnia 
sa reuşise să izgonească, vorba lui 
Cehov (pe care îl adoră), sclavul 
din sine şi să devină, astfel, un om 
liber. Căci numai izgonind frica, laşi- 
tatea, slugărnicia, supunerea oarbă 
şi mersul de râmă, poţi deveni un 

om cu adevărat liber, cu atât mai 
mult — un om de creaţie. 

In timp ce noi, istilalti, de-aca- 
să, numai visam la libertate — gând 
tainic şi rebel pentru timpurile când 
filmul omonim, Acest dulce cuvânt: 
libertate, ne răvăşea sufletele —, 
maestrul lon Ungureanu se simţea 
oarecum descătuşat în chiar „ura 
chitului”, cum îi place să se expri- 
me. Căci în mediul intelectualitatii 
de creaţie, al intelighentiei ruse de 
la centru, exista totuşi un dram de 
libertate. Pe când această sete de 
libertate era sugrumată cu bestia- 
litate la periferie. S-o luăm însă da 
capo. 

La vârsta când omul visează 
marea şi zborul spre azur al coco- 
rilor, albatrosul din Opaci a ales să 
se ducă la actorie. Munitie (arta de 
a reproduce artistic, de a declama, 
harul de a imita, simţ lingvistic etc.) 
şi ambiţie le avea berechet. 

Astfel se face că, în toamna 
lui 1955, odată cu tipatul prelung de 
cocori, o trupă de tineri feciori şi fiice 
de ţărani moldoveni, unii mai talen- 
taţi decât alţii, selectaţi de Ministerul 
Culturii din Moldova Sovietică, îşi 
lua zborul spre forjeria de cadre ac- 
toriceşti pentru republicile unionale: 
Scoala Teatrală Superioară „B. V. 
Şciukin” din cadrul Teatrului de Stat 
„Evgheni Vahtangov” din Moscova. 
In 1960, după 5 ani de studiere a ar- 
tei scenice şi a maiestriei actoricesti 
cu reputați profesori şi reprezentanţi 
ai genului, se întorceau cu diplome 
de actori de teatru şi cinema, la fel 
de tineri şi de frumoşi ca şi atunci 
când au plecat, însă mult mai bogaţi 
spiritual şi profesional, plini de elan 
şi de setea de realizare pe arida 
scenă teatrală moldovenească de 
atunci. Scenă văduvită nu atât de 
talent actoricesc (pe care îl aveau 


din plin, trebuie s-o recunoaştem, şi 
„veteranii” de la National), cat, mai 
cu seama, de spirit national si de 
pronuntie literara autentica, pura, 
perfecta, romaneasca. Aveau am- 
bitia sa intemeieze un teatru nou, 
pe potriva vârstei şi a romantismului 
lor. Teatru care să abordeze şi să 
interpreteze problemele tineretului 
din unghiul de vedere al acestuia. 
Cu exuberanta lor încă adolescen- 
tină se încumetaseră să ne aducă 
pe scenă — şi de unde? Tocmai de 
la Moscova! — un model de rostire li- 
terară românească, pe care n-o mai 
auzise nici Parisul (pardon: Bucu- 
reştiul), necum sălile de teatru şi nici 
aulele facultăţilor de litere sau cele 
cu predarea în limba română de la 
universităţile din Chişinău. Nu ştia 
circumspectul minister al culturii că, 
atunci când luă decizia de înfiinţare 
a Teatrului Republican pentru Tine- 
ret „Luceafărul” (numirea, simbolică 
şi ea pentru spiritul naţional înăbu- 
şit în faşă de cerberii culturii de la 
Chişinău), îşi amplasase, de fapt, o 
bombă cu efect întârziat la căpătâiul 
tihnei sale aparent bine asigurate în 
faţa mai-marilor republicii. 

Un lon Ungureanu drept, înalt 
ca un plop şi măreț în demnitatea sa 
ca un împărat roman; frumoasa şi 
plutitoarea ca o principesă Ecateri- 
na Malcoci, a cărei apariţie şi ţinută 
ne lua minţile; vrednica şi inteleap- 
ta Valentina Izbesciuc; mândrul şi 
doctul aristocrat autohton Sanari 
lon Scurea; tarabostele semet cu 
vocea-i ragusita de bas Dumitru 
Caraciobanu; dezinvolta si baietoasa 
fatuca Eugenia Toderascu, descinsa, 
parca, de-a dreptul dintr-o povestire 
de Gogol; excentricul Dumitru Fusu, 
care nu statea locului cat ar sta un 
caine în coadă; introvertitul, rigidul 
şi, în acelaşi timp, explozivul în ti- 

1. 31 august 1998. La inaugura- 
rea Casei Limbii Române din Chişinău; 
2. La teiul lui Eminescu cu Mircea Albu- 
lescu; 3. 1990. De ziua limbii române; 
4. Cu dna lulia Coseriu, sora ilustrului lingvist 
basarabean, la 5 ani ai revistei Limba Româ- 
nă; 5. 1991, SUA. O întâlnire cu Majestatea 
sa Regele Mihai. 

Moscova, 1973. La studioul „Mosfilm” RA 1973. În rolul senatorului Ramires 
împreună cu regizorul V. Jalakiavicius din filmul Acest dulce cuvânt: libertate, 


realizat la studioul „Mosfilm” 


La inaugurarea Bibliotecii „Onisifor Ghibu” din Chişinău împreună cu Mihai Ghi- 
bu, fiul ilustrului cărturar, şi primarul Nicolae Costin 

rade şi butade care ne aminteau de 
un moş Teacă de factură bacalbasi- 
ana llie Todorov; sobra şi meditativa 
Nina Doni; frumosul ca Apollo paj 
de curte Vladimir Zaiciuc; Nina Mo- 
creac-Vodă, cu gesturile de sculptu- 
ră şi cu notele-i de tragism în vocea 
coborâtă din tragediile antice; Vasile 
Constantin cel blajin şi bun la inimă 
ca badita Vasile al lui lon Creangă 
prins la oaste cu arcanul... Această 
generaţie de aur de luceferisti din 
anii '50-'60, prin rostirea lor de zile 
mari a cuvântului românesc, prin re- 
plicile lor pline de vervă şi suculen- 
te, prin conotatiile esopice pe care 
le atribuiau vorbelor şi expresiilor, 
prin naturaletea cu care se confun- 
dau cu personajele întruchipate, 
prin acurateţea mişcărilor scenice, 
prin energia pe care o degajau de 
pe podium şi care încingea focul 
inimilor spectatorilor însetaţi de fru- 
mos şi sublim, prin noutatea viziunii 
regizorale neaoşe, prin exteriorul 
lor, au aprins nu numai o capitală de 
provincie, ci întreaga republică. Ei 
au animat viaţa culturală a capitalei 
bâhlite, au trezit tineretul la o viaţă 
de care nici nu bănuia că ar exista. 
Era pentru prima dată când biletele 
se vindeau cu săptămâni înainte de 
spectacol, când actorii neangajati 
într-un spectacol nu mai aveau ei 
înşişi loc în sală şi nici la cucurigu, 
din cauza afluxului de spectatori. 
Autobuzele cu spectatori din satele 
republicii făceau coadă la serile de 
teatru de la „Luceafărul”, iar copiii 
de la tara mai însuşiseră un neo- 
logism: „anşlag”. Vă puteţi imagina 
cum se va fi simţit în acele momente 
unul dintre animatorii vieţii teatrale 
şi culturale din republică — actorul, 
regizorul, recitatorul şi directorul 
artistic al teatrului „Luceafărul” lon 
Ungureanu, când o lume întreagă 


reproducea expresii, vorbe de duh, 
pasagii întregi (de tipul: „dromade- 
rule!”, „Da ce naiba căuta pe galera 
aia?”, „Mă, Fanel tată, nu mă scoate 
din tatani, că dacă intru în tine, ies 
tocmai la toamnă!”), din piesele ju- 
cate de inovatorii vahtangovişti de 
la Chişinău: Copiii şi merele; Nota 
Zero la purtare; Vicleniile lui Scapin, 
Steaua fără nume de M. Sebastian 
(spectacol la scurtă vreme interzis, 
pentru că în el se vorbea de trenul 
Bucureşti — Sinaia), Pescăruşul 
de A. Cehov, Ipolit de Euripide, 
Casa Bernardi Alba de Fr. Garsia 
Lorca, A douăsprezecea noapte 
de W. Shakespeare, O noapte fur- 
tunoasă de |. L. Caragiale, Radu 
Ştefan de A. Busuioc, Minodora de 
A. Strâmbeanu... 

Efervescenta cu care evolua- 
se tanarul teatru de la Chisinau, 
euforia care cuprinsese nu numai 
tineretul studios din capitala, ci si 
întreaga republică, gestul temerar 
al prim-regizorului lon Ungureanu 
de a monta piese din dramaturgia 
naţională (şi acesta era un act de 
curaj în timpurile acelea!), precum 
şi piese din repertoriul clasic ru- 
sesc şi internaţional (Shakespeare, 
Molliere, Cehov), dar cu replici ac- 
tualizate sau cu subtext „subversiv”, 
cum erau ele catalogate în sferele 
vigilentilor locali, crearea unui cli- 
mat cavaleresc-camaraderesc care 
le dădea posibilitate şi altor colegi 
de trupă să poată monta spectacole 
pe scena teatrului îi supăraseră rău 
pe diriguitorii vieţii culturale din Mol- 
dova Sovietică. Sabia lui Damocles 
a destituirii din post a directorului 
artistic al teatrului plana deja dea- 
supra capului dumisale... De aceea, 
în 1971, când Boris Ravenskih, re- 
gizorul principal al Teatrului Mic din 
Moscova, îl invitase pe proaspăt de- 

misul director de la „Luceafărul” din 
Chişinău, regizorul lon Ungureanu, 
să monteze pe scena renumitului 
teatru de stat piesa scriitorului basa- 
rabean lon Druţă (şi acesta stramu- 
tat cu traiul la Moscova din cauza 
stigmatului de naţionalist pe care 
i-l aplicaseră Ivan Bodiul et Co), 
conducerea Ministerului Culturii din 
republică nu i-a permis deplasarea. 
Numai intervenţia promptă din par- 
tea Ecaterinei Furteva, pe atunci 
ministru al culturii din U.R.S.S., le 
mai răcise zelul fărădelegilor baro- 
nilor locali ai culturii: „Boris Ivano- 
vici, nu vă înţeleg, îi replică lui Ra- 
venskih, în audienţă, simpatia lui 
Hruşciov. Sarcina mea a fost să-i 
numesc pe regizorii principali de la 
Teatrul Mare, Teatrul Mic, Teatrul 
„Kirov”... Montarea de spectacole 
vă revine dvs. Sunteţi prim-regizor 
într-un teatru al U.R.S.S., astfel în- 
cât invitarea unor colegi talentaţi din 
teatrele din republicile unionale este 
la latitudinea dvs. Dacă spectacolul 
va ieşi bine, îl voi lăuda pe regizorul 
invitat; dacă nu va ieşi, vă voi trage 
un perdaf dvs. Dar ce înseamnă să 
nu-i permită cineva?! ”. Se dovedi 
că o fostă tesatoare, care ajunsese 
să conducă treburile statului, deno- 
ta o viziune mult mai clară asupra 
politicii partidului în domeniul cul- 
turii în raport cu diriguitorii acestei 
politici de la Chişinău! Astfel, piesa 
lui Druta Păsările tinereţii noastre, 
interzisă de către „culturnicii” locali, 
a trebuit să fie montată mai întâi la 
Moscova (slavă Domnului, în regia 
unui mare regizor moldovean!), ro- 
lurile personajelor moldovene să fie 
interpretate cu brio de actori ruşi, ca 
abia mai târziu să fie acceptată şi 
la Chişinău. 

Succesul regizorului Ungurea- 
nu la Moscova nu ca i-ar fi înlesnit 


cumva viaţa artistică la Chişinău. 
Dimpotrivă, invidia fraternă con- 
genitală, ostracizarea capacităţilor 
dumisale regizorale si actoricesti 
îl impun să părăsească teatrul pe 
care l-a înfiinţat şi pe a cărui scenă 
a ars, timp de peste 10 ani, împreu- 
na cu colegii sai scoliti la „Şciukin” 
în tradiţia lui Stanislavski, Vahtan- 
gov, Meierhold şi să revină, pentru 
o gură de aer mai favorabilă pentru 
respiraţia artistică, la Moscova. Din 
1972 şi până la Marea Renastere 
Naţională din 1989 de la Chişinău, 
maestrul lucrează la Moscova ca 
regizor de teatru şi televiziune şi 
ca actor. Montează peste 25 de 
spectacole la Teatrul Mic, „Sovre- 
mennik”, Teatrul Armatei, Teatrul 
Naţional din Estonia după piese din 
W. Shakespeare, H. Ibsen, R. Boit, 
|. Druta etc. Piesele lui Druta Păsă- 
rile tinereţii noastre, Biserica Albă 
şi Sfânta sfintelor, interzise să fie 
jucate acasă, la Chişinău, erau vi- 
zitate de temerarii chişinăuieni la 
Moscova şi la Tallin, iar maestrul 
Ungureanu, la lumina rampei, era 
ovationat şi considerat un artist 
împlinit, ne bucuram că „nasc” şi la 
Moldova oameni... 

In calitate de actor de cine- 
ma, se produce (după evoluările 
anterioare de la studioul „Moldova- 
film” din filmele Când omul nu-i la 
locul lui, 1958; Serghei Lazo, 1966; 
Se caută un paznic, 1967, etc.), la 
studioul „Mosfilm”, în mai multe fil- 
me de rezonanţă, cum ar fi: Acest 
dulce cuvânt: libertate, 1972; Cen- 
taurul, 1976; Povestea unui necu- 
noscut, 1979; Enigma vilei Greta, 
1984; Serghei Vavilov, 1985, ş.a. 
Are în palmaresul său peste 25 de 
roluri de actor de film. A evoluat în 
compania / anturajul unor somitati 
în domeniul actoriei şi regiei de 

teatru şi cinema precum: Inokentii 
Smoktunovski, Donatas Banionis, 
Vitautas Jalakiavicius, Sava Kuliş, 
Irina Miroşnicenko. 

Sporadic, de-a lungul celor 17 
ani, a fost invitat ca actor de cinema 
şi la „Moldova-film” din Chişinău în fil- 
me precum: Calul, puşca şi nevasta, 
1975; Favoritul, 1977; Podurile, 1980; 
Povestea lui Făt-Frumos, 1981; Dan- 
sul efemer al dragostei, 1988, ş.a. 

Aşa cum actorul de teatru şi 
cinema lon Ungureanu terminase, 
între timp, şi cursurile superioare de 
regie de la Institutul Teatral „A. V. 
Lunacearski”, în aceeaşi perioadă, 
ca regizor de cinema, montează 6 
filme la Televiziunea Centrală din 
Moscova. 

Funcţionează în calitate de 
cadru didactic şi de prorector la Fi- 
liala Chişinău a Institutului Teatral 
„Evghenii Vahtangov”. Cu promoţia 
de actori pe care i-a educat la Mos- 
cova viitorul domn ministru al culturii 
şi cultelor din Republica Moldova va 
legifera, în 1991, la Chişinău, fulmi- 
nantul teatru „Eugène lonesco”. 

De-a lungul anilor, artistul lon 
Ungureanu ne-a mângâiat auzul 
cu vocea sa catifelată, citindu-ne 
rânduri înaripate de versuri şi pro- 
ză din literatura română, cea rusă 
şi universală. La posturile de radio 
Chişinău, Bucureşti, Moscova, de- 
clamatorul Ungureanu este aşteptat 
ca la el acasă. lar radioascultătorii îl 
aşteaptă în miez de zi, ca şi în miez 
de noapte, ca să-i apropie — cu tim- 
brul său, domol, cameral, intim sau 
sobru, patetic, invocator — de marea 
literatură. 

Talentul şi vocaţia nu putea 
să i le ia, nici chiar să i le ignore 
cu impertinenta vechea nomen- 
clatură. Astfel, în 1980 Moscova îi 
conferă titlul de maestru emerit în 


arte din Federaţia Rusă. In iunie 
1989 Prezidiul Sovietului Suprem 
al R.S.S.M. e nevoit să-i confere si 
el titlul onorific de artist al poporului 
din R.S.S. Moldovenească “pentru 
înaltă măiestrie artistică cu un bogat 
conţinut de idei, contribuţie adusă la 
propagarea dramaturgiei naţionale 
moldoveneşti, educaţia schimbului 
oamenilor de creaţie”, în 1990 i se 
acordă Premiul de Stat al Republi- 
cii Moldova. 

In plină restructurare gorba- 
ciovistă, odată cu preludiul căderii 
zidului Berlinului şi al renasterii na- 
tionale în aşa-zisele republici unio- 
nale ale U.R.S.S., pe când marea 
majoritate nici nu intuia apropiata 
destrămare a „unităţii de nezdrun- 
cinat” a imperiului sovietic, lon Un- 
gureanu nu aderase numai cu su- 
fletul la programul de revendicări 
şi la acţiunile întreprinse de Frontul 
Popular din Moldova, ci contribuia 
în persoană la elaborarea strate- 
giei şi tacticii mişcării de renaştere 
şi — de ce nu? — de eliberare na- 
tionala. Se înrolează în campania 
electorală pentru constituirea unui 
nou parlament, pe care ni-l doream 
cu toţii democratic. Devine deputat 
al acestui nou parlament, alături de 
alti luptători pentru cauza nationa- 
lă. Se află în epicentrul revendică- 
rilor mişcării de eliberare naţională. 
D-lui este cel care, în maretul au- 
gust 1989, dă glas, în Piaţa Marii 
Adunări Naţionale din Chişinău, în 
faţa unei mulţimi de peste 600 de 
mii de oameni veniţi din toate col- 
turile republicii, Declaraţiei de Su- 
veranitate. La finele lui 1989, după 
victoria obţinută de forţele democra- 
tice la Sesiunea a XIII-a a Sovietului 
Suprem al R.S.S.M. în marea bă- 
tălie pentru acordarea statutului de 
limbă de stat limbii ,moldovenesti” 

pe teritoriul Republicii Moldova şi 
revenirea la grafia latină, ca urmare 
a adoptării unei legislații lingvistice 
aparent ajustate la realităţile tim- 
pului, vechile cadre de nomencla- 
turişti, în încercările lor disperate 
de a mai salva ceva din corabia cu 
numele R.S.S.M., care intra într-un 
naufragiu iminent, îi propun mae- 
strului postul de ministru al culturii, 
iar subsemnatului — cel de ministru 
al ştiinţei şi învăţământului. Fire ezi- 
tantă şi nehotărâtă, cel de-al doilea 
avea să aştepte venirea lui Mircea 
Druc pe post de prim-ministru. Pri- 
mul, impulsiv şi nerăbdător de a 
face, în vâltoarea evenimentelor, 
cât mai multe schimbări benefice 
suflării naţionale, acceptă, la înce- 
put de 1990, cu patru luni mai de- 
vreme, să intre în guvernul pe ducă 
Pascari. Şi bine făcu, dacă ţinem 
cont de hălăciuga spirituală, care 
se cuibărise în domeniul culturii şi în 
cel al învăţământului din „provincia 
cu vreo cinci judeţe şi nouă stâni de 
la est de Prut”! 

Am avut ocazia să lucrez, în 
perioada 1990-1994, în calitate de 
ministru al ştiinţei şi învăţământului, 
alături de ministrul lon Ungureanu, 
în trei guverne consecutive: Druc, 
Muravschi, Sangheli. Deşi îl cunoş- 
team de la distanţă încă de la des- 
cinderea din 1960 la „Luceafărul” şi 
îi urmăream cu frenezie exuberanta 
sa evoluţie artistică, abia în anii de 
ministeriat, iar apoi, în anii de pribe- 
gie la Bucureşti, aveam să-l cunosc 
în persoană pe omul de suflet, omul 
de omenie şi bărbatul de acţiune lon 
Ungureanu. 

Ca ministru, a purces cu râv- 
na de Hercule la curățirea de noroi 
a grajdurilor lui Augias din aşa-zisa 
cultură naţională moldovenească, 
care numai naţională nu era. Cu ce 


elan, cu câtă îndârjire s-a apucat de 
zidirea templului naţional în cultură 
dornicul de libertate şi de dăruire 
totală pentru deşteptarea neamu- 
lui ministru şi actor-tribun lon Un- 
gureanu! A elaborat, fiind secundat 
de regretatul curajos sufletist lacob 
Burghiu, strategia privind: reformarea 
învăţământului artistic şi a celui reli- 
gios din seminariile duhovniceşti, in- 
troducerea predării religiei în şcoa- 
la de cultură generală, instituirea 
învăţământului religios superior în 
limba maternă prin crearea facultăţii 
respective în cadrul universităţii de 
stat şi, în perspectivă, deschiderea 
Academiei de Teologie în limba ro- 
mana; dezvoltarea reţelei de biblio- 
teci publice naţionale, alimentarea 
lor cu carte în limba maternă şi 
eliminarea reziduurilor ideologice 
învechite; reabilitarea şi, în conse- 
cinta, oficializarea bisericii ortodoxe 
române din Basarabia prin crearea 
Mitropoliei Basarabiei, smulgerea ei 
de sub tutela Patriarhiei moscovite 
şi readucerea firească sub oblădui- 
rea Patriarhiei române; restabilirea 
lăcaşelor de cult creştine distruse 
de buldozerele ideologiei bolşevice 
şi comuniste; reformarea activităţii 
teatrale şi muzeistice: renovarea 
sediului Teatrului Naţional şi a se- 
diilor diferitelor instituţii publice de 
cultură, orientarea repertoriului spre 
dramaturgia şi opera naţională şi 
spre marile capodopere ale dra- 
maturgiei şi operei universale, evi- 
denţierea componentei nationale în 
ilustrativitatea muzeelor, înfiinţarea 
unui muzeu al satului în aer liber la 
Chişinău, îmbunătăţirea situaţiei 
materiale a slujitorilor Melpomenei, 
depolitizarea instituţiilor pendinte 
ministerului şi dezideologizarea ar- 
tei vizuale plastice, monumentale 
etc. Ministrul Ungureanu nu numai 

că a elaborat, ci şi a întreprins paşi 
concreti pentru materializarea aces- 
tei strategii. S-a bucurat cu sinceri- 
tate de copil de ceea ce i-a reuşit, 
poartă în suflet şi acum povara unor 
lucruri neîmplinite sau neapreciate 
dupa merit de omniprezentii nostri 
carcotasi. 

Cateva dovezi palpabile. A iz- 
gonit din bibliotecile publice duhul 
satanic al literaturii ideologizante si 
de partid. Ce tambalau ridicasera 
atunci locotenentii fostului regim, 
incriminandu-i ca ar face autoda- 
feul literaturii in limba rusa, inlo- 
cuind-o cu cea în limba română! 
Nu scoteau, în schimb, o vorbă că 
toate bibliotecile zise naţionale erau 
completate, în medie, cu doar trei 
la sută literatură în limba maternă 
a populaţiei majoritare din republi- 
că. Cât priveşte aşa-zisa distrugere 
din biblioteci a marii literaturi ruse, 
ce blasfemie mai pogana poate fi 
adusa pe capul unui om de cultu- 
ra, crescut in spiritul adoratiei fata 
de scrisul lui Lev Tostoi, Alexandr 
Puskin, Mihail Lermontov, Fiodor 
Dostoievski, Anton Cehov, Serghei 
Esenin, Anna Ahmatova, Boris Pas- 
ternak, Mihail Bulgacov! 

La solicitarea neamului ce se 
voia eliberat din întunericul unei 
ideologii care îl lipsise de conştiinţa 
identităţii de sine, a zătrit, împreună 
cu inimosul primar Nicolae Costin 
(care a plătit cu preţul propriei vieţi 
temerara sa acţiune de aducere în 
sânul neamului un oraş completa- 
mente înstrăinat), din plin centrul 
Chişinăului, simbolurile din oţel in- 
oxidabil şi din granit ale lui Marx, 
Engels, Lenin, amplasându-le acolo 
unde le era locul: la cimitirul figuri- 
nelor de paie care au încercat să 
schimbe cursul normal al istoriei. 

A renovat monumentul mare- 


lui voievod Ştefan, amplasându-l la 
locul din care îl strămutaseră cer- 
berii regimului pentru a nu adumbri 
„măreţia” lui Lenin din fata Casei 
Guvernului, i-a redat aspectul pe 
care îl nemurise sculptorul Alexan- 
dru Plămădeală. E cazul să men- 
tionam că ministrul Ungureanu, cu 
sprijinul competent al Preasfintiei 
sale părintelui Nestor Vornicescu, 
compatriot de-al nostru, mitropolit 
al Craiovei şi al Olteniei, a între- 
prins toate demersurile necesare 
către Patriarhia Română şi Sfântul 
Sinod al Bisericii Ortodoxe Româ- 
ne pentru canonizarea voievodu- 
lui Ştefan, lucru pe care poporul îl 
făcuse de mult în cântecele sale. 
Dacă astăzi îl putem numi oficial pe 
domnitorul nostru Ştefan cel Mare 
şi Sfânt, să ştiţi că în aceasta este 
şi o mică parte din marile eforturi 
organizatorice depuse de ministrul 
lon Ungureanu. 

Demersurilor sale pentru recu- 
noaşterea de către stat a Mitropo- 
liei Basarabiei li s-au împotrivit cu 
o rezistenţă de zbiri Patriarhia Ru- 
siei şi acolitii acesteia din aşa-zisa 
mitropolie a Chişinăului şi a Moldo- 
vei, dar şi comunistii-atei, deveniți 
dintr-odată locotenentii Patriarhului 
Moscovei şi al întregii Rusii Alexei 
al II-lea şi ai reprezentantului fidel 
al acestuia pe străvechiul pământ 
al lui Stefan — Vladimir Cantarean. 
Cauza ministrului Ungureanu o vor 
duce mai departe, peste ani, şi o 
vor câştiga numai cu sprijinul Stras- 
bourgului urmaşii lui de nădejde 
Vlad Cubreacov, Sergiu Cucuietu, 
llie Ilaşcu ş.a. In schimb, domnul 
ministru al culturii şi cultelor s-a în- 
vrednicit de înţelegere perfectă şi 
sprijin deplin din partea aceluiaşi 
părinte Nestor Vornicescu, a Patri- 
arhiei Române şi a Sfântului Sinod 

atunci când l-a propus pe Sfintia 
sa părintele Petru (Păduraru) de 
Bălţi pentru funcţia de mitropolit 
al Basarabiei şi Exarh al Plaiurilor. 
Mitropolit într-o mitropolie pentru 
recunoaşterea căreia a trebuit să 
lupte ani de zile şi care este nevoit 
şi astăzi să-şi apere parohiile de 
atacurile violente din partea acoliti- 
lor lui Vladimir! 

Ministrul Ungureanu ne-a 
adus acasă un muzeu de istorie cu 
adevărat românească, iar în faţa lui 
ne-a înveşnicit în bronz Lupoaica şi 
cei doi gemeni, Romulus şi Remus, 
precum şi demnitatea şi mândria 
dăltuite în bronzul istoriei de către 
apostolul veşniciei neamului româ- 
nesc Mihai Eminescu: „Noi de la 
Roma venim. Din Dacia Traiană”. 

Chiar dacă azi unii pretinşi po- 
liticieni de pe malurile Bâcului sau 
ale Dâmboviţei încearcă să mini- 
malizeze, bagatelizând-o, semni- 
ficatia podurilor de flori şi de suflet 
dintre cele două maluri ale Prutului 
într-o perioadă când încă mai exis- 
ta U.R.S.S. şi cordonul de sârmă 
ghimpată, noi, cei cu suflet, simtire 
şi gândire românească, nu trebuie 
să uităm euforia, dar şi disperarea 
cu care se aruncaseră românii de 
o parte şi de alta în apele reci ale 
râului despărțirii noastre, de teama 
că nu vor reuşi să mai treacă pe ce- 
lălalt mal pe podul străjuit de grăni- 
cerii ruşi pentru a se imbratisa, frate 
cu frate, şi a-şi exprima bucuria că 
încă n-au murit, că încă mai sunt în 
viaţă, că încă mai speră să smulgă, 
o dată şi pentru totdeauna, afurisita 
sârmă ghimpată care-i desparte sili 
se înfige în suflet. Nu trebuie să ui- 
tam că la constituirea acestor punți 
se află artizanii sfântului şi maretu- 
lui ideal de unire-n cuget şi-n sim- 
tiri, basarabeanul lon Ungureanu 


din partea stângă şi basarabeanul 
Victor Crăciun — din partea dreaptă 
a Prutului. 

Prin fondarea bibliotecii româ- 
nesti „Onisifor Ghibu” (azi — „Oni- 
sifor şi Octavian Ghibu”) şi am- 
plasarea ei în sediul fostului Palat 
„Prietenie” din Chişinău, alături de 
teatrul „Eugene lonesco”, cu toată 
reticenta voalata initial şi chiar ostili- 
tatea fatisa de mai tarziu din partea 
conducerii republicii, pornită să iz- 
gonească o bibliotecă românească 
şi un teatru românesc, ce le stă ca 
un ghimpe în ochi, din incinta unui 
templu pe care şi-l atribuie şi astăzi, 
ministrul lon Ungureanu a pus piatra 
de temelie împreună cu primăria 
oraşului Chişinău a unor biblioteci 
de carte românească de mai târziu 
precum „Transilvania”, „Alba-lulia”, 
„Târgovişte”, „Ovidius”, „Maramu- 
res”, „Târgu-Mureş” etc. 

Monumentul înălţat în memo- 
ria iluştrilor cărturari ardeleni şi mari 
luptători pentru reunirea Basarabiei 
cu Patria-mamă Onisifor şi Octavian 
Ghibu este de asemenea o materia- 
lizare întârziată a ideii lui lon Ungu- 
reanu. Este şi un ultim omagiu adus 
de românul basarabean lon Ungu- 
reanu românului ardelean Onisifor 
Ghibu şi feciorului acestuia, Octa- 
vian Ghibu, pe care l-a cunoscut per- 
sonal, l-a consultat în cele mai acute 
şi spinoase probleme de readucere 
acasă a elementului românesc pier- 
dut, l-a venerat cu dragoste de fiu 
până la trecerea acestuia din urmă 
în împărăţia lui Dumnezeu... 

Orice s-ar spune despre in- 
oportunitatea momentului ales, 
oricâte minciuni s-ar debita despre, 
chipurile, indiferența ministrului fata 
de destinul actorilor (să i-o spună 
surdu lui mutu, nu un denigrator 
de profesie unui om de teatru care 

a fost hăituit ani de-a rândul de 
conducere şi de unii haidăi lipsiţi 
de talent, rosi de invidie şi ahtiati 
de mărire), Teatrul Naţional „Mihai 
Eminescu”, renovat şi renăscut ca 
pasărea Phoenix, este de aseme- 
nea un monument şi o mărturie a 
eforturilor pentru revigorarea spi- 
ritului naţional, depuse de domnul 
ministru lon Ungureanu. 

Pe perioada ministeriatului şi 
prin contribuţia directă a dlui Ungu- 
reanu (şi a subsemnatului) a luat 
fiinţă Facultatea de Teologie, biblio- 
teca facultăţii a fost completată cu 
literatură de specialitate prin dona- 
tiile Patriarhiei şi mitropoliilor din 
România, s-au pus temeliile unor 
noi biserici, au fost trimişi la studii în 
România, la seminare şi facultăţi de 
teologie, zeci de tineri recomandati 
de fete bisericeşti din republică. Au 
fost stabilite şi sprijinite colaborările 
dintre bibliotecile, teatrele, muzee- 
le, instituţiile duhovniceşti din cele 
două state româneşti. Este pentru 
prima dată când au fost puse baze- 
le reale ale unei colaborări la orga- 
nizarea unor manifestări culturale 
comune: montare de spectacole 
cu participarea unor regizori de pe 
ambele maluri de Prut, premiere, 
festivaluri, recitaluri, concursuri cu 
prezenţa participanţilor din ambele 
state etc. 

„Să facem cât putem, ba chiar 
mai mult decât putem, şi cât mai 
repede unirea spirituală. Să facem 
unirea prin cultură, simtire şi cuget, 
era în perioada 1990-1994, ca la 
1859, crezul ministrului moldovean 
lon Ungureanu. Cealalltă mare uni- 
re se va produce de la sine”. Şi lon 
Ungureanu a făcut cât a putut. Ba 
chiar şi mai mult. Mărturie ne stă 
dârzenia cu care se opune vitregii- 
lor vremurilor post-renaştere opera 


ministrului Ungureanu: Teatrul Na- 
tional, teatrul „Eugene Ionesco”, 
Biblioteca „Onisifor şi Octavian 
Ghibu”, bibliotecile româneşti din 
capitală şi din alte centre, mitropo- 
lia Basarabiei, legalizată, Lupoaica, 
Ştefan, copiii din Piaţa Marii Adunări 
Naţionale, care au ieşit cu miile să 
apere, cu nevinovăția sufletelor lor 
candide, adevărul de care le-au fost 
privaţi părinţii: limba română, cartea 
românească, istoria românilor, bise- 
rica neamului basarabean. 

Unirea cea mare nu s-a pro- 
dus. Nici unirea cea mică n-a prins 
rădăcini durabile peste tot. A venit 
revanşa din 1994 a militantilor pen- 
tru cauza lui Lenin şi pentru huzurul 
lor de slugoi fideli ai imperiului de 
carton. S-au războit cu foştii miniştri 
„prounionişti” cum le-a fost pe plac: 
ministrului ştiinţei şi educaţiei i s-a 
îngrădit reîntoarcerea la munca uni- 
versitară, ministrul culturii şi cultelor 
a fost lăsat fără loc de muncă etc. 

lon Ungureanu este, cred, pri- 
mul în istorie ministru cu legitimatie 
de... şomer. Când s-a prezentat la 
Oficiul forţei de muncă din sectorul 
Buiucani, o functionara de limba 
rusă, care, după cum se vede, au- 
zise de dl ministru Ungureanu, dupa 
ce completase adresa de la domi- 
ciliu, la rubrica „profesia” a scris 
„ministru”, a notat data începerii 
statutului de şomer (14.07.1994), l-a 
instruit care sunt obligaţiile şome- 
rului („a se prezenta la Oficiul forţei 
de muncă cel puţin o dată la 10 zile 
(iar la invitaţie — şi mai des) pentru 
a lua cunoştinţă de diverse variante 
privind posibilitatea de angajare”; 
„a sprijini Oficiul forţei de muncă la 
urgentarea propriei angajări” etc.) 
şi i-a înmânat carnetul de şomer 
nr. 40 571. 

Negăsindu-şi un loc de mun- 

că în republică, în 1995 este nevoit 
să se autoexileze din nou. De astă 
dată, ca o replică dată „moldove- 
niştilor fundamentalişti primitivi”, în 
propria ţară, România. Este angajat 
la Fundaţia Culturală Română ca 
vicepreşedinte. Acesta este tere- 
nul în care s-au manifestat din plin 
capacităţile organizatorice, mana- 
geriale şi de mare român ale mae- 
strului. Cred că nu există asociaţie, 
organizaţie, redacţie, cenaclu, grup 
coral, şcoală de pictură, artă, muzi- 
că, director de editură, personalitate 
de creaţie etc. din Basarabia şi de 
pretutindeni, care să nu fi beneficiat 
de audiența, bunăvoința, sfatul si 
susţinerea maestrului. Cabinetul 
dlui ministru moldovean Ungurea- 
nu parcă ar fi fost statul-major al 
românilor de gândire şi de sim- 
tire românească de pretutindeni. 
Sărbătorirea zilelor Basarabiei; 
sprijinul financiar al publicaţiilor 
de limbă română din Basarabia şi 
Bucovina (Limba Română, Destin 
românesc, Alfa şi omega, Cugetul, 
Luminătorul, Contrafort, Literatura 
şi Arta, Semn, Sud-Est, Clipa side- 
rală, Atelier, Glasul Bucovinei etc.); 
donaţie de literatură pentru biblio- 
tecile din Republica Moldova şi din 
alte comunităţi de români; editarea 
unor cărţi ale autorilor basarabeni; 
achiziţionare şi donare de material 
audio-vizual (casete, filme); organi- 
zarea unor cursuri de perfecţionare 
de limba română, precum şi de cul- 
tură şi civilizaţie românească pentru 
profesorii de limba română, ziariştii 
din comunităţile româneşti din afara 
graniţelor; lansări de carte, festivită- 
ti de premiere; organizare de sim- 
pozioane internaţionale; expoziţii de 
pictură, fotografie artistică; ateliere 
de lucru, seminare; seri de creaţie 
de autor; concerte de creaţie ale co- 


piilor talentaţi etc. — toate acestea şi 
multe altele sunt în grija domnului 
Ungureanu. Domnia sa este omni- 
prezent la acţiunile organizate de 
propria instituţie, dar şi la manifes- 
tările culturale, artistice, comemora- 
tive din capitală şi din ţară, depune 
atâta suflet şi pasiune în tot ce face 
încât arde ca o stea din galactică. 
lată, bunăoară, ce-i scria în 1995 
proaspătul vicepreşedinte al Fun- 
datiei domnului ministru al culturii şi 
cultelor din România, căruia îi soli- 
cita sprijin într-o problemă ardentă: 
„Eu ard ca pe o tigaie încinsă. Aju- 
tor! Bătălia pentru limbă (limba ro- 
mână din Basarabia — n.n.) trebuie 
câştigată, înfrângerea este exclu- 
să!”. Indiferenta unor funcţionari din 
birocraţia românească îl indignează 
la culme, facându-l să i se adreseze 
în septembrie 1995 preşedintelui 
Camerei Deputaţilor: „Vă adresez, 
disperat, Nota alăturată, care a fost 
întocmită încă în luna mai, a bătut 
multe praguri, dar, din păcate, fără 
nici un rezultat”. L-am văzut în re- 
petate rânduri cum se zbate pentru 
soluţionarea problemelor în audien- 
ta la domnul preşedinte al statu- 
lui, la domnul ministru al culturii, 
la domnul preşedinte al Fundaţiei 
Culturale. Fără să vreau, îmi trece 
prin minte calificativul de „rataţi”, 
atribuit de către un pretins creştin- 
democrat din Republica Moldova 
basarabenilor ostracizati acasă, 
care îşi continuă activitatea slujind 
cauza Basarabiei în România. Cu 
riscul de a mă repeta, îl voi întreba 
pe rauvoitor: să fie oare ratat un lon 
Ungureanu, pe care îl cunoaşte şi 
îl admiră o tara românească pentru 
talentul, curajul, măiestria oratorică 
şi sufletul de român adevărat; sena- 
torul Ilie Ilaşcu, care şi-a pus viata 
pe altarul credinţei şi al adevărului, 

azi preşedinte al Comisiei pentru 
sănătate din Parlamentul României 
şi reprezentant al Parlamentului Ro- 
mâniei în Adunarea Parlamentară 
de la Strasbourg; distinsa poetă, 
deputat în Parlamentul României, 
Leonida Lari; ex-premierul Mircea 
Druc, care a reprezentat onorabil 
România la misiunea noastră diplo- 
matică din Rio-de-Janeiro; biologul 
şi medicul Mircea Ciuhrii, prof. univ. 
dr., şef al unui laborator propriu de 
cercetări ştiinţifice şi de tratament 
cu produse naturiste, cunoscut în 
România şi în lume prin rezultatele 
sale; matematicianul prof. univ. dr. 
Dionis Lica, mult timp şeful catedrei 
de biotehnologii la o prestigioasă in- 
stitutie de învăţământ superior din 
Bucuresti? Ratati sunt cei care, de 
dragul carierei si al capatuirii, au tra- 
dat asteptarile electoratului, idealul 
national si au pactizat cu diavolul. 

lon Ungureanu este o perso- 
nalitate marcantă în viaţa culturală 
nu numai din Republica Moldova, 
ci şi din România. Prezent la pre- 
mierele şi festivalurile de teatru şi 
de film, făcând parte, adeseori, din 
componenţa juriului, pronuntandu-se 
competent, profesionist, asupra 
mesajului ideatic şi a măiestriei ac- 
toriceşti. A fost şi a rămas un bun 
prieten cu confrații săi de meserie 
din ţară: lon Caramitru, Adriana 
Trandafir, Mircea Albulescu, Tatia- 
na Popa, regretatii Marin Sorescu 
si Nicoleta Toia. 

Nu exista, la fel, manifestare 
cu caracter patriotic national la care 
maestrul nu ar participa si nu si-ar 
spune raspicat cuvantul. Nu exista 
apeluri, adrese, adeziuni tn apara- 
rea cauzei nationale sub care sa nu 
aflam si numele Domniei sale. Nu 
exista discurs sau interventie din 
partea maestrului — zeci, ba chiar 


sute, toate fulminante prin arhitec- 
tonica lor, prin patosul cu care sunt 
rostite, prin verva si spiritul lor pole- 
mist, prin logica argumentelor zdro- 
bitoare, — care sa nu sparga zidul 
de beton al indiferentei capatuitilor 
si ghiftuitilor de moment. Aparent 
lejere, curgătoare, improvizate 
ad-hoc, în realitate ele ascund o 
riguroasă pregătire prealabilă, aşa 
cum o demonstrează brulioanele 
care s-au mai păstrat. 

Omul de cultură Ungureanu 
este şi un profund analist politic. 
A ştiut să convingă oamenii puterii 
că nu este neapărat a semna un 
tratat învechit şi umilitor cu Fede- 
ratia Rusă, ba nici chiar cu străina 
de istoria, cultura, limba neamului 
putere romanofoba de la Chisinau. 
Regreta ca nu l-a putut convinge 
nici pe ministrul de externe Adrian 
Severin şi nici pe preşedintele de 
atunci al României că nu e cazul 
să se recurgă la „sacrificii istorice” 
şi nici la cedări benevole de terito- 
rii cucerite de un alt ocupant, care 
s-au pomenit în componenţa Ucrai- 
nei, numai de dragul semnării unui 
tratat umilitor cu aceasta din urmă. 
In sutele de interviuri pe care le-a 
risipit prin periodica de la Chişinău, 
din România şi din alte părţi şi care, 
adunate împreună, ar constitui o 
contribuţie la ilustrarea genului, lon 
Ungureanu s-a pronunţat în pro- 
blemele abordate deschis, franc, 
nevoalat, fără menajamente sau 
convenţii diplomatice, cu un curaj 
de a cărui existenţă mulţi de la noi 
nu mai au ştire în iepurăria noastră 
generalizată. Observaţii şi concluzii 
dure de felul: „Mitropolia Moldovei 
este Armata a XV-a a Rusiei la Chişi- 
nau”; „Putin aplică porunca lui Stalin 
pentru refacerea Imperiului Rus”; 
„Astăzi Rusia, machiată democra- 

tic, se dă bine pe lângă OSCE, pe 
lângă guvernele occidentale şi se 
vrea lup la stână în Basarabia”; 
„Occidentul şi SUA, care nu văd cu 
ochi buni bazele militare ruseşti din 
Transnistria, se lasă adormiti şi cedea- 
ză în faţa dulcii arii a lui Putin despre 
federalizarea Republicii Moldova”; 
„Eu nu doresc Rusiei ca tătara să fie 
impusă ca limbă oficială sau ucrai- 
neana. Fiindcă Moscova e plină de 
tătari şi ucraineni. Nu le-aş dori ruşi- 
lor să fie nevoiţi s-arate pasaportul 
şi 500 de euro, ca să se poată în- 
china la mormântul lui Puşkin, aşa 
cum am ajuns noi, dacă vrem să 
ne închinăm la mormântul lui Emi- 
nescu”; „România merge în vârful 
degetelor în propria casă” ş.a. din 
interviurile date de lon Ungureanu 
au intrat în vogă şi au devenit un fel 
de expresii înaripate în limbajul ro- 
mânilor instruiți de pe ambele maluri 
ale Prutului. Sunt convins că ele nu 
le gâdilă urechile nici conducătorilor 
la care s-a făcut aluzie sau trimitere 
directă şi nici impaunatilor din me- 
tropolă sau din gubernie. Insă dacă 
nu s-ar exprima astfel, dacă nu ar fi 
incisiv ca Tăunul din renumitul ro- 
man omonim al lui Etel Lilian Voinici 
şi necruţător ca Eminescu-publi- 
cistul, acesta nu ar mai fi inconfun- 
dabiful, irepetabilul, intransigentul 
om liber lon Ungureanu. O, cât de 
mult a râvnit creatorul acest dulce 
cuvânt: libertate!... 

Mândru, sobru, aparent dis- 
tant, solitar în frământurile sale şi în 
durerea trădării din partea alor săi, 
lon Ungureanu este, în realitate, o 
fire deschisă, extrem de sociabilă, 
comunicativă, sinceră, credulă chiar 
şi deci vulnerabilă, caracteristici de 
care au profitat nu o dată şi care i-au 
adus neplăceri din partea unor in- 
vidioşi şi răuvoitori. Maestrul nu se 


teme de aceştia din urmă („Nu mor 
caii când vor câinii, se încurajează 
fostul ministru. Am mai trecut noi 
prin acestea.”), ci îi compătimeşte 
că-şi irosesc forţele pentru lucruri de 
nimic. Ştie să tăinuiască în sine du- 
rerile neîmplinirilor, care îi răvăşesc 
sufletul în clipele de singurătate. ÎI 
roade la inimă trădarea oamenilor 
în care a crezut. 

Om de mare omenie. Săritor 
la nevoie, gata să împartă bucatica 
de pâine cu cei suferinzi. (Scriitorul 
Vlad Zbârciog, el însuşi un exemplu 
clasic de devotament şi sacrificiu 
faţă de un om de care ţi-ai legat 
destinul, ar putea confirma cât de 
mult s-a zbătut maestrul pentru 
apariţia cărţii Luciei Purice atunci 
când aceasta mai era în viaţă, cu 
câtă grijă îi procura la Bucureşti 
medicamentele lipsă la Chişinău în 
anii de suferinţă a talentatei eseis- 
te, cu ce dragoste i-a vizitat într-un 
amurg înzăpezit de Crăciun şi le-a 
alinat tristeţea şi suferinţa cu un 
monospectacol-recital din poemul 
lui Martin Opitz „Zlatna, sau Cum- 
păna dorului”.) 

„„„La observatorul astronomic 
din Crimeea, acum câţiva ani buni, 
savanții au descoperit în galactică 
o nouă stea, căreia, ca un omagiu 
pentru contribuţia compatriotului 
nostru din Giurgiuleşti Eugeniu 
Grebenicov la dezvoltarea ştiinţei, 
i-au dat numele omului de ştiinţă 
basarabean. 

Pe firmamentul culturii noastre 
materiale şi spirituale din spaţiul 
românesc comun arde, sus-sus 
de tot, orbitor de strălucitoare şi 
dumnezeiesc de frumoasă, steaua 
maestrului lon Ungureanu. 


Nicolae MĂTCAŞ 

Galina GRĂDINARI 


STUDIUL DE CAZ — METODĂ EFICIENTĂ 
DE DEZVOLTARE A COMPETENŢELOR 
COMUNICATIVE 


Metoda studiului de caz se află la baza formelor de învăţământ pro- 
puse de către Graduate School of Business Administration of Harward. 
Ea a fost iniţiată în Franţa, în 1926, de către Andre Siegfried. Ulterior, s-a 
bucurat de o extindere mai largă în sectoarele învăţământului superior, 
apoi în cele ale educaţiei în general. 

R. Yin dă următoarea definiţie a studiului de caz: „o cercetare empirică 
ce analizează un fenomen contemporan în contextul vieţii reale, graniţa 
dintre fenomenul respectiv şi context fiind incertă, o analiză în care sunt 
utilizate surse multiple de date”. 

Un studiu de caz poate fi o situaţie umană complexă unică, de exem- 
plu, o decizie majoră cu consecinţele ei, un proiect ce se implementează, 
un eveniment important etc., care urmează să fie investigate în contextul 
lor concret. În viaţa socială există evenimente unice, nerepetitive, situaţii 
rare sau extreme, chiar critice, destul de problematice, care pot fi anali- 
zate, investigate intr-un studiu de caz singular sau multiplu. 

Posibilitatea de control asupra fenomenului este mică sau chiar nulă. 
Întrebările la care răspunde studiul de caz sunt „cum” şi „de ce” a avut loc 
un fapt, un anumit eveniment, o situaţie, o decizie. 

Robert E. Stake defineşte studiul cazului ca „studiul unui singur caz, 
particular şi complex, în vederea înţelegerii funcţionării lui, cu circumstan- 
tele importante”. În continuare, precizează: „studiul cazului nu reprezintă 
o alegere metodologică, ci o alegere a obiectului de studiu”. Din punctul 
de vedere al scopului cercetării, în funcţie de care se face şi alegerea 
cazurilor, Robert E. Stake identifică trei tipuri: 

Studiul cazului intrinsec, în care cercetătorul se centrează pe des- 
crierea în profunzime a unui fenomen unificat, fără a urmări testarea ipo- 
tezelor sau datele lui generale; 

Studiul cazului instrumental, realizat în vederea clarificării unei teorii 
sau a unei probleme mai generale; 

Studiul unor cazuri multiple(colective), în care se încearcă generali- 
zarea caracteristicilor şi mecanismelor. Aşa după cum spunea Donald T. 
Campbell, studiul de caz poate fi privit ca un pas mic spre o teorie mare. 

Învăţarea bazată pe studiul de caz presupune angajarea activă şi 
interactivă a studenţilor în desfăşurarea de activităţi de analizare şi dez- 

batere colectiva a unui „caz”, de identificare şi examinare a variantelor de 
acţiune şi de luare de decizii în conformitate cu propriul sistem de valori. 
Astfel, învăţarea bazată pe studiul de caz are tangenţă şi cu învăţarea 
prin cooperare, contribuind şi ea la dezvoltarea comportamentelor sociale 
ale studenţilor, indiferent dacă analizarea şi soluţionarea cazului se reali- 
zează frontal, pe grupe sau individual. În ultimele doua situaţii, etapa de 
discutare a variantelor de soluţionare se realizează cu participarea între- 
gului colectiv de studenţi. 

Cazul reprezintă o situatie-problema reală, decupata din realitate, 
situaţie care, valorificată în context educaţional, explicată, analizată, eva- 
luată şi solutionata în cadrul activităţilor colective ale studenţilor, asigură 
premisele necesare formulării de către aceştia a noi recomandări, conclu- 
zii, reguli, legitati. Studenţii îşi argumentează soluţiile sau deciziile făcând 
referinţă la cunoştinţele, legile şi teoriile învăţate deja. 


Învăţarea bazată pe studiu de caz este o metodă didactică activă 
care are un şir de avantaje: 

e Îi motivează intrinsec pe studenţi şi îi implică în activitate; 

e oferă posibilitatea de a se confrunta cu situatii-probleme veridice, 
extrase din realitate şi şansa de a le soluţiona; 

e îipune pe studenţi în situaţia de a-şi utiliza cunoştinţele şi capaci- 
tatile pe care le dispun în realizarea de demersuri inductive şi deductive, 
în dobândirea şi descoperirea noului; 

e este un exerciţiu activ şi interactiv bazat pe argumentări, desco- 
periri şi solutionari; 

e îi determină pe studenţi sa manifeste o atitudine critică şi spirit 
critic fata de diferite variante de soluţionare a cazului, argumentând în 
mod raţional varianta optimă; 

e presupune dezbateri colective, în cursul cărora se produc schim- 
buri intelectuale, confruntări, argumentări, formulări de concluzii; 

e presupune participarea tuturor studenţilor la dezbaterea şi solutio- 
narea cazului prin cooperare; 

e studenţii ating cele mai complexe nivele de gândire şi învăţare ac- 
tivă, trecând de la aplicare la analiză, sinteză şi evaluare. 

Particularitatile studiului de caz tin de prezentarea unei situaţii în di- 
mensiunile ei caracteristice care permite angajarea specialistului intr-un 
proces de reflecţie mai global în legătură cu faptele trăite. În această situaţie 
specialistul în domeniul dat are rolul de consultant în cazul care se discu- 
tă, iar profesorul conduce învăţarea, ghidează studenţii, le oferă puncte de 
sprijin, validează soluţia şi obţine feed-backul formativ şi sumativ. Profesorul 
în nici un caz nu va impune propriul punct de vedere referitor la situaţia în 
discuţie, dar va încuraja studenţii să se implice cât mai activ în dezbatere 
fiind critici şi propunând cât mai multe variante de soluţionare. 

CASE STUDY APPROACH IN TFL 


Case discussion is an interactive, student centered exploration of rea- 
listic and specific narratives that provide grist for inductive learning. The 
students engage in the intellectual and emotional exercise of facing com- 
plex problems and making critical decisions within the situations imposed 
by reality. Their differing views and approaches produce a creative tension 
that exceeds their individual contributions. In their effort to find solutions and 
reach decisions they acquire substantive knowledge and develop analytic 
and collaborative skills. Using the Case study approach at the lessons be- 
comes obvious the connection between the textbook and the real world. 

There are moments when the standard lecture approach is appropriate, 
inspirational and superior to other methods. Surely it makes sense to mix 
and match our teaching techniques to reach the best arrangement possible. 
Using cases is simply another arrow in our pedagogical quiver. 


x*K*K 


Case Study: Amnesty 
Materials: Posters, handouts 


Objectives: by the end of the session the participants will be able to: 
— define the elements and the steps in investigating a case; 
understand the word „Amnesty”; 

know the vocabulary on the topic and use it in their speech; 

— conduct group discussion; 

— acquire communicative skills and taking decisions. 


Activities: 

IV. Motivation 

Warmer: Play hangman with the word Amnesty. If the students get the 
word before you finish the hangman, explain that he has given amnesty. Do 
the students know what it means? Explain that in some countries after elec- 
tion or other important event the government offers amnesty to prisoners. 
Before going to the next stage divide the students into groups of 5 or 6. 

V. Information 

Write on the board (use the poster) „New President Offers Amnesty!”. 
Explain that a new president has been elected and as a gesture of goodwill 
wants to release some prisoners. He / she has called a meeting of advi- 
sors (the class) to decide which prisoners should be released. The presi- 
dent has provided each group of advisors with a list of potential prisoners. 
He / she wants her advisors to recommend which six prisoners should be 
released from jail. 


VI. Practice 
Distribute the lists and tell the groups that they have ten minutes (or 

whatever time limit you choose) to decide who will be released. They must 
discuss each case and be prepared to present their choices and give rea- 
sons at the end. (They must do this in English!) 


Here follows a list of the nine prisoners up for a possibility of amnesty. 
All are considered as very little risk to society. Please inform the President 
of your final decision. 


Number 1 is a 20-year-old student. He broke into the police's compu- 
ter system and tried to erase his previous criminal record (some parking 
tickets). He was also charged with fraud after police discovered he had 
hacked into a pizza company's computer-and ordered himself free pizzas 
for over a year. He is serving a five-year sentence. 

Number 2 is a 55-year-old engineer. He was charged with manslaugh- 
ter after he hit and killed a child while driving drunk. He has no previous 
criminal record. He is serving a ten year sentence. 


Number 3 is a 30-year-old mother of two. She was charged with drug 
dealing when police found half a kilogram of marijuana in her apartment. 
She says it was for personal use, but drug laws are very strict in this country. 
She is serving a five-year sentence. 


Number 4 is a 24-year-old student and activist. He was arrested during 
an anti-globalisation protest and charged with terrorism. He is a leader ofa 
non-violent social movement and did not participate directly in any violent 
acts during his protests. He is serving a three-year sentence. 


Number 5 is a 40-year-old businessman. He was charged with fraud 
when police discovered that he had stolen over $2 million from his company 
using a false system of accounting. He is serving a ten-year sentence. 


Number 6 is an unemployed woman. She was arrested for stealing 
food from a supermarket. This was not the first time that she had stolen 
food, and she had been warned. She is serving an eight-year sentence. 

Number 7 is a prisoner of war. He was taken prisoner during the last 
war with the country's neighbours six years ago. He was a marine and en- 
gineer and was responsible for bombing a small village in the mountains. 
He says he was following orders. The two countries are now at peace. He 
is serving a twenty year sentence. 


Number 8 is a landlord. He was arrested for keeping a block of flats 
in very dirty, and some cases dangerous conditions. He was also renting 
the apartments to illegal immigrants and charging a lot of money for them. 
He is serving a seven-year sentence. 

Number 9 is a politician. She was a leading member of the Ultra poli- 
tical party, an extreme group who believed that criminals should be execu- 
ted and immigrants expelled from the country. The Ultra party is very weak 
now. She was arrested for stealing party funds and is serving a ten year 
jail sentence. 


Vil. Production 

Students present their decisions to the class. The class as a whole 
could vote afterwards, or somebody (the teacher or a student) can take the 
role of the president and take the decision based on the best arguments. 

Give them the following language to help: 


In view of the fact... Because of this... 
The main reason why... On account of this... 
Due to... That’s the reason why... 


(To be charged with fraud, to be charged with manslaughter / drug 
dealing / terrorism, criminal record, illegal immigrants, ultra political party, 
to hack, to serve 5 (3, 8) year (jail) sentence, to be arrested, to expel so- 
mebody from something, to follow orders, (non) violent movement, to be 
executed, criminal record, drug laws). 


VIII. Conclusion 
IX. Evaluation 


BIBLIOGRAFIE 


1. Bocos M., Instruire interactive, Editura Eurodidact, Cluj-Napoca, 1998. 

2. Bolgar, H. (1965), The case study method. In B. B. Wolman (Ed), The 
handbook of clinical psychology (pp. 28-38). New York, McGraw-Hill. 

3. Campbell, D. T. (1975). Degrees of freedom and the case study. Compa- 
rative Political Studies, 8. 

4. Stake, R.E. (1994). Case studies. In N. K. Denzin &Y.S.Kincoln (Eds.), 
Handbook of qualitative research. Thousand Oaks, CA, Sage. 


Pro didactica 115 


Gheorghe TAMBAL 


METODE ŞI TEHNICI DIDACTICE INTERACTIVE 
(aspecte practice) 


Învăţământul în Republica Moldova se află în prezent într-un proces 
de renovare şi reevaluare. În acest context au fost elaborate şi aplicate în 
procesul de predare — învăţare — evaluare tehnologii educaţionale noi. 

În concepţia lui V. Guţu, tehnologiile didactice trebuie să orienteze pro- 
cesul de predare — învăţare spre formarea directă şi integrată a demersurilor 
intelectuale şi a proceselor psihice de percepere, memorare şi gândire. 

Până la începutul anilor '90, învăţământul şi educaţia în Republica 
Moldova erau axate pe modelul sovietic reproductiv, care calchia, de fapt, 
scoala lui Comenius (modelul didacticist), conform căreia copilul era des- 
considerat, instruirea purtând un caracter mecanicist (elevul era considerat 
un recipient vid, care trebuia umplut cu cât mai multă informaţie). 

Trecerea la sistemul democratic al educaţiei a oferit posibilităţi pentru 
impunerea unor metode şi strategii didactice noi, care presupun participa- 
rea directă a elevului în procesul de instruire. Acest model curricular pune 
accentul pe calitate, nu pe cantitate. 

Didactica modernă pledează pentru un învăţământ activ. Intelectul 
elevului se dezvoltă prin acţiune, prin utilizarea în învăţare a metodelor 
care cultivă gândirea creatoare, imaginativă, responsabilitatea, capacita- 
tea de cooperare. 

În cele ce urmează, ne propunem ilustrarea practică a unor metode şi 
tehnologii didactice coparticipative aplicate la lecţiile de limba şi literatura 
română în clasa VI, la predarea temei Fabula „Doi câini” de A. Donici. 

Pentru îmbogățirea vocabularului vom propune următorul algoritm: 

— reţine cuvântul neînțeles; 

— citeşte-l rostindu-l corect; 

— concretizează, cu ajutorul dicționarului, conţinutul lui semantic; 

— alcătuieşte cu el îmbinări de cuvinte; 

— încadrează cuvântul în enunturi; 

— redactează un text scurt în care să utilizezi acest cuvânt. 

Etapele acestui algoritm determină transferul cuvântului din zona in- 
cognito în cea a utilizării active. 

Pentru caracterizarea celor două personaje ale fabulei, elevilor li se 

propune să întocmească „păianjenul” / clusteringul, care poate avea ur- 
mătoarea configuraţie: 


Tot pentru caracterizarea personajelor, în plan comparativ, elevilor li 
se propune aplicarea graficului T: 


DULĂUL JUJU 
— De neam dulău (mare) | — Catel (mic) 
— Prielnic (favorabil) — Rasfatat 
—Amabil (politicos) — Ingamfat 
— Credincios (fidel) — Distant 
— Rabdator — Arogant 
— Prietenos — Parvenit 
— Onest — Brutal 
— Nesigur — Ipocrit 


Diagrama Wenn permite analiza comparativă a celor două perso- 
naje, metodă ce evidenţiază însuşirile comune şi particularitatile lor in- 
dividuale. 

— Prielnic — Îngâmfat 
— Credincios — Rasfatat 
i — Distant 
— Brutal 
— Arogant 


— Ipocrit 


Discutia (in) panel. Panelul este un grup de 5-7 persoane, care poar- 
ta un dialog informal pe o tema data, toti avand permisiunea sa participe 
numai prin mesaje scrise (biletele) pe care le expediaza spre un injector de 
mesaje (de obicei, acest rol şi-l asumă profesorul). Profesorul poate cere 
elevilor să le semneze, pentru a da note adecvate celor care adresează 
întrebări inteligente sau impun modificări valoroase. Mesajele conţin: în- 
trebări, cercetări, completări, atitudini ale celorlalţi fata de ceea ce discută 
panelul şi fata de modul în care se poartă discuţia. Panelul continuă discu- 
tia ţinând cont de mesajele citite răspunzând, dacă vrea, la întrebări, dar 
fără obligaţia de a răspunde tuturor. Temele de discuţie la această lecţie 
ar putea fi: 

1) De ce a recurs autorul la alegorie? 

2) Laşitatea şi viaţa comodă: există vreo legătură între ele? 

3) Juju e un prieten adevărat sau...? 

Metoda cubului presupune munca în grup, de aceea întreaga clasă 
de elevi va fi divizată în grupuri a câte 4-6 elevi, fiecare dintre acestea fiind 
aşezată în jurul unei mese de lucru. Conducătorul va arunca, rând pe rând, 
pe fiecare masa, un cub, pe faţetele căruia să scrie: „Compară”, „Descrie”, 
„Asociază”, „Argumentează”, „Analizează”, „Numeşte”. 

Acestea constituie sarcinile didactice pe care, ulterior, profesorul le 
concretizează: 

a. Compară personajele din fabulă cu oameni reali. 

b. Descrie personajele: a) câini, b) utili, c) amici. 

c. Confruntă situaţia celor doi câini cu cea a doi amici care nu s-au 
văzut demult. 

d. Argumenteaza că textul e o naratuine identificând: a) naratorul, 
b) personajele, c) acţiunea. 

e. Caracterizează personajele fabulei, construind graficul T. 

f. Numeşte modurile de expunere, utilizate de autor în text. 

După expirarea timpului rezervat pentru pregătirea sarcinii, câte un 
reprezentant din fiecare cele şase grupuri prezintă rezultatul grupului său, 
iar ascultătorii fac notițe. 

O altă modalitate de caracterizare a personajelor e metoda pirami- 
da personajului. Ea poate fi aplicată atât în procesul lucrului individual, 
cât şi în grup: 

1. Numeste personajul analizat (un cuvânt). 

2. Atribute fizice (două cuvinte). 

3. Profilul moral (trei cuvinte). 

4. Caracterizarea directă (patru cuvinte). 

5. Caracterizarea făcută de alte personaje / de elev (cinci cuvinte). 

6. Caracterizarea în baza vorbirii, acţiunilor şi faptelor personajului 
(şase cuvinte). 

La definirea fabulei ca specie literară este aplicată metoda Găseşte 
cuvantul-tinta, care îmbină elementele ludice cu cele docimologice şi, gra- 
tie acestui fapt, suscită interesul sporit al elevilor. Propunem să fie bifată 
varianta corectă (afirmaţia sau negația) din dreptul fiecărei întrebări: 


a) Textul e scris în proză? Da. Nu. 
b) Este o naraţiune? Da Nu 
c) Se aseamănă cu un basm? Da Nu 
d) Autorul se referă la animale? Da Nu 
e) Utilizează personificarea? Da Nu 
f) Conţine dialogul? Da. Nu. 
g) Autorul recurge la alegorie? Da. Nu. 
h) E o lucrare ştiinţifică? Da. Nu. 
i) Conţine o morală? Da. Nu. 


După ce au răspuns la toate întrebările, elevilor li se propune să facă 
o definiţie noţiunii de fabulă, apoi să o confrunte cu cea din manual. Astfel 
se învaţă a defini şi a „descoperi” noţiuni inedite. 

Metoda „şase de ce?” e preluată din didactica britanică şi constă 
în pregătirea răspunsurilor pentru şase întrebări „de ce?” consecutive (de 
aici şi titlul). 

Model: 

— De ce boierul l-a luat în curte pe Juju? 

{2 Ca acesta să-l distreze. 


{7 De ce să-l distreze? 
— Fiindcă-i plac distractiile. 

— De ce-i plac distractiile? 
— Fiindcă se plictiseste. 


— De ce se plictiseşte? 
— Fiindcă are mult timp liber. 


— De ce are mult timp liber? 
— Fiindcă e boier. 


— De ce-i boier? 

— Fiindcă are multi bani. 

Metoda sus-mentionata este una dinamica si antrenanta. Elevii sunt 
îndemnați să fie spontani, să răspundă repede, fără a sta mult pe gânduri. 
Discuţia deviază de la subiectul initial, ajungând într-un făgaş inedit şi re- 
levant. Elevii capătă aptitudini de a dialoga, de a improviza. 

Metoda problematizării declanşează activitatea independentă, gân- 
direa şi efortul intelectual, oferă posibilitatea de a căuta soluţii proprii, e un 
proces cognitiv activ, care solicită aplicarea întregului potenţial intelectual, 
ingeniozitatea şi capacitatea de muncă independentă. 

lată două exemple de întrebări problematizante la această temă: 

1. Care sunt motivele ce l-au determinat pe A. Donici să apeleze la 
simbolica animalelor (la alegere)? 

2. Ce s-ar fi întâmplat, dacă boierul l-ar fi luat în curte pe Dulău, nu 
pe Juju? 

Metoda problematizării poate evolua într-o conversaţie euristică, în 
care predomină comunicarea orală iniţiată de profesor, orientată special 
pentru activizarea gândirii logice a elevilor, a unor operaţii necesare în 
procesul de descoperire şi de valorificare a cunoştinţelor şi a capacităţilor 
conform obiectivelor institutionalizate la nivelul curriculei şcolare. Diversi- 
tatea întrebărilor oferă o gamă largă de formulări. Miron lonescu propune 
următoarea tipologie (exemplele ne aparţin — Gh.T.): 


Tipul 


întrebării Caracteristici Exemple 

Frontală Adresată tuturor Cum se explică faptul că A. Donici 
participanţilor. apelează la „ajutorul” animalelor? 

Directă Adresată unui anume elev. | „X”, prin ce argumente sustii că 


fabula e o naraţiune. 
Inversată Primită de la un participant | Participantul: „Ce s-ar fi întâmplat 


(nedirijată) | şi returnată acestuia. dacă Juju nu avea să fie remarcat 
de boier”. 
Conducătorul: „Tu ce părere ai?”. 
De releu Întrebare pe care o Conducătorul: „Z a abordat o 
sau adresează participantul problemă foarte interesantă. 
de contem- | conducătorului, acesta o El susţine că uneori câinii se 
plare repune altui participant. comportă ca oamenii. Ce părere 


ai în aceasta privinta?”. 

De reve- Întrebare pe care Z şi-a expus părerea că Juju e 
nire conducătorul o pune, un neobrăzat. Poate fi reeducat 
reluând o idee expusă acest catelus? 
anterior de un participant. 
Imperativă | O cerere categorică si Rezumati textul. Explicati 
neconditionata. comportarea personajelor. 
De contro- | Raspunsuri ce par Lichelele, de felul lui Juju, se nasc 
versa contradictorii. sau se formeaza? 


Pentru a îmbina utilul cu placutul, elevilor li se propune un joc de cu- 
vinte. Completand corect patratelele pe orizontală, pe prima coloană ver- 
ticală vor citi numele unui mare fabulist român, autor al fabulei Doi câini 
(Donici): 


. Neamul nostru stramosesc (Dac). 

. Din el ies pui (ou). 

. Eu, tu, împreună (noi). 

. Haina tradiţională pentru femei (ie). 

„ Circa, aproximativ (cam). 

. Plantă industrială, cu flori albastre (in). 


OORUN- 


Metoda dramatizării (jocul pe roluri) are tangente cu teatrul şi e me- 
nită să antreneze anumite abilități actoricești. 

a) Un elev („regizorul”) distribuie rolurile (în cazul de fata, trei la nu- 
măr: autorul, Dulăul, Juju). 

b) „Autorul” introduce personajele. 

c) Personajele îşi îndeplinesc („recită”) rolurile. 

d) Evaluarea e făcută de „spectatori”. 

Pentru acasă elevilor li se le propune completarea portofoliului. Vor 
selecta informații privind: 

a) viaţa şi activitatea literară a lui A. Donici; 

b) alte texte-fabule; 

c) ilustrații ce s-ar potrivi textului; 

d) referinţe la creaţia literară a lui A. Donici. 

Aplicând aceste (şi alte) metode, procesul de predare-invatare devine 
mai atractiv şi mai interesant, deci mai eficient. 

Svetlana DRAGANCEA 


ASPECTE DEFINITORII ALE SEMNULUI ICONIC 


În prezent se constată o utilizare frecventă a imaginilor, a semnului 
iconic în sfera consumului, motiv pentru care limbajul iconic a devenit 
obiectul de studiu al diverselor cercetări. 

Imaginile şi cuvintele sunt antrenate într-un joc al semnificatiilor. Tex- 
tul şi imaginea se combină în manifestul publicitar pentru a forma un dis- 
curs mixt: verbal şi vizual. Imaginea nu este însă constituită pe baza unor 
reguli fixe. Deşi producătorii publicităţii tind să emită mesaje cât mai clare, 
în decodificarea mesajului vizual intervine subiectivitatea receptorului, iar 
diversitatea interpretărilor este o dovadă a complexităţii limbajului vizual. 

Apropierea imaginii de limbaj poate fi justificată prin două explicaţii: 
1) imaginea serveşte din ce în ce mai mult drept mijloc de comunicare în 
societatea contemporană; 2) lingvistica a descoperit metode de cercetare 
care pot fi aplicate nu doar la studiul limbii. Este absurd să fii „contra” limbii 
sau „pentru” ea, de altfel şi „pentru” imagine sau „contra” ei. Discuţiile privind 
„legitimitatea” extrapolării hotarului dintre limbă şi imagine (dintre lingvistică 
şi iconică) se datorează utilizării unor metode de ordin general, dintre care 
o bună parte sunt lingvistice. Semnul lingvistic şi cel iconic pot fi comparate 
sub aspectul formei şi al funcţiei, însă ele diferă prin modul de funcţionare. 

Vettrano-Soulard M.-C. (1993, p. 94) admite că analogia între semnul 
lingvistic şi cel iconic este posibilă, însă prezintă anumite dificultăţi, deoa- 
rece mesajul iconic nu este nici linear, nici ierarhizat. Autorul menţionează 
că ceea ce este arbitrar în mesajul iconic nu este semnul însuşi, ci felul de 
a fi plasat într-o structură, procedeu necesar în cazul în care se urmăreşte 
să i se atribuie imaginii un sens. 

In cadrul imaginii, segmentarea se face în baza diferentierii formale, 
în timp ce în limbă opoziţia oferă o primă informaţie despre emiţător, des- 
pre capacitatea lui de a folosi un anumit nivel al limbii (registru familiar, li- 
terar). Din punct de vedere iconic, obiectul reprezentat nu comportă aceste 
nuanţe opozitive, el poate fi doar identificat. 

Termenul de semn iconic se referă la elementul de bază, purtătorul 
de sens în imagine. O definiţie a acestuia ar putea elucida corelatia dintre 
semnul iconic şi semnificaţia sa. Insă aici intervine o problemă: analogia 
aparentă a semnului iconic cu ceea ce el denotă. Analiza lingvistică pare, 
finalmente, mult mai simplă, deoarece se bazează pe nişte coduri al căror 
număr este limitat prin conventionalism şi ale căror structuri, la trecerea de 
la semn la sens, sunt cunoscute. Caracterul adesea arbitrar al semnului 
lingvistic are un efect simplificator: un semn pentru un mesaj. A vorbi des- 
pre analogia acestuia cu imaginea este riscant. Definirea semnului iconic 

reprezintă etapa iniţială în semiologia imaginii, de aceea numeroşi lingvisti 
s-au pronunţat în contradictoriu asupra acestui subiect controversat. 

Majoritatea cercetătorilor pornesc de la noţiunea de „icâne” (fr.). 
Originile „iconologiei” trebuie căutate în antichitate, în filozofia greacă, la 
Platon (Francis E. Peters, 1993, p. 170-172), la Aristotel (Francis E. Pe- 
ters, 1993, p. 79). E de menţionat ca nici Platon şi nici Aristotel nu vorbesc 
de experienţele senzoriale sau de un domeniu al formelor cu dimensiuni 
spaţiale, de corporalitate reprodusă, evidentă fiind ideea acestor filozofi că 
eidos-ul (înfăţişare, formă, tip, specie, idee) există în materie. 

De-a lungul istoriei, termenul de icon a fost supus discuţiei sub di- 
ferite unghiuri: religios, tehnic, artistic. În lucrările lui Ch. Pierce matricea 
semiotică cuprinde şi explică fenomenul iconicitatii în corelaţie cu celelalte 
două semne -— indicele şi simbolul, sub forma renumitei sale trihotomii. El 
definea acest termen drept „des signes qui ont une ressemblance native 
avec l’objet auquel ils se réfèrent” (E. Carontini, D. Peraya, 1975, p. 116). 
Conceptul semiotic de icon îşi dezvăluie semnificaţiile la Ch. Pierce în 
interiorul sistemului său semiologic. („Un icon este un semn care se refe- 
ră la obiectul pe care-l denotă doar în virtutea însuşirilor proprii...” (1990, 
p. 277). „Un semn poate fi iconic [...], poate reprezenta obiectul, în linii 
mari, prin similaritatea sa...” (1990, p. 286). Aceste definiţii par a fi corec- 
te. Să examinăm un exemplu: o maşină de spălat are trei dimensiuni, în 
timp ce imaginea sa are doar două. S-ar părea că adevăratul semn iconic 
al maşinii de spălat este însăşi maşina de spălat. E vorba, de fapt, de ico- 
nicitate, despre care Ch. Morris a spus că nu este decât o problemă de 
grad: „Un signe iconique est un signe semblable, par certains aspects, a 
ce qu'il dénote. Par conséquent, l’iconicité est une question de degres”” 
(1946, p. 117). Această regulă este lesne explicabilă, deoarece obiectul re- 
prezentat în imagine nu e constituit din acelaşi material din care e fabricat 
în realitate şi nu este reprezentat în câteva dimensiuni. Această definiţie, 
preluată de J. A. Ramirez-Rodriguez, apare sub următoarea formă: „|| est 
possible de considerer comme signe iconique celui qui semble presenter 
des ressemblances avec ce qu'il dénote dans le meilleur niveau de per- 
ception visuelle””” (A. Helbo, 1979, p. 16). 

Recurgem inca la un exemplu de publicitate pentru a explica de- 
finitiile de mai sus: atunci când vedem o halbă de bere ,Arc” pe un afiş 
publicitar, sau o altă bere, „Leffe” (al cărui gust, chiar de nu-l cunoaştem, 
îl deducem”), sesizăm nişte stimuli vizuali, anumite culori, raporturi spa- 
tiale etc.; coordonăm apoi toţi aceşti parametri până obţinem o structură 
ce ne provoacă senzaţia unei halbe de bere rece. Având o experienţă 


* Semnele au o asemănare nativă cu obiectul la care se referă. 

** Un semn iconic este un semn asemănător, în anumite aspecte, cu ceea 
ce el denotă. În consecinţă, iconicitatea este o problemă de grad. 

*** Poate fi considerat drept semn iconic acel semn care pare să prezinte 
asemănări cu ceea ce el denotă, în cazul celei mai bune percepții vizuale. 

acumulată, selectionam, structurăm datele percepute vizual dupa anu- 
mite coduri. Fireşte, acelaşi manifest publicitar are impact diferit asupra 
celui ce cunoaşte produsul şi asupra celui ce nu-l cunoaşte. In exemplul 
amintit, raportul cod-mesaj nu ţine de natura semnului iconic, ci de meca- 
nismul de percepţie care se identifică, de fapt, cu actul de comunicare. 

Dacă semnul iconic ar fi o copie exactă a obiectului real, nu ar fi com- 
plicat sa-l definim. U. Eco (1972, p. 117) examinează problema semnelor 
iconice din perspectiva unei tipologii de constituire a semnelor. Semiolo- 
gul insistă asupra caracterului convenţional al semnului iconic, motivând 
că acesta nu are aceleaşi proprietăţi fizice cu obiectul, el funcţionând ca o 
structură perceptivă asemănătoare cu cea a obiectului. 

U. Eco susţine teza potrivit căreia comunicarea rezidă nu în raportul 
dintre cod şi mesaj, ci în mecanismele înseşi ale percepţiei. În baza unor 
coduri perceptive normale, prin selectarea anumitor stimuli — după ce alţi 
stimuli au fost eliminaţi — receptorul poate construi o structură percepti- 
vă asemănătoare cu cea a obiectului. În definirea semnului iconic auto- 
rul recurge la termenii: asemănare, analogie, motivare, insistând asupra 
similitudinilor configurative între semn şi obiectul reprezentat. El (U. Eco, 
1972, p. 188) susţine că dependenţa semnului de obiect se află la origi- 
nea semnului, iar raportul semiotic se construieşte prin punerea în joc a 
elementelor convenţionale. În context, psihologia cognitivistă analizează 
procesarea primară a informaţiei vizuale, apoi se axează pe mecanismele 
implicate în recunoaşterea figurilor, obţinând imaginea tridimensională a 
unui obiect, identificat şi recunoscut. În schema generală de procesare a 
informaţiei vizuale sunt cuprinse următoarele faze: 

Nivelul primar: procesarea distanţei şi a adâncimii; procesarea miş- 
carii; detectarea poziţiei şi a formei prin sesizarea umbrelor; procesarea 
texturii, a cromaticii; 

Nivelul secundar: schiţă intermediară a recunoaşterii, identificării; re- 
prezentare finală în trei dimensiuni” (M. Miclea, 1994, p. 74-77). 

Este cert faptul că omul percepe aspectele fundamentale ale obiec- 
tului prin intermediul codurilor de recunoaştere, iar identificarea semnu- 
lui iconic depinde de selecţia elementelor ce compun imaginea. U. Eco 
(1970, p. 37) subliniază că prin codurile de recunoaştere se „structurează 
blocuri de condiţii ale percepţiei în seme, termen ce desemnează ceea ce 
se numeşte micro-imagine sau semn iconic minimal (un om, o casă, un 
arbore etc.), dupa care noi recunoaştem obiectele perceptiei...”. Aceasta 
înseamnă că într-o imagine nu se poate recunoaşte decât ceea ce se cu- 
noaste printr-o experienţă culturală. Ulterior, U. Eco (1982, p. 255) critica 
iconismul lui Peirce si Morris. in viziunea lui, ,semnele numite iconice sunt 
codificate cultural”. Codul iconic, sustine semioticianul, reprezinta un sis- 
tem menit sa asigure corespondenta dintre elementele grafice (vizuale) 
si unitatile perceptiv culturale care au o codificare anterioara experientei 
perceptive, iconismul fiind exprimat in ecuaţia „iconic = analogic = moti- 
vat = natural” (1982, p. 274). Referindu-se la tema sensibilă a articulării 
semnelor iconice, U. Eco afirmă că în cazul imaginilor avem de a face cu 

„blocuri macroscopice, texte ale căror elemente articulatorii sunt indiscer- 
nabile” (1982, p. 280). Semnele iconice apar ca „texte” vizuale ce pot fi 
„citite” pe unităţi constitutive. „Că un aşa-numit semn iconic este un text, 
o dovedeşte şi faptul că echivalentul său verbal reprezintă nu un cuvânt, 
ci [...] o descriere, un enunţ, uneori un discurs întreg, un act de referin- 
te [...]. În afara contextului, unităţile iconice nu au statut şi deci nu aparţin 
unui cod; în afara contextului «semnele iconice» nu sunt deloc «semne»; 
nu sunt nici codificate şi nici nu seamănă cu ceva ce este greu de înţeles” 
(1982, p. 281-282). Astfel, imaginea trebuie supusă tratamentului discur- 
siv, lecturii pluriplane, procesului de percepţie aprehensiune-interpretare. 
În acest context, Greimas şi Courtés (1979, p. 177) vad în „descifrarea 
semnelor iconice verbalizarea lor, deşi — consideră ei — nu este exclus 
pericolul ca identificarea principiilor de organizare a semnelor iconice să 
se confunde cu verbalizarea lor şi analiza unui tablou, de exemplu, să se 
transforme într-o analiză a discursului despre tablou”. Ch. Metz (1977, 
p. 132) a remarcat că „a recunoaşte obiectul nu înseamnă a înţelege ima- 
ginea, chiar dacă acesta este începutul, constituind doar primul nivel al 
semnificației, cel al denumirii literale (denotative)”. Marie-Claude Vettra- 
no-Soulard (1993, p. 15) înaintează ipoteza că procesul ce guvernează 
comprehensiunea mesajelor vizuale în viaţa de toate zilele, inclusiv me- 
sajele publicitare, urmează una şi aceeaşi schemă. L. Hjelmslev (1968, 
p. 66) a deschis calea aplicării teoriei sale la alte sisteme de comunicare 
decât limba. Potrivit lingvistului, orice semn, orice sistem de semne este 
alcătuit din planul expresiei şi din planul conţinutului. Să amintim că ceea 
ce L. Hjelmslev numeşte „funcţie semiotică” corespunde, la alti lingvisti, 
„procesului de semnificaţie”, „expresia” şi „conţinutul” însemnând „semni- 
ficant” şi „semnificat”. În opinia lui L. Hjelmslev (1968, p. 144) există două 
tipuri de funcţii semiotice: denotativă si conotativă. Denotatia se dovedeşte 
a fi mai simplă, dar nici una dintre cele două categorii, expresia şi conţinutul, 
nu îndeplinesc, separat, funcţie semiotica. Conotatia este mai complexă: 
unul din termenii ce o constituie joacă un rol semiotic, fie acesta expresia, 
fie conţinutul. Semiologia a exploatat concepţia lui L. Hjelmslev pentru a 
putea contribui la construirea sensului mesajului vizual. 

R. Barthes (1964, p. 48) a folosit modelul (glosematic) al lingvistului 
danez L. Hjelmslev. În publicitatea pastelor făinoase „Panzani”, este repre- 
zentată o plasă din care se rostogolesc mai multe produse: pachete de paste 
făinoase şi legume mediteraniene, cartofi, tomate, ardei. Faptul acesta i-a 
permis lui R. Barthes următoarea lectură, în două planuri: 

Forma: grafismul triunghiular al plasei, 
inserarea textului-legendă 

1. Planul expresiei t 

Substanta: textul verbal si imaginea fotografica 


Forma: tema italienismului 
2. Planul conţinutului ¢ 
Substanţa: intenţiile demersului publicitar. 

Folosindu-se de această teorie, imbogatind-o, Grupul u (Francis Edeli- 
ne, Jean-Marie Klinkenberg, Philippe Minguet) a încercat să extindă analiza 
imaginii vizuale. Ca rezultat, a consemnat două tipuri de semne vizuale: ico- 
nice şi plastice: „plastique parce qu'il n'a pas pour referent un être du monde 
naturel, iconique parce qu'elle n'est pas seule de son genre, mais renvoie a 
une idée extérieure a elle et a une actualisation de ce concept qui ne pou- 
vait se définir que par sa forme dans l'espace”* (1992, p. 120). De exemplu, 
o simplă pata fără formă e un semn plastic, desenul unei fete — semn 
iconic, iar o figură geometrică este o figură intermediară între cele 
două. Într-un spectacol semiotic este recunoscut dreptul la existenţă atât 
al semnelor plastice, cât şi al celor iconice. Deosebirea între cele două tipuri 
de semne (Grupul u, 1992, p. 176) nu trebuie percepută ca o independen- 
ta completă a acestora sau ca o antinomie, ci, mai curând, ca o coeziune a 
semnelor ce se reflectă într-o relaţie iconico-plastică. Potrivit cercetătorilor, 
semnul plastic are trei componente: textură, culoare şi formă, reprezentând 
planul expresiei. Aceste subsisteme ale semnului plastic sunt bogate în 
forme de expresie (linii, haşurări, nuanţe cromate, densitate a vopselelor). 
Conţinutul semnului plastic este fragil şi dependent de context, e ceea ce 
U. Eco (1982, p. 246-147) numeşte „ratio difficilis”. Fragilitatea legăturii în- 
tre planul expresiei şi planul conţinutului poate fi folosită într-un discurs cu o 
conotaţie culturală, devenind uşor identificabil. De exemplu, culoarea roşie 
din planul expresiei este identificată cu ideologia comunistă din planul conti- 
nutului, iar verdele — cu mişcarea ecologistă. Imaginea publicitară, pentru a 
fi percepută fără vreo dificultate, trebuie să fie cât mai explicită, de aceea la 
analiza ei este de preferat studiul semnului iconic, iar semnul plastic îl găsim 
mai curând în operele de artă (pictură, sculptură, grafică, film) ce cad sub 
incidenţa obiectului de studiu al semiologiei vizuale. 

Semnul iconic, am menţionat şi altădată, poate fi definit ca produs al 
unei triple relaţii: semnificantul iconic, tipul (sau clasa de obiecte) şi obiectul 
real, ultimele două constituind „semnificatul iconic”. Aceste elemente sunt 
reprezentate în schema de mai jos a Grupului u (1992, p. 136). 

Tip 
(Clasa de obiecte) 


Stabilizare / \. Recunoastere 


Conformitate Conformitate 
a al ara 
Referent Transformari Semnificat 
(Obiect real) (Semnificant) 


* Semnul plastic nu are referent în lumea reală, semnul iconic nu este unic, 
dar ne trimite la o idee, la actualizarea unui concept care nu poate fi definit decât 
prin forma sa spaţială. 

Analogia cu alte triunghiuri semiotice, în special cu cel a lui Ogden- 
Richards, este evidentă. Grupul u (1992, p. 138) prezintă obiectul real, 
referentul, ca pe un constituient al unei clase de obiecte. Obiectul se dis- 
tinge prin caracteristici fizice, în timp ce clasa de obiecte are caracteristici 
conceptuale. Semnificantul este un ansamblu de stimuli ce corespund 
unor trăsături care pot fi asociate unui referent cognoscibil. Noţiunea de 
tip (clasă de obiecte) este o reprezentare mentală, un model interiorizat 
ce stă la baza procesului cognitiv şi care poate fi descris printr-o serie 
de particularităţi conceptuale dintre care unele pot corespunde caracte- 
risticilor fizice şi de altă natură ale obiectului. Fiecare termen cunoaşte o 
serie limitată de variante şi constituie o paradigmă. 

Putem conchide deci că semnul iconic are anumite trăsături specifice 
referentului, dar, complementar, deţine şi anumite însuşiri deosebite de cele 
ale modelului. Semnul iconic este un semn mediator, cu funcţie dublă, de 
trimitere la modelul semnului şi la producătorul acestuia. Grupul u păstrează 
noţiunea de motivaţie şi îi acordă importanţa cuvenită în dialectica recep- 
tării şi (re)cunoaşterii semnului iconic. 

Semnele iconice se împart, grosso modo, în două grupuri: intracul- 
turale şi extraculturale. Semnele iconice intraculturale se referă la un con- 
cept precis, fără ca percepţia lor sa fie condiţionată de o instruire specială 
a receptorului. Fotografia sau desenul unui anumit copac (stejarul) ne trimit 
la un concept real, receptorul local având o experienţă a recunoaşterii pe 
care nu o are, de exemplu, un eschimos. (Nu este întâmplător faptul că la 
traducerea Bibliei în limba eschimosilor s-a recurs la noţiunea de „ren”, în 
locul celei de „miel”.) 

La recunoaşterea semnelor iconice extraculturale, experienţa recep- 
torului lipseşte. Un copil nu recunoaşte un brici, iar un adult — un telefon 
portabil cu aparat de fotografiat digital, dacă nu li se explică la ce folosesc 
aceste produse. Un semn iconic nou dintr-un manifest publicitar ne trimite 
la un obiect stereotipic al cărui aspect concret va avea aceleaşi legături 
analogice cu obiectul din realitate. 

Putem afirma, aşadar, că examinarea semnului iconic se face din di- 
ferite perspective: a raportului de analogie, a mecanismelor percepţiei vi- 
zuale, a experienţei culturale, a denotatiei şi a conotatiei. Deşi între lingvisti 
nu există o unanimitate relativ la definiţia semnului iconic, este cert faptul 
că acesta este un mijloc eficient de comunicare. Semnul iconic, la fel ca şi 
semnul lingvistic, este plin de semnificaţii şi reprezintă esenţa unui mesaj 
vizual ce poate fi exprimat şi verbal, fie printr-un enunţ, fie printr-un text. 

Irina CONDREA 


LIMBA ŞI LITERATURA 
ROMANA: 

REGIONAL — NATIONAL — 
UNIVERSAL 

laşi — Chişinău, 

24-27 noiembrie 2005 


Simpozionul „Limba şi literatu- 
ra romana: regional — national — uni- 
versal” s-a desfasurat in perioada 
24-27 noiembrie 2005 la lasi si Chi- 
şinău. Manifestarea a fost organiza- 
tă de două Facultăţi de Litere — a 
Universităţii „Al. loan Cuza” din laşi 
şi a Universităţii de Stat din Moldo- 
va, în comun cu despartamantul 


„Astra” din laşi, care, de fapt, a fost 
principalul animator şi organizator 
al simpozionului. 

Pentru filologii din Chişinău, 
dar şi pentru cei din laşi, acesta 
era un eveniment de mult aşteptat, 
deoarece comunicarea între profe- 
sorii specialişti din mai multe uni- 
versitati este totdeauna nu numai 
benefică, ci şi necesară. Incepând 
din 1990, conferințele sub generi- 
cul „Limba română azi”, i-au întrunit 
pe toţi cei care servesc unei cauze 
nobile — dezvoltarea şi prosperarea 
limbii române pe cele două maluri 
ale Prutului. Relaţiile filologilor din 
laşi şi Chişinău au fost totdeauna 
apreciate şi salutate, căci în multe 
cazuri s-au desfăşurat sub patrona- 
jul intelectual al unor mari persona- 
litati din lumea lingvisticii române şi 
internaţionale, printre care au fost 
regretatii Eugen Coşeriu, Mioara 


Chişinău, noiembrie 2005. Participanți la Simpozionul „Limba şi literatura ro- 
mână: regional — national — universal” în fata blocului Facultăţii de Litere a U.S.M. 

Avram, Nicolae Corlăteanu, lon 
Dumeniuk. Printre animatorii per- 
manenti ai întrunirilor noastre se 
numără prof. Dumitru Irimia (laşi), 
prof. Anatol Ciobanu, acad. Silviu 
Berejan (Chişinău), iar în ultimul 
timp aceste manifestări se des- 
făşoară şi cu susţinerea activă a 
şefilor catedrelor de literatură prof. 
Nicolae Creţu (laşi) şi prof. Mihail 
Dolgan (Chişinău). 

E de remarcat faptul că anu- 
me la sugestia despartamantului 
„Astra” tematica a fost lărgită, ast- 
fel încât actualul simpozion nu a 
mai fost unul exclusiv lingvistic sau 
literar, ci o acţiune cu o deschidere 
spre orice domeniu al filologiei. 

Sesiunile de comunicări ale 
simpozionului au avut loc pe 24- 
25 noiembrie la laşi, iar pe 26-27 
noiembrie la Chişinău; una dintre 
secţiuni a fost dedicată împlinirii a 
125 de ani de la naşterea lui Mihail 
Sadoveanu. 

Organizatorii au reuşit să rea- 
lizeze o formulă de schimb, în con- 
formitate cu care mai mulţi filologi 
de la Chişinău au ţinut comunicări 
la laşi, iar cercetători şi profesori de 
la laşi şi din alte centre universitare 
din ţară au participat la şedinţele de 
la Chişinău. 

La deschiderea simpozionu- 
lui, care a avut loc pe data de 24 
noiembrie la Universitatea „Al. loan 
Cuza” din laşi, comunicările s-au 
axat pe o serie de probleme im- 
portante vizând aspectul naţional, 
regional sau european în dezvolta- 
rea limbii şi literaturii române, lucru 
demonstrat şi de titlurile lucrărilor 
prezentate: Regional, national şi 


normă literară de prof. dr. hab. Ana- 
tol Ciobanu (Chişinău), „Localismul 
creator” — generator de valori natio- 
nale în context european — prof. dr. 
Nicolae Creţu (laşi), Destinele limbii 
române: între regionalizare, de /re / 
transnationalizare — prof. dr. Klaus 
Bochmann (Leipzig), Limba romana 
„în chingi” — dr. Gheorghe Moldo- 
veanu (Suceava), Despre politica 
lingvistică în Moldova după 2001 — 
dr. Petru Butuc (Chişinău), Loca! şi 
european în avangarda româneas- 
că — dr. Ovidiu Morar (laşi), Avataru- 
rile regionalismului literar — dr. hab. 
Sergiu Pavlicencu (Chişinău). 

Variate aspecte din domeniul 
lingvisticii şi al ştiinţei literare au 
fost luate în discuţie de cei care 
au prezentat comunicări la şedin- 
tele ulterioare: dr. Viorica Molea 
(Chişinău), dr. Vasile Dumbravă 
(Leipzig), dr. loan Lobiuc (laşi), 
dr. Monica Timofte (Suceava), 
dr. Carmen-Gabriela Pamfil (laşi), 
dr. Gheorghe Coltun (Chişinău), 
dr. Vasile Botnarciuc (Chişinău), 
drd. Daniela Petroşel (Suceava), 
drd. Ştefania Ciortea-Neamtu (Ti- 
mişoara). 

În cea de-a doua zi a mani- 
festării la laşi au fost prezenta- 
te comunicări de dr. hab. Mihail 
Dolgan (Chişinău), dr. Ana Ghilaş 
(Chişinău), dr. Tatiana Ciocoi (Chi- 
şinău), acad. Constantin Ciopra- 
ga (laşi), dr. Petre Zugun (laşi), 
drd. Emanuela llie (laşi). 

Cea de-a doua parte a con- 
ferintei a avut loc la Facultatea de 
Litere a Universităţii de Stat din 
Moldova în zilele de 26-27 noiem- 
brie. Participanţii la sesiunile de la 

Chişinău au fost salutati de repre- 
zentantii instituţiei gazdă — rectorul 
Universităţii de Stat din Moldova, 
prof. dr. hab. Gheorghe Rusnac şi 
decanul Facultăţii de Litere dr. hab. 
Irina Condrea. 

Asistenţa de la Chişinău — stu- 
denti, profesori, doctoranzi, maste- 
ranzi — a ascultat cu mult interes co- 
municările celor sosiți din alte cen- 
tre universitare: dr. Dumitru Irimia 
(laşi), dr. lulia Mărgărit (Bucuresti), 
dr. Polina Kiseolar (Ismail), dr. Ga- 
briela Haja (lasi), dr. Elena Dani- 
lă (laşi), dr. Luminiţa Botosinea- 
nu (laşi), dr. Victor Durnea (laşi), 
drd. Liliana Scărlătescu (laşi), 
drd. Cristinel Munteanu (Galaţi), 
drd. Monica Bilaucă (Suceava), 
drd. Angelica Hobjila (laşi), drd. Sil- 
via Golubitchi (laşi), dr. Stelian Du- 
mistracel (laşi), dr. Adrian Turculet 
(lasi), dr. Doru Scarlatescu (lasi), 
dr. Cornelia Manicuta (Suceava). 

În cea de-a doua parte a sim- 
pozionului au prezentat interesante 
comunicări chişinăuienii — dr. Geor- 
ge Rusnac, acad. Silviu Berejan, 
dr. hab. lrina Condrea, dr. lon Mel- 
niciuc, dr. hab. Ana Bondarenco, 
dr. Alexandra Gherasim, dr. Ana 
Bantoş, dr. Dragoş Vicol, drd. Ma- 
rin Postu. 

Au avut loc, de asemenea, 


discuţii pe marginea comunicărilor 
prezentate, s-a făcut schimb de opi- 
nii, de impresii şi de adrese. 

Simpozionul a fost o acţiune 
extrem de importantă, deoarece toţi 
participanţii au constituit un adevă- 
rat colectiv ştiinţific, un organism 
reprezentativ al gândirii filologice 
de pe ambele maluri ale Prutului. 
Această solidaritate academică ne 
întăreşte convingerea că relaţiile 
noastre vor continua prin noi întru- 
niri, lucrări comune, căci schimbul 
de idei, de valori ştiinţifice este în 
prezent lucrul cel mai de preţ în 
toate universităţile. 

Menţionăm în mod deosebit 
că această manifestare ştiinţifică 
extrem de utilă a fost posibilă da- 
torită despartamantului „Astra” din 
laşi, în special eforturilor depuse de 
dr. Victor Durnea şi dr. Areta Mosu, 
care au organizat simpozionul be- 
neficiind de susţinerea financiară a 
Ministerului de Externe al României 
(Departamentul pentru Relaţiile cu 
Românii de Pretutindeni). 

În opinia unanimă a partici- 
panţilor, asemenea simpozioane 
comune, în formula laşi — Chişinău, 
trebuie organizate cu regularitate, 
căci ele vor avea un profund impact 
asupra activităţii ştiinţifice în dome- 
niul filologiei române. 


Recenzii 

Aliona ZGARDAN 


MORFOLOGIA 

LIMBII ROMÂNE 
(CURS PRACTIC) - 

O CARTE NECESARĂ 


Destinată studenţilor de la Fa- 
cultatile de Litere ale instituţiilor uni- 
versitare, Morfologia limbii româ- 
ne (curs practic) este întocmită în 
corespundere cu programa cursu- 
lui de Morfologie a limbii române 
contemporane. Lucrarea urmează, 
în linii generale, concepţia grama- 
ticilor academice (compartimentul 
Morfologie), faţă de care autorii au 
operat anumite reductii sau amplifi- 
cări, completări în spiritul unor studii 
apărute ulterior. 

Printre obiectivele acestei lu- 
crări se înscrie şi acela de a asigura 
însuşirea conştientă a fenomenelor 
gramaticale şi a structurii morfolo- 
gice a limbii române prin sisteme 
de exerciţii atât sub îndrumarea 
profesorului, cât şi în mod indivi- 
dual, actualizându-se, prin exemple 
concrete, suportul teoretic oferit la 
prelegeri şi în manuale. 

Materialul este prezentat în 
conformitate cu structura morfolo- 
gică a limbii române, fiind grupat 
pe categorii gramaticale şi orga- 
nizat în trei module. Exerciţiile din 
primul modul vizează acumularea 
cunoştinţelor teoretice, disocierea 
noţiunilor, recunoaşterea şi des- 
crierea structurilor morfologice. 


Alexandra GHERASIM, [lon CIORNII 


MORFOLOGIA 
LIMBII ROMANE 


Curs practic 


Modulul al doilea cuprinde exerciţii 
de clasificare, analiză şi comparare 
a modelelor. Exerciţiile cu caracter 
creator (de modificare, completare, 
compunere etc.) sunt structurate 
într-un modul care presupune for- 
marea competenţelor ce stabilesc 
conexiunea cunoştinţelor teoretice 
cu abilităţile aplicative întru rezolva- 
rea situaţiilor de problemă şi emite- 
rea unor soluţii noi, originale. 

La formularea condiţiilor exer- 
citiilor şi la selectarea materialului 
au fost respectate cu fidelitate nor- 
mele limbii române literare descri- 
se, demonstrate şi argumentate în 
tratatele, manualele şi lucrările de 
gramatică. Accentul cade pe evi- 
denţierea complexităţii raporturilor 
dintre limbă, normă şi uz. Principiul 
de structurare a materiei este cel 
traditional, după parti de vorbire si 
categorii gramaticale. 

Textele pentru exerciţii au fost 

excerptate din operele scriitorilor 
români clasici şi contemporani, din 
lucrări cu caracter filozofic şi din fol- 
clor. În selectarea textelor propuse 
pentru analiză este aplicat, pe lân- 
gă principiul de bază, cel instructiv, 
şi altele, complementare, cum este 
cel al frecvenţei fenomenului discu- 
tat şi cel al consecutivitatii în funcţie 
de dificultăţile pe care le relevă: co- 
rectitudine formală, flexiune, sens 
categorial, relaţii de omonimie gra- 
maticala. Fiecare capitol, avand o 
structura modulara, se deschide cu 
un text ce actualizeaza categoriile 
lexico-semantice specifice clasei 
de cuvinte respective, fiind urmat 
de un set de exercitii pentru a se 
pune în evidenţă comportamentul 
gramatical al lexemelor din clasa 
de cuvinte studiată, pentru a iden- 
tifica legitati cu caracter general si 
reguli specifice. 

În diversitatea de exerciţii in- 
citante şi spectaculoase se înscriu 
şi cele cu referire la marcarea opo- 
zitiei de număr prin mijloace sin- 
tactice (ex. 41, p. 23), la utilizarea 


adjectivelor strict reglementate de 
uz (ex. 102, p. 51), la omonimia 
gramaticală a pronumelor perso- 
nale (ex. 153, p. 80), la verbele 
neregulate şi defective (ex. 205, 
p. 104) etc. 

Cei interesaţi vor găsi în 
această carte exerciţii ce servesc 
drept bază de discuţie, sursă de 
creativitate. Studenţii îşi pot crea o 
imagine unitară asupra sistemului 
gramatical al limbii române, por- 
nind de la aplicaţii practice, pot găsi 
sugestii utile pentru evitarea unor 
greşeli tipice pe care le fac în ana- 
liza gramaticală, vor însuşi sisteme 
alternative de descriere şi interpre- 
tare a faptelor de limbă. 

Pentru fiecare parte de vor- 
bire se propune la sfârşit câte un 
exerciţiu de evaluare, care solicită 
aplicarea unui algoritm de analiză, 
iar în anexă se oferă câteva mode- 
le de teste. 

Considerăm că această carte 
este un instrument util în formarea 
iniţială a filologilor, a viitorilor profe- 
sori de limba şi literatura română. 

FERNANDO PESSOA 
1888-1935 


IN CAUTAREA EULUI PIERDUT 


Este un mare poet portughez. Unul dintre primii autori modernisti din 
Portugalia. Si-a inventat trei autori heteronimi (Ricardo Reis, Alberto Caeiro si 
Alvaro de Campos), carora le-a atribuit o biografie, o fizionomie si un stil to- 
tal diferite. Lirica deschisă inovatiilor simboliste şi futuriste, într-un limbaj de o 
mare agilitate (Mesaj). Scrieri de teorie literară. 


* kk 


„Desigur, discuția asupra secolului al XX-lea şi a avangardei, asupra întregii avan- 
garde, îl cuprinde şi pe Pessoa. II cuprinde nu numai pentru că poetul ne apare marcat, ca 
puţini alţii, de stigmatele veacului, ci şi pentru că se instituie, în primele decenii, în stimul al 
avangardei, în inventator şi nu numai receptor de „isme”, alaturand orfismului, futurismului, 
cubismului şi apoi suprarealismului diverse mişcări născute din el, dintr-o formulă poetică 
originală, precum paulismul, senzationismul, intersectionismul. Şi iată că Pessoa nu mai este 
doar glasul unei epoci sau al unui grup, ci e un univers poetic autonom, este „el însuşi” chiar 
dacă, prin definiţie, e un individ si un poet plural, o galaxie literară locuită de diferite indivi- 
dualitati poetice, toate scriind poezie şi fiind active pe planul proiecției artistice. 

Cu privire la heteronomia pessoană s-au dat sute de interpretari-explicatii: psihana- 
litice, retorice şi poetice. Poeţii nu au biografie, s-a spus. Dar s-a întâmplat că tocmai non- 
biografia lui Pessoa — atât aceea, posomorâtă, de gradul întâi, a funcţionarului în case de 
comerţ, a frecventatorului diurn de lăptarii lisaboneze şi a căutătorului nocturn de paradisuri 
(sau numai de goluri de conştiinţă) artificiale, cât şi biografia inventată, de gradul al doilea, de 
individ „locuit” de alti indivizi, cu personalitate disociată şi plurală — a căpătat întâietate fata 
de poet şi opera lui literară. S-a discutat mai mult despre geneza şi apoi despre înscenarea 
textului, decât despre textul însuşi. Chiar dacă Pessoa declarase: «tot ceea ce gândesc, tot 
ceea ce fac se roteşte în jurul operei mele literare». 

Diferitele «suprapersonalitati» ale lui Pessoa vor menţine mereu un raport univoc de 
supunere fata de poetul «el-insusi», fata de care nu sunt creaţii, ci emanatii, reflexe, mutilari. 
Manifestările lor nu sunt acte primare de viaţă, ci sunt acte secunde de poezie: pentru că viaţa 
lor este poezia şi motivul vieţii — poezie este, mereu şi numai, poetul Fernando Pessoa.” 


Luciana STEGAGNO PICCHIO 

Fernando PESSOA 


Alberto Caeiro 
PĂZITORUL DE TURME 


Sunt un păzitor de turme. 

Şi turma e din gândurile mele 
Şi gândurile mele sunt senzaţii 
Gandesc cu ochii şi urechile 
Cu mâinile şi picioarele 

Cu nasul şi gura. 


Să gândeşti o floare înseamnă s-o vezi, s-o mirosi, 
Să mănânci un fruct e să ştii cum i-e gustul. 


De-aceea când ziua e caldă 

Mai trist sunt de-atât cât mă bucur. 
Şi cât sunt de lung mă-ntind în iarbă, 
Inchid ochii fierbinţi, 

Imi simt tot corpul lungit pe realitate, 
Ştiu adevărul şi sunt fericit. 


XI 

Femeia aceea are un pian. 

Sună plăcut, dar nu-i curgerea apei, 
Nici murmur făcut de copaci... 


De ce e nevoie să ai pian? 
Mai bine să ai un auz ascuţit 
Şi să iubeşti Natura. 


XIV 

Nu-mi pasă de rime. Rareori 

Doi copaci sunt la fel şi alături. 

Scriu şi gândesc aşa cum florile au culoare 
Dar ceva mai puţin strălucit mă exprim 
Fiindcă nu am simplitatea divină 

De-a fi pe de-a-ntregul doar exterior. 


Privesc apa şi mă-nduioşez, 
Şi mă tulbură apa care aleargă atunci când pământul e înclinat, 
Şi poezia mea e firească aşa cum e vântul când bate... 

XXXIX 
Misterul din lucruri pe unde-i? 
Pe unde-i şi nu vrea sa apară, 
Cel puţin să ne arate că e mister? 
Ce ştie pârâul, ce ştie copacul, 
Şi eu, care nu-s mult mai mult decât ele, ce ştiu? 
Mereu când la lucruri mă uit şi gândesc la ceea 
ce oamenii gândesc despre el 
Râd ca pârâul sunând răcoros pe o piatră. 


Căci unicul sens tăinuit din lucruri 

E-acela că n-au nici un sens tăinuit. 

Cel mai straniu din tot ce e straniu 

Mai straniu ca visele oricăror poeţi 

Ca gândirea oricăruia din filozofi, 

E că lucrurile sunt chiar ceea ce par ele a fi 
Şi că nu e nimic de-nteles. 


Da, iată ce-au învăţat singure cele cinci simţuri: 
Lucrurile nu au semnificaţie: au existenţă. 
Lucrurile sunt unicul sens tainic al lucrurilor. 


Alvaro de Campos 


ODA TRIUMFALĂ 


La dureroasa lumină de becuri electrice-n hala cea mare din fabrică 
Ard de febră şi scriu. 

Cu dinţii scrâşnind, ca o fiară stârnită de-a lor frumuseţe eu scriu, 
Pentru a lor frumusețe total ignorată de antici. 


O, roţi, angrenaje, r-r-r-r-r-r-ul etern! 

Cu un spasm reţinut de resort furios, 

Furios înlăuntru-mi, afară, 

Prin nervii aceştia ai mei disecati în afară tasnind, 

Din pupilele toate-n afară de tot ce-s în stare să simt! 

Imi e gura uscată, o, mari zgomote moderne, 

De cât vă aud nefiresc de aproape. 

Şi capul mi-e greu şi fierbinte tot vrând să vă cânt 

Cu un exces de expresie-n toate aceste senzaţii din mine, 
Exces contemporan cu voi, mecanismelor! 


Febril la motoare privind cum priveşti tropicala Natură — 
Mari tropice umane din foc din oţel şi din forţe — 
Eu cânt deopotrivă prezentul, trecutul îl cânt, viitorul, 

Căci poartă prezentul în el viitor şi trecut 
In motoare şi becuri electrice Platon, Vergiliu se află, 
Doar pentru că au existat într-o formă umană Vergiliu şi Platon, 
Bucati de Alexandru cel Mare din secolul poate cincizeci, 
Şi atomi haraziti să stârnească mari febre în capul acelui 

Eschil de prin veacul o sută 
Străbat prin curelele lungi de transmisie, printre volane, pistoane, 
Mugind, murmurând şi scrâşnind şi răgând, 
Excesive pe trup mângâieri dintr-o singură doar mângâiere 

pe suflet. 


O, dacă ar fi să mă pot exprima pe de-a-ntregul cum 
poate-un motor! 
Şi complet să devin, ca maşina-n 
Triumf să păşesc prin viaţă ca ultimul tip de automobil! 
Sau măcar străbătut să fiu fizic de toate acestea 
Complet sfâşiat şi deschis să devin absorbant 
Pentru-aceste mirosuri de fum, de ulei şi cărbune 
Vărsate de flora artificială, avidă şi neagră! 


O, fraternitate cu orice maşină! 

Promiscuă furie de-a vrea să devii parte-activă 
Din roţile cosmopolite de tren 

Ce se rostogolesc cu turbare pe şine. 

Şi din macaralele care încarcă pe vase. 

Poveri în rotirea lor lubrică, lentă, 

Din vuietul disciplinat de uzine 

Şi din semiliniştea-n zvon monoton a curelelor lungi de transmisie! 
Europenele ore, rentabile, întinse sunt prin 
Mecanismele acestea de afaceri utile! 

Oraşe oprite în vechi cafenele, 

In cafenelele-oaze de zădărnicii zgomotoase 

In care se cristalizează un precipitat 

De rumori si de gesturi utile 

Şi roţile astea, dintatele roti, cuzineti de Progres! 


O, Minervă modernă lipsită de suflet din porturi şi gări! 
Exaltarea cea nouă din faţa statuii Momentului! 

Chile şi tablă de-otel, surâzând sprijinită de docuri 
Sau pusa un timp la uscat pe pontoane în port! 
Transatlantică activitate, Canadian-Pacific! 

Luminile, pierderi de timp în hoteluri şi baruri, 

La Derby şi Ascot, Longchamp, 

Avenuc d’l’Opera, sau în Piccadilly, 

In sufletul meu, înăuntru! 


Hei, străzilor, pieţelor, hei, tu, la foule! 
Ho-ho, trecători la vitrine zgâiţi! 


Literatură universală 137 


Negustori, anonimi şi escroci îmbrăcaţi de paradă; 
Hei, membrii în cluburile aristocratice; 

Mizere chipuri sordide şi capi de familie vag fericită 
Paterni chiar cu râul de aur curgând prin jiletcă 
Dintr-un buzunar în cellalt. 

Tot ce trece şi trece dar fără a trece! 

Prezenţa cocotelor mult prea stridenta. 

Banale discuţii (o şti cineva ce ascund îndărătul cuvintelor?) 
Dintre burghezele, mamă şi fiică, 

Umblând prin oraş cu un scop oarecare; 

Şi graţia fals feminină a mersului de pederast. 
Eleganta mulţime plimbându-se ca să arate 

Că totuşi acolo, înăuntru, posedă şi-un suflet! 


(Aş vrea să fiu eu Souteneur-ul a toate acestea!) 


He-hei, frumuseţea splendidă a corupţiei politice. 
Dulce scandalul finantei şi diplomaţiei, 

Pe străzi atentate politice 

Şi uneori regicidul — lumină — 

Fanfară, Miracol pe cerul banal 

Şi lucid de deasupra modernelor Civilizatii! 
Jurnale cu ştirile de dezmintire, 

Articol politic chiar sincer de-atâta minciună. 
Anunturi passez-a-la-caisse lângă crime — 

Cu două coloane trecute în pagina-a doua! 
Mirosul de tipografie-ascutit! 

Inca ude afişele vient-de-paraitre 

Pe alb banderola cea roz! 

Va iubesc in tot felul de feluri pe toate. 

Cu vazul, auzul, mirosul 

Şi cu pipaitul (ce-nseamnă să pot sa va pipai!) 
Cu inteligenta-n vibratie ca o antena! 

Din pricina voastră îmi sunt în erectie cele cinci simţuri! 


Batoze cu aburi şi îngrăşăminte — progresul agricol! 
Chimia-n recoltă, comerţul — ştiinţă! 

O, mostre-n bagaj de comis-voiajor 

Comis-voiajori, cavalerilor rătăcitori ai Industriei, 
Voi, prelungiri omeneşti de birouri şi fabrici! 


Cupoane-n vitrine, o, voi, manechine! produsul de ultimă oră 
Produs inutil de mai toţi cumpărat! 

Magazine imense cu-o sută de secţii! 

Reclame-n culori care-apar şi dispar! 


Salut, tot ce-i nou în construcţii, ce face ca azi să difere de ieri! 
Hei, betonule-armat, hei, ciment, noi procese! 

Progres glorios, armament ucigas! 
Cuirase şi tunuri şi mitraliere şi aeroplane! 
Cu dragoste de animal vă iubesc. 

Vă iubesc carnivor, 

Cu iubire perversă privirea-nfigându-mi 

In voi, lucruri mari, inutile, banale, utile. 


Obiecte moderne 

Şi contemporanele mele, o formă-actuală 
A noii structuri, iminent Univers! 

Revoluţia nouă, metalică,-a lui Dumnezeu! 


O, voi laboratoare şi fabrici şi music-hall, o, Luna-Park 
Cuirase şi poduri şi docuri plutind, 

Mintea mea tulburată şi-aprinsă 

Vă are aşa cum posezi o femeie frumoasă, 

Aşa cum posezi o femeie frumoasă complet neiubită 
Pe neaşteptate-ntâlnită şi care îţi place destul. 


Hei, vitrine de mari magazine! 

Hei, lifturi de blocuri imense! 
Reorganizările de ministere 

Politice, în parlament noi bugete votate, 
O, falsificate bugete! 

(E-atât de firesc un buget ca un pom. 
Parlamentul frumos ca un fluture e). 


Interes pentru tot, pentru toate-n viaţă, 

Căci viata e tot, de la luciul vitrinei 

La noapte — pod tainic clădit printre astre, 

La marea bătrână şi gravă ce spală nisipul, 

Rămasă aceeaşi din vremea când Platon chiar Platon era. 
Trup şi suflet cu formă reală, 

Vorbindu-i lui Aristotel ce urma să nu-i fie discipol. 


Să mor aş putea măcinat de-un motor 

Cu-acel dulce de tot sentiment de-a fi pradă femeii iubite. 
Zvarliti-ma-n pântec adânc de furnale! 

Sub roţile trenului să fiu zdrobit! 

Sfâşiat pe o punte de vas! 


Mazochism, stimulat de maşină! 
Sadismul nu ştiu cărui nou, cărui eu, cărui zgomot! 


Hei, hop-şa, jocheu în Derby-învingător 
Mozolind bicolora ta şapcă cu dinţii! 


(Ce-ar fi să poţi fi într-atât de înalt cât să nu-ncapi pe usa! 
Privirile mele sunt anomalii sexuale!) 

Hei-hop, catedrale! 
Lăsaţi-mă capul să-mi sparg de maretele trepte! 


În sânge şiroaie să fiu ridicat de pe stradă 
Şi nimeni cine am fost să nu ştie. 


Teleferic, tramvaie, melroule, hei! 

Palpitati înăuntrul meu până la spasm! 

E-he-hei! Hi-ha-ha! Hi-ha-ho! 

Hohotiti-mi de-a dreptul în fata, 

Maşinile pline de petrecareti şi de... 

Mulțimea nici veselă, nici supărată de fiece zi de pe stradă, 
Un râu colorat, anonim, tocmai bun să mă scald pe-ndelete! 
Ce viaţă complexă şi ce de obiecte prin casele ăstora! 

O, de le-as şti tuturora viaţa, problemele financiare, 
Gâlcevile casnice, destrăbălările foarte secrete, 

Şi tot ce le trece prin minte când singuri rămân în odaie, 

Şi gestul făcut când nu-i nimeni în jur! 

Să nu ştii toate astea înseamnă să fii absolut ignorant, 

O, ce furie dezlantuita ca febra, ca împerecherea, ca foamea 
Imi suge obrazul şi mâinile mi le-ncordează, 

Absurde crispări în mijlocul mulțimilor, gloata 

Pe străzile pline de-atâtea-ntâmplări. 


Ce lume murdară şi proastă, părând încontinuu aceeaşi, 
Cuvinte de-ocară în loc de cuvinte spunând. 

Fiii lor prăvălia pândesc să o prade 

Şi fetele lor, la opt ani — ce frumos! cât îmi place! 
Mulțimea aleargă pe schele, ajunge acasă 

Pe ulite strimte ce par ireale de-atata mizerie. 

Lume fantastică — viaţă de câine, 

Mult dincolo de toate acele sisteme morale, 

Religia nu-i pentru ei inventată, 

Nici arta creată n-a fost pentru ei, 

Politica nu vrea în seamă să-i ia. 

Vă iubesc tocmai pentru că sunteţi aşa, 

Nici buni, nici răi, şi nici imorali de prea jos ce-ati căzut, 
Intangibili mereu pentru orice Progres, 

Faună miraculoasă din fundul oceanului vieţii! 


(Măgarul dă roată, se tot învârteşte 

Pe lângă fântâna cu ghizd din ogradă. 

Misterele lumii sunt toate de tipul acesta. 

Se şterge pe frunte de praf şi sudoare trudit muncitorul. 
Şi raza de soare sufocă tăcerea de astre. 

Muri-vom cu toţii, desigur —, 

Pădurile pline de umbră de pini în crepuscul, 

Pădurile-n care tu copilăria-mi ceva diferit 
De ceea ce astăzi sunt eu...). 


Dar iată iar consecventa turbare mecanică! 
larăşi obsesia de mişcătoare maşini. 

Şi furia că mă găsesc deopotrivă în fiece tren 
Care umblă prin lume, 


Că-mi iau bun-rămas de pe puntea oricărui vapor 
Ce-şi ridică brusc ancora sau se desprinde din port. 
O, aluminiu, o, fier, o, oţel, o, tu, tablă ondulată! 

O, cheiuri, o, porturi, o, trenuri, o, voi, macarale! 


Hei, mari accidente de cale ferată! 

Surpări de galerii într-o mină! 

Hei-ho, naufragii de mări transatlantice! 

Hei, revoluţii pe-aici şi pe-acolo, 

Schimbările de constituţii, războaie, tratate, invazii. 
Vacarm, injustitie şi violenţă, aproape-i sfârşitul, 
Invazia mare-a barbarilor galbeni prin toată Evropa, 
Alt Soare-ntr-un nou Orizont! 


Dar ce-i pasă, ce-i, de acestea ce-i pasă 

Vacarmului contemporan strălucind înfocat, 

Deliciosului, crudului zgomot de civilizaţie contemporană? 
Căci toate acestea anulează orice, în afară de Clipă, 
Momentul, cu trunchiul lui gol şi încins de mecanic de tren, 
Zgomotosul Moment, tipator si mecanic, 

Momentul, dinamica trecere a bietei bacante, 

A fierului, bronzului şi-a betiei de-atâtea metale. 


Hei, trenuri, hei, poduri, hoteluri la ora de prânz, 
Aparate fieroase, brutale şi minime 

Şi instrumente de mare precizie de perforat sau forat, 
Rotative, burghiuri şi escavatoare. 

Curaj! Inainte! Hei-rup! 

Electricitate, nervi bolnavi din trupul Materiei, 

Hei, telegraf fără fir, simpatie metalică-n Inconstient! 
Hei, tunele, canale, e-hei. Panama, Kiel, Suez! 

Hei, trecutul întreg în prezent 

Şi întreg viitorul deja înăuntru, în noi! 


He-he-hei! 

He-he, fructele-acestea de fier din uzina-copac; 

Ha-ha, hei! Hi-he-he! 

Habar n-am ca exist si-nauntru. Ma-nvart, ma sucesc; ma invent. 
Câte trenuri există vor toate sa mă cioparteasca. 

Urcat sunt pe docuri, pontoane şi punti, 

în elice de nave întruna ma-nvart. 
Hi-ho-hei! 
Sunt electricitatea, caldura mecanica sunt! 


Hei, rails-uri şi europene uzine de scule! 
Hip-ura, ura, pentru mine, sunt totul, sunt toate, maşinile merg, 
e-he-hei! 


Hop-şa-şa! Hopa-la! 

He-he-hei! Hi-ho-ho! 

Z-Z-Z-Z-Z-Z-Z-Z-Z-Z-Z-Z! 

De ce nu sunt eu toată lumea, de ce nu sunt eu orice loc! 


Ricardo Reis 


ODE 


* 


Ce repede se trece tot ce trece! 

Prea iute moare tot ce-i muritor. 
E totu-atat de scurt. 

Nimic nu stii. Inchipuire-i totul. 

De roze-nconjurat, iubeste, bea 
Şi taci. Nimic e restul. 

Plăcere, dar — domoală. 

Căci, Lidia, răsplată nu dă soarta 
La cei ce-o siluiesc. 

Să smulgem din livada lumii-n taină 
Noi fructe de furat, 

Să nu trezim din somn pe Erinii, 
Desfătului obstacol. 

Ca un pârâu scurgându-ne tacuti 
S-o savurăm pe-ascuns. 

Pizmaşă-i, dragă, soarta. S-amutim. 


* 


Nu ştiu trecutul cui mi-l amintesc, 

Ce-am fost când fost-am, nici nu mă cunosc, 
De cu-al meu suflet parca aş simţi 

Simtiri în amintire. 

Din zi în zi tot mai descumpaniti 

Nimic adevărat de noi ne leagă. 

Suntem ce suntem şi ce-am fost rămâne 
Privelişte internă. 


Traducere de Roxana EMINESCU 

Mircea ELIADE 


TEME FOLCLORICE 
ŞI CREAŢIE ARTISTICĂ 


Orişice om de bun-simt care 
cerceteaza productia artistilor si 
scriitorilor romani aşa-zişi de „inspi- 
ratie populară” trebuie să recunoas- 
că generala lor mediocritate. Stilul 
Brumarescu în plastică şi artă de- 
corativă, stilul Rodica în teatru (de 
la Alecsandri la Chemarea codru- 
lui), stilul Mihail Lungeanu în epică 
(reprezentând toate elementele ne- 
creatoare din sămănătorism) — toa- 
te acestea sunt bine cunoscute; 
şi, din fericire, depăşite de elitele 
româneşti. 

Care a fost cauza acestei la- 
mentabile eşuări este lesne de în- 
teles. „Inspirația populară” s-a fabri- 
cat într-un mod automat şi exterior. 
S-au copiat motivele folclorice, s-a 
reprodus ritmul poeziei populare 
(genul „vilă”). Dar toate acestea 
sunt forme moarte; şi poezia popu- 
lară, şi jocurile populare, şi costu- 
mul naţional — toate sunt expresiile 
perfecte ale unei anumite forme de 
viata colectivă. Şi ca atare, fiind ele 
înseşi expresiile perfecte, realiză- 
rile definitive ale acestei vieţi — nu 
mai pot servi ca izvor de inspiraţie 
pentru alte realizări artistice, nu mai 
pot juca rolul de teme. Mioriţa, cât 
este ea de perfectă, nu mai poate 
fecunda o inspiraţie poetică. Orice 
s-ar scrie în ritmul şi cu lexicul Mio- 


ritei nu va fi decât o pastişă. Ca să 
creezi ceva în „stilul Mioriţei” trebuie 
să treci dincolo de formele poeziei 
populare, să cauţi şi să te adapi de 
la izvorul din care s-a născut Mio- 
rita. Dan Botta a încercat aceasta 
tehnică poetică, în Cantilenă, şi a 
izbutit. 

Dar care este izvorul acesta 
din care s-a născut şi poezia popu- 
lară, şi plastica, şi coregrafia, şi ar- 
hitectonica populară? Care este iz- 
vorul viu care alimentează întreaga 
producţie folclorică? Este prezenţa 
fantastică, este o experienţă iratio- 
nală, alimentată veacuri de-a rândul 
de o anumită viaţă asociată. Tocmai 
această prezenţă fantastică, acest 
element irațional a fost trecut cu 
vederea de către acei cari s-au inspi- 
rat din arta populară. Ei au ,inter- 
pretat” temele folclorice, au căutat 
„simboluri” şi „eroi'”, au încercat sa 
fie „originali” răsturnând perspecti- 
vele sau valorile. Au făcut din zmeu 
un om cumsecade, din Făt-Frumos 
un cinic blând, din Ileana Cosân- 
zeana o demimondenă. Au vrut să 
„interpreteze” folclorul — fără să-şi 
dea seama de sterilitatea şi frivoli- 
tatea acestei operaţii. În inspiraţia 
din temele populare n-are ce căuta 
originalitatea. Tot ce poate face un 
artist modern faţă de temele folclo- 
rice este să le adâncească, regă- 
sind izvorul irațional care le-au dat 
naştere. Prin interpretare şi căutare 
de simboluri, se pierde caracterul 
irațional al folclorului; se pierd deci 
elementele sale universale. 

În alte cazuri, artiştii şi scriitorii 
n-au intervenit deloc în materialele 
folclorice cu care au lucrat. Le-au 

adus pur şi simplu pe scenă, în 
cărţi, în opere plastice. Rezultatul 
a fost înspăimântător; pentru că nu 
mai era creaţie, ci pastişă. Erau for- 
me folclorice perfecte — deci moar- 
te — reproduse sub numele autorilor 
moderni. Artiştii şi scriitorii români 
au fost orbiti de strălucirea câtor- 
va mari producţii populare (Mioriţa, 
doina, jocul, costumul, decorația) si 
au încercat să le imite. Dar nicioda- 
tă nu se imită formele, expresiile, 
realizările; se „imită”, dacă vreţi, 
tehnica şi izvorul. Or izvorul era toc- 
mai acea „prezenţă fantastică” de 
care vorbeam; şi tehnica era o teh- 
nică magică, de creaţie în adâncuri, 
de pătrundere în zonele obscure şi 
fertile ale duhului popular. 

Până la Lucian Blaga, nu exis- 
ta o dramă românească alimentată 
de folclor. Şi cu toate acestea, de 
câte ori nu se pusese în scenă Le- 
genda Meşterului Manole! Dar toţi 
aceia cari prelucraseră această 
legendă au nazuit să-i dea o „inter- 
pretare originală”. Or, ceea ce con- 
stituie farmecul pur al acestei teme 
este însăşi legenda în sine, fără 
căutare de simboluri şi de interpre- 
tări. Legenda singură „realizează” 
acea prezenţă fantastică, irationa- 
la; ea singură — iar nu simbolica ei 
gândită printr-un efort personal — ne 
introduce într-un univers folcloric, în 
care lumea anorganică posedă o 
viata tnsufletita şi legi aidoma lumii 
organice; unde casele şi bisericile 
sunt fiinţe vii şi ele pot dura dacă o 
viata omenească le este jertfită, ca 
din sângele şi sufletul ei să trăiască 
ele în veci. 

Şi ce se întâmplă de obicei 


cu Meşterul Manole pe scenă? Se 
întâmplă că asistăm la un specta- 
col searbăd, unde bietul meşter îşi 
pune probleme de conştiinţă (ca 
şi cum conştiinţa lui, individuală, 
ar constitui drama destinului) sau 
caută el însuşi ,simbolul” jertfirii. 
Autorii noştri dramatici pornesc de 
la o părere greşită: că povestea lui 
Manole se cunoaşte, şi că deci ei 
trebuie să-i descopere aspecte şi 
simboluri noi. Acesta e un rationa- 
ment care n-are nimic de-a face cu 
legenda în sine. Căci nu anecdota 
contează, ci prezenţa fantastică a 
desfăşurării legendei. Drama şi mis- 
terele greceşti se întemeiau, toate, 
pe legende cunoscute până şi de 
către copii. Dar emoția o provoca 
simpla lor desfăşurare dramatică; 
căci numai atunci se actualiza fan- 
tasticul lor. E ca un joc; pe care il 
ştii, şi care e totuşi nou de câte ori 
îl joci; căci experienţa, nu cunoaş- 
terea formală, alcătuieşte „fantas- 
ticul” jocului. 

Sunt unele teme din literatura 
noastră populară extraordinar de 
bogate din punct de vedere drama- 
tic. De pildă, Poarta; care împlineşte 
în viaţa poporului român rolul unei 
făptuiri magice, care veghează la 
toate actele capitale din viaţa in- 
sului. Prima trecere pe sub poartă 
înseamnă aproape o intrare în via- 
ta, în viata reala de afară. Poarta 
veghează la căsătorie, şi pe sub 
poartă mortul e dus, solemn, spre 
lăcaşul de veci. Este, atunci, o re- 
întoarcere în lumea dintâi; ciclul e 
închis, şi poarta rămâne mai depar- 
te, cu un om mai puţin, să vegheze 
alte naşteri, alte nunţi, alte morii. 

Gândiţi-vă ce superbă ar fi o dra- 
mă desfăşurându-se la umbra unei 
porţi. Simpla ei prezenţă ar înălța 
acţiunea dramatică mult deasupra 
nivelului conştiinţei diurne. Prin mij- 
loacele tehnicii şi regiei moderne, 
emoția de vis, de suprafiresc, de 
fantastic — ar putea fi uşor realizată. 
Şi în această emoție colectivă, cu- 
vintele ar suna mai greu, asociaţiile 
ar pătrunde mai adânc. Ar participa 
nu individul cu conştiinţa lui diur- 
na — ci ar participa la drama toate 
treptele somnului, toate puterile vi- 
sului, toata acea viata subconstien- 
ta, latenta, din care se nasc marile 


opere si care e prezenta in orice act 
hotărâtor al vieţii noastre... 

Dar câte teme folclorice nu ne 
stau la îndemână pentru crearea 
unei drame fantastice româneşti! 
Priveghiul morţilor, jocurile de copii 
(care sunt resturi din ceremonialele 
initiatice şi riturile agricole), Noap- 
tea Sfantului Andrei, solstitiul de 
vara, misterul topitoriilor metalelor 
preţioase — şi câte altele. Fiecare 
din aceste teme ne conduc către 
izvorul etern de creaţie: prezenţa 
fantastică. Fără această prezenţă, 
orice „inspiraţie populară” este o 
simplă pastişă. 


Capela din Tescani 

Gheorghe VRABIE 


„SUNT FASCINAT 
DE CULORILE BUCURIEI 
ŞI ALE REVOLTEI” 


— Stimate domnule Gheorghe 
Vrabie, povestiti-ne vreo intampla- 
re din copilărie care v-a marcat ca 
artist plastic. Ce nu poate uita co- 
pilăria Dumneavoastră? 

— Aş vrea sa mă refer la una 
care mi s-a părut enigmatică şi sem- 
nificativă. Eu şi fratele mai mic, Ale- 
xandru, am fost treziti odată înainte 
de a se lumina de ziuă şi puşi la 
lucru. Mama noastră vitregă smul- 
gea de pe noi sumanele cu care 
ne îmbrăcam ziua şi ne înveleam 
noaptea. In casă erau plăpumi, dar 
nu ni se permitea să le folosim, 
fiindcă erau păstrate pentru suro- 
rile născute din a doua căsătorie a 
tatei, pentru când vor creşte mari şi 
se vor mărita... Gestul ei era însoţit şi 
de aceste vorbe usturătoare: „...Hai 
treziti-va, nu dormiti până va cârâi 
cioara în par!...”. 

Intr-o dimineaţă, ieşind noi în 
ogradă, la un moment dat, din cer 
cobori o pasăre mare cu pene gal- 
bene, gri şi maronii. Se lăsă prinsă 
în mâini. Aruncată în sus, revenea 
la noi de fiecare dată. (Ceea ce 
spun nu a fost un vis, ci curată rea- 
litate, e o întâmplare pe care o ţine 
minte, până în prezent, şi fratele 
meu.) Auzind zarva noastră, ieşise 
din casă şi maştera. Zăbovi o clipă, 
apoi ni se adresă pe un ton prefăcut 
pe care nu l-am înţeles, zicându-ne: 
„lan dati-mi-o şi mie s-o tan şi eu 
oleaca...”. O aruncai spre ea, dar, 


prinzand-o, deveni brusc furioasa si 
o trânti de pământ, omorând-o... 

Noi am îngropat pasărea la 
marginea grădinii, acoperindu-i 
„mormântul” cu nişte paie, şi chiar 
am plâns. 

In ziua aceea a fost omorâtă 
şi copilăria noastră. 

Am trăit apoi, dacă se poate 
spune aşa, într-o patrie vitregă, 
având şi din această cauză multe 
de suferit. 

Astăzi, când văd Tricolorul 
fluturând în vânt şi acvila Stemei 
de Stat mişcându-şi aripile (stemă 
al cărei autor am devenit în anul 
1990, obţinând victoria la concur- 
sul organizat pentru realizarea 
acesteia), am impresia că pasărea 
aceea misterioasă, cu care ne-am 
jucat în copilărie, omorâtă de o fiinţă 
insensibilă, a reînviat, urcă în înaltul 
cerurilor şi nimeni nu o va mai putea 
ucide niciodatal... 

— Ce-aţi încercat întâi în ado- 
lescenta, condeiul sau penelul? 

— Pe când eram elev în clasa 
a VIl-a la şcoala din Călinești, trimi- 
team texte versificate la redacţia zi- 
arului Tânărul leninist din Chişinău. 
Erau, fără îndoială, nişte încercări 
neîndemânatice ale unui copil mar- 
cat de ispita cuvântului. Am primit, 
de două ori, răspuns de la Aureliu 
Busuioc — răvaşe scurte în care mi 
se explica de ce textele nu pot fi 
publicate, poetul sfătuindu-mă să 
citesc mai mult. Imi amintesc ca ti- 
tlul unui „opus” era De ce-mi iubesc 
eu Patria!, fiind vorba, desigur, de 
Uniunea Sovietică... 

Mai târziu am hotărât să fac 
nişte ilustraţii la propriile texte, 
desene cu penita în tuş, exersând 
întâi în creion, elaborând compozi- 
tia, diverse variante. Le-am expe- 
diat la revista Scânteia leninistă, al 
cărui sediu se afla pe str. Şciusev, 

colţ cu actuala M. Eminescu. Peste 
o zi sau două pictorul Isai Cârmu 
mă anunţă că se afla în redacţie 
în momentul în care a sosit cores- 
pondenta şi a fost deschis şi plicul 
cu materialele mele, mi-a spus că 
ilustrațiile au produs o impresie 
bună. 

Ulterior, am trăit multe expe- 
riente dificile, însă necesare pentru 
a reuşi de la prima încercare la exa- 
menele de admitere la Academia de 
Arte Plastice din Sankt Petersburg, 
fără să fi absolvit colegiul de arte, 
pe atunci Şcoala de Arte Plastice. 

— Se spune că mediocritatile 
răzbat singure, iar talentul adevă- 
rat trebuie susţinut. Cine au fost 
cei care v-au încurajat la început? 
Pe cine dintre artiştii plastici de 
la noi îi consideraţi dascălii Dum- 
neavoastră? 

— Pentru a răspunde la aceas- 
tă întrebare ar trebui să ştim ce este 
valoare autentică şi ce este pseudo- 
valoare în materie de artă, ce este 
talentul şi ce este mediocritatea. 

Să ştiţi că nu numai în mediul 
celor implicaţi în procesul creator, 
ci şi în cel al consumatorilor de 
produse artistice există oameni 
culti, instruiți, dar şi o mulţime de 
agramaţi. 

In cazul producătorilor (creato- 
rilor) de valori culturale este nevoie 
de asumarea inventivitatii şi origi- 
nalitatii, aşa cum s-au manifestat 
acestea în istoria artelor începând 
cu picturile din peşteri, continuând 
cu frescele, mozaicurile şi vitraliile 
din templele şi catedralele europe- 
ne, elaborate în Evul Mediu şi în epoca 
modernă, până la varietatea de stiluri, 
şcoli şi multitudinea de opere din 
diferite genuri prin care s-a afirmat 
arta modernă. 

Istoria artei demonstrează că 
talentele sunt rare, iar destinele lor 


sunt de multe ori dramatice. Un 
exemplu în acest sens este cel al 
pictorului olandez Van Gogh (1853- 
1890), talentul şi valoarea operei 
sale fiind unanim recunoscute şi 
apreciate la justa valoare abia după 
dispariţia lui. Fiind un autodidact, el 
a revoluţionat modalităţile de expre- 
sie în pictură, împreună cu Cezanne 
şi Gauguin, fondatorii postimpresio- 
nismului şi expresionismului. Şi-a 
realizat opera într-un deceniu, re- 
uşind această performanţă datorită 
sprijinului material acordat de către 
fratele său. 

In timpul vieţii a reuşit să vân- 
dă un singur tabloul... 

După ce a plecat dintre cei vii, o 
natură statică a lui, Floarea soarelui, 
s-a vândut la cel mai înalt preţ care 
s-a plătit vreodată pentru o lucra- 
re de artă, 50 de milioane de dolari 
americani! După cum scrie criticul de 
artă Vasile Florea: „...Sunt celebre 
Scrisorile lui către fratele său Theo, 
mărturie vie a devorantelor reflecţii 
despre artă care au torturat conştiinţa 
acestui artist până în momentul când 
şi-a pus capăt zilelor!...”. A plătit deci, 
pentru originalitatea operei, cu pro- 
pria viaţă. Dacă s-ar fi înregimentat 
în promovarea vreunui curent artis- 
tic la modă, ale cărui opere erau, la 
vremea aceea, pe placul publicului, 
în mod sigur, destinul său nu ar fi fost 
atât de dramatic. 

Am întâlnit mulţi oameni ne- 
mulţumiţi de meseriile pe care le 
practică, spunând că ar fi vrut să se 
ocupe de cu totul altceva. Faptul că 
am ajuns să lucrez în lumea artelor 
mă face să fiu mulţumit de viaţă, tot 
ceea ce este legat de artă, de proce- 
sul creator, îmi prilejuieşte satisfacţie 
şi bucurie. In acest domeniu de acti- 
vitate ai de a face în permanenţă cu 
noul. Sunt fascinat -— deopotrivă — de 
culorile bucuriei şi ale revoltei. 

Referitor la profesorii („dască- 
lii”) pe care i-am avut: primul artist 
plastic care mi-a fost un timp dascăl 
este maestrul Mihai Petric. Inainte 
de a intra la Şcoala Republicană de 
Arte Plastice am frecventat, vreo 
trei luni de zile, un cenaclu de arta 
care funcţiona pe lângă această 
şcoală şi care era condus de M. Pe- 
tric. In timpul unei ore de desen, 
în sala în care lucram (desenam 
un relief în ghips care reprezenta 
o frunză mare de acant), a intrat 
directorul şcolii, sculptorul Alexan- 
dru Maico, dorind să vadă cu ce ne 
ocupăm. Azăbovit şi lângă desenul 
meu. M. Petric l-a întrebat: „Nu cito, 
vozimiom ego k nam?”, adică: „Ei ce 
zici, îl luăm la noi?”. 

Primul an la Şcoala Republi- 
cană de Arte Plastice, la disciplinele 
de specialitate, ne-a fost profesor 
Anatol Colceag, un pictor bun şi un 
om deosebit, care era în sinea lui un 
disident. In societatea din perioada 
aceea, marcată de demagogie, in- 
toleranţă, agresivitate şi şovinism, 
când totul şi toţi erau spionati, 
supravegheați şi denuntati, el îşi 
permitea să declame, în prezenţa 
elevilor, nişte versuri cu conţinut 
pentru care risca să încaseze ani 
grei de puşcărie. 

Important însă e că profesorul 
Colceag explica elevilor că o con- 
ditie sine qua non a lucrării de artă 
trebuie să fie emotivitatea. 

Intr-o zi îi arătasem profesoru- 
lui revista Scânteia leninistă, proas- 
păt apărută, în care erau publicate 
şi ilustrațiile mele. S-a amuzat, evi- 
dentiind imperfectiunea desenelor 
sub aspectul structurii anatomiei, 
dar le-a apreciat pentru expresivi- 
tatea mesajului artistic, vioiciunea 
personajelor etc. In aceeasi revista 
publica si el ilustratii. Admiram dese- 
nele sale realizate cu penita în tus la 


o povestire de Barbu Delavrancea, 
pentru frumuseţea caracterelor şi a 
expresiei plastice executată printr-o 
haşurare specială, cu drepte linea- 
re şi curbe din care rezulta o gamă 
tonală argintie, agreabilă. 

Un alt profesor, ale cărui pre- 
legeri captivau elevii, a fost Nicolai 
Alentiev. Era artist scenograf, a par- 
ticipat la inaugurarea Teatrului Lu- 
ceafărul înfiinţat de grupul de actori 
condus de regizorul lon Ungurea- 
nu. Imi amintesc una dintre lecţiile 
acestui învăţător, legată oarecum 
de principiile artei de sinteză. Zi- 
cea: „Intr-o dimineaţă frumoasă de 
vară, după ce mama ţi-a dat o felie 
de pâine şi o cană cu lapte, pornesti 
în căutarea unui motiv, soarele dimi- 
netii străluceşte, păsările cântă, to- 
tul se trezeşte la viaţă şi se înviorea- 
za. In fine, ai găsit, pare-se, peisajul 
căutat şi te apuci de pictat. Dar pe 
măsură ce te apropii de final simţi 
că te cuprinde un fel de îndoială şi 
o deziluzie. De unde provine acest 
sentiment? Ceea ce ai cuprins în 
studiul tău este doar un crâmpei, 
doar o părticică din universul com- 
plex, din cadrul vast al naturii prin 
care ai trecut şi care ţi-a provocat 
sentimentul plenitudinii ce ţi-a co- 
plesit întreaga fiinta!”. 

Vreo doi ani ne-a predat dis- 
ciplinele de specialitate profesorul 
Igor Necitailo, absolvent al Institutu- 
lui de Arte plastice din Kiev, un bun 
desenator si acuarelist, dar care nu 
s-a manifestat, in mod deosebit, în 
cadrul expozițiilor de arta. 

Trebuie menţionat faptul că, pe 
atunci, Şcoala Republicană de Arte 
Plastice era rusificată la maximum: 
majoritatea profesorilor fiind ruşi, 
predarea se făcea în limba rusă, 
temele compozițiilor pentru ilustra- 
tii erau luate din scrierile lui Puşkin, 
Krâlov, Gogol; despre Eminescu, 

Creangă sau Alecsandri — nici po- 
mină. 

Totuşi rolul decisiv în formarea 
mea profesională l-a avut pictorul 
Aurel David, absolvent al Institutu- 
lui de Arte Plastice „V. Surikov” din 
Moscova. Inainte de a-l cunoaşte, 
i-am văzut câteva lucrări, expedia- 
te prin poştă din metropola rusă 
la revista care astăzi se numeşte 
Noi. Erau nişte interioare de case 
ţărăneşti realizate în acuarelă într-o 
gamă cromatică compusă din culori 
calde. Atunci am auzit prima dată de 
numele său. 

Mi-a fost apoi profesor, ne-a 
predat desenul, pictura şi compozi- 
tia vreo jumătate de an. După cum 
am înţeles, nu avea un sistem de 
instruire definitivat. De obicei, se 
aşeza în faţa lucrărilor elevilor şi de- 
monstra, cu penelul în mână, cum 
trebuie pictat modelul. In lucrările 
mele nu a intervenit niciodată, nici 
el, nici vreun alt profesor. 

Am avut totuşi prilejul să-l cu- 
nosc destul de bine, ceea ce m-a 
inspirat mai târziu să scriu mono- 
grafia Aurel David, timpul, artistul 
şi opera. 

In luna mai 2005, în satul Bar- 
dar, unde a copilărit, au fost orga- 
nizate diverse manifestări prilejuite 
de împlinirea unui deceniu de la fon- 
darea Liceului teoretic care îi poar- 
tă numele, la această manifestare 
fiind lansată şi monografia mea. 
Scrierea acestei cărţi a fost şi o în- 
cercare de a salva măcar o parte 
din opera remarcabilului artist. 

Fireşte, şi cei patru ani de studii 
la Şcoala Republicană de Arte Plas- 
tice din Chişinău au fost importanţi 
pentru a înţelege lumea fascinantă 
şi misterioasă a artelor. 

- Ce i-ati sfătui pe tinerii 
care vor să ajungă pictori? 

— Tinerilor care ar vrea să-şi con- 


sacre viaţa artelor plastice le-aş reco- 
manda să mediteze foarte serios, 
înainte de a lua această decizie. 
Munca artistului plastic compor- 
tă multe riscuri specifice activităţii 
creatoare. Dacă interesele omului 
gravitează în jurul problemelor ma- 
teriale, atunci el în nici un caz nu 
trebuie să-şi orienteze activitatea 
spre domeniul artelor. De obicei, 
viaţa artistului plastic e marcată de 
privaţiuni. Probabil, bucuria creaţiei 
solicită artistului un anumit sacrifi- 
ciu. Pictorul român Nicolae Grigo- 
rescu (1838-1907) nu a îndrăznit 
nici să-şi întemeieze o familie, de 
teama că lipsurile verosimile vor 
avea repercusiuni asupra destinu- 
lui celor dragi. El s-a revoltat îm- 
potriva indiferentei autorităţilor şi a 
societăţii fata de munca şi arta sa, 
nimeni nu a găsit de cuviinţă să-i 
pună la dispoziţie măcar un atelier, 
dacă l-ar fi avut, ar fi realizat mult 
mai multe... 

Istoria artelor plastice cunoaş- 
te însă şi nume de artişti, e drept, 
mai puţini, care au dus o viaţă fără 
lipsuri. Pablo Picasso (1881-1973), 
pictor francez de origine spaniolă, 
a fost susţinut de diverşi negustori 
care vindeau la preţuri foarte bune 
lucrările. In anul 1957, negustorul 
Kahnweiler a expus şi a vândut şap- 
tezeci de pânze realizate de pictor, 
încasând 400 de milioane de franci. 
Picasso a remarcat cu acest prilej: 
„Este o loterie. Un om poate să câş- 
tige la loterie o dată în viata sa. Cu 
Kahnweiler este ca şi cum ai câş- 
tiga în fiecare zi...” (citat din cartea 
Le petit mond de Pablo Picasso, 
Editura Hachet, Paris). Evident, aşa 
ceva se putea întâmpla doar într-o 
tara cu tradiţii culturale solide, cum 
este Franţa. Se mai spune că spre 
sfârşitul vieţii ar fi mărturisit că s-a 
distrat uneori pe seama consuma- 

torilor de artă, păcălindu-i cu lucrări 
care nu erau decât nişte produse 
făcute în glumă... 

— Care este condiţia artistului 
plastic la noi, astăzi, în Republica 
Moldova? 

— Dezinteresul şi indiferența 
autorităţilor de stat şi ale societăţii 
faţă de cultură se reflectă în aspec- 
tul sediului Muzeului Naţional de 
Artă Plastică, în mizeria în care se 
zbat unii artişti talentaţi, cu ale căror 
lucrări s-ar putea mândri orice ţară, 
orice societate normală. La noi unii 
artişti şi-au schimbat meseria. Un 
pictor grafician talentat s-a făcut, 
de exemplu, taximetrist, nişte colegi 
iau masa de două ori pe săptămână 
la o cantină pentru săraci a compa- 
niei Union Fenosa. In prezent, pro- 
cesul creator şi omul de creaţie nu 
mai este supravegheat, pas cu pas, 
de regimul politic actual, ca în pe- 
rioada dominaţiei regimului totalitar, 
dar autorităţile nu constientizeaza 
importanţa artei şi, în consecinţă, 
a rezultat o societate spoită sub 
aspect material, lunecând în incul- 
tură, ignoranță şi degradare morală 
şi spirituală inimaginabile. Aş spune 
că statul care nu investeşte în insti- 
tutiile de cultura si de învăţământ 
va fi nevoit sa construiasca peni- 
tenciare si puscarii. In invatamant, 
literaturii şi muzicii li se acordă mai 
multă atenţie decât desenului, ar- 
telor plastice. Abecedarele au fost 
concepute fără a se lua în calcul şi 
ABC-ul artelor plastice. 

Autorităţile au mai multă grijă 
de reprezentanţii altor domenii de- 
cât de oamenii de cultură. 

De aceea, înainte de a-şi în- 
cepe studiile în domeniul artelor, 
le-aş recomanda tinerilor să medi- 
teze profund şi realist. Doar dacă 
tentatia este puternică şi omul sim- 
te că Dumnezeu l-a dotat cu har şi 


că va putea să învingă greutăţile 
şi privatiunile posibile, să urmeze 
această cale! 

— Cum aţi ajuns autor de ste- 
me, blazoane şi drapele? Heraldi- 
ca este o artă sau o ştiinţă? 

— Aş vrea să răspund, întâi, 
la a doua parte a întrebării. Dictio- 
narul explicativ al limbii române 
spune că heraldica este o „disci- 
plină auxiliară a istoriei, care se 
ocupă cu studiul stemelor statelor, 
blazoanelor etc.”. In acest context, 
ar fi trebuit sa fie mentionata, tn pri- 
mul rand, crearea Stemelor de Stat. 
Definitia din dictionar se refera mai 
mult la teoria heraldicii, la aspec- 
tul ei ştiinţific şi istoric. Simboluri- 
le heraldice statale, stemele, em- 
blemele sunt produse de sinteză, 
rezultatul colaborării specialiştilor 
din domeniile istoriei, artelor plas- 
tice şi administraţiei (guvernării). 
Drapelul, stema, imnul şi sigiliul de 
stat, împreună cu valuta naţională, 
constituie însemne naţionale, atri- 
bute indispensabile suveranităţii şi 
independenţei. 

In perioada mişcării de renaş- 
tere şi emancipare naţională, par- 
ticipantii la demonstrațiile din anii 
1989-1990 purtau drapele tricolore, 
pe unele dintre acestea erau aplicate 
steme desenate neîndemânatic, ne- 
profesionist. Imaginile, în majoritatea 
lor, evocau Stema istorică a Ţării 
Moldovei, elementul dominant fiind 
capul de bour, în unele cazuri — ca- 
pul de zimbru. Prin folosirea acestor 
simboluri demonstrantii protestau 
inclusiv împotriva simbolicii stata- 
le sovietice, a drapelului şi stemei 
R.S.S.M., care au fost realizate de 
specialişti străini, după modele indi- 
cate de Moscova, ele nu aveau nici o 
legătură cu tradiţiile noastre istorice, 
naţionale şi erau întemeiate doar pe 
valorile materiale... 

După destrămarea imperiului 
sovietic toate fostele republici unio- 
nale au revenit la simbolurile heral- 
dice concepute potrivit tradiţiilor lor 
naţionale şi istorice, în unele state 
care şi-au redobândit independenţa 
elaborându-se simboluri heraldice 
noi. Doar în Bielarusi, după o scur- 
tă perioadă de timp, s-a revenit la 
drapelul şi stema din perioada so- 
vietică. 

In Republica Moldova, după 
recunoaşterea oficială a Tricolo- 
rului ca Drapel de Stat, în ziua de 
27 aprilie 1990, la prima sesiune a 
S.S. al R.S.S.M. s-a pus problema 
elaborării unei noi variante a Stemei 
de Stat a Republicii Moldova, iar la 
11 mai 1990 a fost anunţat, în acest 
scop, un concurs. 

La 12 mai 1990, Sovietul Su- 
prem a desemnat, în vederea des- 
făşurării concursului, un juriu al- 
cătuit din 13 deputaţi, preşedinte 
fiind numit Mircea Snegur. Din juriu 
făceau parte lon Borşevici, Nicolae 
Dabija, Mihai Cotorobai, Gheorghe 
Mazilu, Alexandru Mogşanu şi alţii. 

Istoria desfăşurării concursu- 
lui, procesul elaborării şi adoptării 
Stemei de Stat a Republicii Moldova 
sunt reflectate, pe baza materialu- 
lui documentar, de către Silviu An- 
drieş-Tabac în lucrarea Heraldica 
teritorială a Basarabiei şi Trans- 
nistriei. 

In această carte cititorii intere- 
sati pot găsi informaţii utile referitoa- 
re la acest subiect. Din păcate, ea 
conţine şi afirmaţii ce nu corespund 
adevărului. Voi face, în calitate de 
participant direct la acele evenimen- 
te, unele precizări, iar la o eventuală 
reeditare a lucrării inexactitatile ar 
trebui înlăturate: din cei şapte ar- 
tişti plastici care, împreună cu un 
grup de savanţi, au fost convocați 
la secţia pentru ideologie şi cultură 


a C.C. al P.C.M. în primăvara anului 
1990, doar cinci s-au angajat în ela- 
borarea proiectelor Stemei, deci nu 
toţi au realizat proiecte, aşa cum se 
afirmă în text (vezi pag. 140). Acolo 
se mai spune: „...In lugoslavia a fost 
tipărit un afiş care a fost prezentat 
la judecata Prezidiului Sovietului 
Suprem al R.S.S.M., iar mai tar- 
ziu şi a Sovietului Suprem...” (vezi 
pag. 145). Această afirmaţie nu co- 
respunde adevărului. Nimeni nu s-ar 
fi încumetat atunci să tipărească 
un afiş cu o Stemă neaprobata..., 
unde? — în Iugoslavia! Primul afiş 
cu Stema de Stat a fost tipărit după 
data de 3 noiembrie 1990, dată la 
care S.S. al R.S.S.M. a adoptat-o. 
In afiş imaginea policromă a fost 
micşorată în raport cu varianta de 
bază, având diametrul de 38 cm. Afi- 
şul a fost tipărit la tipografia Editurii 
Universul într-un tiraj de 20.000 de 
exemplare, la solicitarea cotidianului 
Moldova Suverană. Al doilea afiş a 
fost tipărit, într-adevăr, în lugoslavia, 
în oraşul Kranj, dar mai târziu. Iniţia- 
tiva realizării acestui afiş aparţinea 
directorului firmei „Zimbru” — o asoci- 
atie cu activitate economică externă. 
In acest afiş imaginea are diametrul 
de 52 cm şi este identică cu varianta 
de bază, realizată în proiect. Afişul 
respectiv reprezintă o adevărată 
capodoperă de artă poligrafică, de 
o calitate deosebită, sub aspect po- 
ligrafic rămânând, până în prezent, 
de valoare unică. lată încă o afirma- 
tie la care trebuie sa dau răspuns. 
In compartimentul Critica Stemei, la 
pag. 151, se spune: „...în cadrul dis- 
cutării proiectelor Vrabie şi Mudrea 
la Comisia Naţională de Heraldică, 
Genealogie şi Sigilografie a Româ- 
niei s-a pus problema plasării acvilei 
pe câmpul galben al Drapelului de 
Stat şi astfel culorile aveau să se 
contopească. (Tot pe fâşia galbenă 

a Tricolorului a fost amplasată Ste- 
ma şi în proiect (n.n. — Gh.V.).) Aici 
J. N. Mănescu a propus ca acvila să 
fie colorată într-un aur brun, diferit de 
galbenul tricolorului. Pictorul, proba- 
bil, nu a înţeles bine şi a desenat-o 
brun, cafeniu închis...”. 

Adevărul e că despre „suges- 
tia” domnului J. N. Mănescu am aflat 
abia când am citit pasajul acesta 
după apariţia cartii!... 

Culoarea naturală (maro) a 
acvilei în varianta Stemei actuale 
de Stat a propus-o doamna Maria 
Dogaru, după cooptarea ei în calitate 
de coautor al concepției teoretice!... 
Am fost de acord ca acvila din Stemă 
să aibă culoarea aurului brun sau 
chiar culoarea bronzului. 

In seara zilei de 2 noiembrie 
1990 Stema a fost prezentată mem- 
brilor Prezidiului Sovietului Suprem, 
şedinţa fiind prezidată de Alexan- 
dru Moşanu. S-au implicat în dis- 
cutii deputaţii A. Arseni, |. Borsevici, 
M. Cotorobai, Gh. Mazilu, P. Soltan, 
V. Puşcaş, A. Moşanu, |. Vatamanu, 
toţi susţinând proiectul. Pe data de 
3 noiembrie 1990, în a doua parte a 
zilei, la sesiunea a cincea a S.S. al 
R.S.S.M., prezidată tot de A. Moşa- 
nu, s-a discutat chestiunea referi- 
toare la Stema de Stat. Şedinţa era 
transmisă în direct la TV. Deputatul 
lon Ţurcanu a prezentat raportul 
explicând deputaţilor, mulţi dintre 
care erau membri ai P.C.M., motive- 
le pentru care în ansamblul Stemei 
au fost introduse anumite simboluri, 
el insistând, în mod special, asupra 
simbolului creştin, Crucea, chemân- 
du-i pe deputaţi să aprobe Stema. La 
începutul dezbaterilor dădeau tonul 
deputaţii care erau împotriva proiec- 
tului, majoritatea vorbitori de limbă 
rusă. Deosebit de agresiv a fost 
P. Şornicov. Invocând necesitatea 
respectării adevărului istoric, dânsul 


afirma că ni se potriveşte mai mult o 
stemă cu..., dar este ireproductibila 
aici obrăznicia lui. Indignat de com- 
portamentul revoltător al acestui in- 
divid, poetul Grigore Vieru, care se 
afla la balconul din partea dreaptă a 
prezidiului, a strigat: „Vor să ne fure 
istoria!...”. 

„Primul care a susţinut proiec- 
tul în această avalanşă de atacuri 
ale rusofonilor a fost deputatul Con- 
stantin Tănase, care a spus clar că 
«trebuie să adoptăm această Ste- 
ma»” (op. citată). Au pledat apoi în 
favoarea Stemei deputaţii P. Soltan 
şi Gheorghe Ghimpu, ulterior se- 
cretar al Prezidiului Sovietului Su- 
prem, fiecare venind cu argumen- 
tele sale. 

Ultimul a luat cuvântul deputa- 
tul Petru Lucinschi, primul secretar 
al C.C. al P.C.M. Cuvântarea în- 
cepută în româneşte şi terminată în 
ruseşte, să recunoaştem, a avut o 
anumită importanţă. Au confirmat-o 
şi cei ce au urmărit şedinţa la tele- 
vizor, şi cei ce au asistat în sală. 
Lucinschi i-a „convins” pe deputaţii 
care şovăiau să voteze proiectul 
Vrabie-Dogaru. Fiind propus spre 
aprobare, proiectul a fost votat de 
243 deputaţi, 2 au fost „împotrivă”, 
11 s-au abținut. 

Pe lângă problemele inerente 
procesului creator, legate de elabo- 
rarea unei lucrări complicate, trebuia 
să lupt şi cu agresivitatea şi viclenia 
unor indivizi implicaţi în concurs. lată 
doar câteva episoade în acest sens: 
nu ştiu dacă cineva s-a întrebat vreo- 
dată de ce doamna Maria Dogaru, 
coautor al concepţiei teoretice a Ste- 
mei, care în acea zi era în Chişinău, 
nu a participat la Sesiunea plenară a 
Sovietului Suprem din 3 noiembrie, 
la care a fost adoptată Stema, pentru 
că anume ea ar fi trebuit să prezinte 
şi să explice deputaţilor concepţia 


154 


Limba Română 


teoretică a lucrării, nu eu. N-a par- 
ticipat, deoarece atunci când a fost 
căutată la hotel, pentru a fi invitată la 
şedinţă, nu a fost găsită. Concurenţii 
noştri s-au dus, dimineaţa, pe data 
de 3 noiembrie, la hotel, au cautat-o, 
au găsit-o şi au intimidat-o, reproşân- 
du-i că nu este treaba ei să se im- 
plice în adoptarea unei Steme care 
„va provoca tensiuni interetnice”!... 
Mai e ceva: la scurt timp după adop- 
tarea Stemei, la Uniunea Artiştilor 
Plastici s-a desfăşurat un congres. 
Concurentul meu din ultima etapă 
a concursului, ieşind la tribună, a 
rostit un discurs în care m-a învi- 
nuit că am plagiat Stema României. 
A făcut şi o xerocopie a acesteia, 
acoperind cu alb de zinc cei doi lei 
şi scutul pe care este amplasată ac- 
vila, adaptând varianta românească 
la configuraţia Stemei pe care am 
elaborat-o eu. După ce şi-a încheiat 
discursul, majoritatea participanţilor 
au aplaudat îndelung. A fost unica 
dată când i-am văzut pe colegii de 
la U.A.P. ovationand!... 

Evident, nu aveau idee despre 
esenţa ascunsă a lucrurilor. 

M-a şocat totuşi bucuria aces- 
tora vizavi de ordinara mârşăvie 
a oponentului şi plăcerea lor de a 
vedea cum se urăsc între ei mol- 
dovenii. S-a ridicat colegul Gr. Pla- 
mădeală şi a dat citire unui protest, 
semnat de mai mulţi artişti plastici, 
toţi exprimându-şi revolta impo- 
triva insinuărilor nedrepte. După 
congres, pictorul L. Grigoraşcenco, 
despre care nu se poate spune că 
a fost un mare prieten al istoriei şi 
culturii românilor, a încercat să mă 
liniştească, dându-şi seama, chiar şi 
el, despre sensul adevărat al acelei 
manifestări. Spiritele însă nu s-au 
potolit şi atacurile au continuat: 
într-o zi s-au prezentat în atelierul 
meu doi tineri, o telejurnalistă şi un 


cameraman, spunandu-mi că vor sa 
realizeze un material despre Stema 
de Stat. Mi s-a parut ceva suspect 
în comportamentul lor. Cand am vi- 
zionat ulterior emisiunea, m-a mirat 
mult „montajul”. Inainte de a filma în 
atelierul meu, ei lucraseră deja în 
atelierul concurentului, acela afir- 
mând că el ar fi inventat steaua cu 
opt raze pe care eu, chipurile, i-aş 
fi furat-ol.. 

Toate stelele folosite în arta 
heraldicii se cunosc de foarte mult 
timp şi este explicată semnificaţia 
lor simbolică. Steaua cu opt raze 
figurează în Stema de Stat a Moldo- 
vei din timpul domniei dinastiei Mo- 
vileştilor, fiind introdusă şi în ansam- 
blul Stemei Domnitorului Dimitrie 
Cantemir. Este considerată steaua 
Maicii Domnului, în iconografia bi- 
zantină artiştii o reprezintă, într-o 
formă stilizată, pe acoperământul 
Maicii Domnului. Steaua cu opt raze 
este o variantă a stelei călăuzitoare 
de la Betleem. Acesta a fost motivul 
pentru care am introdus în Stemă 
varianta respectivă şi nu pe cea cu 
cinci raze, care, să nu uităm, a fost 
simbolul Armatei Sovietice. 

Concurentul care a ocupat lo- 
cul al treilea în concurs s-a dovedit 
şi el perfid. Peste treisprezece (!) 
ani de la adoptarea Stemei, într-un 
interviu acordat unui ziar de limbă 
rusă, el denaturează grosolan fap- 
tele afirmând că „...de trei ori res- 
pinsă de Comisia pentru heraldică, 
Stema a fost adoptată prin majori- 
tatea de voturi a deputaţilor”. 

Or, adevărul e altul: Stema a 
fost adoptată la 3 noiembrie 1990, 
iar Comisia Naţională pentru He- 
raldică a fost înfiinţată abia la 5 de- 
cembrie 1995, prin Decretul nr. 415 
al Preşedintelui Republicii!... In in- 
terviul cu pricina, publicat în gazeta 
Bpema, nr. 126 (749) din 29 august 

2003, intitulat Despre cum a fost 
substituită Stema, se falsifică is- 
toria creării şi adoptării Stemei, se 
încearcă, iarăşi, discreditarea mea 
ca autor al concepţiei teoretice şi ca 
artist plastic realizator, este calom- 
niată dna Maria Dogaru în calitatea 
ei de coautor al concepţiei teoretice, 
sunt ofensati membrii juriului şi ai 
Comisiei Naţionale pentru Heraldi- 
că a României, sunt umiliti deputaţii 
care au votat proiectul, toţi cetăţenii 
care o recunosc, autorul afirmând 
că ar fi vorba de un simbol intro- 
dus în sala de şedinţe a Sovietului 
Suprem „prin usa din spate!...”, ex- 
presia îi aparţine. Aceeaşi publicaţie 
îşi anunţă cititorii (atenţie!) că, între 
timp, a fost elaborat un nou proiect 
al Drapelului de Stat, care ar fi fost 
publicat într-un număr anterior al 
aceleiaşi gazete! In aceeaşi publi- 
catie este denigrat şi Drapelul de 
Stat, citez: „...Istoricii mai curioşi 
şi consilierii mai mult sau mai puţin 
cărturari îşi pot da bine seama că 
actualul Drapel oficial al Republicii 
Moldova este o copie al steagului 
de luptă al României Mari din timpul 
profascistului lon Antonescu...”. 

lată metodele folosite de că- 
tre răuvoitori pentru a dezorienta, 
tulbura şi induce în eroare nu nu- 
mai cititorii creduli, ci şi demnitarii 
cu putere de decizie. Ei vor să ne 
schimbe simbolurile. 

— In cartea dnei Maria Doga- 
ru, intitulată Din Heraldica Româ- 
niei, apărută la Editura |. |. F. în 
anul 1994, la secţiunea Stema ac- 
tuală a României, pag. 165, sunt 
menţionaţi câţiva artişti plastici 
din România, S.U.A., Italia si din 
Basarabia care au realizat proiec- 
te pentru actuala Stemă de Stat 
a României, adoptată la 10 sep- 
tembrie 1992. Printre autori este 
menţionat şi numele Dumnea- 


voastră. Cum aţi fost solicitat să 
participaţi la elaborarea proiecte- 
lor pentru Stema României? 

— In primăvara anului 1992 
am avut o deplasare de lucru la Bu- 
cureşti. Intr-o seară, am asistat la 
inaugurarea unei expoziţii de artă 
prezentată la Cercul Militar din Calea 
Victoriei, lucrările aparţinând sena- 
torului Simeon Tatu, înaltă faţă bise- 
ricească. La inaugurare era prezent 
şi preşedintele României lon Iliescu, 
venise însoţit de Preşedintele Ca- 
merei Deputaţilor, Oliviu Gherman. 
Deplasarea mea la Bucureşti era în 
consens cu hotărârile de colaborare 
pe care le adoptaseră Preşedintele 
Republicii Moldova Mircea Snegur şi 
Preşedintele României lon Iliescu la 
întâlnirea lor de la Ungheni din toam- 
na anului 1991, dacă îmi amintesc 
bine. La Cercul Militar venisem şi 
pentru a răspunde unei invitaţii a lui 
Radu Cârneci, poet şi traducător, cu 
care făcusem cunoştinţă la Chişinău, 
unde în 1991 a fost editat volumul 
Florile răului de Sharles Baudelaire 
într-o remarcabilă traducere semna- 
tă de domnia sa, carte pentru care 
executasem prezentarea grafică. În 
cadrul vizionării expoziţiei, poetul 
m-a prezentat Preşedintelui şi s-a 
înfiripat o discuţie. Pe atunci, se des- 
făşura conflictul provocat de sepa- 
ratişti în Transnistria, atmosfera era 
tensionată. Am explicat Preşedinte- 
lui României caracterul vizitei mele 
la Bucureşti. Aflând că sunt reali- 
zatorul Stemei de Stat a Republicii 
Moldova, dl Oliviu Gherman a zis ca 
mă include în componenţa echipei 
care lucrează la proiectele Stemei 
României. Am acceptat, beneficiind, 
în procesul de lucru, şi de propune- 
rile profesioniste ale doamnei Maria 
Dogaru, cu care colaborasem deja 
la elaborarea Stemei de Stat a Re- 
publicii Moldova în 1990. 

Este firesc faptul că am vrut ca 
Stema României să fie concepută în 
într-un stil artistic similar celui al Ste- 
mei Republicii Moldova. In toate sta- 
tele, în care există o societate cultă, 
această stare de lucruri se reflectă şi 
în arta şi în ştiinţa heraldicii, în expre- 
sia artistică elevată a stemei ţării sau 
a stemelor municipale şi regionale. 
In heraldica românească, îndeosebi 
în heraldica teritorială a Basarabiei şi 
Transnistriei, nu există, din păcate, o 
astfel de unitate stilistică din cauza 
evenimentelor istorice conflictuale 
şi din cauză că multe lucrări de arta 
heraldică, drapele, embleme etc. 
au fost realizate de autori străini de 
istoria, cultura şi arta noastră. Expe- 
rienta acumulată în domeniul artei 
şi teoriei heraldice cred că mi-ar fi 
permis să realizez, la un nivel artis- 
tic valabil, si proiectul final al Stemei 
actuale a României, daca mi s-ar fi 
oferit onoarea! Ar fi fost o stema ase- 
manatoare cu Stema României Mari, 
adoptată în anul 1921, care a fost 
elaborată de către doi autori, heral- 
distul transilvănean Jozef Sebestyen 
de Keopecz, autorul imaginii vizuale, 
şi Paul Gore —heraldist basarabean, 
autorul concepţiei teoretice. 

Dar, mă întreb: ar fi fost fru- 
mos să se întâmple aşa, să fiu eu 
autorul? România are destui artişti 
plastici capabili să materializeze 
concepţii heraldice de înaltă cali- 
tate. 

Ştiu că toate ţările civilizate îşi 
tipăresc îndreptare, cu etaloanele 
Stemei de Stat, în variante mono- 
crome, policrome şi în relief, care 
trebuie studiate şi respectate! 

Toate încercările de a-i convin- 
ge pe responsabilii noştri de aceas- 
tă necesitate imperioasă nu dau, la 
noi, nici un rezultat. 


Mă întristează şi altceva: tre- 
când prin Cluj, am văzut şi acolo 
scaune şi cutii de gunoi vopsite în 
culorile Drapelului Tricolor, ceea ce 
nu poate fi calificat altfel decât ex- 
ces de zel, profanare. 

Se mai practică şi aplicarea 
mărcilor de acciz cu Stema de Stat 
pe pachetele de ţigări şi capacele 
sticlelor cu băuturi alcoolice. După 
consumarea acestor produse, sim- 
bolurile statale şi naţionale sunt 
aruncate pe jos şi călcate în picioare 
de cetăţeni, pe toate străzile oraşe- 
lor şi drumurile satelor. 

Păcat... 

— Vă mulţumim. 


A consemnat: 
lon GAINA 


21 august, 2005 

Povestea lui Harap Alb 

CONCURSUL ,,MOSTENIRE” 
(Ediţia a treisprezecea) 


Stimaţi şi iubiţi fraţi! 

Dragi tineri! 

Se ştie cât de grea a fost stăpânirea străină şi care sunt consecinţele 
ei asupra limbii noastre şi asupra conştiinţei de neam. Durerea şi dragos- 
tea pentru limba maternă au fost exprimate de scriitori. Nu este întâmplător 
faptul că anume pe pământul basarabean s-au născut cele mai frumoase 
poezii închinate limbii române: Limba noastră de Alexe Mateevici şi In lim- 
ba ta de Grigore Vieru. 

Independenta şi libertăţile obţinute după prăbuşirea imperiului sovietic 
au permis ca, în ultimii 15 ani, să se realizeze o evoluţie remarcabilă în direc- 
tia cunoaşterii şi folosirii limbii române literare, precum şi în dezvoltarea con- 
ştiinţei identităţii de neam. Viitorul nu poate să aparţină decât adevărului. 

Cu aceste gânduri, alături de fraţii noştri din diaspora românească, 
care continuă să ne susţină cu atâta fidelitate, declarăm lansată ediţia a 
13-a a concursului ,,Mostenire”, la care vă invităm să participaţi. 

Această ediţie, ca şi cele anterioare, este destinată elevilor din cla- 
sele superioare ale liceelor şi din celelalte şcoli echivalente din Republica 
Moldova şi Ucraina. 

Se vor acorda următoarele premii şi distincţii, pentru cele două sec- 
tiuni: a) Istoria românilor, b) Istoria literaturii române: 

Premiul |, în valoare de 200 de dolari, pentru fiecare secţiune; 

Premiul II, în valoare de 150 de dolari, pentru fiecare secţiune; 

Premiul III, în valoare de 100 de dolari, pentru fiecare secţiune; 

Menţiuni: câte 5 menţiuni, în valoare de 50 de dolari, pentru fiecare 
secţiune (în total 10 menţiuni). 

Toţi participanţii care vor fi promovați în etapa a doua a competi- 
tiei (în afara celor 17 câştigători ai distincţiilor anunţate) vor beneficia 
de premii de încurajare în valoare de 300 de lei fiecare. Această susti- 
nere va fi acordată celor pasionaţi de istoria neamului şi de literatura 
română de către dl Valeriu COSARCIUC, deputat în Parlamentul Re- 
publicii Moldova din partea fracțiunii „Alianţa Moldova Noastră”. 

Cu această ocazie, îndemnăm şi alţi compatrioți din tara şi de 
peste hotare să sprijine mişcarea de renaştere spirituală a tinerei ge- 
neratii din republica noastră. 

Un premiu special, în valoare de 100 de dolari, pentru cea mai origi- 
nală lucrare la literatura română, a instituit distinsul om de cultură din Ro- 
mânia dl Toma Istrati. 

Toţi premiantii, precum şi cei răsplătiți cu menţiuni vor primi în dar 
cărţi. Termenele în care se va desfăşura concursul şi alte detalii rămân în 
obiectivul organizatorilor de la Chişinău. 


Cu alese sentimente fratesti, 
ALIANŢA PENTRU SPRIJINIREA BASARABIEI 
Preşedinte, Eugen HOLBAN 

Subiecte la istorie 


1. Dimitrie Cantemir: imaginea latină şi românească a Moldovei la începutul 
secolului al XVIII-lea. 

2. Domnia şi biserica ortodoxă din Moldova în secolul al XVII-lea: conver- 
gente materiale şi spirituale. 

3. Comerţul şi politica în societatea moldovenească în a doua jumătate a 
secolului al XIV-lea şi în secolul al XV-lea. 

4. Politica de colonizare a ţarismului rus în Basarabia şi consecinţele ei. 

5. Mişcarea naţională a românilor din Basarabia, Bucovina şi Transilvania la 
hotarele secolelor XIX şi XX: studiu comparativ. 

6. Mitropolitul Gavriil Bănulescu-Bodoni în viaţa spirituală a Basarabiei. 

7. Constantin Stere în viaţa politică a României după Marea Unire din 1918. 

8. Politica de deznaționalizare a regimului comunist în R.S.S.M. (anii '50-'80 
ai secolului XX). 

9. Evacuarea Basarabiei: 28 iunie — 3 iulie 1940. 

10. Republica Democratică (Populară) Moldovenească (2 decembrie 1917 — 24 
ianuarie 1918) — etapă a procesului de unire cu România. 


Subiecte la literatura română 


. Umanistii literaturii române în context european. 

. M. Kogălniceanu — un arhitect al literaturii române moderne. 

. Ecouri ale literaturii universale in poezia lui Mihail Eminescu. 

. Junimismul — o nouă tendinţă în cultura si literatura română. 

. Mesianism şi spirit de revoltă in opera lui Alexe Mateevici. 

. Sentimentul demnităţii umane şi nationale în romanele lui Mihail Sadoveanu. 

. Motive biblice şi folclorice în proza lui lon Druta. 

. Poezia lui Liviu Damian — o „parte a noastră de zbor”. 

. Modernitatea poeziei anilor '70 (Arc. Suceveanu, N. Dabija, L. Lari, |. Ha- 
a.) 

0. Poezia / proza (la alegere) postmodernistă şi problema omului contemporan. 

Condiţiile concursului 


Participanţii vor prezenta lucrările în scris, în volum de 15-20 pagini, dactilo- 
grafiate la două intervale sau scoase la imprimantă, cu spatierea şi mărimea cor- 
pului de literă respectiv, sau scrise citet în caiet. 

Lucrările vor fi expediate pe adresa redacţiei săptămânalului Literatura şi Arta: 
str. Sfatul Ţării, nr. 2, cod poştal 2009, or. Chişinău, până la 10 martie 2006. Pe plic 
se va indica: Pentru Concursul „Moştenire”, secţiunea şi numărul temei. La concurs 
vor fi admise lucrările consacrate unei singure teme de la secţiunea dată. 

Pentru etapa a doua vor fi invitaţi autorii celor mai bune lucrări. Discuţiile vor 
avea loc cu precădere pe baza temelor propuse. 


Cerinţele faţă de perfectarea lucrărilor 


1. Pe foaia de titlu se va indica: 
a) concursul „Moştenire”; 
b) secţiunea, numărul temei şi tema propriu-zisă; 
c) numele, prenumele, instituţia de învăţământ, clasa şi adresa completă 
a autorului; 
2. Lista lucrărilor consultate (monografii, studii, articole etc.) se va anexa la 
finele lucrării. 
La concurs sunt invitaţi să participe elevii gimnaziilor, liceelor, colegiilor. 
Rezultatele concursului vor fi anunţate în presă. 
Relaţii la tel. 21-02-12, 
Raisa CIOBANU 

